
Napomena uz četvrto izdanje Filozofske hrestomatije 


Filozofska hrestomatija Matice hrvatske, koja je po- 
čela izlaziti prije više od 2 desetljeća, ostvarivši plan, 
zacrtan prije četvrt stoljeća, po kojemu je tom izdanju 
bio dan zadatak da posluži populariziranju filozofske 
misli kod nas pa je dakle bilo namijenjeno širokom kru- 
gu čitalaca, već je davno nestala s knjižarskog tržišta. 

No kako se njena prosvjetiteljska potreba sve jače 
osjeća u našoj sredini, to su suradnici toga izdanja, iako 
se kod mnogih problema kritički odnose prema svojim 
tadašnjim interpretacijama, ipak dopustili izdavaču da 
njihove tekstove izda — uz dva manja izuzetka! — u 
tada napisanom obliku. 

Izlazi, dakle, cjelokupno reprint-izdanje svih 12 sve- 
zaka, da bi se udovoljilo velikoj potražnji naše čitalačke 
publike zainteresirane za filozofiju. 


Prvo izdanje ove knjige objavljeno je godine 1957, 
drugo izdanje godine 1978, a treće izdanje godine 1982. 
Urednik 


DANILO PEJOVIĆ 
FRANCUSKA PROSVJETITELJSKA 
FILOZOFIJA 


UVOD 


U Francuza nalazimo duboki, sveobuhvatni filo- 
zofski interes, sasvim drukčiji nego u Engleza, 
Škota pa i samih Nijemaca, pun živahnosti: 
općenit, konkretan pogled na svemir, s punom 
nezavisnošću od svakoga autoriteta, podjednako 
kao i od svake apstraktne metafizike... Velik je 
to nazor, koji uvijek pred očima ima cjelinu i 
ovu pokušava steći i održati. 


Hegel 


Novi vijek počinje Renesansom, ali tek prosvjetiteljstvo 
jasno otkriva njegov pravi smisao i društvenu bit. Prosvje- 
titeljstvo (Age de lumičre, Age of enlightenment, Aujkla- 
rungszeit) predstavlja ono razdoblje novovjekovne povijesti, 
kada znanost konačno i neopozivo obara teološku zgradu 
Srednjega vijeka i proklamira um vrhovnim načelom svijeta. 
U svojoj biti, prosvjetiteljstvo je borba kritičkoga uma pro- 
tiv dogmatskoga autoriteta, koji ne respektira neopozivo čo- 
vjekovo pravo, da zdravo o svemu rasuđuje i da sam odluču- 
je o svojoj sudbini. Budući da su nastale mimo i protiv nje- 
ga, sve objavljene istine pokazuju se sada samo kao pred- 
rasude, zablude i praznovjerja. Dotada je u svim pitanjima 
najviši autoritet bila objava. Otada je to znanost, egzaktna 
znanost, t. j. matematska fizika. Čovjek postaje najviše biće, 
srž i svrha svijeta. Sve što jest, samo je u odnosu na njega i 
ništa ne može biti, ako on to nije prihvatio kao istinito. To 
što tvrdi objava, nije o sebi istinito, nego sve važi u odnosu 
na nas. Čisti um širi svoju svjetlost neodoljivom snagom | 
kroči naprijed kritizirajući ponajprije teologiju i crkvenu 
dogmatiku, zatim prelazi na kršćanstvo i objavljenu religiju, 
i napokon završava potpunim odricanjem svake religije i pro- 
glašenjem svoga apsolutnog gospodstva. 


Šireći se kao čisti uvid, spoznaja uopće,! um uništava 
vjeru i postepeno iz filozofije prelazi na sva područja duhov- 
nog života i svjetovne zbilje. Prosvjetiteljstvo uzima široke 
razmjere i postaje općim kulturno-političkim pokretom evrop- 
skoga Zapada. Ono razvija veliku književnu i propagandnu 
djelatnost, i na njegovu čelu sve više učvršćuje vodeće mjesto 
filozofija. Ovaj građanski pokret za oslobođenje od svih tra- 
dicija Srednjega vijeka nastaje najprije u Engleskoj, odatle 
prelazi u Francusku i završava u Njemačkoj, da bi ostavio 
vidljive tragove i periferno djelovao na sve evropske narode. 
Vremenski okvir prosvjetiteljstva obilježavaju dvije čvorne 
točke novije evropske povijesti. Ono započinje otprilike na- 
kon Glorious Revolution 1688. u Engleskoj i uglavnom za- 
vršava 1789. u Francuskoj jurišom na Bastilju. Ovih stotinjak 
godina između dvije najveće građanske revolucije, sva kul- 
turna Evropa bila je obuzeta ovim pokretom i u njegovu 
znaku protječu sve značajne kulturne manifestacije toga ra- 
zdoblja. Prosvjetiteljstvo je ostavilo snažan pečat u književ- 
nosti kao t. zv. klasicistički racionalizam, dok se u likovnome 
stvaranju i glazbi odrazila kao rokoko. Čak i mnogi važni 
politički potezi prosvjetiteljskih monarha Friedricha II., Jo- 
sipa II. i Katarine JI., nastali su pod utjecajem prosvjetitelj- 
stva, a s njime su povezani i značajni uspjesi prirodne zna- 
nosti, pa i nastanak nekih novih, kao što su empirijska psiho- 
logija, politička ekonomija, filozofija povijesti i t. d. Napokon, 
prosvjetiteljstvo je prvo istaknulo vjeru u neograničeni pro- 
gres uma i u moć čovjeka, te u tome našlo jamstvo za sve- 
strani povijesni napredak. 

Svoj vrhunac prosvjetiteljstvo postiže u Francuskoj i do- 
minira u filozofiji, kao djelotvornome organu čistoga uma 
(ratio, raison), koji čovjeka lišava svih predrasuda i pokazuje 
mu put prema istini i slobodi. Pred filozofiju je postavljena 
zadaća, da jasno i bistro formulira takva načela, koja će 


' Značajno je što Kant, koji i sam djelomično pripada prosvjetiteljstvu, 
u članku »Odgovor na pitanje: Što je prosvjetiteljstvo?« (»Berlinische_ Mo- 
natsschrift«, 1784) kaže o biti toga pokreta: »Prosvjetiteljstvo je 
izlaz čovjeka iz njegove samoskrivljene (selbstverschu!- 
dete) nezrelosti. Nezreiost je nemoć, da se služimo svojim razu- 
mom, bez nekoga drugog. Samoskrivljena je ova nezrelost, ako 
njezin uzrok ne leži u nedostatku razuma, već u nedostatku odlučnosti i 
srčanosti, da se njime služimo bez vodstva nekoga drugog. Sapere 
auđe! Imaj srčanosti, da se služiš bez vodstva vlastitim razumom! 
— To je, dakle, krilatica prosvjetiteljstva«. Usp. »Immanuel Kants Werke«, 
Hrsg. von E. Cassirer, Bd. IV, S. 169, Veriag B. Cassirer, Berlin 1915. 


ljude prosvijetliti i ukazati im, kako se na osnovu ovih može 
preobraziti svijet. To su bila načela običnoga ili zdravoga ra- 
zuma (bon sens), i filozofija dobiva čisto praktičnu i socijalnu 
funkciju, da tu preobrazbu zbilje vodi i popularizira. Naziv 
filozofija postaje sinonim za svakoga, tko je svoj um oslo- 
bodio od predrasuda i postao »slobodouman« (engl. Free 
Thinker), i stoga svi napredni ljudi stoljeća sebe nazivaju 
»filozofima«. Ovo ime nije ostalo ograničeno samo na enciklo- 
pediste i zbiljske filozofe, već »filozofima« sebe zovu i knji- 
ževnici kao Marivaux, Restif de la Bretonne, pa i nadrealistički 
apostol Marquis de Sade“ 

Shvaćajući svoju zadaću čisto praktično, filozofija je svojim 
oblikom morala biti više nalik na popularnu agitaciju istine, 
nego na znanost o njoj, i iscrpljivala se u apeliranju na zdra- 
vi razum. Njen posao bio je čisto negativan, i teoretski se sa- 
stojao u rušenju njene pretpostavke, apstraktne metafizike 
17. stoljeća. Kolikogod su tvorbe ove posljednje bile protkane 
novovjekovnom pozitivnom znanošću, toliko su još uvijek 
bile okovane teološkom sistematikom srednjovjekovne tradi- 
cije. Ova nedosljednost racionalističke metafizike prema svo- 
joj imanentno-znanstvenoj intenciji, pokazivala se prosvjeti- 
teljskoj filozofiji kao nevjera u bitne temelje Novoga vijeka, 
i ona je na to vehementno reagirala odbacivanjem svakoga 
sistema. Prava je znanost samo znanost o prirodi na načelima 
uma, t. j. matematska fizika.3 Zato svi prosvjetitelji s veli- 
kom upornošću ponavljaju, da se cijela meta-fizika ima svesti 
na fiziku i sve spekulacije o prvim načelima moraju zamije- 
niti egzaktnom znanošću pozitivnih činjenica iskustva. Ovo se 
pak sastoji u promatranju prirode i njenih pojava, koje imaju 
postati jedinim predmetom uma. Spinoza je supstanciju defi- 
nirao kao »Deus sive natura«. Prosvjetiteljska filozofija kao 
jedinu zbiljnost priznaje predmetnost osjetila, a to je osjetilna 
materija. Sva se spoznaja sastoji iz osjeta, a um i njegove 
ideje samo su preobraženi osjeti. Odatle ova filozofija može 
reći: priroda = um i ova jednadžba za nju postaje vrhovnim 
ontologijskim, gnoseologijskim i logičkim načelom. Tu je 
izvor njena objektivizma i naturalizma, empirizma i senzuali- 
zma. Napokon, na tom putu ona je došla i do materijalizma, 


2 Usp. V. L. Saulnier, »La littćrature franceise du sičcle philosophique«, 
p. 7. Presses Universitalres de France, Paris 1853. 

3 Usp. Paul Hazard, »Die Krise des europšischen Geistes«, S. 362—379, 
Verlag Hoffmann und Campe. Hamburg 1939. 

ali je ovaj tada mogao bili jedino mehanički. U 18. stoljeću 
mehanika je, naime, bila jedina razvijena prirodna znanost, a 
industrija je poznavala samo životinje — strojeve. 

Opća je značajka prosvjetiteljske filozofije, da ona odba- 
cuje subjektivizam metafizike i naglašava ulogu objekta u 
spoznaji. No, ni ona ne prelazi preko subjekt-objekt relacije 
i boreći se za važnost objekta, ni za tren ne napušta skriveni 
temelj novovjekovne filozofije u čovjekovu subjektitetu 
(Descartesov cogito), i za nju je čovjek pasivno promatralačka 
misaona životinja (animal rationale). Stoga ona ne može shva- 
titi djelainu ulogu »subjekta« u spoznaji i ostaje kontempla- 
tivna: čovjek naprosto gleda bitak.“ Mehaničkome materijali- 
zmu ostaje potpuno skrivena aktivna uloga čovjeka kao stva- 
raoca povijesti koji bitak mijenja, time otkriva svijet i ovim 
mijenjanjem preobražava i samoga sebe. U pozadini pasivi- 
zma toga materijalizma lebdi lik čovjeka kao bitno osamljena 
pojedinca, apstrakinog individuuma oslobođenog svih prirod- 
nih spona, na kojemu se temelji cio novovjekovni građansko- 
kapitalistički društveni poredak. 

Prosvjetiteljstvo je najgrađanskiji politički pokret Novoga 
vijeka, a kao kulturni i misaoni pothvat, ono u Francuskoj 
odgovara teoretskoj pripremi građanske klase za stupanje na 
vlast. Građanstvo je u apsolutnoj monarhiji imalo društveni 
položaj trećega staleža (Thiers 6tat), ono je bilo u opreci pre- 
ma prvom (svećenstvo) i drugom (plemsivo) privilegiranom 
staležu. No, treći je stalež pored građanstva u užem smislu 
obuhvaćao i svu ostalu društvenu masu, dakle, osim uskoga 
sloja privilegiranih, cio francuski narod. Posve historijski, 
prosvjetiteljstvo je došlo kao reakcija na vladavinu kralja- 
sunca Ljudevita XIV., poslije njegove smrti 1715. Za vrijeme 
njegove duge vladavine (1643—1715) Francuska je teškom 
mukom postigla izvanjski sjaj, pa u početku i ojačala svoj po- 
litički položaj, ali istodobno vodila beskrajne osvajačke ra- 
tove, koji su progulali ogromna materijalna sredstva, ispra- 
znili državne blagajne i strahovito osiromašili široke slojeve 
njena pučanstva. Nastupio je izvjestan predah za regenstva 
vojvode od Orleansa, koji je izvršio neke napredne reforme, 
dok napokon 1743. stupanjem na prijestolje Ljudevita XV. 
sve opet nije počelo iznova. Pa i bez obzira na osobu vladara, 
cijelo je aristokratko društvo tada već bilo potpuno trulo, svu- 


*“ Usp. Marxovu I. tezu o Feuerbachu. 

da pokazivalo svoju »nerazumnost« i zrelost za napuštanje po- 
vijesne pozornice. Siromaštvo i bijeda najdonjih slojeva imalo 
je svoju opreku u rasipništvu i dokonom životu razuzdana i 
nemoralna plemstva i popovštine. Sve društvene ustanove bile 
su korumpirane: religija je u rukama popova postala isklju- 
čivo sredstvo stjecanja novca; ministarske stolice prodavale 
su se uz skupu cijenu makar i najglupljem i najpokvarenijem 
grofu; državne uredbe i odluke donošene su prema ćudlji- 
vostima vladarevih i ministarskih kurtizana, i t. d. Javna 
bijeda mase stanovništva bila je takva, da je ovo stanje 
svakim danom postajalo nesnošljivije, i građanstvo je svojim 
interesima predstavljalo interese cijeloga francuskog naroda. 
Prosvjetiteljstvo je odgovor na takav poredak i ono po svo- 
jim subjektivnim intencijama neposredno nije bilo revoluci- 
onarno, jer inače ne bi bilo prosvjetiteljstvo, — nada u sve- 
moć razuma ljudi, koji će uvidjeti nerazumnost ancien regi- 
mea i preobraziti ga u novi, jer ljudi ne mogu svijesno biti ne- 
razumni. Ova utopija ostat će zajedničkom značajkom sviju 
prosvjetitelja i njihovih teorija o razumnoj ili prirodnoj vla- 
davini. To se najbolje pokazuje na iluzijama, koje su prosvje- 
titelji imali u pogledu mogućnosti progresivnih reformi odo- 
zgo, što se očituje u njihovim osobnim vezama i apelima na 
prosvjećene vladare u Evropi. Zar Voltaire nije postao dvor- 
ski pjesnik i historik na dvoru Ljudevita XV., zar Holbach 
nije svoju »Etokraciju« posvetio »blagom  kralju«  Lju- 
devitu XVI? 

Kao što obično biva u povijesti, kada počinje neko novo 
razdoblje, i ovaj su puta novi mislioci potekli iz krila staroga 
društva. Teoretičari novoga nazora na svijet dolaze većinom 
iz aristokratskih redova. Kao duhovni vođe stolieća, oni su 
teoretski prevladali određenost svoga društvena položaja i 
stali na stranu novih povijesnih snaga, koje su nastupale. No, 
i pored toga što su bili ideolozi građanskoga društva, oni su 
i dalje živjeli na aristokratski način, što se očituje u načinu 
njihova života, pa i spisima. Oni su život provodili na dvo- 
rovima, imali aristokratske manire i pretežno živjeli dokono. 
Intelektualni život tih ljudi odvijao se uglavnom u diskusija- 
ma po mnogobrojnim pariskim salonima, koji su postali sre- 
dišta najnaprednijih filozofa Francuske. Ove su diskusije bile 
duhovite, i stoga se više pazilo na oblik i učinak neke misli, 
nego na njen sadržaj. Bitni stavovi prosvjetiteljskih filozofa 


ll 


duhovite su i popularne sentencije, lapidarnom kratkoćom 
određena načela, koja su imala tu svrhu, da što prije postanu 
javnim odborom, da postanu dio opće obrazovanosti te da 
izazovu oduševljenje, kako bi se što prije mogla realizirati.5 
Erudicija i elokvencija postale su prvom odlikom filozofa, 
a bel esprit neophodnim uvjetom njihova uspjeha. To su ti- 
pične crte svih mislilaca francuskoga prosvjetiteljstva, kojemu 
je glavni književni rod postao filozofski roman i aforizam, 
kao najoštrija opreka svakom zatvorenom sistemu. Književ- 
nost i filozofija bile su potpuno jedinstvene u svojoj svrsi, i 
nijedno razdoblje u povijesti francuske kulture nije s tolikom 
svestranošću i osebujnošću izrazilo sve odlike nacionalnog 
karaktera i sjajne osebine francuskoga duha, kao prosvjeti- 
teljstvo. 18. je stoljeće francusko par excellence, i nikada fran- 
cuska kultura nije toliko dominirala Evropom, kao u doba 
Voltairea i Diđerota. Francuskim jezikom govorio je pruski 
kralj i ruska carica, a svaki obrazovan čovjek poznavao je 
francuske pisce takoreći naizust. Građanski duh Novoga vi- 
jeka nigdje nije došao do tako prodornoga izraza i stekao 
takvu privlačnu snagu, kao u ovih filozofa, a društveno — po- 
vijesna opravdanost građanskoga poretka, rijetko je kada 
izgledala tako pozitivno, kao u njihovu potpuno negativnom 
i destruktivnom odnosu prema svim duhovnim i političkim 
tvorbama staroga poretka. Napredna društvena i filozofska 
uloga ovih mislilaca osjeća se još i danas u Francuskoj i ci- 
jelome svijetu, a njihov primjer djeluje kao poticaj na su- 
vremena čovjeka, u njegovoj velikoj borbi za kulturnu i po- 
litičku slobodu. 


Plejadu francuskih prosvjetitelja predstavljaju nam Bayle, 
Montesquieu, Voltaire, Rousseau, Diderot, D'Alembert, Con- 
dillac, Lamettrie, Helvetius i Holbach. Uz ova imena najvećih 
mislilaca 18. stoljeća dolazi i niz manjih, koji su također od 
izvjesnog značenja, ali daleko zaostaju za prvima. To su lju- 
di kao Fontenelle, Turgot, Galiani, Maupertuis, Buffon, Bon- 
net, Robinet, Cabanis, Destutt de Tracy, St. Lambert, Volney 
i Condorcet. Ovima slijede i takvi kao Marmontel, Raynal, 
Necker, Duclos, i t. d., koje smo ovdje morali potpuno izo- 
slaviti. : 


5 Usp. Ernst Cassi'rer, »Philosophie der Aufklirung«, S. 16 sq. Verlag 
Mohr, Tubingen, 1932. 

Ograničenjem izbora na doista najznačajnije predstavnike 
francuske prosvjetiteljske filozofije, nastaje pitanje razdiobe 
građe i redoslijeda u izlaganju. Prikaz ukratko informira či- 
tatelja o općem značenju pojedinoga mislioca, njegovu životu 
i djelima, te stožernim problemima njegove nauke. Što se pak 
tiče etapa samoga prosvjetiteljstva, ono je u svom razvitku 
uglavncm prešlo tri etape. Prva je pretežno deističko-naturali- 
stička i nju (pored Baylea) predstavljaju Montesquieu, Volta- 
ire i Rousseau. Druga etapa započinje Diderotom i završava 
Condillacom, a označuje prijelaz od deizma senzualizmu i ma- 
terijalizmu. Sam Diderot djelomično ulazi i u treću etapu, koju 
obilježava materijalizam i ateizam, a zastupa je Lamettrie, 
Helvetius i Holbach. Ove etape u biti predstavljaju misaoni 
progres stoljeća, put od Bayleova skepticizma, do sistema me- 
haničkoga materijalizma, i zato se samo djelomično pokla- 
paju s vremenskim redoslijedom mislilaca. 

Ignorirajući svaku shematiku, nastojali smo da redoslijed 
filozofa u prikazu odražava redoslijed filozofskih problema 
prosvjetiteljstva. Bayle je skriveno napao teologiju na taj 
način, što je suzio njenu domenu i ovaj svijet izručio umu. 
Montesquieu je um primijenio na povijest i pravo, a Voltaire 
ga je usmjerio protiv crkve. Rousseau je pokušao teoretski 
odrediti politička načela novoga društva. Diderot je u Enci- 
klopediji revidirao cijelu kulturnu tradiciju i utemeljio novu 
građansku kulturu. D'Alembert je prosvijetlio prirodnu zna- 
nost. Condillac je postavio temelje nove senzualističke gno- 
seologije. Lamettrie je izvršio antropologijsku analizu čovjeka, 
Helvetius izgradio načela etike, a Holbach dovršio materija- 
lističku ontologiju i zaokružio je u sistem. Svi su prosvjeti- 
telji djelovali svestrano, ali je svaki od njih u svojoj nauci 
usredotočio interes na jedan problem, koji u njega postaje 
dominantan. Pored tradicionalnih francuskih izvora, svi fran- 
cuski filozofi nalaze poticaj u engleskim uzorima, Locku i 
Newtonu. Ovi se utjecaji međusobno isprepleću. 


* >U točnom i prozaičnom smislu, postoje dva smjera u francuskom ma- 
terijalizmu: jedan vuče svoje podrijetlo od Descartesa, drugi od Lockea. 
Drug: uglavnom smjera prema razvitku francuske kuiture i utječe nepo- 
sredno u socijal!!zam:; prvi, mehanički materijalizam, gub: se u francuskim 
prirodnim znanost'ma. U toku svoga razvitka, oba smjera se križaju.« Usp. 
K. Marx, »La Sainte Famille«, p. 224—25; Oeuvres philosophiques, t. II, trad. 
Molitor, &d. Costes, Paris, 1947. 

U prikazu svake od ovih filozofskih doktrina, pokušat će- 
mo težište staviti na analizu glavnih kategorije, na kojima se 
one zasnivaju. Tako ćemo se često osvrtati na kategorije 
uzročnosti, svršnosti, korisnosti i t. d. Budući da su ove kate- 
gorije zajedničke svima ovim filozofima i oni ih u raznim 
varijantama beskrajno ponavljaju, izvjesna se ponavljanja 
nijesu mogla izbjeći ni u prikazu. U zaključku ćemo te ka- 
tegorije kritički rezimirati i tako pokušati da dobijemo cje- 
lovit pogled na francusku prosvjetiteljsku filozofiju kao mi- 
saonu pripremu Francuske revolucije. 

Na koncu, valja spomenuti i vidnu ulogu, koju je ovo 
razdoblje odigralo u kasnijem razvitku mišljenja. Misaoni 
svijet i duhovni pokreti 19. stoljeća izrasli su i razvili se na 
tlu prosvjetiteljstva i u opreci prema njemu. Treba samo pod- 
sjetiti na Kanta, na njemački idealizam i francuski socijalizam, 
koji su taj utjecaj dvostruko prenijeli na Marxa. U znaku de- 
strukcije meta-fizike i rehabilitacije fizičkoga svijeta odvija 
se i Nietzscheova borba protiv cjelokupne zapadno-kršćanske 
tradicije kao »platonizma za puk«. Ovim svojim momentima, 
»filozofsko stoljeće« snažno djeluje i na suvremeno tehničko 
razdoblje. Time ono još jednom potvrđuje svoju snagu i osi- 
gurava sebi značajno mjesto u povijesti evropske filozofije 
i kulture. 


I. POGLAVLJE 


BAYLE 


Prvi mislilac, koji je najneposrednije utjecao na obliko- 
va, e pogleda »prosvijećenog stoljeća«, svojom skepsom 
potkopao dogmatizam metafizike i pozitivne religije, te 
utro put »slobodoumnjacima«, bio je Pierre Bayle. Ne samo 
svojim nazorima, interesom i postavkom problema, već i sa- 
mim oblikom svoga rezoniranja, što se odlikuje kratkoćom i 
jasnoćom, no istodobno i nesislematičnošću i fragmentarnošću, 
Bayle je predodredio onaj osebujni način mišljenja sveko- 
likog prosvjetiteljstva, što se obično naziva enciklopedistič- 
kim. Njegov »Historijski i kritički rječnik«! postao je uzo- 
rom književnoga roda 18. stoljeća i nesumnjivo je i Voltaire 
bio pod njegovim utjecajem, kada je koncipirao svoj »Filo- 
zofski rječnik«, a da i ne spominjemo, kako je temeljno i ko- 
lektivno djelo francuskih prosvjetitelja, »Enciklopedija«, ta- 
kođer samo veliki rječnik! Tako nam se već na samom po- 
četku prosvjetiteljstva otkrivaju elementi njegove snage i 
bitnih slabosti: širina pogleda, mnogobrojnost područja i pred- 
mela interesa, morala je ići na štetu njihove dubine. Pro- 
svjetiteljstvo je o svemu kazalo ponešto općenito, no ni jedan 
od predmeta, kojih se dotaklo, nije odredilo iscrpno i do 
kraja. 

Bayle se rodio 1647. u mjestu Carlat u okolici Toulouse, 
u porodici protestantskog pastora. Već zarana čitao je Mon- 
taigneove »Eseje«, koji su na njega presudno djelovali. Stu- 
dirao je teologiju u Toulousei i Ženevi, gdje se pored skola- 
stičke metafizike ubrzo upoznao i s Descartesovom. 1675. po- 
stao je profesor filozofije na sveučilištu u Sedanu. Tu je na- 

1 U ono doba slični su rječnic: bill vrlo česta pojava. U svojemu Bayle 
polemizira protiv MORERI-jeva historijskog rječnika. — O Bayleovu utje- 
caju na cijelo 18. stoljeće usp. Jean Wahl, »Tabieau de la Philosophie fran- 
caise«, Paris, €d. Fontaine, 1946 

pisao svoj prvi spis »Razne misli povodom kometa 1680. g.«, 
u kojemu se oštro obara na religiozni fanatizam i vjersko 
praznovjerje, što ga je među tamošnjim stanovništvom iza- 
zvala pojava običnog nebeskog tijela. Radi svoga antidogma- 
tizma i skepse prema načelima kršćanstva, uskoro je sa sve- 
učilišta uklonjen kao politički nepoćudan. On emigrira u Ni- 
zozemsku, gdje prihvaća ponuđeno mu mjesto profesora sve- 
učilišta u Rotterdamu. No i tu nije dugo ostao, jer je napa- 
dajući katolicizam radi progona i nasilnog obraćanja huge- 
nota na katoličanstvo, i propovijedajući vjersku snošljivost, 
dospio do sumnje u najvažnije dogme kršćanstva uopće. Do- 
šao je u sukob sa službenim protestanstvom i protestantski su 
ga teolozi konačno protjerali i s rotterdamskog sveučilišta. 
1695.—97. pojavio se prvi i drugi svezak njegova glavnog 
djela »Historijskog i kritičkog rječnika«, koje ga je učinilo 
slavnim i koje označuje početak prosvjetiteljstva. Od ostalih 
djela, što ih je Bayle objavio važni su još »Odgovori na pitanja 
jednog provincijalca«, u kojima polemizira protiv svojih pro- 
tivnika. Umro je 1706. u Rotterdamu. 


Radi svojih filozofskih nazora Bayle je žestoko bio proga- 
njan od katolika i protestanata i premda je dva puta mijenjao 
vjeroispovijest, to mu nije pomoglo da sačuva profesuru i da 
s katedre propovijeda slobodne ideje. Uporna borba protiv 
svega nazadnoga, brojne polemike, uzmaci i napadi, a najviše 
neprijateljstvo prema svakom fanatizmu i dogmatizmu, — to 
su značajke, kojima se odlikuje život i ličnost ovog prvog pro- 
svjetitelja Francuske. Njegov osobni udes ostat će jedan od 
simbola borbe za slobodu znanosti od svakoga mračnjaštva 
i svijetlih uzora kasnijim generacijama. 


Načelo prosvjetiteljstva, da je ljudski um sam sebi naj- 
viši sudac, Bayle je prvi izrazio oprekom između uma i vjere.ž 
Iz njihove opreke on je izveo njihovu nezavisnost, samostal- 
nost i samodostatnost, tako da je religija moguća ne samo 
mimo uma, nego i protiv njega, a s druge pak strane, filozofija 
bez teologije. Antinomija između uma i vjere za Baylea pro- 
izlazi odatle, što je ljudski um sposoban da shvati samo ko- 
načne sadržaje. Predmet uma je konačna zbiljnost, ovaj svijet, 
a kako je bog upravo opreka svemu tome — jer on je besko- 
načan, onostran, neodredljiv, — to ga mi umom ne možemo 


2I u skolastičkoj filozofiji lomila su se koplja oko istog prob.ema, ali 
s bitno drukčijom tendencijom i sasvim različitim društvenim ciljevima. 

shvatiti, za um on ostaje nespoznatljiv. Međutim, mi u njega 
vjerujemo, jer je predmet vjerovanja natprirodnoga reda, ira- 
cionalan i stoga nedokažljiv. »... Najvrednija je ona vjera, što 
prema božjem svjedočanstvu prihvaća istine, koje su umu 
najoprečnije«.3 

Ističući tako opreku beskonačnoga i konačnoga u spoznaji, 
Bayle dijeli sve istine na istine uma i vjere, ili one, što se do- 
kazuju prirodnom i natprirodnom svjetlošću. Oba područja 
— vjera i um, religija i znanost, teologija i filozofija, — ne- 
spojiva su. Stoga će vjera biti prisiljena na uzmak u svakom 
sporu s umom. Ako su pak istine vjere iznad uma, onda se 
one ne mogu podvrći nikakvom ispitivanju mjerilom uma, jer 
će odatle nužno izvući kraći kraj. Prirodna svjetlost na svom 
području pobjeđuje natprirodnu i neoborivo ističe svoje vrhov- 
no pravo u ovome svijetu. Prema tome Bayle zaključuje, da 
će se »...neka rasprava, gdje ćemo se služiti samo prirod- 
nom svjetlošću, uvijek okončati na štetu teologa, ... te će oni 
biti prisiljeni da popuste i sklone se pod kanon natprirodne 
svjetlosti«.+ 


Bitno pri svemu tome izvođenju opreke i posljedica te 
opreke uma i vjere, jest Baylova intencija, da se na taj način 
strogo međusobno odijele i razgraniče područja znanja i vje- 
rovanja. Na koncu preostaje svakom pojedincu, da se sam 
odluči, da izabere jedno od toga, te da se izjasni za znanje 
ili vjeru. Premda se Bayle formalno izjašnjava u prilog ove 
posljednje, a čini se da to nije bio izraz njegova pravog mni- 
jenja, što je u biti svejedno, očito je, da je to razgraničenje 
područja bilo samo neophodna pretpostavka za ostvarenje 
njegove prave namjere, naime, da se umu osigura područje 
potpuno nezavisno od vjere i svake objave. Um će odsad biti 
potpuno nezavisan da sudi o zemaljskim stvarima i pitanjima 
osjetilnoga svijeta. Vjera je potisnuta u nadzemaljsko, ono- 
strano i nadosjetilno. Um je, dakle, potpuni gospodar, jedini 
i vrhovni sudac svega na zemlji! To je smisao Bayleova isti- 
canja opreke uma prema vjeri, to će biti glavna krilatica 
cijelog prosvjetiteljstva. Njegov će razvitak biti obilježen stal- 
nim sužavanjem područja vjere na račun znanja, da bi vjera 
naposljetku potpuno isčezla i izgubila se. 


2 »Dictionnaire historique et crit'que de Pierre Bayle«, 16 vols. Nouvelle 
€dition, Paris, 1820. — Tome quinzičme, Eclaircissements, III. 


4 Op. cit., Eclalrcissements, II. 

Kakve dalekosežne posljedice odatle proizlaze za praktično 
djelovanje ljudi, nije teško dokučiti. Ako je um jedini vođa 
čovjeka, onda ni u njegovu djelovanju nije potrebna strana 
intervencija i sudjelovanje božje. Kao što ima općih i nužnih 
zakona uma, tako postoje opći i nužni zakoni volje. »Strah i 
ljubav prema Bogu nisu jedine ppbude ljudskih djelovanja. 
Ima i drugih načela, koja čovjeka potiču da djeluje: ljubav 
za pohvalom, strah od sramote, nagnuća temperamenta...«5 

U životu, dakle, možemo djelovati potpuno nezavisno od 
svake vjere, isključivo prema našim, ljudskim načelima, po- 
budama straha, nagrade i kazne i t. d. Time je sfera morala 
također oslobođena diktature vjere i tako je teoretska i prak- 
tička sfera čovjeka postala ljudskom, svjetovnom, razumnom. 
Ako se prosvjetiteljstvo, kako to smatra Hegel, može shvatiti 
kao borba protiv laicizma,* za njegovo potpuno ukidanje, t. j. 
kao borba za pravo zdravog razuma uopće, jednakost svih 
ljudi u prosuđivanju svih predmeta, onda se to najočitije po- 
kazuje upravo u moralu. Zašto da posvećene osobe i crkva 
određuju što treba da radi običan čovjek? Za to čovjeku pot- 
puno dostaje njegov vlastiti um i prirodna svjetlost, koja se 
očituje kao izvorni dar prirode, jednak u svih ljudi, kao 
savjest. 


Ako su teoretska i praktična sfera čovjeka potpuno oslobo- 
đene religioznog dogmatizma i predrasuda Descartes-Male- 
brancheove metafizike, onda nam još samo preostaje da odatle 
izvučemo zaključke u odnosu na naš zajednički život u državi. 
Budući da je moralan čin onaj, koji odgovara načelima razu- 
ma bez obzira na njegov odnos prema vjeri, onda je moguće 
da i oni ljudi budu moralni, koji ne vjeruju u boga. Moguće 
je, dakle, da bezbožnici budu vrlo pošteni ljudi i bolje je biti 
moralni bezbožnik, nego neznabožac. Dakle, moguća je i be- 
zbožna država, koja će biti moralna i nitko više ne može odre- 
diti točne granice neznaboštva i religioznosti. 

Kako je odsad jedino načelo teoretskog i praktičnog djelo- 
vanja samo um i ljudske pobude, religiji ostaje samo daleki 
svijet onostranoga. Nebo bogu, a svijet čovjeku! — moglo bi 
se zaključiti iz Bayleova izvođenja. No Bayle samo negativno 


5 Op. cit., Eclalrcissements, I. 

* Laicizam je nazor, prema kojemu samo crkva i njeni predstavnici 
imaju pravo da određuju što je istinito : lažno, dobro i zlo i t. d. Sve osobe, 
koje ne pripadaju svećenstvu, crkva smatra laicima, t. j. glupima i 
stoga nepozvanima, da donose neki sud o bilo čemu. 

ukazuje na ove perspektive; svi ovi zaključci ne proistječu 
izričito iz njegova djela, ali su u njemu bitno sadržani, jer 
skepsa u dogmu najblaži je početak njena uništenja. 

Bayleovo glavno djelo »Historijski i kritički rječnik« nije 
značajno po svom filozofskom dometu, već po povijesnom 
utjecaju, što ga je ono izvršilo na suvremenike i na kasnije 
generacije, kao prva iscrpna građanska kritička ocjena cjelo- 
kupne obrazovanosti i kulturnog naslijeđa prošlosti. Pojava 
toga djela označuje početak prosvjetiteljstva u filozofiji i općoj 
kulturi, a predstavlja i prvo doista moderno djelo enci- 
klopedijskog karaktera, gdje je sve Znanje prošlosti (premda 
uglavnom samo s područja teologije i filozofije) kritički, pri- 
rodnom svjetlošću, umom osvijetljeno i razmotreno u odnosu 
na praktičnog građanskog čovjeka. 

Kao skepsa, Bayleov se posao i sastojao jedino u tome, da 
ukaže na opreke, proturječja i unutarnju nemogućnost meta- 
fizike i kršćanske dogmatike, te mrsku preuzetnost njihove 
vladavine nad zdravim ljudskim razumom, po kojemu su svi 
ljudi jednaki. Borba prosvjetiteljstva protiv religije za pravo 
uma i ovostranosti, nužno počinje sumnjom u postojeći po- 
redak stvari, i tek kasnije prelazi na njegovo rušenje. Proces 
sekularizacije novovjekovne povijesti, koji je počeo Rene- 
sansom i Reformacijom vratio je pravo osebičnosti prirodi i 
čovjeku u religioznoj sferi. Racionalistička metafizika 17. sto- 
ljeća izgradila je doduše filozofski nazor na svijet novovje- 
kovnog čovjeka, ali je on još znatno bio opterećen teologijskim 
ostacima. Pravu pak svjetovnu prirodu i građansku bit novo- 
vjekovnog čovjeka pokazuje tek prosvjetiteljstvo, a Bayle je 
prvi, koji je najavio njegov pokret, pa ga zbog toga Voltaire 
toliko i cijeni, te smatra, »da je znao više od svih drugih«.“ 

Pored Baylea,, među teoretskim prethodnicima francuskog 
prosvjetiteljstva ističe se i kartezijevac Fontenelle (1657— 
1757), pisac utjecajnog »Razgovora o mnoštvu svjetova« 
(Entretien sur la pluralitć des mondes, 1686), u kojemu je po- 
pularno i galantno tumačenje učiteljeve kozmologije protkano 


? »Bayle en sait plus qu'eux tous. Je vais le consulter«... 

»Assez sage, assez grand, pour &tre sans systeme, 

Il les a tous detruits et se combat 1ui-meme«...; 

Voltaire »Poeme sur le dćsastre de L'sbonne«. — U slobodnom prijevodu 

ovi stihovi glase: 

»Bayle znade više nego svi oni. Pitat ću ga za savjet«... 

»Dovoljno mudar, dovoljno vel!k, da bude bez sistema, 

On ih je sve uništio i pobija sam sebe=.., 

skepsom u metafiziku i pozitivnu religiju, te aluzijama na 
opipljivo — zemaljske svrhe religije i klera. U svakom po- 
gledu zaostaje za Bayleom. 

Kao prethodnici prosvjetiteljstva, Bayle i Fontenelle bili 
su još prilično apstraktni u svojoj kritici, te nijesu doprli 
mnogo dalje od skepticizma. Naprotiv, pravi prosvjetitelji će 
poći naprijed, njihova kritika njima suvremene zbiljnosti po- 
stat će konkretnija i borbenija, da naposljetku pripremi slom 
staroga poretka. 


II. POGLAVLJE 


MONTESQUIEU 


Bayleov skepticizam samo je ograničio područje teolo- 
gije na onostranost, vratio pravo filozofiji u rješavanju ovo- 
stranih pitanja i metafizički dokazao, da iz opreke uma i vjere 
proizlaze nerješiva proturječja. Taj posao bio je samo nega- 
tivne prirode, postavio je pitanje o važnosti uma, ali ga još 
nije jednoznačno proglasio jedinim sucem svega opstojećeg. 
Um je mogao postati apsolutan tek pošto je sama zbilja postala 
materijalističkom (Marx) i svakodnevno otkrivala neodrživost 
i zastarjelost religiozno-teološkog nazora na svijet i ideološke 
diktature katoličke crkve u javnom i duhovnom životu Fran- 
cuske. Prosvjetiteljski pokret kao takav počinje time, da svoje 
načelo apsolutnoga uma primjenjuje na ono područje ljud- 
skoga života, gdje je ta opreka staroga i novoga bila najza- 
oštrenija i najnesnošljivija: na pitanja države i prava. Taka 
praktičko područje, prije nego čisto teoretsko (ontologijsko), 
dolazi u prvi plan interesa prosvjetiteljstva, i to više-manje 
ostaje do njegova konca i prijelaza u konkretno djelo velike 
revolucije. 


Montesquieu je bio prvi, koji se prihvatio toga problema 
i time zapravo počinje prosvjetiteljstvo. Ono prije bila je tek 
njegova priprema; ovo je izvođenje. Montesquieu proglašava 
um načelom države, zahtijeva razumnu državu i time otvara 
jedno od najznačajnijih razdoblja u povijesti prosvjetiteljstva 
— njegovo francusko razdoblje, u kojemu ono postiže svoj 
vrhunac. 


U ličnosti Montesquieua ne nalazimo samo prvog francu- 
skog prosvjetitelja, sjajnog analitičara države i prava, začet- 
nika moderne političke historiografije i osnivača filozofskoga 
romana, već i filozofa, koji će svojim idejama ocrtati horizont 
interesa ne samo francuskog i njemačkog prosvjetiteljstva, 

već će i snažno djelovati na filozofiju prava njemačkog ide- 
alizma, osobito Hegela, zatim na pozitivističku sociologiju i na 
niz drugih srodnih područja. On je prvi moderni teoretičar 
države, koji je jasno dokazao, da je država čovjekova tvorba 
i izgrađuje se na ljudskim načelima. Istražujući načela ra- 
zumne vladavine, Montesquieu postupa analitičko-empirijski, 
traži konkretne likove država i zakona, kako bi odatle izvukao 
opće zaključke za izgradnju svoga ideala razumne države. 
Pritom se on malo brine za metafizičko određenje biti države 
i prava, kako su to činili teoretičari prirodnoga prava Grotius, 
Hobbes i Spinoza, on se zadovoljava najjednostavnijim gene- 
ralizacijama. U kritici raznih prošlih i suvremenih likova dr- 
žava u raznim zemljama, on indirektno naznačuje i konture 
svoga modela, koji ne će biti utopija, već realističko zasnovan 
tip vladavine, načela kojega se oslanjaju na iskustva fran- 
cuskoga susjeda, Engleske. Ako se Montesquieuov model ne- 
kim njegovim suvremenicima, a osobito kasnijim teoretičarima 
činio relativno konzervativan, on je u svoje doba nesumnjivo 
bio napredan i bitno je pridonic misaonom rušenju ancien 
regimea, te tako htio, ne htio, indirektno pripremio revoluciju. 

Charles de Sćcondat, baron de La Brede et de Montesquieu 
rodio se 1689. u dvorcu La Brede kod Bordeauxa u staroj ga- 
skonjskoj plemićkoj obitelji. Školovao se u kolegiju oratorije- 
vaca u Jullyu (dep. Seine i Marne) i tamo stekao odličnu 
klasičnu naobrazbu, koja će kasnije odigrati znatnu ulogu u 
oblikovanju njegovih nazora. Nakon školovanja 1714. postaje 
savjetnik bordeauskog parlamenta, a po smrti svoga strica po- 
staje njegov predsjednik i dobiva barunsku titulu, koja je 
u porodici bila nasljedna. Premda je na tom položaju imao 
uvid u pravnu praksu jednog od najviših sudišta onoga doba 
(u apsolutnoj monarhiji parlamenti su imali samo najvišu 
sudsku vlast, a zakonodavnom je isključivo raspolagao kralj), 
služba ga nije mnogo zanimala i on se više posvećivao poli- 
tičkim, pravnim i filozofskim studijama. Prvi rezultat toga 
rada predstavlja (inače malo značajna) kratka »Disertacija 
o politici Rimljana u vjerskim stvarima«, na osnovu koje je 
1716. primljen za člana novoosnovane akademije u Bordeauxu. 
1721. objavio je anonimno svoje prvo značajno djelo, satiričko- 
filozofski roman »Perzijska pisma«, koja su ga uskoro učinila 
slavnim. Njegove su ga studije toliko zackupile, da odluči 
sasvim se posvetiti znanosti i 1726. predaje ostavku na svoj 
položaj, preseli se u Pariz i tamo počinje novi život »filozofa«. 

1728. primljen je u Francusku akademiju i uskoro poslije toga 
kreće na veliki put po Evropi, kako bi prikupio empirijsku 
građu za svoje veliko djelo o zakonima, te u tu svrhu posjećuje 
Njemačku, Mađarsku, Italiju, Švicarsku i Nizozemsku, gdje se 
sprijateljuje s lordom Chesterfieldom, engleskim poklisarom; 
1729. njegovom jahtom plovi u Englesku, i tamo ostaje dvije 
godine. Neposredan susret s engleskim ekonomskim i poli- 
tičkim životom duboko se dojmio Montesquieua, i on se po 
povratku s još većim elanom vraća svojim studijama i radu 
na velikom djelu o duhu zakona, Svoja nova načela, na ko- 
jima se zasnivaju različiti oblici država, zakona, ćudoređa itd., 
on je najprije primijenio na rimsku povijest i 1734. objavio 
»Razmatranja o uzrocima veličine i propasti Rimljana«, zna- 
čajno filozofsko-historijsko djelo, kote je izvorno trebalo da 
bude samo ilustracija teoretskih načela o duhu zakona. Na- 
pokon, nakon dvadesetogodišnjeg mukotrpnog rada 1748. izlazi 
u Ženevi njegovo besmrtno djelo, po kojemu je i danas sla- 
van: »Duh zakona« (De Vesprit des lois). Poslije toga objavio 
je samo neka manje značajna djela. Kad je osnovana »Enci- 
klopedija«, Montesquieu za nju piše »Esej o ukusu«, no kako 
se ne bi izvrgavao opasnosti, uskoro otkazuje suradnju, i 
kada D'Alembert 1753. od njega traži, da napiše članke o de- 
mokraciji i despotizmu, Montesquieu odgovara, da o tome 
više nema što drugo kazati, nego što je već napisao. Uopće, 
on je krio i autorstvo svojih djela i nije bio osobito hrabar 
u javnim nastupima. Kao i kasnije prosvjetitelje, i njega su 
jezuiti na samrti pokušali obratiti, ali im to (ni u jednom slu- 
čaju) nije pošlo za rukom. Umro je 10. II. 1755. u Parizu. Po- 
red navedenih spisa Montesquieu je u mlađim danima napisao i 
nekoliko prirodoznanstvenih rasprava, bez većeg značenja (»O 
sili«, »O poroznosti tijela«). Po svom dolasku u Pariz ušao je 
u aristokratske salone i osjetio se ponukanim, da se okuša u 
umjetničkoj književnosti, pa je tako u duhu galantnosti ro- 
kokoa napisao prozne pastorale »Knidijski hram« (1724) i »Put 
na Pafos« (1727), koje se odlikuju frivolno-bizarnim stilom, to- 
liko značajnim za ondašnji aristokratski ukus i obiluju pikant- 
nim scenama, pa i mjestimičnom lascivnošću. No sve to samo 
je prolazan danak vremenu, vladajućoj aristokratskoj ideolo- 
giji i pokvarenom i izvještačenom ukusu i ćudoređu društva, 
u kome se kretao. To nimalo ne zasjenjuje činjenicu, da je 
njegova povijesno zaslužna književna djelatnost bila oprečna 
ovim krugovima, a ona za nas ovdje i jedino dolazi u obzir. 

Prvo Montesquieuovo značajno djelo »Perzijska pisma« iza- 
šlo je u Amsterdamu, kao i ostale napredne francuske knjige 
18. stoljeća, jer takve stvari u feudalnoj Francuskoj nijesu 
mogle naći ni tiskara ni izdavača. Pojavila su se anonimno, 
jer Montesquieu nije htio odati svoje autorstvo, kako zbog 
mogućih represalija, koje bi mogle štetiti njegovu društvenom 
položaju, tako i zbog njegove nikada prevladane predra- 
sude, da je za aristokratu sramota biti pisac. Pa i usprkos 
anonimnosti, djelo je uskoro postalo poznato, doživjelo četiri 
izdanja i ime se autora pročulo širom Francuske. 

»Perzijska pisma« predstavljaju prvu eminentno prosvjeti- 
teljsku knjigu u Francuskoj i od ogromnog su povijesnog zna- 
čenja. Ona već sadrže natuknice o oblicima vladavine, podjeli 
vlasti i t. d. To je filozofski roman u epistolarnom obliku, 
toliko omiljelom književnom rodu rokokoa, i ono će svojim 
sadržajem i oblikom znatno utjecati na kasnije prosvjetitelje. 
U njemu je iznesena oštra kritika francuskog aristokratskog 
društva u obliku jetke satire. Usmjerena je protiv postojećeg 
stanja u cjelini, nesmiljeno šiba tiraniju kralja — sunca, pri- 
stranost i nepravednost sudova i zakona, nećudorednost i ra- 
spuštenost, lakomost i nezasitnu požudu, nastranost ukusa, li- 
cemjerstvo i zavist, korupciju, zablude, glupost, praznovjerja, 
bijedu, diktaturu popovštine i podcjenjivanje svakog korisnog 
rada od strane vladajuće klase Francuske. 

Ovu kritiku ne izgovara sam autor, već dva Perzijanca, 
Mirza i Uzbek, koji putuju Evropom i posjećuju Francusku. 
U pismima oni iznose svoje dojmove, a kroz njihova usta go- 
vori sam autor. Misao vodilja pri svemu bila je ta, da su 
kulture relativne, te kao što zapadnjaku izgleda sve smiješno 
na Istoku, važi i obratno: za Perzijance sve je smiješno u 
Francuskoj. Smiješnost francuskoga poretka i običaja sastoji 
se za Perzijanca u tome, što Francuzi sve ono uzimlju ozbiljno, 
što je njemu ništavo, dok je njima sve ništavo, što se ovome 
čini ozbiljno. U tome se sastoji duhovitost uopće, a ona je 
okosnica Montesquieuove analize. Osnovno je, da nema ni- 
kakvoga vječnog poretka na zemlji. Sve ovisi o čovjeku i re- 
alnim okolnostima, i apsolutna monarhija podjednako je djelo 
ljudi, dakle prolazna, kao i istočnjačka despocija. 

Ostavljajući po strani orijentalnu egzotiku harema, bula, 
eunuha i robinja, koju Montesquieu upleće u svoja razmatra- 
nja i koja njemu nije služila samo za prikrivanje pravoga 
smisla kritike, nego je u doba rokokoa bila pomodna i za njega 

ostala uvijek zanimljiva (posthumno 1783. izišla je njegova 
orijentalna priča o »Arzasu i Ismeniji«!), obratimo pažnju sa- 
mo na dva momenta u »Pismima,« koja nam očigledno poka- 
zuju, kako je Montesquieu izvrgao napadu dva osnovna stupa 
postojećeg poretka: državu i crkvu. U likovima derviša po- 
javljuju se licemjerni i glupi jezuiti i dominikanci, a kada je 
riječ o džamiji i Muhamedu, jasno je da to pogađa katoličku 
crkvu. Kada Montesquieu o kralju — suncu Ljudevitu XIV. 
kaže »... da je veliki čarobnjak: on ima utjecaja čak i na 
dušu svojih podanika: tjera ih da misle, kako on želi«,! onda 
je to direktan napad na apsolutizam i ogorčeni zahtjev za 
slobodom misli, koji će ponavljati svi prosvjetitelji. A kada 
u XXIX. pismu Rika iznosi svoj sud o crkvenim i vjerskim 
pitanjima u Francuskoj i Evropi, on počinje riječima: »Papa 
je kršćanski poglavar; to je neki stari idol, kojemu kade po 
navadi... on veli, da je nasljednik jednoga od prvih kršćana, 
koji se zove sv. Petar, a to je zacijelo bogato nasljedstvo, jer 
papa ima ogromno bogatstvo i veliku zemlju kojom vlada«.ž 
Počevši od pape, svi nosioci religiozne tiranije teško su optu- 
ženi i demaskirani. Biskupi se bave time, što ljudima dopu- 
štaju, da ne poštuju zakon, daju oproste za najveće prijestupe 
i zločinstva, te zgrću blago. Teolozi (derviši) se prepiru oko 
vjere, radi vjere vode se građanski ratovi, neke, koji podnose 
nove prijedloge proglašavaju hereticima, a »...u Španjol- 
skoj i Portugalu ima izvjesnih derviša, što ne znaju za šalu, 
već spaljuju čovjeka kao slamu.«3 

Doista! Koje li smiješnosti ovih ustanova, no i koje li gro- 
zote, što sve to zbiljski još uvijek postoji! 

Govoreći o znanosti i filozofiji, čini se, da Montesquieu ima 
pred očima i kritizira samoga Baylea, kad Rika kaže: »Ovdje 
se ljudi mnogo odaju znanostima, no ja ne znam jesu li i ve- 
oma učeni. Onaj tko sumnja u sve kao filozof, ne usuđuje se 
išta poreći kao teolog«. Zar je potrebno još nešto dodati, da 
bi se jasnije očitovao Montesquieuov stav prema religiji i 
filozofiji starog poretka? I kada neko snobovsko parisko dru- 
štvo, doznavši da je Rika Perzijanac, izražava svoje čuđenje 
uzvikom: »Kako čovjek može biti Perzijanac!«,;5 onda je jasno, 


' Montesquieu, »Perzijska pisma«, XXIV; Preveo M. Vidojković, Prosveta, 
Beograd 1851., str. 45. 


20p. cit. XXIX. str. 53. 
I Ibid. 

“ OP. cit. LXVT str. 106. 
5 Op. cit., XXX. str. 55. 

da umjesto toga treba čitati »Francuz«, tolika je glupost, ne- 
prirodnost i nerazumnost postojećeg stanja. Čitaocu se na- 
meće zaključak, da takvo stanje treba dokinuti. 

Svježinom svoje duhovitosti, kojom se izruguje francuskim 
prilikama, gorčinom satire i smjerom svoje kritike, »Perzij- 
ska pisma« djelovala su epohalno. Stoga su na sebe navukla 
gnjev jezuita i crkve, progonjena su i zabranjivana, a napred- 
nošću i aktualnošću svoje intencije$ još su i danas privlačna 
lektira za mnoge. 

No i pored svoga značenja, »Perzijska pisma« ipak su samo 
socijalno-filozofski roman, a nikako teoretska rasprava. Prem- 
da će to Montesquieu postići tek u »Duhu zakona«, ipak on 
već i prije objavljuje jedan spis, koji, iako historijski, u biti 
predstavlja važno poglavlje razvitka ne samo njegovih vlasti- 
tih filozofsko-pravnih nazora, već i filozofije povijesti uopće. 
To su »Razmatranja o uzrocima veličine i propasti Rimljana«. 
U tome djelu Montesquieu je sebi postavio za cilj, da na po- 
jedinačnom slučaju, određenom (inače njemu bliskom) povije- 
snom razdoblju, ispita opća načela o državi, do kojih je tada 
bio došao, i prvotno je ono bilo zamišljeno kao dodatak »Duhu 
zakona«. Kako se rad na ovome otegnuo, on ga je odlučio izdati 
odmah, to više, što je ono u neku ruku već plod žive autorove 
opservacije evropskih prilika izvan Francuske, a posebno 
Engleske. 


Osnovna misao »Razmatranja« sastoji se u postavci, da se 
povijest kreće zakonito, da je kaotična slika povijesnoga ra- 
zvitka, koja u njemu vidi samo gomilu slučajnih promjena, 
bez ikakva osnova i nerazumna. U povijesnom kretanju vlada 
red, koji se ne temelji na božjoj providnosti, kako je to tvrdio 
na pr. Bossuet u svojoj »Raspravi o svjetskoj povijesti« i drugi 
teolozi, nego na zakonitosti, koja proizlazi iz prirodnih, ljud- 
skih, ovozemaljskih faktora. Pita se, dakle, na čemu se za- 
sniva povijesna smjena država i poredaka u njihovu uzdizanju 
i propadanju? Kakvi to uzroci djeluju, da neka država ili 
narod živi sretno i u blagostanju, i odjednom počinje građan- 
ski rat, teror, despotizam i konačno rasulo i propast? 

Montesquieu smatra, da tome nije osnov ni u kakvim bo- 
Žjim ćudljivostima, već u određenim, iskustvenim faktorima 
i silama zbiljskoga života. Povijest se kreće prema osebujnim 


* Usp. na pr. basnu o narodu Troglodita, kojom prilikom Montesquieu 
ocrtava svoj ideal drušivenoga poretka. 

zakonima, što proizlaze iz raznovrsnih faktora prirode sva- 
koga naroda. Konkretno, kada se radi o Rimljanima, njihova 
je povijest bila uzlazna i njihova se veličina temeljila na 
slijedećim uzrocima: ljubavi prema domovini i slobodi, mar- 
ljivosti i disciplini, pokornosti pred zakonom, požrtvovnosti u 
interesu republike, jednom rječju: republikanska politička 
krepost bila je osnovom rimske veličine. No kako su se Rim- 
ljani uspinjali i postali svjetskom silom, tako su se s vreme- 
nom i mijenjali: mijenjali su se njihove sklonosti i interesi, 
ćudoređe i običaji, — oni sami, a i njihova država. Od male 
republike nastao je svjetski imperij, granice kojega su se po- 
klapale s granicama tada otkrivenoga svijeta. Nadošla je si- 
lazna faza u njihovu razvitku. Uzroci njihove propasti leže 
u pretjeranom ratovanju i osvajanju te povećanju državnog 
teritorija, propasti republike i uvođenju carstva, nepravednoj 
razdiobi zemljišnoga posjeda, korupciji, uvođenju istočnjačke 
raskoši i rasipnosti, te pravnom izjednačenju barbara s rim- 
skim građanima. 

Iz toga je vidljivo, da Montesquieu u svom istraživanju 
nalazi samo realne, prirodne i društvene faktore. Povijest se 
kreće kao živo biće: raste i umire. Ono što je tu bitno, sastoji 
se u poimanju same povijesne mijene: ona je uzročno odre- 
đena, t.j. određeni uzroci u povijesti izazivlju svagdje iste 
učinke, baš kao što u fizici akcija izaziva reakciju. Prema 
tome, povijest je uzročno događanje, baš kao i priroda. U njoj 
se sve zbiva po zakonu uzroka i učinka, prema općem načelu 
prosvjetiteljstva: sve u svijetu ima svoj uzrok. Montesquieu- 
ova zasluga postoji u uvođenju kauzalnoga tumačenja u ra- 
zmatranje povijesti i tako on predstavlia osnivača znanstvene 
filozofije povijesti. 


Analiza rimske povijesti nije Montesquieuu služila samo za 
argumentaciju njegovih teoretskih postavaka, već i kao mate- 
rijal, koji — imajući sličnost s apsolutizmom u Francuskoj 
— pruža mogućnost i za kritiku suvremenih odnosa. Prilikom 
analize događaja, na nizu primjera mogu se primijetiti fine 
i točno usmjerene aluzije na Francusku njegova doba. Na pr. 
kada on ističe, da Rimljani »...osuđivaju svoje kraljeve 
radi njihovih grešaka i privatnih zločina«,; onda je očito, da 


? Montesquieu »Razmatranja o uzrocima veličine Rimljana i njihove 
propasti«, VI; preveo Ivan Rabar, Piosvjetna biblloteka, Tisak *“ naklada 
hrv. tiskarskog zavoda, Zagreb 1917, str. 25. 

time smjera na tiraniju kralja-sunca. Ima iotvorenih napada 
na apsolutnu monarhiju, jer Montesquieu često pravi poredbe 
između Rima i svoga doba, pa kaže: »Kad se na zakone nije 
više tako strogo obaziralo, nastadoše prilike, kakve su sada 
u nas. Lakomost pojedinih privatnika s jedne, a rasipnost 
s druge strane, turnu zemlju u ruke nekolicine« . . .8 

Kako vidimo, »Razmatranja« nijesu samo moderno povije- 
sno djelo, već i vrlo aktualna, konkretna kritika francuskih 
prilika. Osnovne tendencije prosvjetiteljske kritike usmjerene 
su i ovdje na oba temelja apsolutne monarhije: prvi i drugi 
stalež — svećenstvo i plemstvo. »Razmatranja« raspaljuju 
mržnju kod čitaoca i njega obuzima gnjev, kada otkriva, da 
se ta odvratna slika Rima u raspadu sa svom korupcijom, 
pokvarenošću, licemjerstvom i besmislenim vjerskim sporo- 
vima u Bizantu, može primijeniti i na njegovu domovinu: 
Bizant je suvremena Francuska! Sve čitaočeve simpatije pri- 
dobivene su za republiku, što mu Montesquieu i otvoreno su- 
gerira, kada daje svoj sud o Cezaru: »I doista, je li se moglo 
zločin, što ga je počinio Cezar, koji je živio u slobodnoj državi, 
drugačije kazniti, nego li ubojstvom?«? 

Montesquieove simpatije za antiknu rezubliku postat će 
idejom vodiljom sviju prosvjetitelja u njihovoj borbi protiv 
staroga poretka. Pa i jakobinci, ti intransingentni pobornici 
revolucionarnog terora, imali su iluziju, da nastupaju u rim- 
skome ruhu! 

»Perzijska pisma« predstavljala su duhovitu kritiku Fran- 
cuske, koja se također nekome može činiti barbarskom. »Raz- 
matranja« su bila pokušaj, da se povijesno istraživanje zasnuje 
strogo znanstveno na otkrivanju uzroka povijesnoga zbivanja. 
»Duh zakona« pak označuje pokušaj sinteze oba ova načela 
u veličanstvenom pogledu na neizmjernu raznolikost kulture 
i naroda čitavoga svijeta, koja je sada prvi puta jasno uočena 
i (prilično neiskusno) kategorijalno fiksirana. Evropski kul- 
turni horizont odsad više neće biti apsolutno mjerilo i nepo- 
sredan kriterij prosuđivanja vanevropskih naroda. Težeći, da 
ukazivanjem na tu raznolikost dokaže neapsolutnost, relativ- 
nost francuskog društvenog poretka, Montesquieu je otvorio 
široke vidike novoj povijesnoj i pravnoj nauci prosvjetitelj- 
stva. Kauzalna, t. j. prirodoznanstvena metoda istraživanja, 


% Op. cit., III. str. 8. 
% Op. cit., XI. str. 42. 

koju smo prvi puta susreli u »Razmatranjima«, ovdje je gene- 
ralizirana i primijenjena na sva povijesna razdoblja i geograf- 
ska područja svijeta. Tako iz »Duha zakona«, pored ideje po- 
litičkog liberalizma, izlaze začeci moderne, znanstvene filo- 
zofije prava i povijesti, historiografije i etnologije, pa i so- 
ciologije. Pritom ne treba izgubiti iz vida, da teoretska razina 
djela leži iznad praktično-političkih ideala Montesquieuovih, 
koji odsada više ne naginju republici, već ustavnoj monarhiji 
s dvodomnim sistemom engleskog tipa. Napokon, ovim dje- 
lom će Montesquieu utrti put, koji omogujuće Rousseauov 
misaoni pothvat u »Društvenom ugovoru« i ostale političke 
doktrine prosvjetiteljstva. 


Svrha, koju Montesquieu sebi postavlja u »Duhu zakona«, 
jest, da pronađe razumni osnov sveopćega zakonodavstva, 
dakle države i prava. On traži osnov, iz kojega će izvesti sve 
posebne zakone, zakonodavno načelo uopće. Ono mora biti ra- 
zumno, u skladu s prirodom, protivno svakoj teologiji i teleo- 
logiji u filozofiji prava i povijesti (Bossuet). Taj sveopći osnov, 
duh zakona, Montesquieu nalazi u prirodnim elementima po- 
stojanja ljudskoga društva: zakoni svagda odgovaraju ustavu 
države, geografskim uvjetima, klimi, ćudoređu, običajima, 
trgovini, religiji. Čovjek je najprije prirodno biće i stoga 
odatle proizlaze svi elementi, što sačinjavaju cjelinu, koju 
Montesquieu naziva duhom zakona. 

U skladu s tom osnovnom idejom djela, koja postaje credo 
cijeloga prosvjetiteljstva, stoji i metoda »Duha zakona«. Ona je 
analitičko-deskriptivna, njeno je polazište u iskustvu. Ona ne 
pita strogo za bit zakona, već se zadovoljava nekim općenitim 
i apstraktnim načelima, te odmah prelazi na analizu činjenica. 
Montesquieuu se čini smiješnim, kada netko pita za podrijetlo 
društva.!? Pa i sam način njegova rada na tom djelu pokazuje 
srž njegove metode: premda je već imao osnovnu ideju djela 
u glavi, on je ipak pošao po Evropi, da skuplja činjenice za 
svoju knjigu, kako bi promatranjem te građe došao do za- 
ključaka. 

Djelo se pojavilo prvi put u Ženevi 1748. kao rezultat du- 
gogodišnjeg rada. Sedmoga ožujka 1749. piše on: »Mogu reći, 
da sam radio cio život... ima dvadeset godina otkako sam 


\ Usp, »Perzijska pisma«, XCIV. 


"1" Navedeno prema; »Morceaux choisies de Montesquleu«; €d. H. Didier, 
Paris 1932, p. 19. 

otkrio svoja načela i ona su vrlo jednostavna... .«l1! No i pored 
inače jasne razdiobe i povremene elegancije stila, djelo poka- 
zuje i niz potpuno sirovih partija; ima nekoliko ubačenih 
knjiga, koje su potpuno neobrađene i donose samo građu za 
daljnju obradbu, što, međutim, nije učinjeno. Ono se sastoji 
od 36 knjiga, od kojih su prve posvećene načelu raznih oblika 
vladavine, zatim slijedi istraživanje o vojsci, porezima i poli- 
tičkoj slobodi, gdje se nalazi i čuvena apologija engleskoga 
ustava. Nekoliko knjiga posvećeno je odnosu zakona prema 
klimi, trgovini i religiji, a naposljetku dolaze čisto historijske 
knjige o rimskoj povijesti, koje se nastavljaju na »Ra- 
zmatranja«. 

Velika je misao prosvjetitelja, da svime u svijetu vladaju 
zakoni, i stoga se Montesquieu najprije pita, što su zakoni 
uopće, te odgovara: »Zakoni u najširem značenju te riječi, 
jesu nužni odnosi, koji potječu iz prirode stvari.«!? Postoje 
razna bića, kao bog, neživa materija, životinje i ljudi, te svako 
od njih ima svoje vlastite zakone. Prema tome, oni nisu 
jedinstveni, već postoji pluralizam zakona prema osebujno- 
stima dotičnih bića, — vrlo važna postavka u prevladavanju 
teološkog metafizičkog monizma 17. stoljeća. Krajnji pak osnov 
sviju zakona jest »... dakle, neki praum; a zakoni su odnosi 
između njega i raznih bića, i odnosi raznih bića međusobno.«!3 
Dakle izvor zakona nije više bog, već um. »Zakon općenito, 
jest ljudski um, ukoliko on vlada svim narodima na zemlji; 
a politički i građanski zakoni svake nacije smiju biti samo 
posebni slučajevi primjene toga ljudskog uma.«!* Prelazeći na 
analizu zakona Montesquieu ponavlja opću prosvjetiteljsku 
iluziju, da je čovjek prije društva živio u t. zv. »prirodnom 
stanju« sam kao pojedinac i tek ugovorom stupio u zajednicu, 
koja se ostvaruje u državi. — To je tipično ideološko t. j. obr- 
nuto shvaćanje građanskog čovjeka, koje Marx duhovito na- 
ziva »robinzonadom«. — »Stupajući« dakle u društvo, ljudi 
pojedinci stupaju u međusobne odnose u raznim oblicima: kao 
pripadnici nekog naroda stupaju u odnos prema drugome na- 
rodu, odakle izvire međunarodno pravo; kao podanici oni se 
odnose prema vladarima, što sačinjava državno ili političko 
pravo, i kao građani pojedinci oni stupaju u odnos među- 
sobno, odakle proistječe privatno pravo. 


'? Usp. »De V'esprit des 1ois«, I. 1. €d. Garnier, Paris 1878. 


8 Ibid. 
“Op. cit., I. 3. 

Ne gubimo nikada iz vida, da je za Montesqujeua izvor 
svih prava i njihov subjekt svagda osamljen pojedinac gra- 
đanskoga društva! 


Ovaj osamljeni građanski pojedinac lebdi i nad Montesqu- 
ieuovim izvođenjem vrsta vladavina. On razlikuje prirodu 
neke vladavine, od njena načela, pri čemu se pod prirodom 
razumijeva njena politička bit, a pod načelom, psihologijsko- 
društveni temelj svake od njih. Prirodu triju vladavina on 
također određuje formalističko-tautologijski: »... da je repu- 
blikanska vladavina ona, gdje cio narod, ili samo jedan dio 
naroda ima suverenu vlast; monarhijska, gdje vlada pojedi- 
nac, ali prema utvrđenim i ustanovljenim zakonima, dok u 
despocijskoj vlada pojedinac bez zakona i pravila, naprosto 
prema svojoj volji i ćudi.«!5 U pogledu načela vladavine, on 
krepost smatra načelom republikanske, čast načelom monar- 
hijske, a strah načelom despocijske vladavine. Istodobno se 
unaprijed ograđuje od tumačenja njegove postavke u tom smi- 
slu, da bi odatle navodno proizlazilo, kako u monarhiji ne 
može biti kreposti, u despociji časti i t. d., te ističe, da nje- 
gova teza izriče samo ono, što treba da bude, te da bi ove vla- 
davine bez toga bile nesavršene.!5 Radi se dakle samo o po- 
sebnoj pobudi, koja je u raznim vladavinama različita. 


U neposrednoj vezi s prirodom i načelima raznih vladavi- 
na stoji i pojam političke slobode. Ona se nikako ne sastoji u 
tome, da se radi ono, što se hoće, već da se čini ono, što za- 
htijeva zakon.!7 Jamstvo političke slobode ovisi od pravilno- 
ga zakonodavstva u nekoj državi. Montesquieuu se čini, da je 
to pitanje u njegovo doba »najrazumnije« riješeno u Engle- 
skoj i zato on u šestom poglavlju XI. knjige izlaže značajke 
engleskoga ustava, ističući ga istodobno kao svoj ideal i po- 
sredan zahtjev, da se na istome temelju izgradi državna zgra- 
da Francuske. Engleski ustav, kojega nam crta Montesquieu, 
predstavlja ustavnu monarhiju s dvodomnim parlamentom, 
što je naravno samo pravno-politički izraz klasnog kompro- 
misa »Glorious Revolution« 1688. engleske buržoazije s vele- 
posjedničkom aristokracijom. I premda je sam u mladosti bio 


5 Op. cit., 1I. 1. — Hegel će ovu nauku potpuno uklopiti u svoju »Filo- 
zofiju povijesti«, usp. str. 56. sq., Kultura, Zagreb 1951. 

"+ Usp. Op. cit., III. 9. 

" Op. cit., XI. 3. 

republikanac, on sada postaje kompromisan, ali ne može se 
ni danas poreći, da je u ono doba taj zahtjev u Francuskoj 
bio, ako ne radikalan, a ono ipak progresivan. 

U analizi engleskog ustava Montesquieu razvija, pod utje- 
cajem, Lockea svoju poznatu teoriju o podjeli triju vlasti, za- 
konodavne, izvršne i sudske, koja je toliko odlučno djelovala 
na suvremenike i na cijelo stoljeće. Pa i premda je podjela i 
međusobna nezavisnost triju vlasti postala credo građanskog 
liberalizma i kao klasična postavka ušla u kanon parlamen- 
tarne demokracije, nesumnjivo je, da je njena realizacija pla- 
stičan izraz slabosti engleskog; a u Montesquieuovo doba i 
francuskog građanstva: gornji dom je nasljedan i pripada 
plemstvu, a samo donji dom se bira sveopćim glasanjem; oba 
se doma međusobno ograničavaju uzajamnim pravom spre- 
čavanja (veta), te su na taj način pojedine vlasti direktno po- 
dijeljene raznim društvenim klasama.!3 

Kad je tako izložio ostvarenje svoga pojma slobode, Mon- 
tesquieu prelazi na određenje pojedinih elemenata duha zako- 
na. Jedan od prvih činilaca, koji određuju oblik vladavine, 
predstavlja klima.!? Zatim dolazi ćudoređe, običaji i za tada- 
šnje nazore, u tom pogledu sasvim nevažna trgovina! Napo- 
kon i religija suodređuje duh zakona, ali nju Montesquieu ti- 
pično deistički razmatra »...samo u odnosu na dobro, koje 
time dobiva građanska država... .«?09 

Nabrojivši time sve faktore, što djeluju na oblikovanje za- 
kona nekoga naroda, on na kraju skupno određuje njihovu 
cjelinu: »Mnoge stvari vladaju ljudima: klima, religija, zako- 
ni, načela vladavine, primjeri prošlosti, ćudoređe i ponaša- 
nje; odatle proizlazi i sve to sačinjava opći duh.«ž! Odatle 
Montesquieu izvlači zaključak od velike važnosti za svu dalj- 
nju filozofiju povijesti i prava: nabrojeni uzroci u raznim 
zemljama i razdobljima ne djeluju svuda i svagda istom sna- 
gom i na isti način. Opći duh, dakle, prema svom dominant- 
nom elementu u raznih naroda djeluje raznovrsno i u tom 
načinu njegova djelovanja ne nalazi se samo generalno načelo 
razumnoga zakonodavstva, koje sa svoje strane svagda mora 


" Radi njegove teoretske i povijesne važnosti, mi smo taj odlomak u 
cjelosti uvrst!li među odabrane tekstove. 

* Tipičnost ove prirođoznanstvene argumentacije, najbolje se vidi u 
odlomku o razlikama ljuđi, što proizlazi iz studene | žarke klime. 

* Op. cit. XXIV. 1. 

2 Op. cit., XIX. 4. 

paziti na osebujnu primjenu, nego odatle proistječe i speci- 
fičnost svakoga naroda i otkriva se ključ razumijevanja nje- 
gove naročite uloge u cjelini povijesnoga kretanja. Ovim svo- 
jim momentom »Duh zakona« je neposredno utjecao na Win- 


ckelmannovu koncepciju povijesti umjetnosti, a osobito — i 
u tome je njegova velika zasluga — na Hegelovu filozofiju 
povijesti! 


Od ostalih važnih momenata u djelu potrebno je istaći, da 
Montesquieu u skladu sa svojim načelima u pogledu religije 
zahtijeva strogu vjersku snošljivost, jednakost svih vjera pred 
zakonom, jer to imperativno nameće građansko blagostanje, 
osobna sigurnost i mir građana u državi. Stoga on zahtijeva 
rastavu crkve i države, sekularizaciju crkvenih dobara i uki- 
danje inkvizicije. Njegova polemika s Bayleom više je pri- 
vidna, nego zbiljska, jer već u pogledu bitnog određenja od- 
nosa vjere prema državi on je otvoreno istaknuo prosvjeti- 
teljsku krilaticu, prema kojoj sve na zemlji i na nebu treba 
da koristi građanskom blagostanju, što dostaje, da otkrijemo 
njegove prave intencije. Ako pak on usprkos svemu ipak 
smatra, da je neka religija neophodna, onda on time izražava 
uvjerenje građanstva prve faze prosvjetiteljstva, i slaže se Ss 
Voltairom i drugim deistima; to je mišljenje u velikoj revo- 
luciji nakon ukidanja pozitivne religije preteglo nad mate- 
rijalizmom i završilo totalnim krahom Robespierrova poku- 
šaja uvođenja kulta »Najvišega bića«. 


Filozofsko značenje Montesquiueova djela u cjelini sa- 
stoji se u tome, što je on zasnovao znanstvenu filozofiju pra- 
va i povijesti i prvi počeo direktnom kritikom staroga poret- 
ka. Ako je njegov zahtjev i bio relativno umjeren, jer on još 
nije tražio svu vlast za građanstvo, kako to čine kasniji pro- 
svjetitelji, — već samo sudjelovanje i diobu vlasti s aristo- 
kracijom, — ipak je time zadužio svoje doba te utro put i pri- 
premio duhove za daljnje korake prosvjetiteljskog pokreta. 
Voltairov slab sud o »Duhu zakona«, prema kojemu je on u 
njemu »našao duh autora, koji ga obilno posjeduje, no utoliko 
rjeđe duh zakona...«,%* predstavlja samo malicioznu duhovi- 
tost, koja ovdje za nas nije mjerodavna. Možda je tome uzrok 
u slabom Montesquieuovu sudu o Voltairovoj »Henriadi«, 
izraženom u »Perzijskim pismima« (CXXXVII). Opravdan je, 


2 Dialogues et entretiens philosophiques, XXI., 1. 

međutim, Marxov?* prigovor, da Montesquieu ima tipičnu 
pravničku iluziju, koja ekonomske odnose izvodi iz pravnih, 
a ne obratno. Pored toga, Montesquieu nije nikad uvidio 
osnovno proturječje svoje nauke o prirodnim osnovima, spe- 
cifičnosti ustava i političkog poretka svake nacije, kada je 
Francuzima stavljao kao uzor engleski ustav! 

Gledajući pak povijesno, Montesquieu pokazuje i neke ti- 
pične slabe momente cijelog prosvjetiteljstva: mehanicizam, 
shematizam i naturalizam u tretiranju povijesno-društvenih 
zbivanja i apsolutizaciju kauzalno-prirodoznanstvenoga mi- 
šljenja, koje će prevladati tek Hegel, uvidjevši, da kauzalna 
shema ne može prodrijeti u bit povijesnih tvorbi, već da ove 
iziskuju sasvim druge, više kategorije. Mehanističko i u biti 
idealističko shvaćanje i tumačenje povijesti ostat će zajed- 
nička značajka sviju prosvjetitelja, uključujući i Holbacha. 

Ako se ukratko osvrnemo na uijecaj Montesquicuove na- 
uke na ostale prosvjetitelje, moramo istaći, da ni jedan od njih 
nije postavio svoju teoriju, a da pritom nije morao zauzeti 
neki pozitivan ili negativan stav prema piscu »Duha zakona«. 
U bližoj vezi s njime stoje ekonomska shvaćanja prosvjeli- 
teljstva zastupana u djelima fiziokrata i njihovih protivnika. 

Nizu mislilaca, koji nadovezuju i dalje razvijaju Monte- 
squieuovu nauku stoji na čelu Robert Jacques Turgot baron 
de I'Aulne (1727—1781), poznati ministar financija (1775— 
—1776), i reformator državne uprave pod Ljudevitom XVI. 
koji je u okvirima staroga poretka pokušao ostvariti ciljeve 
građanstva i uspio provesti znatne pozitivne reforme u prav- 
no-političkom i ekonomskom životu trule feudalne Francu- 
ske. On je smanjio seljačke poreze, suzio povlastice plemstva, 
otpočeo agrarnu reformu, oživio prekomorsku trgovinu, i t. d. 
U »Raspravi o svjetskoj povijesti« (Discours sur I'histoire uni- 
verselle, 1756) i drugim spisima, on zastupa neograničeni dru- 
štveni progres oličen u napredovanju razuma, znanosti i 
umjetnosti. Ova misao općeg progresa probijala je sebi polako 
put kroz cijelo stoljeće i postala dominantnom tek u vrijeme 
revolucije (Condorcet). U »Razmišljanjima o nastanku i ra- 
spodjeli bogatstava« Turgot zastupa pravednu raspodjelu do- 
bara, a kao fiziokrat jedinom proizvodnom granom gospodar- 
stva smatra poljoprivredu. 


2) Usp. Karl Marx, Kapital I., str, 545., Kultura, Zagreb. 1947. 


Od fiziokrata najznačajniji je osnivač škole Francois Ques- 
nay (1697—1774), pisac »Fiziokracije ili prirodnih osnova vla- 
davina« (1767) i tvorac slavne »Ekonomske tablice«. 

Protivnik fiziokrata bio je opat Galiani (1728—1787), pod- 
rijetlom Talijan, poznati heroj svih pariških salona, Niet- 
zscheov ljubimac. Napisao je »Dijaloge o žitu«. 

Na Turgotovu nauku, pa i na izvornoga Montesquiea jed- 
nim se dijelom oslanjaju i t. zv. ideolozi (Destutt de Tracy i 
Cabanis) te Condorcet, no kako su oni uglavnom nastavljači 
drugih nauka (Condillaca i Helvetiusa), to ćemo o njima go- 
voriti malo kasnije. 


III. POGLAVLJE 


VOLTAIRE 


U Voltairovu liku susrećemo pravoga vođu i organizatora 
prosvjetiteljskog pokreta. Rijetko je koji prosvjetitelj s toli- 
kom izrazitošću i uspjehom u sebi sjedinio sve osnovne ten- 
dencije 13. stoljeća, i stoga ono s punim pravom nosi njegovo 
ime, te ako se jednom riječju pokuša izraziti, što je prosvje- 
titeljstvo, nije pretjerano reći: to je Voltaire sam. Ogroman 
utjecaj, što ga je vršio na suvremenike, ostavio je tragove, 
koji se još i danas osjećaju u kulturnoj svijesti evropskoga 
čovjeka i neprimjetno su prisutni na svim područjima duhov- 
noga stvaralaštva, što Voltaire nesumnjivo zahvaljuje svojoj 
besprimjernoj univerzalnosti. On je pjesnik i romansijer, epi- 
gramatik i dramski pisac, satirik i esejist, prirodoslovac i hi- 
storičar, teolog i filozof, a prvenstveno kritičar. U povijesti 
evropske kulture ieško je naći pojavu toliko osebujnu i pro- 
turječnu, utjecajnu i borbenu i nadasve humanu. »Ferneyski 
patrijarh« doista u svoje doba predstavlja »savjest čovječan- 
stva« i njegova mukotrpna, teška, no svagda uporna i beskom- 
promisna borba protiv svih mogućih predrasuda i praznovjer- 
ja, svakojakih sumnjičenja, protiv socijalne nepravde i ugnje- 
tavanja, a najviše protiv strašnoga fanatizma, nesnošljivosti 
i terora, ostat će zauvijek svijetao primjer borbe evropskoga 
čovjeka protiv svih reakcionarnih snaga, a za kulturni i mo- 
ralni progres, za svoju političku i duhovnu slobodu. Ne zabo- 
ravljajući. ni trenutak ogromne Voliairove zasluge na mnogim 
područjima duha, o kojima je već napisana nepregledna lite- 
ratura, mi se ovdje ograničavamo na to, da ukratko naznači- 
mo samo neke momente njegove filozofije. 


Francois Marie Arouet le Jcune, (anagram: Arovet 1. i.) 
rođen je 1694. u Parizu, u porodici siromašnog plemića. 
Školovao se kod jezuita i nakon toga počeo studirati pravo, 

što je uskoro napustio i posvetio se književnoj karijeri. 
Ušavši u aristokratske pariske salone, on je ubrzo pokazao 
svoj sjajni satirički talenat sastavljanja epigrama i uvrije- 
divši satirom samoga regenta, zatvoren je 1717. u tvrđavu 
Bastilju, te tamo ostaje zatočen godinu dana. U tamnici je 
napisao tragediju »Edip«, prvo književno djelo, koje mu je 
donijelo slavu, i poznatu »Henriadu«, jedan među rijetkim 
epovima 18. stoljeća. Od 1718.—26. boravi u Parizu i doživ- 
ljuje velike književne uspjehe, i na putu je da postane dvor- 
ski pjesnik, sve dok jednoga dana zbog sukoba s aristokratom 
Rohanom ne biva prognan iz Francuske i odlazi u Englesku, 
gdje ostaje tri godine. Boravak u Londonu ostavio je na njega 
duboki dojam i nesumnjivo je odlučna prekretnica njegova 
života u pravcu približavanja građanstvu. Njime tek počinje 
Voltairova djelatnost kao filozofa. Upoznavši se s engleskim 
političkim poretkom parlamentarne monarhije, književnošću 
i naročito filozofijom Popea, Newtona, Lockea i Shaftesburya, 
Voltaire je postao vatreni pobornik prosvjetiteljstva i borac 
za političku slobodu. Iskustva i rezultate toga neposrednog 
dodira s Engleskom predstavljaju njegova »Engleska (ili filo- 
zofska) pisma« objavljena najprije na engleskom u Londonu 
(1733), a zatim na francuskom u Amsterdamu i Baselu (1734). 
Što je pojava tih pisama značila za feudalnu Francusku, do- 
statno govori činjenica, da ih je pariski parlament proglasio 
»skandaloznim« i javno spalio. Nakon toga incidenta Voltai- 
rov boravak u Parizu ponovno je onemogućen i on odlazi u 
Cirey na imanje svoje prijateljice, duhovite i obrazovane Mar- 
kize de ChAtelet. Tamo boravi sve do 1745. i to je doba sva- 
kako najsretnije i najplodnije razdoblje njegova života. Tu 
nastaju vrlo značajni »Elementi Newtonove filozofije« (1738), 
gdje konačno prevladava Descartesovu i prihvaća Newtonovu 
filozofiju prirode. U Cireyu nastaje »Rasprava o metafizici« 
posvećena njegovoj zaštitnici, ali je ona objavljena tek post- 
humno 1784. 1745. vraća se Voltaire u Pariz i postaje dvorski 
pjesnik i historik na dvoru Ljudevita XV., ali kako zbog svo- 
je svadljive prirode opet uskoro pada u nemilost, ovaj puta 
kraljeve ljubavnice Markize de Pompadour, mora ponovno 
napustiti Pariz. Nakon izvjesnog lutanja odlazi u Berlin, od- 
nosno Potsdam, na poziv prosvjećenoga pruskog kralja Frie- 
dricha II., i u Sans-Souciu susreće svoje zemljake i prosvjeti- 
telje Maupertuisa i liječnika Lamettriea. Tamo se u početku 

osjećao ugodno, ali sukobi i intrige,! a napose svađa s kra- 
ljem tjeraju ga, da nakon tri godine napusti »otmjenu tam- 
nicu«, da bi se nakon nekoliko godina konačno smirio na ima- 
nju Ferney, što ga je radi sigurnosti svoje csobe bio kupio 
na švicarsko-francuskoj granici. Tu sprovodi ostatak svoga 
života u radu na svojim spisima i široko organiziranoj pro- 
pagandi prosvjetiteljskih ideja, te borbi protiv crkve u Fran- 
cuskoj i cijeloj Evropi. U tom razdoblju nastaju i njegovi zreli 
filozofski radovi: »Filozofski rječnik« (Dictionnaire philosop- 
hique, 1764), i njegov nabolji filozofski rad, »Filozof nezna- 
lica« (Le philosophe ignorant, 1766). 1778. Voltaire se trijum- 
falno vraća u Pariz i uskoro zatim umire u dubokoj starosti. 


Djelujući intenzivno u duhovnom i političkom životu Fran- 
cuske od 1718. do 1778., dakle gotovo punih šezdeset godina, 
Voltaire je i sam proživio nekoliko faza i prešao određenu 
evoluciju svojih nazora, koji su se s vremenom sve više udalji- 
vali od neposrednog oponašanja engleskih uzora, posebno 
Newtona i Lockea, i pod utjecajem Baylea sve više poprimali 
skeptičke crte, da bi završili kao prilično neodređeni amalgam 
deizma, senzualizma i agnosticizma. Kao izvor i poticaj nje- 
gova mišljenja, engleska je filozofija ipak bila odlučna, jer 
sam priznaje, »da su Francuzi tek prije trideset godina nauči- 
li malo dobre filozofije od Engleza«.# Ako Voltaire i nije mno- 
go postigao u filozofiji i na tome se području možda najsla 
bije ispoljio njegov talenat, ne može se poreći da njegovi na- 
zori pokazuju izvjesnu originalnost. Sistematički oni doduše 
nikada nijesu bili, jer kao filozofija zdravoga razuma oni su 
se kretali u općim mislima i bili protiv svakog sistema. Bilo 
kako mu drago, svakako za puno i cjelovilo razumijevanje 
Voltairove filozofije nisu toliko mjerodavni njegovi filozofski 
romani (premda su i oni od značenja), koliko njegova glavna 
filozofska djela »Filozofski rječnik« i »Filozof neznalica«. 


Najznačajniji momenat Voltairove filozofije i njegova cje- 
lokupnog nazora na svijet nesumnjivo predstavlja borba pro- 
tiv crkve. Ova borba ne znači samo bitku proliv crkveno-kr- 
šćanske dogmatike i uopće službene aristokratske religiozne 


' Sukob s Maupertu:som radi nepravilnog isključenja fizičara Koniga iz 
Pruske akademije znanosti i neuspjeh u novčanoj spekulaciji sa Židovom 
Hirschelom, u čemu neki vide povod Voltalrovu antisemitizmu, bile su 
izvanjske pobude njegova odlaska iz Sans-Soucia. 


2 Usp. Voltalrovo pismo Markizi du Detfand, od 13 X 1758. 

ideologije, već prvenstveno rat protiv diktature crkve na du- 
hovnom polju i njena monopola u javnom mnijenju apsolu- 
tističke Francuske. 


Polazeći od pretpostavke, da je zdravi razum najviša in- 
stancija u prosuđivanju svih stvari, Voltaire se obara na crkvu 
i kršćanstvo kao na simbole i nosioce svega onoga, što se ovo- 
me protivi. Dogme kršćanstva pred razumom ne mogu oprav- 
dati svoj opstanak, one su lažne i stoga ih treba oboriti. One 
se zasnivaju samo na prijevarama, predrasudama i zabludama 
puka, kojega svećenstvo bestidno vara, da bi na njegovoj gr- 
bači sebi pribavilo lagodan i besposlen život u užitku i ra- 
zvratu. Svoj vladajući položaj kršćanska religija zahvaljuje 
samo praznovjerju i ljudskoj lakovjernosti. Živeći u tmini re- 
l:gioznih zabluda, ljudi ne vide prave istine i koristi od ra- 
zuma i zato ih treba prosvijetliti znanošću i umom. Samo 
upornim prosvjećivanjem oni će uvidjeti, da su religiozne za- 
blude štetne i sinut će im svjetlost uma u svom beskrajnom 
sjaju. Tome se prosvjećivanju suprotstavlja glupost i nezna- 
nje, a baš na tome neznanju i nerazumnosti zasniva se moć 
crkve. Crkva je dakle ona sila, koja u sebi utjelovljuje svu 
glupost i predrasude, i zato ona predstavlja najjačeg protiv- 
nika i prepreku na putu prosvjete. Prema tome sva djelat- 
nost prosvjetitelja mora biti usmjerena u dvostrukom pravcu: 
prosvjećivanjem ljudi potkopava se moć crkve i pripremaju 
duhovi za istinu uma; s druge pak strane, napadom na crkvu 
i ukazivanjem na proturječja njene »nauke«, smanjuje se nje- 
na moć u javnome mnijenju i tako popušta njen pritisak i 
vlast nad duhovima. Borba se vodi na život i smrt: ili razum 
ili proturazum vjere!, prema tome, crkvu treba srušiti: Ecra- 
sez Vinfame! — to je bojni poklič Voltairov, koji traje cio niz 
godina i odzvanja čitavim stoljećem. On će postati borbenom 
krilaticom cijeloga pokreta i u tome znaku protječe Voltai- 
rova djelatnost na svim područjima. U ovom sklopu dobiva 
mjesto i smisao Voltairova borba protiv fanatizma, toga na- 
ličja isključivosti crkvene ideologije, utjelovljenom u nesno- 
šljivosti svake pojedine religije prema svima drugima: katoli- 
cizma prema protestantizmu, kalvinizma prema protestantizmu 
it. d. Otrov fanatizma i nesnošljivosti najgori je i on čini naj- 
veća zla ljudskome društvu. Koliko li je krvi proliveno u vje- 
skim ratovima, koliko je ljudi spaljeno samo zato, što nisu 
bili pravovjerni! 

Razotkrivši proturječja kršćanske dogmatike i šibajući ne- 
smiljeno zabludu, laž i predrasude crkvene religije, Voltaire 
nije ostao samo pritom, nego je pored ogromnoga propagand- 
nog rada poduzeo i niz osobnih pothvata u borbi za spašava- 
nje žrtava fanatizma. Oni su postali slavni i pokazali svu nje- 
govu odvažnost, te dali vječni pečat humanizma njegovu stva- 
ranju. Diljem cijele Evrope postali su poznati njegovi apeli 
javnosti i ljudskoj savjesti u cilju spašavanja niza nevino 
osuđenih ljudi: Samo slučaj protestanta Calasa, koji je bio 
osuđen na smrt zbog tobožnjeg ubojstva svoga sina, jer je ovaj 
navodno htio prijeći na katolicizam, uzbudio je cijelu tadašnju 
Evropu. Voltaire je na tom primjeru rječito dokazao, koliko 
je svaki fanatizam okrutan i krvav, i pridobio simpatije ci- 
jeloga kulturnoga i javnog mnijenja u svojoj borbi protiv 
toga »najopasnijeg od sviju otrova«. Istodobno, to je značilo 
jezovitu opomenu, svima onima, koji su se još kolebali, da 
prihvate religioznu snošljivost, koju je Voltaire svagda tako 
vatreno propovijedao.? 

Međutim, borba protiv crkve značila je borbu protiv svih 
oblika kršćanstva: katolicizma, protestantizma, kalvinizma, 
kvekera i t. d. Pritom je Voltaire nastojao da razotkrije i same 
njegove izvore: Bibliju. Kritizirajući Sv, pismo i ukazujući na 
sva moguća proturječja sadržana u njoj, Voltaire je došao do 
izvora kršćanstva, do starozavjetnog židovstva, i oštro ga osu- 
dio kao najveći, najgori i najodvratniji oblik fanatizma. Odatle 
potječe i njegova mržnja prema ondašnjim Židovima kao naj- 
gorim fanaticima, što nekima daje povoda, da to svojevoljno 
tumače kao antisemitizam. No to nije opravdano, jer Voltaire 
se svagda itekako borio za jednakost svih religija, dakle i ži- 
dovske, pa čak i zaštićivao Židove od progona i zlostavljanja, 
jer oni u apsolutizmu nijesu posjedovali građanska prava. 

Kao što je djelovao na suvremenike svojom kritikom Bi- 
blije, i uopće izvora kršćanstva, kao povijesno nastalih mito- 
va, tako je Voltaire postao poznat i po naličju svoje borbe 
protiv crkve, koja je nešto manje slavna. To je naime njegov 
deizam, kojim ga osobito veže engleska filozofija. Ako Voltai- 
re potpuno odbacuje kršćanstvo i svaku objavu, to još nikako 
ne znači, da on odbacuje i svaku religiju. U ovom prvom ra- 
zdoblju prosvjetiteljstva, koje odgovara još relativno slabim 


3 Poznato je na pr., da je Voltaire u Ferneyu sagrad!o Opću crkvu, za 
sve religije, i organizirao zajednička bogoslužja za vjernike raznih kon- 
fesija. 

snagama građanstva postao je moguć i razuman odnos prema 
religiji. Prosvjetiteljstvo je i samu religiju prisililo da postane 
prirodnom, t. j. razumnom, da na taj način postane građan- 
skom i u tu svrhu stvoren je deizam, kao najlakši način oslo- 
bađanja od religije i prvi oblik ateizma (Engels). Otvoreni 
ateist, međutim, Voltaire nikad nije bio; on tvrdi da bog op- 
stoji, ali ne kao osoba, već kao praum, prauzrok svijeta, koji 
je materiji dao prvi poticaj kretanja, dok se ona dalje kreće 
sama od sebe i prema sebi svojstvenim zakonima. Bog, prema 
tome, više nije krajnja svrha svijeta, već je i on — tipično 
prosvjetiteljski — određen uzročno, kao prvi i posljednji uzrok. 
Osobito je od Newtona Voltaire bio uzeo ovu koncepciju, 
koja je u biti skriveni oblik ateizma. No kao shvaćanje, koje 
ipak priznaje neki transcendentni prauzrok, dakle početak 
svijeta, deizam je istodobno i posljednji oblik teizma, prilago- 
đen građanskom čovjeku. 

U dokazivanju opstojnosti božje Voltaire nije osobito ori- 
ginalan, i pošto je odbacio skolastički ontologijski dokaz, on 
zadržava i iznosi kozmologijski i fiziko-teološki. Bog opstoji, 
ponajprije zato, jer sve u svijetu mora imati svoj uzrok, pa 
dakle i pojedinačne stvari, koje ne opstoje same o sebi, već 
izviru iz nekog prauzroka, praosnova, a to je bog, najviše 
biće, beskrajna inteligencija. Drugo, taj praosnov mora biti 
bog, a ne materija, jer tome protuslovi red u svemiru, planski 
poredak njegov, i naša vlastita inteligencija.* Materijalizam 
je nemoguće shvaćanje, jer materija s jedne strane, a kretanje 
i misao s druge strane, nikako ne potječu iz istoga izvora i 
ukazuju na svoje bitno različito podrijetlo. Prema tome, bog 
nužno opstoji i vjera u to najviše biće, vječnu inteligenciju 
— to je »razumna religija« Voltairova! 

Kako je materijalizam nemoguć i besmislen, tako je be- 
smislen i svaki ateizam, i on ne samo što je filozofski nezasno- 
van, već je i štetan za ljudski rod. Ateizam je samo novi dog- 
matizam, jer je nemoguće povjerovati, da se materija kreće 
i misli sama o sebi. Takvu teoriju mogli su pronaći samo 
»opaki« i »pokvareni« ljudi i Voltaire u nizu svojih spisa po- 
kušava braniti teizam i prilično površno napada materijalizam 
i ateizam. Jer napokon, smatra Voltaire, takva nauka ide na 
štelu društvu: kako bi puk vjerovao u posvećenost poretka, 
gdje jedni rade za druge, ako ne bi postojala religija sa svo- 


€“ Usp. »Traiteć mčtaphisique«, 2; »Philosophe ignorant«a. 

jim obećanjem onostranog života, nagrade i kazne? Ona je za 
široke mase itekako potrebna, jer straši neizvjesnošću za- 
grobnoga života, što ove drži u pokornosti i nameće im re- 
spektiranje poretka. Pored filozofskih, Voltaire dakle otvo- 
reno iznosi i izvjesne klasne korijene religije i tvrdi, kada bi 
ateizam i bio filozofski zasnovan, da bi on mogao važiti samo 
za »prosvjećene, bolje« ljude, dok je za puk religija neop- 
hodna: Si Dieu n'existait pas, il faudrait I'inventer! — uzvi- 
kuje Voltaire svoj konačni sud o korisnosti religije, što nam 
otkriva još jedan aspekt, koji će za sve prosvjetitelje biti to- 
liko značajan. Sve stvari u svijetu, pa i bog, mjerit će se od- 
sada samo prema svojoj korisnosti. Naličje toga zahtjeva za 
bezuvjetnom korisnošću ima svoj osnov u načinu života gra- 
đanskog čovjeka. 

Pristupajući rješavanju osnovnih filozofskih problema, 
Voltaire polazi od deističke pretpostavke, da je Najviše biće, 
t. j. bog, dao materiji samo prvi poticaj, da se ona dalje kre- 
će prema vlastitim zakonima, te da prema tome svuda u svi- 
jetu nalazimo samo materiju u kretanju. To nam naime po- 
tvrđuje iskustvo, a iskustvo je za Voltaira, kao i za sve pro- 
svjetitelje, jedini izvor svih naših spoznaja. Ne postoje ni- 
kakve prirođene ideje, a iskustvo se sastoji u osjetilnom spo- 
znavanju: svi osjeti pretpostavljaju osjetila, a osjetila vanjski 
tvarni podražaj. Materija nam se dakle pokazuje pomoću na- 
ših osjeta, no svi naši osjeti daju samo podatke o svojstvima 
te materije, dok nikada ništa ne govore o tome, što je ona. 
sama o sebi. Iskustvom mi ni na koji način materiji ne mo- 
žemo pridati određenje supstancije, i to što je supstancija, 
ostat će nam zauvijek nepoznato. 

Budući da na taj način ne znamo ništa o bogu, ni što je 
materija, ne možemo ni za dušu reći, da je supstancija. Jer, 
ako bi ona bila supstancija, onda nastaje pitanje, na koji na- 
čin je usađena u nas, kada je stvorena: oduvijek, od momenta 
začeća, ili tek rođenjem? Kada bi duša bila supstancija, onda 
bi ona bila nezavisna od tijela, dok nam iskustvo naprotiv 
pokazuje, da sve naše ideje potječu samo iz osjeta, dakle da je 
duša vezana za tijelo. Pretpostaviti dušu kao zasebnu sup- 
stanciju, značilo bi u nama pretpostaviti nekoga malog boga, 
koji bi mogao poremetiti svemirski red, a to je nemoguće. S 
druge pak strane, već je okazionalizam očito pokazao, na ka- 


5 »Philosophe ignorant«, VIII, 

kve sve teškoće i proturječja nailazimo, ako pretpostavimo 
dvije supstancije; svemoćno biće onda mora stalno i svuda 
prisustvovati i posredovati i pri najmanjoj i najbedastijoj 
našoj ideji, što je apsurdno, jer bi bog time od prauzroka bio 
sveden na drugi uzrok. Mi smo samo oduhovljeni strojevi, s 
više uma i manje nagona, nego životinje. Priznajmo, dakle, da 
su našemu razumu postavljene uske granice, te da nikada ne 
možemo prodrijeti u bit stvari: »O, čovječe! Bog ti je dao ra- 
zum, da se njime dobro služiš, a ne da prodreš u bit stvari, 
što ih je on sivorio«." I kao što ostaje nepoznata bit materije 
i duše, ostaje otvoreno i pitanje besmrtnosti; ni o njemu Vol- 
taire nije dao konačnog odgovora. 

Završavajući tako u umjerenom agnosticizmu, Voltaire je 
bezbroj puta pokušao opovrgnuti materijalizam, ali težina 
njegovih argumenata nikada nije bila osobito velika. Katkada 
se čini, da se on nikada nije naročito potrudio, da dokaže svo- 
je postavke, jer je filozofiju — kao i sve ostalo — shvaćao 
samo kao duhovitu igru nadmudrivanja. Holbachov »Sistem 
prirode« smatrao je opasnim djelom: »u uvjerenju, da ima 
Bog, nalaze se teškoće, no u oprečnom uvjerenju ima besmi- 
slica«. Nepoznavanje biti stvari za čovjeka uopće nije tra- 
gično, jer za njegovu djelatnost nije potrebno poznavanje ne- 
kih prvih načela, već dostaju činjenice iskustva, i ništa više! 

U Voltairovim prirodoznanstvenim shvaćanjima domini- 
raju »Elementi Newtonove filozofije«. Priroda i svemir su 
razumno određeni i sve u svijetu ima svoj uzrok. Sve se zbi- 
va zakonito, izvjestan uzrok svagda proizvodi određeni uči- 
nak i cijelo svjetsko gibanje vrši se po jednom jedinom za- 
konu — gravitacije. Tako je zakonitost, uzročnost, postala 
najvišim načelom promatranja prirode i konačno odatle pot- 
puno potisnula svršnost (teleologiju), kao posljednji elemenat 
teološkog nazora na prirodu. Svojom popularizacijom New- 
tonove filozofije, Voltaire je zadao težak udarac kartezijan- 
stvu i tako mnogo pridonio širenju nove prirodne znanosti, 
klasične mehanike, ne samo u Francuskoj, već i na cijelom 
kontinentu. 

Možda ni jedan filozofski problem nije Voltaira toliko zao- 
kupljao, kao etički. Mogućnost zasnivanja morala, njegov 
osnov i svrha, pitanja su, koja će Voltaira zanimati cio nje- 
gov život i čini se, da se baš na njima najviše i očituje nje- 

* »Oeuvres choisies de Voltaire«, publlees par G. Bengesco: »Dictionnaire 
philosophique portatif«, t. I1., article Ame, €d. Flammarion, Paris, s. a., p. 16. 

gov filozofski razvitak. I ne samo to. Cjelokupni Voltairov 
filozofski nazor postavlja moral u središte njegove pažnje, 
jer na kraju krajeva vidjeli smo, da njega nijedno pitanje nije 
zanimalo prvenstveno s teoretske strane, već uglavnom u od- 
nosu na praktičku stranu našega života. On je i sam nekoliko 
puta naglasio, da svoju metafiziku, koliko je to moguće, svo- 
di na moral.? 

Pitajući se o podrijetlu morala, Voltaire naravno smatra, 
da nema nikakvih prirođenih moralnih načela, ali da je mo- 
ralni sud toliko nuždan koliko i logički, te da je podjednako 
obvezan, ne samo za ljude, već i za samoga boga. Moral je 
toliko općenovažan, da Voltaire u cijeloj povijesti sviju na- 
roda od Zaratustre do Shaftesburya vidi samo jedan moral." 
Taj univerzalni moral opće korisnosti svodi se zapravo na ci- 
gle dvije kreposti: živi tako, kao da želiš živjeti poslije smrti. 
i ne čini bližnjemu, što ne želiš da on čini tebi! Osnovna mo- 
ralna načela jednostavna su kao istina 2 *X 2 = 4, univerzalna 
i jednaka u svih ljudi, ona dolaze od boga i podjednako su 
izvjesna i sigurna kao i njegova opstojnost, te premda nisu 
prirođena, mi ih stječemo odgojem i društvenim navikama 
već u najranijoj mladosti. Navedene dvije kreposti ispolja- 
vaju se kao opća pravednost, i dobro je sve ono, što društvu 
koristi, a zlo, sve ono, što mu škodi. To međutim nikako ne 
znači, da je sve, što je u svijetu, dobro, a ponajmanje pak, da 
je ovaj svijet najbolji od svih mogućih svjetova. Naprotiv, u 
svijetu vidimo mnoga zla i nevolje. što onemogućuje, da se iz 
poretka ovoga svijeta zaključuje na dobrotu božju. Vrijednost 
svijeta ne može se mjeriti sitnim ljudskim mjerilima dobra 
i zla: »Nema zla za veliko biće; za njega postoji samo igra ve- 
likoga stroja, što se neprestano kreće prema vječnim zako- 
nima«. Ili slično »...zlo je za nas, a ne za Boga«. 

Ako se Voltaire i na sve moguće načine ograničava, čini 
se, da on ipak nije bio tako daleko od jednoga optimističkog 
nazora, nalik na Shaftesburya, pa čak i Leibniza, dok ga 
1755. lisabonski potres, koji je pokosio ogroman broj žrtava 
i značio užasnu nesreću, u tome nije bjelodano razuvjerio. U 
»Candidu« (1757) i »Spjevu o lisabonskom potresu« Voltaire 
se obara protiv optimizma i duhovito ismijava Leibnizovu 
»Teodiceju«, koja je postojano težila da dokaže, kako je ovaj 
svijet najbolji od svih mogućih svjetova. Voltaira je na io 


? Usp. Voltatrovo pismo Friedrichu II. 17 g. 1837. 
* »Philosophie ignorant«e, XIII. 


H 


tjerala i analiza društvene zbilje feudalne Francuske, ali ga 
to nije spriječilo, da i dalje smatra, kako je religija neophodan 
osnov pučkoga morala, jer naposljetku »... prosvjeta nije za 
ološ (canaille) lakaja, cipelara i sluškinja, ... već za poštene 
ljude!« Niže klase moraju ostati u tmini neznanja, i premda 
je pravednost univerzalna, nema i nikada ne će biti jedna- 
kosti između obrazovanih i puka. 

O problemu slobode volje Voltaire je također mijenjao 
svoj stav i kolebao se između indeterminizma i determinizma, 
te nije došao do jasnoga rješenja. U »Filozofu neznalici« (XIII) 
on se odlučuje u korist ovoga posljednjeg, kada kaže: »Biti 
istinski slobodan, znači moći. Kada mogu činiti što hoću, to 
je moja sloboda. No ja hoću nužno, to što hoću«, Sveopća 
uzročnost u svijetu određuje i volju, prema tome sve je nužno 
i nema slobode. Tako je Voltaire i sam završio u fatalizmu, 
kojega je prije predbacivao materijalistima, što naravno nije 
slučajno, jer on time izriče opće uvjerenje prosvjetiteljstva, 
koje je moral promatralo samo kauzalnim mjerilom prirodne 
znanosti, te stoga nije moglo riješiti problem slobode. 

Isto tako stoji s pitanjem odnosa nužnosti i slučajnosti. I 
tu se Voltaire, vjerujući bezgranično u opću uzročnost, morao 
opredijeliti negativno: »... poznato je da nema slučaja. Mi 
smo tu riječ pronašli, da bismo izrazili poznati učinak sva- 
koga nepoznatog uzroka«.? Ovu jednostranost zastupaju i 
ostali prosvjetitelji sve do Holbacha, i tek će njemački idea- 
lizam, a posebno Kant, uspjeti da uvidi osebujnost moralnog 
problema i time prevladati naivni naturalizam i utilitarizam 
prosvjetiteljske etike. Svoj posljednji osnov ova okolnost ima 
u vrhovnom načelu prosvjetiteljstva. Um mu je samo opstrak- 
tni zdravi razum, dok su pitanja slobode i nužnosti, nužnosti 
i slučajnosti bitno dijalektička, a poznato je, da apstraktni 
zdravi razum nikada ne dopire do dijalektike! 

Za razliku od Montesquieua 1 Rousseaua, Voltaire nikada 
nije pokazao neki veći interes za područja filozofije politike 
i prava. Načela razumne države nikada ga nisu suviše zao- 
kupljala i on se o njima izjašnjavao samo najopćenitije. Nje- 
govi nazori na društvo i državu (kao i tolika druga pitanja) 
ostali su fragmentarni, ali se odatle može razabrati, da nje- 
govi ideali nisu prelazili okvire prosvijećenog apsolutizma. 
Odatle i njegove trajne veze i oduševljenje s vladavinom 


* »Philosophe ignorant«, XIII. 

prosvijećenih monarha: Friedricha _II., Katarine IL. it. d. 
Voltairov liberalizam bio je salonska doktrina. On se ogra- 
ničio na zahtjev za građanskom jednakošću pred zakonom, 
parlamentarnim izborima, sekularizacijom crkvenih posjeda, 
vjerskom snošljivošću, garancijom privatnoga vlasništva, slo- 
bodom zbora i dogovora i nikada nije ni sanjao o revoluciji 
narodnih masa. Sva se društvena zla, prema njegovu mišljenju 
mogu odstraniti reformama odozgo, jer bi svaka pobuna odo- 
zdo mogla upropastiti sve. Narod ne smije razmišljati o tome, 
kakva treba da bude država, on mora ostati u pokornosti, 
inače je sve izgubljeno. Više nego drugi prosvjetitelji, Vol- 
taire je u svemu pokazivao i aristokratske manire. 

Drukčije stoji s Voltairovim zaslugama na području filo- 
zofije povijesti. Uz Montesquieua, on je osnivač moderne hi- 
storiografije, koja teleologijsko promatranje zamjenjuje kau- 
zalnim. No Voltaire ide i dalje od toga. Povijest za njega ne 
samo da nije više niz činjenica o ratovima, vjerskim, dina- 
stičkim i osvajačkim, te razmiricama vladara, što je već pre- 
vladao Montesquieu, nego ona je još nešto više, — povijest 
kulture. Voltaire prosvjetiteljski razumijeva pod kulturom 
civilizaciju, t. j. opći napredak duha u njegovu uzdizanju od 
divljaštva prema civilizaciji, u čemu on vidi opći napredak 
povijesti. Napredak je njemu toliko siguran kao prirodni za- 
kon, premda on ne mora teći pravocrtno, ali se ipak sve zna- 
čajno u povijesti, korisno cijelome čovječanstvu, temelji na 
napretku razuma. Iz toga se razloga on oštro suprotstavlja 
Rousseauovu pokliču ,»Natrag k prirodi!«, koji uostalom nije 
pravilno ni razumio, što je očito iz njegove argumentacije, 
koja smjera na to, da dokaže, kako se čovjek više ne može 
vratiti u divljaštvo, što Rousseau nikada nije ni tvrdio, jer 
pojam prirodnoga čovjeka, — vidjet čemo niže — u njega 
znači nešto sasvim drugo. Osnov njihova sukoba leži u tome, 
što je Rousseau bio revolucionarniji nego Voltaire, i stavio u 
pitanje same prctpostavke feudalnoga društva, dok Voltaire 
nikada nije prekoračio okvire korekture danih veličina. 

I pored toga, on je zaslužan što je prvi uveo pojam >»Filo- 
zofije povijesti« (1765). Pošavši od generalizacije, da povijest 
ne pokreću politički događaji, već opći napredak duha izra- 
žen u znanostima, umjetnostima, ćudoređu, gospodarskim, 
pravnim i političkim uvjerenjima, te ljudskim strastima uop- 
će, Voltaire tek cjelinu tih odnosa. totalitet njihov, naziva 
poviješću. Ovu svoju metodu on je pokušao primijeniti u radu 

o »Stoljeću Ljudevita XIV.«, te velikom »Eseju o ćudoređu i 
duhu nacija« (Essai sur les moeurs), koji je proizišao iz dva 
ranija spisa, »Filozofije povijesti« i »Svjetske povijesti«. Ne- 
sumnjivo je, da je to shvaćanje predstavljalo znatan korak 
naprijed prema Montesquieuu, no bilo je daleko od toga, da 
se uzdigne iznad moralnoga, ili bolje reći moralizatorskoga 
stanovišta, koje se u tretiranju povijesti pokazuje kao nedo- 
statno.!? 

Napokon, u svojim estetskim koncepcijama Voltaire je i 
pored svoga prosvjetiteljstva bio pod vrlo snažnim utjecajem 
francuskog klasicizma 17. stoljeća, i formalno je i sam ostao 
klasicist. Stoga je Marivaux, — njegov ogorčeni književni su- 
parnik i protivnik, svakako autentičniji tumač stila rokokoa, 
nego on. Upravo je svestranost najviše išla na štetu umjet- 
ničkom dometu Voltairovih djela, i sva su ona uglavnom 
osrednje vrijednosti, koja ponekad doduše pokazuju nesumnji- 
vi talenat, ali češće i smiješnu izvještačenost i dilentatizam. 
U krajnoj liniji Voltaire je tipičan predstavnik estetičkog uti- 
litarizma, koji će za svu umjetnost prosvjetiteljstva postati 
kanonom i na tom planu samo još jednom potvrditi domi- 
nantnost kategorije korisnosti na svim područjima duhovnoga 
stvaranja i života 18. stoljeća. Odatle toliko otvoreno istica- 
nje didaktičke tendencije u umjetničkom stvaranju, ove za- 
jedničke značajke svih Voltairovih epova, tragedija i kome- 
dija it. d., što nam već na prvi pogled pokazuju i njihovi na- 
slovi: »Poslanica Uraniji ili za i protiv« (antireligioznost); 
»Liga ili Henrik Veliki«, »Muhamed ili fanatizam« da i ne go- 
vorimo o filozofskim romanima, kao što je »Candide ili opti- 
mizam«, »Zadig ili sudbina« i t. d. Najveće proturječje cijeloga 
Vcltairova književnog opusa svakako obilježava opreka izme- 
đu oblika i sadržaja njegove umjetnosti: po obliku to je deka- 
dentni klasicizam, po sadržaju — prosvjetiteljska agitacija. 
Tek je Diderot prvi uočio, koje se opasnosti kriju u takvoj 
koncepciji umjetnosti. No i danas se ponekad javljaju slične 
tendencije, koje Voltairov primjer ničemu nije poučio. Zar on 
ne predstavlja dovoljnu opomenu? 

Ocjenjujući značenje svoga djela, Voltaire je doista bio 
kritičan, kada je jednom zgodom o sebi izjavio: »Ja nalikujem 
malim potocima. Bistar sam, ali nisam dubok!« Ova samokri- 
tika naravno ne može zasjeniti veliko značenje njegova djela 


V% Usp. što o tome kaže Hegel u svojoj »Filozofiji povijesti«, str. 44—51. 

u cjelini. Njegova borba protiv crkvene ideologije pripremila 
je prosvjetiteljski pokret za daljnje pothvate. Neke negativne 
crte njegova karaktera (častoljublje, taština, svadljivost), koje 
su između ostaloga imale za posljedicu, da je on izvjesno vri- 
jeme bio i dvorski pjesnik Ljudevita XV., nijesu ga spriječile, 
da kasnije vrlo aktivno surađuje u »Enciklopediji«, te ne 
mogu potamniti njegovu slavu vođe prosvjetiteljskog pokreta. 
Općekulturno značenje njegova humanizma, slobodoljubivosti 
i pravednosti njegove borbe treba cijeniti i danas. Kada je 
pak riječ o vrijednosti njegove filozofije, onda treba otvoreno 
reći, da ona nema većeg značenja u povijesti filozofije. Na 
tome, kao i mnogim drugim područjima, on je bio samo Vol- 
taire!, kao što je cjelinu njegova djela tako duhovno ocijenio 
Diderot, kada je za njega rekao: »...da je u svim književnim 
rodovima bio drugi!« Voltaire je bio duhovit čovjek, rušio je 
vrlo uspješno, no kada je trebalo da izgradi nešto pozitivno, 
onda je rezultat toga obično bila neka vrlo oskudna dosjetka. 
Pripremajući javno mnijenje za predstojeće velike socijalne 
bitke, on politički također nije stigao daleko i nikada nije po- 
stao republikanac! No što nije uspio on, učinit će njegov 
osobni protivnik i treći veliki prosvjetitelj — Rousseau. 


Blizak Voltairovim shvaćanjima bio je njegov zemljak i 
neprijatelj, predsjednik Pruske akademije znanosti u Berlinu, 
Pierre Maupertuis (1698—1759). I on je 1728. putovao u En- 
glesku i još prije nego Voltaire odatle Kontinentu posredovao 
Newtonovu filozofiju prirode. U njenom duhu objavio je 1732. 
i spis »O zakonima privlačenja« (Sur les lois d'attraction). 
1736. poduzima ekspediciju u Laponiju i svojim mjerenjima 
stupnjeva geografske širine eksperimentalno dokazuje splo- 
štenost Zemljine kugle na polovima, te tako verificira New- 
ionovu hipotezu. U svom glavnom djelu »Eseju o kozmologiji« 
(Essai de cosmologie, 1750) razvija prilično originalnu filozo- 
fiju prirode. Njena je glavna teza načelo najmanjeg utroška 
snage (Le principe de la moindre quantite d'action), koje on 
određuje kao produkt mase, brzine i pređenoga prostora. 
Ovim načelom Maupertuis je fizikalno htio dokazati opsloj- 
nost i providnost božju u prirodi, a tome je posvetio i poseb- 
nu raspravu. Njegovi spoznajnoteoretski nazori krajnje su no- 
minalistički, te povremeno prelaze u čisti fenomenalizam (poj- 


W Usp. Voltairov negativan sud o demokraciji u njegovu istoimenu član. 
ku u »Enciklopediji«, 

movi su znaci i brojevi, mišljenje je računanje, predmeti su 
simboli). Premda je bio deist i distancirao se od materijalista, 
ipak je materiji pridavao atribut osjetljivosti. Svojim svođe- 
njem religije na moral približavao se Lockeu. Ponekim fanta- 
stičnim nacrtom i prijedlogom Friedrichu II., kao na pr. da se 
kopa rupa do središta zemlje, ili da se osnuje grad, u kojemu 
bi se govorilo samo latinski i t. d., ostao je suvremenicima u 
prilično šaljivoj uspomeni, a Voltaire ga je ismijao u »Dija- 
tribi doktora Akakije«. 


4 Francuska prosvjetiteljska filozofija 


IV. POGLAVLJE 


ROUSSEAU 


Voltaire je bio najpoznatiji prosvjetitelj Francuske i cije- 
le Evrope. On je organizirao prosvjetiteljsku propagandu, po- 
stao njen najplodniji pisac i izvršio najširi utjecaj na suvre- 
menike. No, onaj mislilac francuskoga prosvjetiteljstva, koji 
je osebujnije izrazio njegovu bit i unutrašnji smisao, te naj- 
dublje utjecao ne samo na formiranje pogleda svoga vreme- 
na, nego i na praktičko izvršenje političke oporuke prosvje- 
titeljstva, te tako predodredio ostvarenje njegova ideala ra- 
zumne države u toku Velike revolucije, bio je Rousseau. Nje- 
gov »Društveni ugovor« inspirirao je sastavljače »Povelje 
prava čovjeka i građanina« i postao teoretskim osnovom ak- 
cionoga programa najradikalnije revolucionarne stranke ja- 
kobinaca, čime se Robespierre dičio i svagda isticao da je 
učenik »besmrtnoga Jean Jacquesa«. 


Kročeći utrtim stazama na području filozofije u užem smi- 
slu (ontologije), Rousseauova najveća zasluga leži na polju 
političke filozofije i sastoji se u njegovoj teoriji države, koja 
je postala Magnom chartom građansko-demokratske revolu- 
cije u cijelome svijetu. U svojoj biti ona izražava najrevolu- 
cionarnije tendencije francuskog građanstva (točnije rInalo- 
građanstva) uoči revolucije i stoga je morala potisnuti Mon- 
tesquieuovu konstitucionalističku teoriju liberalizma, koja 
više nije odgovarala ojačalim građanskim društvenim snaga- 
ma i za razvijenije odnose postala je zastarjela. Teorija »Dru- 
štvenoga ugovora« proklamira svojim najvišim načelom sa- 
moodređenje naroda, i smatra da samo narod u cjelini pred- 
stavlja suverenitet, koji je nedjeljiv i neotuđiv. Tako najviši 
građanski ideal države sada postaje demokratska republika, 
a to je najviše političko dostignuće prosvjetiteljstva i građan- 
skog čovjeka uopće. 

Kao prosvjetitelj, Rousseau jasno izražava velika dostignu- 
ća prosvjetiteljstva i vjeruje u njegove iluzije o prirodnom 
čovjeku, razumnoj državi i t. d. No istodobno, moglo bi se 
reći da on prosvjetiteljstvo promatra i s izvjesne teoretske 
distance, te otkriva neke njegove slabije momente, pa i uspi- 
jeva da ove gdjekada na svoj, još uvijek prosvjetiteljski na- 
čin i kritizira (na pr. jednostranost apsolutnog progresa ra- 
zuma). Zato njegovo djelo obilježava i izvjesno proturječje: 
u okviru prosvjetiteljstva ono izražava njegovu imanentnu 
samokritiku i katkada se uzdiže do prevladavanja njegove 
jednostranosti, u smislu jednog višeg oblika mišljenja. Tako 
Rousseau čini izvjestan prijelaz i predstavlja vezu između 
francuskog prosvjetiteljstva i njemačkog idealizma, što je na- 
šlo najvidniji izraz u njegovu utjecaju na Kanta. 

Preuveličavajući ovaj momenat i prevlađavajući prosvjeti- 
teljski okvir njegove nauke, neki historici filozofije (Win- 
delband, Ueberweg, Vorlander, Ewald i dr.) smatraju, da 
Rousseau uopće više ne spada u prosvjetiteljstvo, jer je on 
njega tobože prevladao i t. d. Drugi pak, (Aleksandrov) , obr- 
nuto ističu samo njegovo prosvjetiteljstvo i prelaze preko 
njegove kritike apstraktnog razuma, koja očito izbija na po- 
vršinu u svim njegovim djelima. Istina je, međutim, da se kod 
Rousseaua nalaze sjedinjeni proturječni elementi i ova unu- 
trašnja opreka čini glavnu značajku njegova opusa, što mu 
daje izvjesnu draž, te određuje osebujnost njegove pojave, 
koja ostaje pomalo jedinstvena u 18. stoljeću. Odatle njegovi 
spisi i nose jače izraženu ličnu notu, nego djela drugih pro- 
svjetitelja. Ne može se poreći, da to ima svoj korijen jednim 
dijelom i u izvjesnoj nastranosti njegove ličnosti, koja se od- 
likovala preosjetljivošću, razdražljivošću, a napose preveli- 
kom čuvstvenošću, koja je katkada prelazila i u histerične 
izljeve. S druge pak strane ove osebine njegova temperamenta 
uvjetovale su i izvjesne negativne crte njegova značaja, što se 
očitovalo u toku njegova života, i dalo poseban pečat njego- 
vim djelima, što ponekad ostavlja mučan utisak, pa se čitalac 
često ne može oteti dojmu hipokrizije i moralnoga farizejstva, 
što su uostalom otkrili i mnogi njegovi suvremenici. 

Bilo kako mu drago, ostaje činjenica, da je njegova »filo- 
zofija čuvstva« predstavljala osamljenu pojavu njegova doba 
i ona u izvjesnom smislu nastavlja smjer Pascalove »logique 
du coeur«, koja je svojedobno također izražavala reakciju na 
totalitarizam IDescartesove razumske metafizike, i apsoluti- 

zam kauzalno-matematske metode. Sve to daje osebujno mje- 
sto Rousseauovoj filozofiji unutar prosvjetiteljstva i ovim će 
momentom ona kasnije djelovati na oblikovanje sentimenta- 
lizma i romantike, kao reakcije na prosvjetiteljstvo u čemu se 
očituju već prvi znaci iscrpljenosti građanskog čovjeka i po- 
čeci njegova uzmicanja pred poviješću, koja traje i danas. 
Rodivši se kao sin urara 1712. u Ženevi, Jean Jacques 
Rousseau imao je buran život i selio se iz zemlje u zemlju. 
Prvo djetinjstvo i školovanje proveo je u rodnom gradu i po- 
čeo učiti graverski zanat. Sa šesnaest godina bježi iz kalvi- 
nističke Ženeve u savojski katolički kraj, gdje nalazi utoči- 
šte kod nekog katoličkog svećenika i preko njega upoznaje 
Madame de Warens, koja ga je obratila na katoličanstvo i 
uopće odigrala znatnu ulogu u njegovu životu. Prijateljstvo 
s njome temeljilo se prvenstveno na intelektualnoj vezi, bu- 
dući da je ona bila vrlo obrazovana i slobodoumna žena, što 
je pozitivno utjecalo na Rousseauov duhovni razvitak i ubr- 
zalo njegovo misaono sazrijevanje. Ovo prijateljstvo preraslo 
je ubrzo u ljubavni odnos, koji je s povremenim prekidima 
trajao sve do 1941., kada je završio putpunim raskidom i 
Rousseauovim odlaskom s njena dobra u Lyon, gdje postaje 
kućni učitelj u porodici de Mably, koja je bila u rodbin- 
skoj vezi s opatom Mablyem i Condillacom. Uskoro zatim 
odlazi u Pariz i tamo se izdržava prepisivanjem nota. Time 
počinje novo razdoblje njegova života, i on 1750. objavljuje 
svoj prvi spis »Raspravu o znanostima i umjetnostima« (Dis- 
cours sur les sciences et les arts), koji je izazvao pravu sen- 
zaciju i privukao pažnju Voltaira i enciklopedista. S njima on 
doskora uspostavlja i osobni dodir, te počinje surađivati u 
»Enciklopediji«. Koliko god je upoznavanje s pariskim živo- 
tom za njega značilo mnogo i otvorilo mu književnu slavu, 
toliko su buka i konvencionalne društvene prilike gradskoga 
života na njega djelovali odbojno, tako da on uskoro bježi iz 
Pariza i vraća se u Ženevu, gdje 1754. ponovno prelazi na 
kalvinizam. Tamo se zaljubljuje i združuje s primitivnom i 
neobrazovanom Theresom Lewasseur, s kojom živi u »prirod- 
nom braku« dugi niz godina i vjenča se tek 1768. Nedugo za- 
tim vraća se opet u Pariz i tamo nastaje drugi njegov spis »O 
podrijetlu nejednakosti« (Discours sur Vorigine et les fonde- 
ments de Vinegalite parmi les hommes), koji je također dje- 
lovao epohalno. Kao već poznatog pisca poziva ga maršal de 
Luxembourg na svoje imanje u Montmorency, gdje od 1759. 

do 1762. nastaju njegova najznačajnija djela: »Nova Heloiza« 
(Julie ou nourelle Heloise, 1761), »Društveni ugovor« (Du con- 
trat social, 1762) i »Emil« (Emile ou de Veducation, 1762). Ova 
djela proslavila su Rousseaua diljem Evrope, dok ih je fran- 
cuski parlamenat smatrao toliko opasnim, da je izdao nalog 
za njihovo spaljivanje i uhićenje autora. Počeli su žestoki pro- 
goni protiv njega u Francuskoj, a ni njegova domovina Žene- 
va nije prema njemu bila blaža. Rousseau je mnogo patio i 
stalno bježao pred policijom, što se negativno odrazilo na nje- 
govu psihu i dovelo do priličnih duševnih poremećaja. Odsad 
će on imati stalnu maniju gonjenja, sumnjati u sve i bojati se 
sviju, pa čak se kriti i pred prijateljima. To je potaknulo nje- 
gova poštovaoca Humea, da ga 1765. pozove k sebi u Engle- 
sku, što je Rousseau i učinio, ali se ni tamo nije smirio. Na- 
kon što je napisao prvih šest knjiga autobiografskih »Ispovi- 
jesti« (Confessions), vraća se 1770. u Francusku. Posljednje 
godine svoga života proveo je u dovršavanju »Ispovijesti« i 
napisao »Sanjarije samotnoga šetača« (Rč&veries du prome- 
neur solitaire), koje pokazuju neke tipične znake šizofrenije. 
Umire osamljen nedugo iza Voltaira u blizini Pariza 1778. 


Prvo Rousseauovo djelo, »Rasprava o znanostima i umjet- 
nostima«, nastalo je kao odgovor na raspisani natječaj Aka- 
demije znanosti u Dijonu 1749.: »Da li je obnova znanosti i 
umjetnosti pridonijela očišćenju ćudoređa«. Sporno je pitanje 
pobude toga spisa. Rousseau naime tvrdi, da mu je misao da 
napiše taj spis došla spontano, pročitavši oglas u novinama 
na putu u tamnicu Vincennes, kuda se bio uputio da posjeti 
zatočenoga Diderota. Ovaj pak naprotiv kaže, da je, saznavši 
u svojoj ćeliji od Rousseaua za oglas, on njemu dao ideju, da 
na postavljeno pitanje odgovori niječno. Bilo kake mu drago, 
to je sporedno u svjetlosti novosti i važnosti postavljenoga 
problema, na koje je Rousseau odgovorio potpuno negativno. 
Razvitak znanosti i umjetnosti novoga doba, ne samo što nije 
pridonio očišćenju, već je obratno, pogoršao postojeće ćudo- 
ređe, i bio na njegovu štetu. Kultura i civilizacija jesu nega- 
cija prirode, a priroda je izvor i osnov pravoga čovještva. 
Stoga se treba vratiti prirodi. Povratak izvornosti i nepokva- 
renosti srca jedini je spas od prividne i iživljene kulture, koja 
u svojoj biti označuje samo jednostrano intelektualno napre- 
dovanje i umnožavanje samodopadnoga sveznanja. Suvreme- 
na kultura je potpuno lažna, šuplja i štetna, ona se sastoji od 
samih predrasuda, zabluda, i zločinstava, ona je antihumana 

i daleko od naroda, nećudoredna i tuđa srcu čovjeka. Ljudska 
duša jedini je izvor prave čovječnosti, samo srce i unutrašnje 
prirodno-nesvijesno čuvstvo predstavlja temelj istinskih ljud- 
skih odnosa. Pravi čovjek može i mora biti samo prirodan 
čovjek. Vratimo se prirodi, postanimo jednostavni, odbacimo 
iluzije i predrasude suvremenoga društva, kliče Rousseau, i 
tada ćemo postati sretni. Osnov svega ljudskoga djelovanja 
tada više ne će biti samo prazan jednostran razum, nego pri- 
rodna cjelina čovjekova. Pravo ćudoređe proizlazi iz čovječje 
prirode, a ona počiva u njegovim grudima i u svima je lju- 
dima ista. 

Treba pripomenuti, da Rousseauova kritika nije bila izre- 
čena tako odrešito. Naprotiv, njegov prvi spis obiluje počet- 
ničkim slabostima:! pompozno — retorički stil samo pojačava 
nedostatnost temeljnih određenja knjige. Ipak je njezina 
osnovna misao bila nova i zasjenila njene slabosti, te je Rous- 
seau preko noći postao slavan. Sam problem nije bio origina- 
lan. Pitanje o vrijednosti ili nevrijednosti postojeće kulture 
postavlja cijelo prosvjetiteljstvo. Među rješenjima nalazimo 
i znatnih razlika, no svi odgovori na to pitanje polariziraju se 
oko dva osnovna stava, koji ponekad nastupaju i kod jednog 
mislioca, i u biti se podudaraju: jedni smatraju, da će ništav- 
nost suvremene (aristokratske) kulture biti prevladana apso- 
lutnim napretkom zdravoga razunia, sve će teškoće otpasti 
same od sebe i ljudi će doći do sreće. Drugi pak, među njima 
i Rousseau, zastupa gledište, da se negacija suvremene izvje- 
štačene i izobličene kulture može izvršiti samo vraćanjem 
prirodi, jednostavnosti i izvoru čovjeka. Koliko god se ovi 
stavovi uzajamno poništavali, oni u biti izražavaju isto: sa- 
dašnjost treba odbaciti i stvoriti novo društvo. 

Napokon, postavimo pitanje, što je priroda? Misli li Rous- 
seau pod povratkom prirodi vraćanje divljaštvu i prvobitnim 
društvenim zajednicama, kako mu 10 plitko podmeće Voltai- 
re,ž i kako su to pogrešno shvatili neki njegovi suvremenici, 
pa i danas gdjekada susrećemo slična tumačenja? — Nikako! 
Priroda je Rousseauu prvobitno oprečan pojam od mrske izo- 


I Usp. Oskar Ewald »Die franzčsische Aufklšrungsphilosophle«, S. 142; 
Verlag E. Relnhardt, Munchen, 1924. 

2 Odgovarajući Rousseauu na poslano mu djelo »O uzrocima nejednako- 
sti«, Voltaire piše: »Čovjek dobije volju da hoda četvoronoške, kad čita 
vašu knjigu«. Usp. njegovo pismo od 30. VIII. 1155. kao i Palissotovu koine- 
diju »Filozofi« (11760), gdje se Rousseau prikazuje kako hoda četvoronoške 
i žvače list salate, 

pačene tadašnjice i znači njenu negaciju. Treba dakle odba- 
citi suvremeno neprirodno stanje i vratiti se pravoj prirodi, 
t. j. ljudskoj prirodi. Ali što je ljudska priroda za Rousseaua? 
— To je čovjek uopće, osamljeni građanski čovjek. Shvaćaju- 
ći ljudskom prirodom samo svoj ideal čovjeka, građanskog 
čovjeka, on ga jednostavno ovjekovječuje i identificira s opće- 
nitošću ili biti čovjeka. Stoga mu se određeni, povijesno-ogra- 
ničeni (otuđeni) tip čovjeka novoga vijeka javlja kao čovjek 
uopće, dok je on zapravo moguć samo kao apstraktan pojedi- 
nac, kao Robinzon.5 Na toj estetskoj iluziji, robinzonadi, za- 
sniva se ne samo Rousseauova filozofija, već i sve ostale dru- 
štvene teorije prosvjetiteljstva. 

Godine 1754. Akademija u Dijonu raspisala je novi na- 
tječaj za odgovor na pitanje: »Koji je uzrok nejednakosti me- 
đu ljudima i da li je ona opravdana prirodnim zakonom?« 
Rousseau je opet sudjelovao i odgovorio djelom: »O podri- 
jetlu i osnovima nejednakosti među ljudima«. U njemu on 
svoju apstraktnu kritiku aristokratske kulture konkretizira 
i primjenjuje na suvremene društvene prilike, koje odbacuje 
kao neprirodne. I ovdje on polazi od iste koncepcije čovjeka, 
koju smo malo prije označili. Čovjek je prema svojoj prirodi 
razumno biće i slobodan. Iz toga proizlazi, da su svi ljudi po 
prirodi jednaki i ravnopravni. Postoji doduše i neka prirođe- 
na nejednakost tjelesne snage i duhovnih sposobnosti, no ona 
je sasvim sporedna. Ona ne sačinjava bit ljudske prirode, 
koja se sastoji u slobodi. Prvobitno ili prirodno stanje ljudi 
bio je slobodan život samih pojedinaca, koji su kao jednaki 
Živjeli izolirano svaki za sebe. Suvremeno pak društvo pot- 
puna je negacija toga stanja: ljudi žive u društvu i već na 
prvi pogled vidimo opću nejednakost u bogatstvu, staležu, 
moći i vlasti, te svuda nailazimo na same privilegije. To je 
društvena nejednakost, a Rousseau je naziva političkom ili 
moralnom. O njoj je ovdje riječ i Rousseau se pita za njeno 
podrijetlo. Vjerujući prosvjetiteljski u opći napredak, on na- 
prosto prihvaća misao, da je razvitkom ljudskih potreba pri- 
rodno stanje moralo propasti, jer su u njemu nastupile nepre- 
mostive teškoće. Pojedinac se više nije mogao održati sam, već 
je bio upućen na drugoga i tako je među ljudima počeo prvi 
odnos i suradnja. Da bi se održali, nastaje potreba, da ti me- 
đusobni nezavisni pojedinci svoje snage udruže i tako nastaje 


? Usp. Marxove teze o Feuerbachu i »Zur Krit:k đer Politischen Oeko- 
nomie«. 

društvo. Ono se zasniva na ugovoru ovih pojedinaca, koji udru- 
žuju svoju volju, da bi postigli zajedničke svrhe. No istodobno 
s osnivanjem društva, neki su pojedinci zloupotrebili svoje 
prirodne prednosti i snagu i prevarili ostale, time što su je- 
dnostavno prisvojili prirodna dobra, proglasili ih svojim vla- 
sništvom i tako izopačili smisao čitava ugovora, koji je svi- 
ma trebao da jamči, kako će u društvu sačuvati svoju pri- 
rodnu slobodu i jednakost. »Prvi, koji je ogradio zemljište i 
rekao: ,ovo je moje", naišavši na prostodušne ljude, koji su 
mu povjerovali, zapravo je osnivač obrazovanoga društva«.* 
Prema tome, politička nejednakost potječe od prava vlasni- 
štva i na njemu se temelje svi ostali oblici nejednakosti. Naj- 
prije dolazi do donošenja zakona i prava vlasništva, zatim do 
stvaranja upravne vlasti, i napokon do smjene zakonite vla- 
de proizvoljnom. To su tri stupnja nejednakosti. Prvome od- 
govara razlika bogatoga i siromašnoga, drugome — jakoga i 
slaboga, a trećemu gospodara i roba, što predstavlja krajnji 
stupanj nejednakosti i njenu granicu »...dok novi preokreti 
ne svrgnu vlast potpuno ili opet ne približe zakonitom obli- 
ku«.5 Posljednji stupanj nejednakosti, potpunu nejednakost i 
apsolutnu negaciju prirodnoga stanja, obilježava despotizam: 
»To je krajnji stupanj nejednakosti i vrhunac, koji zatvara 
krug, vraćajući nas na početak. Iznova su svi pojedinci među 
sobom jednaki, jer više ništa ne predstavljaju...«#. Načelo 
despotizma sastoji se u pravu jačega, a to nije nikakvo pravo, 
nego prisila. No »pobuna, što se završava svrgnućem ili uboj- 
stvom kralja, isto je tako zakoniti čin, kao i onaj, kojim je on 
prije toga raspolagao imovinom i životima svojih podanika. 
Silom se održavao, sila će ga i zbaciti« — uzvikuje Rousseau 
svojim sugrađanima i poziva ih da sruše truli poredak u svo- 
joj zemlji, te opet uspostave prirodno stanje. 

Ovime je Roussesuova koncepcija razvitka povijesti do- 
bila određeni sadržaj i smisao. Prirodno stanje prvobitne jed- 
nakosti moralo je propasti i bilo je negirano društvenim sta- 
njem nejednakosti. Daljnji razvitak povijesti nužno dovodi 
do ukidanja takvoga društvenoga stanja i do ponovnog uspo- 
stavljanja prirodnoga stanja, ali sada na višem stupnju. Novo 
prirodno stanje može biti zasnovano samo na temelju novoga 

43.3. Rousseau »O podrijetlu i osnovima nejednakosti među ljudima«, 
11., preveo Tihomir Marković, Prosveta, Beograd, 1849. 

5 Op cit., str. 156—7. 

* Op. cit., str. 159. 

društvenoga ugovora, koji će jamčiti slobodu i jednakost svih 
članova društva. U svome razvoju, dakle, povijest čini krug 
i vraća se na polaznu točku, ali na višem stupnju. Engels u 
»Anti-Duhringu« s pravom u tome nalazi veliku zaslugu 
Rousseauovu, koji se time približio dijalektičkom poimanju 
povijesti kao negacije negacije. 

Ostavljajući po strani Rousseauove iluzije o podrijetlu vla- 
sništva iz prijevare i ugovornom nastanku društva, njegova 
je zasluga u tome, što korijen političke nejednakosti nalazi u 
imovinskoj, premda ovu shvaća više kao pravnu, nego kao 
ekonomsku kategoriju, što svakako treba pripisati povijesno 
uvjetovanim ograničenostima prosvjetiteljskog stanovišta. 

Kada je tako označio glavne momente svoje kritike ne- 
prirodnoga stanja suvremenih prilika, Rousseauu još preostaje, 
da pozitivno odredi nacrt prirodnoga stanja, dakle da postavi 
misaone temelje nove građanske države, što će učiniti u »Dru- 
štvenom ugovoru«. Na putu prema tome cilju nije bez važno- 
sti i njegov članak »Politička ekonomija«, što ga je objavio u 
»Enciklopediji«, u kojoj je on izvjesno vrijeme živo surađivao 
i održavao prijateljske odnose s njenim urednicima Didero- 
tom i D'Alembertom. To je trajalo sve dok se nije sukobio s 
ovim posljednjim radi njegova članka »Ženeva« u »Enciklo- 
pediji«. D'Alembert je naime smatrao, da u Ženevi treba 
osnovati kazalište, dok se Rousseau tome ogorčeno usproti- 
vio, smatrajući da kazališne predstave kvare ćudoređe, o če- 
mu govori njegov spis »Pismo D'Alembertu o kazališnim pred- 
stavama« (Lettre d D'Alembert sur les spćctacles). Tim povo- 
dom se i definitivno razišao s Voltairom i enciklopedistima i 
prekinuo suradnju u »Enciklopediji«, što svakako otkriva 
izvjesnu konzervativnost njegovih nazora i pokazuje na- 
stranost. 

Članak o političkoj ekonomiji sadrži u zametku osnovne 
clemente njegove teorije države. Kao suveren pojavljuje se 
opća volja, koja predstavlja narod. Država počiva na poli- 
tičkoj kreposti svojih građana izraženoj u pravednosti i pa- 
triotizmu, no i na jednakosti vlasništva, što predstavlja temelj 
razumne države. 

»Društveni ugovor« obilježava završetak ovih teorija i nji- 
hov vrhunac. To je svakako najvrednije Rousseauovo djelo i 
u njemu je on i nesvijesno ocrtao načela francuske revolucije. 
To je nacrt prirodne ili razumne države, i u njemu filozofija 
države kao teorija ugovora postiže svoj klasičan završetak. 

Nju su zastupali svi teoretičari prirodnoga prava 17. stoljeća 
(Grotius, Hobbes, Spinoza, Puffendorf), nju zastupaju Locke 
i Montesquieu, te svi ostali prosvjetitelji, a od Rousseaua nju 
preuzima i Kant. Kako su se mijenjale društvene snage gra- 
đanstva, tako se preobražavala i teorija društvenoga ugovora, 
da bi kod Rousseaua dobila svoj završni, najkonkretniji i re- 
volucionarni oblik. Cijela ova teorija sa svim svojim slabostima 
temelji se na već navedenom shvaćanju građanskog čovjeka, 
koji nam se otkriva kao atomizirani, osamljeni i izolirani po- 
jedinac, koji se tek naknadno, izvanjski mora »udružiti« u 
državu. Pravna iluzija djeluje tako, da se taj čin može sasto- 
jati samo u ugovoru, kao osnovnom izvoru građanskoga prava. 
Ova će iluzija doživjeti svoj slom, tek kada samo građansko 
društvo u svome krilu razvije nove snage, koje će svo- 
jom opstojnošću biti zbiljski društvene, i na taj način 
uvidjeti, da je individuum samo »cjelokupnost društvenih 
odnosa« (Marx). Napokon, građanski čovjek i jest apstraktan 
individuum, koji se izopačeno, ideološki javlja kao prirodni 
ili razumni čovjek i bitni pojedinac, jer on je samostalni pro- 
izvađač roba, koje tek posredno, na tržištu potvrđuju svoju 
društvenu prirodu. Rousseau, dakle, na izvjestan način for- 
mulira i zbiljsko stanje, te društvo takvih ljudi i ne može 
zasnovati drugačije, nego ugovorom.? 

»Čovjek je rođen slobodan, a svuda je u okovima«, počinje 
Rousseau svoja razmatranja. Određujući prirodu čovjeka, on 
se oštro suprotstavlja Hobbesovu i Grotiusovu shvaćanju, koje 
bit ugovora nalazi u otuđivanju prava svoje slobode u korist 
suverena. Rousseau smatra, da bi to bilo samo pravo jačega, 
a bit društvenoga ugovora za njega se sastoji u tome, da se 
utemelji društvo i pritom sačuva sloboda i jednakost prirod- 
noga stanja. Stoga ugovor mora zajamčiti, da će volja svakog 
pojedinca biti poštovana i sačuvana u općoj volji. Opća volja 
(volonte generale) mora postati izvorom i temeljom svakoga 
prava, ali ona nije i ne može biti identična s voljom sviju (vo- 
lonte de tous), jer je nadređena svima pojedinačnim voljama 
i kao njihovo jedinstvo izražava višu organsku pravnu ličnost. 
Opća volja predstavlja unutrašnju determinantu svih pojedi- 
načnih volja, makar se ona i ne poklapa s voljom sviju, kao 
prostom kvantitativnom sumom pojedinačnih glasova na izbo- 


? Da :ntencija »Društvenoga ugovora« nije b!la samo pravno-normativna, 
nego podjednako i »faktička«, bjelodano su pokazali državno-pravni ekspe- 
rimenti Jakobinske diktature. 

rima. Ugovorom se stvara nova pravna ličnost, koja broji 
toliko članova, koliko ima glasova u skupštini. Ova opća lič- 
nost zove se republika ili političko tijelo, kao pasivno naziva 
se državom, kao aktivno — suverenom; članovi toga tijela u 
cjelini zovu se narod, kao pojedinačni sudionici u suverenoj 
vlasti, oni su građani.s 

Novo stanje, u kojem su sačuvani svi atributi prirodnoga 
stanja, dovodi do velikih promjena u čovjeku i uvelike mu 
koristi, da se riješi nedostatka prirodnoga stanja. Novo stanje 
Rousseau naziva građanskim i pripisuje mu u zaslugu velike 
prednosti, koje čovjek stječe u društvu: ono ga duševno i tje- 
lesno oplemenjuje, razvija i odgaja njegove intelektualne i 
moralne sposobnosti. Namjesto prirodne slobode i jednakosti, 
koja je zapravo bila utemeljena samo nagonom, stupa sada gra- 
đanska i moralna sloboda čovjeka i pravo vlasništva na sve 
što posjeduje.? Ukratko, ovaj prijelaz iz prirodnoga u gra- 
đansko stanje, čovjek je »... od tupe i bezumne životinje 
učinio umnim bićem i čovjekom«. Tek ovdje nam se pokazuje 
puni smisao Rousseauova zahtjeva povratku prirodi, koji za- 
pravo označuje osnivanje građanske slobodne države. 

Govoreći o vlasti u novoj državi, Rousseau smatra, da su- 
verena predstavlja samo cio narod i suverenitet je nedjeljiv 
i neotuđiv. Nitko ne može zastupati narod i svaka podjela 
vlasti, kako je to smatrao Montesquieu, značila bi kršenje 
samoga suvereniteta. Samo narod u cjelini može donositi za- 
kone i svaki predstavnički sistem Rousseau odbacuje kao po- 
vredu slobode. Uprava t. j. činovnici samo su sluge, koje na- 
rod svaki čas može otpustiti. To vrijedi za sve oblike vladavine 
(dakle i za kralja!), kojih ima tri: demokratski, aristokratski 
i monarhijski, već prema tome vrši li upravne dužnosti cio 
narod, izabrana grupa ili pojedinac. Kao i Montesquieu, Rous- 
seau smatra, da svaka vladavina prvenstveno ovisi o veličini 
neke države, osebujnostima naroda, njegovim fizičkim i mo- 
ralnim odlikama, podneblju i t. d. Demokratska vladavina po- 
godnija je u malim državama, aristokratska u srednjim, a za 
velike države možda samo monarhija. Prava demokracija u 
svom čistom obliku nije nikada ni postojala »jer je to vlada- 
vina za bogove, a ne za ljude«.!" Stoga je praktično najbolji 
oblik vladavine izborna aristokracija, t. j. demokracija s 

#3. J. Rousseau »Društveni ugovor«, I., 6; preveo Milan Gruber, Zgb, 1918 

? Op. cit., I., 8. 

* Op. cit., III, 4. 

izbornom vladom nekolicine. Ova Rousseauova misao bila je 
ostvarena u doba revolucije u vladavini Terora, Jakobinske 
diktature. 

Boreći se za puni suverenitet naroda u svim pitanjima, 
Rousseau je smatrao, da ga narod mora vršiti i na području 
religije, te da država mora ustanoviti građansku vjeru. To će 
biti takvi vjerski obredi, koji su za sve obvezni, dok privatno 
svatko može pripadati kultu, koji mu drago. Naime, i svrha 
religije mora biti opća blagodat, ona državi mora koristiti i 
s njome biti u potpunome skladu, što pretpostavlja ukidanje 
svih povlastica crkve i njenu rastavu od države. I u tom pita- 
nju jakobinci su fanatično slijedili Rousseauovu nauku i uveli 
»Kult najvišega bića«, a Robespierre je čak bio njegov vrhovni 
svećenik, dok cijela _ komedija nije završila tragično pod 
giljotinom. 

Rousseauov ideal razumne države na mahove je realističan, 
a ponekad i utopija. Budući da to nisu uvidjeli njegovi sljed- 
benici, striktno je ostvarenje toga nacrta nužno moralo pro- 
pasti. U svakom slučaju, međutim, značenje »Društvenog ugo- 
vora« je ogromno i on je odlučujuće djelovao na kasnije 18. 
stoljeće. 

Nakon svega ostaje, da Rousseau razmotri prirodnoga čo- 
vjeka kao pojedinca i on to čini u svome filozofski najznačaj- 
nijem djelu »Emil ili o odgoju«. Kao i prethodno, i ovo je 
djelo žigosano kao bezbožno i javno spaljeno. No spalivši 
»Emila« ancien regime nije mogao spaliti i prirodnog, t. j. gra- 
đanskog čovjeka i njegov nazor na svijet, jer njegovo je doba 
neizbježno nastupalo i približavalo se svojoj konačnoj pobjedi. 
Na tome putu »Emil« je odigrao vrlo važnu ulogu. 

Mnogi »Emila« jednostavno tumače samo kao pedagoška 
djelo, u čemu nesumnjivo ima dio istine, ali time nije rečeno 
sve. Ako on i nosi podnaslov »o odgoju«, odgoj je ovdje shva- 
ćen daleko šire, nego što se to uzima u pedagogiji i kolokvi- 
jalnom govoru. Za Rousseaua odgoj označuje ne samo odga- 
janje nekoga u duhu odgajatelja, nego i opći preobražaj pri- 
rodnoga čovjeka, jer čovjek suvremene civilizacije tek mora 
postati prirodan. Radi se dakle o svestranom mijenjanju toga 
čovjeka i okolnosti njegova života. Drugim riječima, Rousseau 
traži sredstva, kojima će ostvariti svoj ideal ličnosti, na koji 
će način čovjek, što se rađa u feudalizmu, postati građanskim. 
I premda njega već odgaja sama priroda, čovjek se mora i 
obrazovati, da bi postao prirodan, t. j. razuman. Kako je Rous- 

seauov čovjek osamljeni pojedinac, on se mora odgajati u osa- 
mi, daleko od utjecaja društva, koje bi ga pokvarilo. On mora 
slušati samo prirodu i činjenice. Kao rođena tabula rasa, on 
će smišljeno i po redu primati utiske, koje će spontano pove- 
zivati u cjeline i kao potpuno slobodan od svakog društvenog 
utjecaja razvijati se u skladu s prirodom kao harmonična 
ličnost. U odgajanju svoga junaka — toga ideala prirodnog 
čovjeka, njegov učitelj s njime prelazi nekoliko faza, koje su 
u skladu s uzrastom. U najranijim godinama života odgoj je 
čisto fizički, od druge do dvanaeste godine odgajaju se samo 
osjetila, vježba se opažanje; zatim, do šesnaeste godine ra- 
zvijaju se intelektualne sposobnosti i tek nakon toga počinje 
moralni odgoj. Kada nastupi spolna zrelost, jedan od najva- 
žnijih momenata moralnoga odgoja obilježava seksualni odgoj, 
koji ima za svrhu da spolni nagon, toliko važan za samoodrža- 
nje ljudske vrste, usmjeri pravilno i uskladi ga s prirodom. 
U vezi sa samoodržanjem, Emil saznaje razliku između lju- 
bavi prema sebi (»amour de soi-meme«) i samoljublja (amour- 
propre«). U neprirodnom stanju, civilizaciji, svi su ljudi u 
prvom redu sebičnjaci i nitko ne misli na opće dobro. Na- 
protiv, u prirodnome stanju na prvo mjesto dolazi opća ko- 
rist, usklađena s ljubavlju prema sebi. Napokon, Emil sazri- 
jeva za stupanje u brak i Rousseau ga ženi sa Sofijom (t. j. 
mudrošću, i tako se završava njegov odgoj. 

Nije slučajno, da se Emil odgaja čitanjem »Robinzo- 
na«, što dobro ilustrira njegovu vlastitu prirodu i otkriva 
pozadinu Rousseauova shvaćanja. Ovaj je primjer reprezen- 
tativan za cijelo stoljeće, koje u odgoju gleda svemoćno oru- 
žje za ostvarenje svog ideala. Helvetius i Holbach će također 
vjerovati u svemoć odgoja, što nedvojbeno pokazuje, kako 
cijelo prosvjetiteljstvo vjeruje u iluziju, da su ljudi samo pro- 
izvod okolnosti i odgoja i ne vidi »da baš ljudi mijenjaju 
okolnosti i da sam odgojitelj mora biti odgojen«.!! Jasno je 
međutim, da taj prirodni čovjek nikada nije mogao biti ostva- 
ren samo prirodnim odgojem, već je zato bila potrebna i te 
kako krvava revolucija, koju je Rousseau tako proročanski 
naslutio. »Vi se oslanjate na sadašnji društveni poredak, ne 
uzimajući u obzir, da je ovaj poredak izložen neizbježnim 
revolucijama ... Mi se očito približavamo krizi i vijeku 
revolucije«.!? 


" Usp. Marxovu treću tezu o Feuerbachu. 
J.J. Rousseau »Emil«, Znanje, Beograd, 1950., str. 247. 

Ovakvo raspoloženje sačinjava podtekst cijeloga »Emila« i 
stoga je to djelo vrlo snažno utjecalo na razvitak napredne 
i moderne pedagogije. U njemu se prvi puta nalaze misli o 
prirodnom odgoju, nasuprot okamenjenim školskim shemama, 
zahtijeva se očigledna nastava, jedinstvo intelektualnoga i mo- 
ralnog, a naročito se ističe značenje fizičkoga i radnoga odgoja. 

Posebno mjesto u »Emilu« zauzima očito umetnuto zasebno 
djelo »Vjeroispovijest savojskoga vikara« u četvrtoj knjizi. 
»Vjeroispovijest« je gotovo jedino Rousseauovo djelo, u ko- 
jemu on izlaže filozofske osnove svoga nazora na svijet. Ne- 
sumnjivo je on na tome području bio manje originalan, nego 
na ostalima i stoga njegova čuvstvena metafizika ispada mnogo 
oskudnije od njegove političke filozofije, premda se ponešto 
razlikuje od filozofije većine drugih prosvjetitelja. 

Ponajprije Rousseau odbacuje nazive filozofije i filozofa, 
što u njegovoj upotrebi gotovo svagda figurira samo podrug- 
ljivo, pri čemu vjerojatno igra ulogu i njegova svađa s »filo- 
zofima«, kako su sebe običavali nazivati enciklopedisti. Odba- 
civši svaku filozofiju, on cijeni »samo ljubav prema istini« a 
diskurzivnu metodu zamjenjuje kriterijem neposrednoga čuv- 
stva »iskrenosti srca«. Pitajući se, kao i Voltaire, tko je, otku- 
da dolazi i kuda ide, Rousseau počinje empiristički, da sve 
spoznaje potječu iz osjetila. Naši osjeti daju nam utiske o 
vanjskim predmetima i tako spoznajemo opstojnost vanjskoga 
svijeta, materiju. No naši se osjeti svagda odnose samo na 
pojedinačna svojstva istoga predmeta, a mi predmet opažamo 
kao jedan, što nikako ne potječe iz osjetila. Ovo jedinstvo 
predmeta, da je on jedna supstancija, dolazi odatle, što mi ne 
samo osjećamo, nego osjete međusobno povezujemo i prerađu- 
jemo, te o njima sudimo. Prema tome mi nismo samo pasivna 
bića, koja osjećaju, nego, i aktivna, koja rasuđuju. Ovaj spon- 
tanitet naše rasudne moći sigurno dokazuje, da je naša duša 
samostalna supstancija. Budući da ona ne potječe izvana, nego 
je nama prirođena, ona nije mogla doći od ovoga svijeta, ona 
je vječna i besmrtna. Za ovu tvrdnju, smatra Rousseau, ne- 
mamo nikakvih razumskih dokaza, ali tako osjećamo i to je 
dovoljno, da nas uvjeri u besmrtnost duše. 

Kao što je sa supstancijalitetom i besmrtnošću duše, tako 
je isto s bogom. Neposredno izvjestan aktivitet duše istodobno 
ukazuje na pasivitet materije. Ona se kreće samo tada, kad na 
nju djeluje neki uzrok. Kao što je čovječja volja spontana, te 
ako on hoće može pokrenuti ruku, tako kretanje materije 

mora imati svoj prvi uzrok, koji nužno leži izvan nje. Posloji 
dakle svemoćna volja, koja je materiji dala prvi poticaj. Taj 
svemoćni prvi pokretač nije samo volja, jer sve se u prirodi 
događa po nekome redu, izvjesnim zakonima, a to pokazuje da 
je ona podjednako i najviša inteligencija. 

Iz ovoga je vidljivo, da Rousseau, slično kao i Voltaire, po- 
navlja poznatu argumentaciju kozmološkoga i fiziko-teolo- 
škoga dokaza božje opstojnosti, koja je u njegovoj reakciji 
utoliko izmijenjena, što je lišena suhoparnoga skolastičkog 
dogmatizma i prilagođena njegovu prosvjetiteljskom nepo- 
srednom uvjerenju u božju opstojnost. Sve u svemu, Rousseau 
je također deist, samo što taj deizam ne zasniva tradicionalno- 
racionalistički, već svojevrsno emocionalistički, u čuvstvu srca. 
Nema nikakve sumnje, da je to neposredno čuvstvo druga 
strana medalje zdravoga razuma, njegov apstraktni antipod, 
ali po svome misaonom dosegu dostiže isti nivo. 

Kao deist Rousseau naravno otklanja objavljenu religiju 
i svaki konfesionalizam. Svi su mu kultovi podjednako štetni 
u tome, što kvare prirodno religiozno čuvstvo ljudskoga srca. 
On pledira za prirodnu religiju i odbacuje crkvu, svećenike, 
Bibliju i religiozne obrede kao nepotrebne izvanjske posred- 
nike između boga i čovjeka. Njemu dostaje njihov izvorni, 
unutrašnji i neposredni kontakt. Bog je u svako ljudsko srce 
usadio prirodno religiozno čuvstvo, a sve ostalo je prijevara 
i tradicionalna laž. U osnovu, bog je zapravo najviše ćudo- 
redno biće i njegove zapovijedi svode se na moralna načela. 
Čovjek je po prirodi dobar i nije počinio nikakav istočni gri- 
jeh. Stoga je savjest njegova najviša osobina, koja ga uzdiže 
do slike božanstva: »Savjesti! savjesti! ti božanski nagone, 
besmrtni i nebeski glase, pouzdani vođo neukoga i ograniče- 
noga, no inteligentnoga i slobodnoga bića, nepogrešivi suče 
dobra i zla, koji čovjeku daješ sličnost s Bogom, tebi on ima 
zahvaliti savršenost svoje prirode i moralnost svojih djela. 
Bez tebe ne osjećam u sebi ništa što me uzdiže nad životinjama, 
osim žalosne prednosti, da lutam od zabluda do zabluda, po- 
moću shvaćanja bez pravila i razuma bez načela«.13 

Time se zaokružuju Rousseauovi idealistički filozofski na- 
zori, koji u francuskom prosvjetiteljstvu nisu bili od tolikog 
značenja kao pogledi materijalista, te zaostaju za ovima u 
poimanju bitka. Naprotiv, njegova filozofija države daleko 


'š Op. cit, IV., Vjeroispovijest i t. d., str. 393.—394. 

nadvisuje materijaliste i dominira cijelim stoljećem. Svojom 
idejom slobode kao supstancije čovjeka, spontanitetom uma 
1 drugim momentima on je neposredno djelovao na Kanta. 
Možda se baš u tome očituje ona izvjesna distanca prema ci- 
jelom prosvjetiteljstvu, o kom smo govorili, a upravo je to 
moglo postati polazištem jednoga višeg misaonog stanovišta, 
njemačkog idealizma, koji predstavlja prvi uspjeli pokušaj 
njena prevladavanja. 


V. POGLAVLJE 


DIDEROT 


Jednu od najzanimljivijih pojava francuskog prosvjetitelj- 
stva predstavlja snažna i energična ličnost njene centralne 
literarne figure, Denisa Diderota. Osebujnost toga borbenog 
individualiteta sastoji se podjednako u svestranosti njegove 
književne djelatnosti kao i sjajnim crtama njegova značaja: 
rijetko se koji mislilac toga razdoblja odlikuje tolikom istino- 
ljubivošću, samoprijegornim zalaganjem za opću stvar, osob- 
nim junaštvom i dosljednošću. Jedan od najvećih ljudi svoga 
vremena, Diderot se svojom svestranošću približava Voltairu, 
i dubinom svoga talenta često nadilazi mnoge suvremenike. 
On je filozof i učenjak, povjesničar, pjesnik i romanopisac, 
publicist i kritičar, matematičar, političar i napokon — ured- 
nik velike »Enciklopedije«. Baveći se svačim, Diderot je u 
toku svoga života često mijenjao interese i smjer svojih na- 
zora, koji nisu uvijek bili jednoznačni. Više nego drugi pro- 
svjetitelji, Diderot je odrazio misaonu evoluciju prosvjetitelj- 
skog pokreta. Oko polovine stoljeća dolazi do izvjesnoga pri- 
jeloma, koji se odvija u znaku napuštanja agnosticizma, de- 
izma i naturalizma i njihova prerastanja u materijalizam i 
ateizam. U isto doba počinje i blistavi uspon književne kari- 
jere i slave Denisa Diderota. Ova prijelomna epoha našla je 
svoj izraz u njegovu filozofskom razvitku, koji svojim fazama 
skraćeno ponavlja glavna misaona razdoblja prosvjetiteljstva. 
Stoga Diderot u sebi sjedinjuje utjecaje takvih mislilaca, koji 
su medusobno oprečni, ali su njemu dali poticaja, da ih sje- 
dini. Na prvom mjestu treba spomenuti Shaftesburya i Lockea. 
Oni su na Diderota pretežno djelovali u mlađim godinama i 
najviše pridonijeli oblikovanju njegovih etičkih i religioznih 
nazora. U zrelijim se godinama opaža izvjestan utjecaj Leib- 
niza, osobito u pogledima na organizam i bit života. Na poli- 

tičku filozofiju Diderota djelovao je Montesquieu, a cijelo 
djelo stoji u znaku blizine Voltaira, kojega Diderot vazda na- 
ziva svojim »učiteljem, velikim i slavnim bratom«. 

Sumiramo li te utjecaje, moramo istaknuti da su oni pred- 
stavljali najbolje tendencije toga vremena, i da je Diderot sve 
njih darovito i smišljeno dalje razvio, tako da originalnost 
njegova talenta uopće ne dolazi u pitanje. To ne znači, da je 
on bio i potpuno samostalan filozof. Kao i ostali prosvjetitelji, 
on svoje nazore nije oblikovao sistematski, oni ne sačinjavaju 
unutrašnje jedinstvo i u cijelini ne prelaze okvire prosvjeti- 
teljstva. Drukšije je u književnosti. Njegovi filozofski romani 
»Jacques fatalist«, a iznad svega »Rameauov nećak« spadaju 
među najbolja prozna ostvarenja 18. stoljeća i označuju nedo- 
stiživ obrazac svoje književne vrste, što su prvi jasno uvidjeli 
Goethe i Schiller, preveli ih i objavili na njemačkom, prije 
nego što su u Francuskoj za njih i znali. 

Denis Diderot rodio se 1713. u Langresu, kao sin oca no- 
žara. Prvo obrazovanje dobio je od jezuita i nakon prekinutih 
studija teologije i prava prvi od svih prosvjetitelja odluči, da 
postane profesionalnim književnikom. Po dolasku u Pariz 
izdržavao se prijevodima s engleskoga i davanjem privatne 
poduke. Uz prijevod Shaftesburyevih »Karakteristika« pod na- 
slovom »Esej o zasluzi i kreposti« (Essai sur le merite et la ver- 
tu) objavljuje svoj prvi rad, koji stoji još potpuno u znaku 
oponašanja velikog engleskog uzora. Osim književnosti i filo- 
zofije, Diderotovi interesi usmjereni su i prema prirodnim zna- 
nostima, matematici, glazbi i slikarstvu. S vremenom, u prvi 
plan sve više izbija književnost i filozofija, tako da već 1746. 
izlazi njegov drugi spis »Filozofske misli« (Pensees philoso- 
phiques), koje je parlamenat radi njihova »uvredljiva i be- 
zbožna« sadržaja javno spalio. 1749. slijedi »Šetnja skeptika« 
(Promenade du sceptique), a 1749. izlaze »Pisma o slijepcima« 
(Lettres sur les aveugles), koja su ga učinila poznatim široj 
publici i proslavila, no radi kojih je izvjesno vrijeme i odsje- 
dio u tamnici Vincennes, gdje se zbila ona poznata epizoda 
s Rousseauom. Po izlasku iz tamnice on počinje prve pripreme 
za veliki rad na »Enciklopediji«, koji će ga zaokupljati punih 
dvadeset godina, iscrpiti njegove najbolje snage i tražiti ve- 
like osobne žrtve i odricanja. Sve je to Diderot hrabro podnio 
i tako najveći ideološki pothvat stoljeća uspješno doveo do 
pobjedonosnog kraja. Redaktorski posao nije ga spriječio, da 
nastavi svoj filozofski rad, te izda »Pisma o gluhonijemima« 

(Lettres sur les sourds-muets) i poznate »Misli o tumačenju 
prirode« (Pensees sur Vinterpretation de la nature). Diderot 
se rano oženio, ali nije bio sretan u braku i ostao osamljen, 
sve dok 1755. nije upoznao Sophie Volland, u nju se zaljubio 
i napisao joj bezbroj pisama, među kojima ima i takvih, gdje 
izlaže svoje filozofske poglede. Najznačajnija filozofska djela, 
»Razgovor između D'Alemberta i Diderota« (Entretien entre 
D'Alembert et Diderot) i »D'Alembertov san« (Le rčve de D' 
Alembert) izišla su tek posthumno. Pored toga Diderot je 
napisao i nekoliko drama i filozofskih romana, među kojima 
su najznačajniji već spomenuti »Fatalist Jacques« (Jacques 
jataliste) i »Rameauov nećak« (Le neveu de Rameau), a razvio 
je i široku književnu i likovno-kritičku aktivnost, kuda spa- 
daju njegovi »Saloni«. Kao i Voltaire, Diderot je također po- 
kazivao simpatije za prosvjećene monarhe i niz se godina 
dopisivao s ruskom caricom Katarinom II., koja mu je u naj- 
kritičnijim časovima pružala obilnu materijalnu pomoć, a 1773. 
on se konačno odaziva njenom pozivu i boravi oko godinu dana 
na njezinu dvoru u Petrogradu. Posljednje godine provodi u 
radu na rimskoj povijesti i filozofiji. Umire u Parizu 1783. 

U toku svoga života Diderot je, osobito u vezi s Enciklope- 
dijom, oko sebe okupio sve velike prosvjetitelje i bio odličan 
prijatelj s mnogima od njih. Čini se, da su mu ipak najbliži 
bili Grimm i Holbach. Ako je Voltaire bio izvanjski vođa i 
najuglednija ličnost prosvjetiteljstva, njen »patrijarh«, Dide- 
rot je bio unutarnja duša pokreta. Pa i pored toga, nikada 
nije dostigao njegovu popularnost, i kada je 1793. Konvent 
donio odluku, da se Voltairov i Rousseauov pepco prenese u 
Pantheon, istu počast nije odao imenu urednika velike Enci- 
klopedije, kaos i ni jednome od materijalista. 

Filozofski razvitak Diderota obilježava izvjesne faze: u 
početku on je još potpuno pod dojmom teizma i esteticizma 
Shaftesburya; slijedi deističko-naturalistička faza, koja do- 
lazi do svoga vrhunca u »Mislima o tumačenju prirode«, da bi 
svojim panteizmom utrla put materijalizmu, koji preteže u 
»Razgovoru između D'Alemberta i Diderota« i »D'Alember- 
tovu snu«. 

U »Eseju o zasluzi i kreposti« Shaftesburyjev pankalizam 
predstavlja polaznu točku. Sve je lijepo u prirodi i zadaća 
čovjeka sastoji se u tome, da svoju ličnost preda toj prasnazi 
oblika i reda u svemu. To se može postići samo obrazovanošću. 
Njome ćemo se uspeti do takva savršenstva, da ćemo u sve- 

mirskom redu oblika i ljepote spoznati prst tvorca, višega 
bića, boga. Krepost se sastoji u skladnom životu s tim božan- 
skim redom, ona uzdiže čovjeka do idealnoga jedinstva s bo- 
žanstvom, kao najvišom moralnom ličnošću. 

»Filozofske misli« nastavljaju istu temu, no cijelo se pitanje 
o bogu i ćudoređu sada postavlja izričito deistički. Slijedeći 
Voltaira, Diderot težište svoga istraživanja baca na fiziko- 
teološki dokaz božje opstojnosti: iz savršenstva svijeta iz- 
vlači se nužnost nekoga izvansvjetskog uzroka, prapočetka i 
tvorca. Spoznati pak što je bog o sebi, isto je tako nemoguće, 
kao i prodrijeti u bit stvari. Mi nikada ne možemo prekoračiti 
granice našega iskustva. Tako dugo dok se krećemo unutar 
njegove granice, um je najviše načelo svega. No čim njih pre- 
koračimo, počinje sumnja i neznanje. 

Sasvim deistički Diderot odbacuje svaku objavljenu reli- 
giju i zahtijeva prirodnu. Toj temi posvećen je njegov kraći 
spis »Dostatnost prirodne religije« (La suffisance de la religion 
naturelle, 1747), koji zbog delikatnosti teme nije mogao biti 
objavljen za njegova živola. Diderot dokazuje nemogućnost i 
apsurdnost pojma personalnoga boga. Takav je bog »nevaljao 
stroj, kojim se ništa ne može načiniti, što bi vrijedilo«. Obja- 
vljena religija navodi u svoj prilog čuda, no zar su čuda po- 
trebna svemoćnoj providnosti? Apsolutnoj dobroti božjoj pro- 
turječe zla u svijetu, a nedostatak dobrote nespojiv je s pro- 
vidnošću, i t. d. Postojeći kultovi su štetni za ljudsku sreću, 
jer svi se oni temelje na zabludama, predrasudama i ljudskoj 
slabosti. Diderotov borbeni antiklerikalizam očituje se u nje- 
govu stavu prema svećenstvu: »Interes je stvorio svećenike, 
svećenici su stvorili predrasude, predrasude su proizvele ra- 
love i ratovi će trajati tako dugo, dok bude predrasuda, pred- 
rasude tako dugo dok bude svećenika, a svećenici tako dugo 
dok bude bilo interesa«.! Objavljena religija sadrži same 
besmislice, dok čovjeku potpuno dostaje jednostavno umno 
načelo. Potrebno je, da se pronađe takva religija, koja bi »u 
svih ljudi, u svim vremenima i svim mjestima morala da bude 
vječna, univerzalna i evidentna«. Taj zahtjev ne može zado- 
voljiti ni jedan od povijesno slučajno nastalih kultova, kao što 
su židovstvo, islam i kršćanstvo, već samo prirodna religija, 
zasnovana na umu. 


! Usp. Andre Cresson »Diderot, sa vie, son ocuvre«: Presses universital. 
res de France, Paris, 1949, str. 48. 

»Šetnje skeptika« označuju izvjestan zaokret u Diderotovu 
razvitku u smjeru agnosticizma. Religiozna skepsa ovdje se 
proširuje na sva područja. U ovome spisu Diderot često svo- 
jom manirom podsjeća na Voltaira. Skepsa, koja je prije bila 
samo polazište kritike teologije, sada postaje ishodište sva- 
ke filozofije i ona u njoj završava. 

Daljnji korak predstavljaju »Pisma o slijepcima« (1749), 
gdje skepticizam prelazi u kritiku deizma i ukazuje na protu- 
rječja Newtonovih i Clarkovih teza. Osobito se Diderot obara 
na Berkeleya i u kritici njegova solipsizma napada idealizam 
uopće: »Idealistima nazivamo one filozofe, koji, budući da su 
svijesni samo svoje opstojnosti i osjeta, što u njima nastaju, 
ne priznaju nišia drugo«. Takva ekstravagancija mogla se 
roditi samo u glavama duhovnih slijepaca. Protiv takvih, upu- 
tio je Diderot svoje djelo onima, što vide, t. j. ljudima zdra- 
voga razuma. Gorčina ove satire i njen antireligiozni karak- 
ter uzbudili su vlast i službeno javno mnijenje, te se Diderot 
uskoro našao onkraj brave, i u tvrđavi Vincennes odsjedio 
tri mjeseca. 

1754. izlaze njegove »Misli o tumačenju prirode«, u kojima 
nalazimo jače izražene panteističke i materijalističke momente. 
Osnovna misao djela sastoji se u shvaćanju, da je priroda 
jedinstvena i zatvorena cjelina. Sve se u njoj zbiva prema 
odredenim osnovnim zakonima, — od kretanja planeta sve do 
naših duševnih sklonosti. Štoviše, ne samo da je svemir jedin- 
stven, nego se on (po uzoru na Giordana Bruna i Spinozu) 
može smatrati i velikim živim bićem. U tom smislu cijela je 
priroda samo rezultat razvitka i preobražaja ovoga prabića, 
koje se preko svih organskih oblika popelo do čovjeka. Ovom 
koncepcijom Diderot se uz Lamarcka približuje modernom 
evolucionizmu. Pod utjecajem Leibnizova pojma monade, kao 
beskonačno malog živog i misaonog bića, od kojega je sa- 
stavljeno sve što jest, i Buffonove hipoteze o organskim mo- 
Ickulama, koje su obdarene sviješću, Diderot dolazi do hilo- 
zoističke hipoteze o općoj oživljenosti materije. Sve anorgan- 
ske molekule potencijalno posjeduju skrivenu silu života, ali 
ova dolazi do izražaja tek u organizmu. Sila života ispoljava 
se i kao sposobnost molekule, da reagira na vanjske podražaje, 
t.j. kao svojstvo osjetljivosti. Prema tome sva materija u 
sebi sadrži silu života i osjećanja. Razlika anorganske i organ- 
ske materije, kao i organizma uopće od čovjeka, svodi se na 
to, što ove sposobnosti u svakome od njih nijesu podjednako 

razvijene. Priroda je jedna supstancija i nema ničega što bi se 
moglo spoznati izvan nje. Postoje tri spoznajne moći: proma- 
tranje prirode (opservation de la nature), razmišljanje (re- 
flezion) i iskustvo (6rperience). Sve ostalo samo je besmislena 
tlapnja. 

Premda se tako već približio rješenju problema, što ih je 
bio postavio, Diderot se u dodatku ovoga spisa, u »Pitanjima«, 
ponovno vraća skepticizmu i završava sumnjom u mogućnost 
spoznaje biti života, materije i kretanja. Treba ostati u pri- 
rodnim granicama našega uma, a on je svagda omeđen isku- 
stvom činjenica. Na taj način, Diderot iz svojih premisa još 
nije izvukao zaključke, koji bi ga mogli uvrstiti u red otvore- 
nih materijalista. 

Taj odlučan korak, koji ga je sasvim približio materijali- 
zmu, on je učinio tek u svojim najboljim filozofskim radovi- 
ma: »Razgovoru između D'Alemberta i Diderota« i »D'Alem- 
bertovu snu«. Osnovni problemi ovih rasprava postoje u od- 
nosu materije i osjetljivosti i podrijetlu života. Odbacujući 
idealističku tezu Descartesove metafizike o opstojnosti dviju 
različitih supstancija, Diderot nastoji pokazati, da u cijelome 
svemiru opstoji samo jedna jedina. No time nastaje pitanje 
o podrijetlu mišljenja i osjećanja. Budući da poznajemo samo 
jednu supstanciju, a to je osjetilna materija, među njenim 
svojstvima mora se nalaziti i osjetljivost. Ona spada među 
podjednako bitna svojstva materije kao i kretanje. Ako pak 
sva materija posjeduje svojstvo osjetljivosti, onda i kamen 
mora osjećati. Diderot smatra da kamen i viče, samo ga mi ne 
čujemo! Kakva je onda razlika između mrtve materije, živih 
bića i čovjeka? Nikakva, kaže Diderot, radi se samo o modi- 
fikaciji istoga svojstva. Naime, kao što postoji razlika između 
mrtve i žive sile (Leibniz), tako mora postojati i razlika u 
osjetljivosti između tih glavnih oblika bića i ona se pokazuje 
kao razlika djelatne i nedjelatne osjetljivosti. Nedjelatnu (po- 
tencijalnu) osjetljivost posjeduje anorganska materija, dok 
djelatna (aktualna) dolazi do izražaja u svim živim bićima, — 
biljkama, životinjama i čovjeku. Da se doista radi samo o 
raznim oblicima istoga načela, vidi se iz njihova međusobna 
prijelaza, koji se pokazuje u asimilaciji hrane: jedenjem i 
probavom pretvara se nedjelatna osjetljivost u djelatnu ljud- 
skoga organizma. Osjetljivost je dakle bitno i opće svojstvo 
materije, ali nije identično s kretanjem, koje je svojstveno 
samo živim bićima. Kao što je Leibniz monadama pripisivao 

silu kretanja i mišljenja, tako i Diderot atomima pripisuje 
neku osjetljivost, koja je nesvijesna u neživoj materiji i po- 
staje svijesna, tek u životinjama, da bi u čovjeku prerasla 
u mišljenje. Da bi iz materije izveo mišljenje, Diderot je pret- 
postavljao, kako je sva materija osjetljiva, dakle na izvjestan 
način oduhovljena, što ga dovodi do panpsihizma. S druge 
strane, međutim, on otklanja Bonnetovu hipotezu praklica, 
koja je pretpostavljala, »da je cio slon već stvoren u atomu« 
(>D'Alembertov san«), ali ga to ne će smetati, da u nastavku 
istoga spisa tvrdi oprečno, t. j. da se podrijetlo života nalazi 
u unutarnjem previranju svakoga atoma. Polazeći od sveko- 
like povezanosti prirode, on dolazi do slijedećeg zaključka: 
svaki je atom potencijalni slon, konj, pa i čovjek. Iz svega 
nastaje sve, sve prelazi u sve, svemir je samo jedno jedin- 
siveno biće i individuum, atom je implicite svemir, a svemir 
razvijeni atom. Velika je ova misao općega jedinstva prirode, 
ali ona Diderotu služi i za to, da dokaže kako je život opće 
svojstvo materije (a ne samo visoko organizirane materije) i 
kao što ga je prije pretpostavka opće osjetljivosti dovela do 
panpsihizma, pretpostavka opće životnosti ovdje ga dovodi do 
hilozoizma. 


Objašnjavajući život kao organizam, Diderot se pita što 
sačinjava njegovu specifičnost, i nalazi je u neposrednom spa- 
janju živih točaka (atoma) u agregat. One se međusobno pro- 
žimlju i ne tvore samo izvanjski sklop, već sačinjavaju inte- 
gralnu cjelinu. Bit organizma sastoji se u unutrašnjem konti- 
nuitetu živih atoma, koji nastaje kao rezultat djelovanja 
(mehaničkih!) sila atrakcije i repulzije. Ovo više jedinstvo ne 
može se objasniti naprosto kao prosti zbroj dijelova. U tome 
je osnovna razlika mehanizma od organizma. 


Sve to naravno ne dokazuje, da je Diderot potpuno prevla- 
dao mehanistički nazor na organizam, ali svjedoči o njegovoj 
vještini, da mehanističko promatranje prilagodi pojavi života. 
U svim svojim zaključcima njegov je materijalizam još obilno 
opterećen panpsihističkim i hilozoističkim primjesama, kojih 
se on nikada nije potpuno oslobodio.? 


2 Čini se, da je to bio razlog, što Marx u svom kratkom osvrtu na fran- 
cuski materijalizam u »Svetoj porodici« samo usput spominje Diderotovo 
ime. Ako se Lenjin u »Materijalizmu i empiriokriticizmu« korisiio njegovim 
nazorima iz posljednje faze za pobljanje Berkeleya i Macha, time još nije 
dokazano da se njega bez rezerve i u cjelosti može smatrali materijalistom. 

Možda je njegov talenat bio jači na polju umjetničkoga 
stvaranja, i na tom području najznačajniji su njegovi filozof- 
ski romani, osobito »Rameauov nećak«. U liku toga skorojevića 
i propalice Diderot je prikazao opću izopačenost staroga po- 
retka. Razmatrajući povijesno značenje prosvjetiteljstva, Hegel 
u svojoj »Fenomenologiji« visoko ocjenjuje vrijednost Dide- 
rotova prikaza »Svijesti, koja je svijesna svoje rastrganosti«? 
i u njoj otkriva značajku prosvjete: »Rastrgana svijest jest... 
svijest preokretanja, i to apsolutnoga preokretanja; ono, što 
vlada u njoj, jest pojam, koji sabire misli, koje poštenju leže 
razdaleko, a stoga je jezik toga pojma duhovit«.t Može se 
doista bez pretjerivanja reći, da je književno stvaranje pro- 
svjetiteljstva u tom djelu doseglo svoj vrhunac. Pored toga, 
Diderot je i osnivač građanske drame. On je prvi pokušao da 
na sceni obradi, ne više personifikacije kreposti i poroka i 
samo »velike događaje« iz života kraljeva, nego svakodnevne 
sukobe i zgode iz života običnih ljudi. Razbijajući klasicističke 
dogme umjetničkog stvaranja, zasnovane na Boileauovoj »Pje- 
sničkoj umjetnosti«, Diderot se (pod utjecajem Richardsona) 
borio za prirodnost umjetničkog izraza i umjesto stihova uveo 
prozni scenski jezik. Načela su mu bila dobra, ali ih on sam 
nije uspio realizirati, te njegove drame »Otac porodice« i 
»Vanbračni sin«, imaju samo kulturnohistorijsku vrijednost. 

Kao estetičar, najvišu svrhu umjetnosti Diderot nalazi u 
njezinom moralnom djelovanju očišćenja naših čuvstava. Kri- 
terij ljepote za njega se sastoji u slaganju s prirodom i umjet- 
nost je uopće samo nasljedovanje prirode. Na taj način on je 
obilježio estetski ideal prosvjetiteljstva i zadao smrini udarac 
klasicizmu. Pronađen je konačno i oblik nove umjetnosti. Od- 
sad će kao stalni zahtjev biti isticana prirodnost umjetničkog 
djela, a ova za Diderota (kao i Shaftesburya) znači istodobno 
i moralnost. Prema tome tendencija nekog umjetničkog djela 
više ne će biti toliko direktna kao u Voltairea, nego će biti 
utoliko veća, u koliko je djelo prirodnije. S toga gledišta Di- 
derot je pristupao i likovnome stvaranju, te piše Falconetu: 
»Istina je, da bez tehnike nema slikarstva; no što mi znači 
tehnika bez ideja? U krajnjoj liniji, ja još više volim ideje, 
nego boju.« Svoja estetska shvaćanja on je izložio u članku 
o »Lijepom« (Le beau) u Enciklopediji i u »Eseju o slikar- 


IG.W. F. Hegel »Fenomenologija duha«, str. 268, 296; preveo V. Sonnen- 
fe.d, Kultura, Zagreb 1955. 


“ Op. cit., str. 284. 

stvu«.5 Ona su odigrala znatnu ulogu u oblikovanju prosvje- 
titeljske umjetnosti i pridonijela formiranju njena stila, koji 
se postepeno oslobađao klasicističkog manirizma. 

Naprotiv, na području etike i politike, Diderot je uglavnom 
slijedio utrte staze Shaftesburyja i Montesquieua. 

Diderotovim estetskim nazorima bio je blizak njegov pri- 
jatelj Melchior Freiherr von Grimm, podrijetlom Nijemac iz 
Regensburga, koji je rano došao u Pariz, tamo se potpuno 
udomaćio i postac istaknuta ličnost francuskog kulturnog 
života i prosvjetiteljskog pokreta. Poznat je po svojoj »Knji- 
ževnoj prepisci« (Correspondance littćraire, philosophique et 
critique, Paris, 1813., 16. vols). 

Slično Diderotu, ali bez njegova talenta, zastupali su pan: 
psihistička shvaćanja i Charles Bonnet (1720—1793) u djelu 
»Analitički esej o duševnim moćima« (Essai analytique sur 
les facultćs de Pame) i Jean Battiste Robinet (1735—1820). U 
svojim spisima »O prirodi« (De la nature, 1761) i »Filozofskim 
razmatranjima o prirodnom stupnjevanju oblika bića« (Con- 
siderations philosophiques sur la gradation naturelle des for- 
mes d'&čtre) Robinet pod utjecajem Leibniza gradi svojevrsnu 
filozofiju prirode. Između kamena, životinja i čovjeka postoji 
samo kvantitativna razlika, jer svaki oblik materije posjeduje 
svojstvo osjetljivosti. Robinet pokušava pokazati, kako se i u 
području anorganske materije sve rađa, raste, razmnožava i 
umire. Ista se sila u raznim oblicima ispoljava kao fizička ili 
kao psihička, a svemir je također samo veliki organizam. 


ENCIKLOPEDIJA 


Prikaz Diderotove djelatnosti, a i prosvjetiteljske filozofije 
uopće, ostao bi nepotpun, kada se ukratko ne bismo osvrnuli 
na njegov urednički rad i osobni udio u velikoj »Enciklopediji«. 

Enciklopedija je najveće i kolektivno ostvarenje cijelog 
francuskog prosvjetiteljstva. Ona na svestrani način rezimira 
duh »filozofskoga stoljeća«. U njoj su se na više ili manje 
harmoničan način sjedinile sve napredne duhovne tendencije 
toga vremena. Među pojedinim prosvjetiteljima postojala su 
ne samo razilaženja, nego i sukobi oko nekih najvažnijih 
filozofskih pitanja, ali svi su oni bili složni oko potrebe 


5 Usp. Denis Diđerot »O umjetnosti«, Kultura, Beograd 1954. 

zajedničkoga rada na ostvarenju te velike zadaće. Oni su 
uvidjeli, da je neophodno i ncodložno skupiti, kritički osvijet- 
liti i znanstveno prikazati cjelokupno kulturno naslijeđe i 
suvremenu kulturu. Svu obrazovanost bilo je potrebno ra- 
zmotriti razumom, s obzirom na aktualne potrebe i svrhe gra- 
đanskoga čovjeka, te time slomiti praznovjerja, uništiti pred- 
rasude i zablude. Na taj način izvršit će se priprema duhova 
za konačno obaranje ideološkog despotizma crkve i svjetovnog 
apsolutizma feudalne države. Koliko je takvo formiranje slo- 
bodnoga građanskoga javnog mnijenja u ono doba bilo aktu- 
alno i predstavljalo najveću društvenu potrebu, koliko je za to 
bilc potrebno žrtava, osobne odvažnosti i odricanja, danas više 
nije toliko vidljivo, jer su građanske slobode i opća obrazo- 
vanost za suvremenog čovjeka postale nešto samorazumljivo. U 
ono doba, međutim, trebalo je slomiti srednjovjekovnu crkve- 
nu ideologiju, a na tom putu najveća zasluga pripada Enciklo- 
pediji i od svih njezinih suradnika prvenstveno njenom glav- 
nom uredniku Diderotu. 

Na putu svoga ostvarenja Enciklopedija je imala uzor u 
»Historijskom i kritičkom rječniku« Pierra Baylea, duhovnoga 
oca cijelog. stoljeća. No za razliku od njegova rječnika, koji 
je ipak prevežno bio orijentiran samo na teologiju i filozofiju 
kao jedine znanosti, Enciklopedija je prvi puta u povijesti 
obuhvatila i novovjekovne egzaktne znanosti, matematiku, 
fiziku i kemiju, i što je još važnije njihovu praktičnu prim- 
jenu, cjelokupnu suvremenu tehniku. Stoga će ona i nositi 
naslov: »Enciklopedija ili obrazloženi rječnik znanosti, umjet- 
nosti i zanata« (Encyclopedie ou dictionnaire raisonne des 
sciences, des arts et des metiers, Paris 1751—1772, 28. vols; 
Supplement, Amsterdam, 1776—1777., 5 vols; Table analytique, 
Paris 1780., 2. vols). 

Vanjski povod njezina nastanka bio je sasvim slučajan. 
Jedan pariski knjižar ponudio je Diderotu da prevede na 
francuski Chambersovu englesku enciklopediju (1727) u dva 
sveska. Kao odgovor Diderot predlaže da se izda opsežna 
francuska enciklopedija i da on preuzme dužnost urednika, 
Prijedlog je prihvaćen, i glavnim urednicima postaju Diderot 
za humanističke znanosti i zanate, i D'Alembert za matemat- 
sko-fizičke znanosti. U respektiranju tehnike otkriva nam sc 
duh građanskoga čovjeka, koji cijeni rad i industriju. Čim je 
posao počeo, Diderot je počeo skupljati suradnike i uspio je. 
da na istome pothvatu sjedini sve najveće duhove stoljeća: 

Montesquieu je napisao članak o ukusu, Voltaire će napisati 
niz filozofskih i povijesnih članaka, Rousseau će surađivati 
s člancima o muzici i napisati članak o političkoj ekonomiji. 
D'Alembert je bio drugi glavni urednik i dao skoro sve pri- 
loge s područja matematike i prirodnih znanosti. Prirodopis 
je obradio slavni Buffon, pisac čuvene »Rasprave o stilu«, i 
»Opće i posebne prirodne povijesti« (Histoire naturelle gene- 
rale et particuliere, Paris, 1719.—17188., 36 vols), Quesnay, Tur- 
got i Galiani priložili su niz ekonomskih, historijskih i drugih 
članaka. Surađivali su i Condillac i Helvetius, dok je Grimm, 
a osobito Holbach bio i ostao Diderotov neposredni pomagač. 
Holbach je napisao i niz članaka s područja kemije. 

Prospekt Enciklopedije napisao je sam Diderot i on se po- 
javio u sredini 18. stoljeća, 1750, dok je prvi svezak s dozvo- 
lom kraljevom izišao 1751. On sadrži i čuvenu D'Alembertovu 
»Uvodnu raspravu«, koja obrazlaže svrhu i unutrašnji raspo- 
red cijeloga djela. Prema tom nacrtu, Enciklopedija će u 
prvom redu dati jedinstvenu sliku 1 povezani pregled ljudskih 
spoznaja, koje kao grane rastu iz jedinstvenoga stabla. Među 
pojedinim znanostima mora dakle postojati unutrašnja veza 
i logičan redoslijed. Kao obrazloženi rječnik, Enciklopedija 
će prikazati opća načela i detalje pojedinih znanosti, umjet- 
nosti i zanata. Istodobno D'Alembert u ovoj raspravi pokušava 
dati sistem znanosti i pritom slijedi »slavnog Bacona Veru- 
lamskog«. 

Već i prije izlaska prvoga sveska, Enciklopedija je stekla 
veliku popularnost među svim naprednim ljudima u Fran- 
cuskoj i drugim zemljama, te okupila 4300 pretplatnika, što je 
u ono vrijeme značilo nezapamćen uspjeh i dostajalo, da time 
na sebe skrene pažnju vlasti, koje su u njoj s pravom otkrile 
ogorčenoga neprijatelja i smrtnu opasnost za poredak. Odatle 
potječe i sva mržnja vladajućih klasa prema tome pothvatu, 
koja se drastično očitovala nekoliko puta i pokušala onemo- 
gućiti njeno izlaženje. Već nakon drugoga sveska 1752. dolazi 
do prve zabrane tiskanja, no ona je uskoro povučena, da bi 
nakon prvih sedam svezaka 1757. došao daleko jači napad, 
koji je Diderot sjajno izdržao i nije odstupio od svoje namisli. 
Toj napad »bestidnice« ipak ga je prilično skupo stajao i bio 
uzrokom, da je on te godine izgubio svoje najjače suradnike: 
Rousseau je prvi odstupio zbog poznate svađe s D'Alembertom 
u vezi s njegovim člankom o Ženevi. Voltaire je surađivao 
samo do 1755., i kasnije sama povremeno bio u vezi s Diđe- 

rotom. Svoj odstup pokušao je motivirati nejednakom znan- 
stvenom razinom pojedinih priloga, da bi se 1757. konačno 
povukao. Napokon te godine povukao se i D'Alembert. On se 
uplašio terora i nije imao toliko odvažnosti, da posao nastavi. 
Diderot je ostao potpuno sam, ali nije sustao i nakon muko- 
trpne borbe 1765. izdao posljednji svezak, iza kojega će ka- 
snije doći dodaci i opsežni registri. 

U svoje doba Enciklopedija na izgled nije djelovala toliko 
opasno, jer je bila prisiljena služiti se ezopovskim jezikom 1 
taktički zavoditi čitaoca, koji je u glavnome članku obično 
nalazio samo konvencionalne postavke, da bi ga ovaj uputio 
na druge članke u vezi s istim problemom, koji su u duhu 
zdravoga razuma iznosili nešto dijametralno suprotno i upo- 
zoravali ga na zablude službenoga nazora na svijet. U tome 
se sastojalo prosvjetiteljstvo Enciklopedije. Jedino tako ona 
je mogla izići na kraj s vlastima i u nepovoljnim poltičkim 
uvjetima uspješno izvršiti svoju misiju. 

Gledamo li danas na zasluge Enciklopedije kritički, u duhu 
našega vremena, onda nesumnjivo možemo naći i niz slabosti, 
naivnosti i nedosljednosti. U svoje doba, međutim, ona je pred- 
stavljala remek-djelo svoje vrste i odigrala ogromnu ulogu 
u razvitku političkih, znanstvenih i filozofskih pogleda na- 
predne evropske kulture. 


VI. POGLAVLJE 


D'ALEMBERT 


Svojim izvanjskim djelovanjem Diderotu vrlo blizak, ali 
svojim filozofskim težnjama od njega znatno različit, bio je 
njegov prijatelj i drugi glavni urednik Enciklopedije, D'Alem- 
bert. Za razliku od ostalih književnika prosvjetitelja, on je 
u prvom redu učenjak i pionir egzakinih znanosti 18. stoljeća, 
što je dobilo osobiti oblik u njegovoj filozofiji. Ona nikada 
nije bila otvoreno društveno usmjerena, kao nauke drugih 
prosvjetitelja, i kao apstraktno-scijentistička doktrina nije 
stekla široku popularnost. Zbog toga ona nije ni toliko povi- 
jesno djelovala, kao što se to sa sigurnošću može reći za nje- 
gove egzaktno znanstvene spise. Pa ipak, D'Alembert je u 
neku ruku karakteristična pojava prosvjetiteljstva, jer u sebi 
sadrži njene najoprečnije tendencije: na spoznajnoteoretskom 
području empirizam i racionalizam, na ontološkom području 
materijalizam i idealizam. Njegova filozofija očigledno otkriva 
takve opreke, koje s prosvjetiteljskoga stanovišta nije moguće 
prevladati. Kolebljivost D'Alembertove filozofije očituje se 
u dilemi između racionalizma i empirizma, kojih elemente on 
nije uspio sjediniti i koji će se poslije njega još više razići, da 
bi postali ishodištem novih filozofema. Ako njegov empirizam 
s jedne strane znači pretpostavku Holbachova materijalizma, 
s druge strane radikalnost toga empirizma prerasta u agnosti- 
cizam i postaje izvorom spoznajnoteoretskoga idealizma. Ovaj 
se očituje u D'Alembertovu fenomenalizmu, koji će u slije- 
dećem stoljeću djelovati na obrazovanje pozitivizma, empirio- 
kriticizma, pa čak i pragmatizma. Posebno značenje pripada 
D'Alembertu i po lome što je on već prije Kanta svojim ne- 
uspjehom pokazao, kako prosvjetiteljstvo ne može prevladati 
dualizam novovjekovne filozofije i tako natuknuo potrebu 
jednoga višeg stanovišta. Njegov primjer također ilustrira 

Lenjinovu tezu, da empirizam može postati izvorom Diderota 
i. Holbacha, ali podjednako Berkeleya i Humea. Štoviše nje- 
gova filozofija na izvjestan način obilježava distanciranje od 
francuskoga materijalizma. Polazeći od istih pozicija kao i 
Diderot, D'Alembert se razvija u drugom smjeru i dolazi do 
oprečnih zaključaka. Rezultati njegove filozofije svakako ne 
predstavljaju najviše misavno dostignuće 18. stoljeća. 

D'Alembert nije zaostajao za Diderotom samo na užem 
području filozofije, nego je i slabiji pisac od njega, suhoparan 
stilist i čovjek umjerena značaja, koji javno nikada nije otišao 
dalje od deizma i načela opće snošljivosti. Kada su napadi 
na Enciklopediju postali najjači, on je Diderota napustio. Na- 
protiv u privatnim pismima Voltairu i Friedrichu II. dolaze 
do izražaja neki, silom prilika s površine potisnuti momenti 
njegove ličnosti: istinoljubivost i osobna skromnost, suzdržlji- 
vost i napredna, ali svagda prigušena, socijalna usmjerenost 
njegove djelatnosti. 

Kao i kod većine francuskih prosvjetitelja, i pri obliko- 
vanju njegovih filozofskih nazora, pored tradicionalno-naci- 
onalnog kartezijanskog ishodišta, znatnu ulogu odigrali su 
utjecaji Bacona, Lockea i osobito Newtona. Od suvremenika 
pak, i pored svoje blizine Diderotu, D'Alembert je uvijek 
najviše cijenio »velikoga učitelja« Voltaira. 

Jean Le Rond D'Alembert, rođen je 1717. u Parizu, kao 
»prirodni« sin oficira Destouchesa* i ugledne gospođe de Ten- 
cin, koja ga je odbacila i ostavila na crkvenim stubama, da bi 
se za to gorko pokajala, kada je njezin sin odrastao i postao 
slavan. Međutim, on za nju nije htio ni da čuje i svojom 
majkom smatrao je samo siromašnu staklarku gospođu Rous- 
seau, koja ga je prigrlila i odgojila kao svoje rođeno dijete. 
Školujući se u jansenističkom kolegiju Mazarin, D'Alembert 
se vrlo rano ističe svojom velikom nadarenošću za matema- 
tiku i prirodne znanosti, ali kasnije studira pravo i postaje 
odvietnikom. To ga ne zadovoljava i on se daje na studij 
medicine, da bi na koncu našao svoj pravi poziv u egzaktnoj 
znanosti i filozofiji. Još vrlo mlad on je objavio nekoliko ma- 
tematskih i prirodoznanstvenih radova, tako da već 1714. po- 
staje članom francuske Akademije znanosti (Academie des 
sciences), zatim Pruske akademije u Berlinu, Royal Society 
u Londonu i Francuske akademije (Acadćmie Francaise) u 


* Diđerot tog oficira u svom Razgovoru D'Alemberta i Diderota« piše 
Latouche (v. str. 224.) 

Parizu. Najplodnije su godine njegove djelatnosti između 1750. 
i 1760. i gotovo se poklapaju s njegovim uredničkim i znan- 
stvenim radom u Enciklopediji. 1750. upoznao se s gđicom de 
L'Espinasse (koju Diderot spominje u »D'Alembertovu snu«), 
zaljubio se i s njome podržavao vezu sve do njezine smrti. 
Živio je vrlo skromno i za razliku od drugih prosvjetitelja 
nije se odazvao primamljivim ponudama prosvjećenih monar- 
ha Friedricha II., da po smrti Maupertuisa preuzme predsjed- 
ništvo Pruske akademije, i Katarine II., da postane odgojite- 
ljem ruskoga prijestolonasljednika. Cijenio je svoju osobnu 
nezavisnost više nego drugi njegovi suvremenici. 1772. postao 
je doživotnim tajnikom Francuske akademije i umro u Pa- 
rizu 1783. 

Za razumijevanje D'Alembertove filozofije značajni su nje- 
govi spisi »Rasprava o dinamici« (Traite de dynamique, 1743) 
i »Rasprava o ravnoteži (Traite d'equilibre). Najpoznatiji od 
njegovih filozofskih radova jest »Uvodna rasprava u Enciklo- 
pediju« (Discours preliminaire de VEnciclopćdie), objavljena 
u prvom svesku 1751., koja razmatra postanak i povijesni 
razvitak znanosti. Na poticaj Friedricha II. nastali su njegovi 
»Elementi filozofije« (Essai sur les elements de philosophie, 
1759), gdje dolaze do izražaja i jači agnostički akcenti i sve 
veća tendencija prema onome, što je kasnije nazvano poziti- 
vizmom. Njegovi povijesni spisi, kao na pr. »Uništenje jezuita 
u Francuskoj« i »Pohvale« mnogobrojnih akademika, spominju 
se doduše kao dijelovi njegova opusa, ali kao ni njegovi knji- 
ževni pokušaji, o kojima se danas jedva nešto zna, nisu bili 
za suvremenike, a nisu ni za nas od nekog značenja. 

»Uvodna rasprava« daje vrlo sažet i jasan prikaz osnovnih 
načela D'Alembertove filozofije. Kao i cijelo prosvjetiteljstvo, 
ona odbacuje svaku metafiziku i obraća se iskustvu kao je- 
dinom izvoru naših spoznaja. Slijedeći novovjekovnu tenden- 
ciju, D'Alembert više nego drugi mislioci toga razdoblja, je- 
dinu i svu zadaću filozofije vidi u spoznajnoj teoriji, »eksperi- 
mentalnoj fizici duše«, i nju smatra osnovom svih ostalih 
disciplina. Stoga se baš u njega i najbolje pokazuje pravi smi- 
sao ovoga svođenja metafizike na spoznajnu teoriju, što nata 
ukazuje na kit novovjekovne filozofije uopće: sva se oma 
zasniva na antropološkoj interpretaciji čovjeka kao misaone 
životinje (animal rationale), kao subjektiteta. Ona čovjeka 
shvaća kao apstraktni subjekt, koji bitak samo »promatra« 
i stoga nikada ne može do kraja razračunati s pitanjem o 

opstojnosti vanjskoga svijeta. Isti se problem javlja i kao 
pitanje »o mogućnosti spoznaje svijeta«. To su tipično novo- 
vjekovni filozofski problemi, koji se jednim imenom mogu 
nazvati pitanjima spoznajne teorije, i oni u toku 19. stoljeća 
formiraju i posebnu disciplinu: gnoseologiju, noetiku ili epi- 
stemologiju. Odsad filozofija više ne će pitati o bitku, već o 
njegovoj spoznaji, o znanju i znanosti, a to nije isto, jer je bit 
pitanja premještena u subjekt.! 

Tek iz toga aspekta postaje nam jasno pitanje, kojim 
D'Alembert počinje svoju raspravu o podrijetlu i razvitku 
znanosti: kako nastaju i kakav je redoslijed naših spoznaja? 
Pitajući se o podrijetlu znanja, D'Alembert najprije ukazuje 
na njegove izvore. Slijedeći Lockea (Sensation, Reflection) i 
on sve naše spoznaje dijeli u neposredne i posredne. Prve pro- 
izlaze neposredno iz osjetila, druge nastaju obradbom ovih 
neposrednih, njihovim spajanjem i razdvajanjem. Osjeti su 
prema tome jedine izvorne spoznaje, dok su naši pojmovi 
(ideje) samo preradbe osjeta. Posredna spoznaja, razum, re- 
fleksija, nema semosvojnosti i svodi se na artikulirani osjet, 
D'Alembert smatra da ove tvrdnje ne treba dokazivati, nego 
dostaje, da naprosto ukažemo na činjenice, koje govore same 
za sebe, »jer u dobroj filozofiji, svaka dedukcija, koja se za- 
sniva na činjenicama ili priznatim istinama, bolja je od one, 
koja se oslanja samo na hipoteze«.? Već tu na samom početku 
vidimo stavove, koji će D'Alemberta uvrstiti među preteče 
pozitivizma. 

Prelazeći na predmete naših prvih spoznaja, D'Alembert 
ide utrtim stazama Descartesa i kombinira ga s Lockeom, što 
svakako baca sjenu na izvornost njegove problematike. Prva 
naša spoznaja (osjetilna) odnosi se na našu vlastitu opstoj- 
nost, a odatle proizlazi, da se i prva posredna spoznaja (ideja) 
mora odnositi na unutrašnju prirodu, na naše vlastito ja, što 
sačinjava naše misaono načelo (Descartesov cogito). Druga na- 
ša spoznaja odnosi se na izvanjsko uopće, na zbiljski svijet, 
osjetilne predmete, t. j. na opstojnost vanjskoga svijeta (De- 
scartesova res ertensa). Prema tome, spoznaja počinje kod nas 
samih, kod naše intencije da spoznamo sebe, i tek onda pre- 
lazi na našu okolinu i teži, da svijet učini svojim pred-metom. 


! Usp. Martin Heidegger, »Holzwege«, Zwcite unveranderte Aullage, S. 
81, sq, Verlag V. Klostermann, Frankfurt am Main, 19.2. 


2 D'Alembert »Uvodna rasprava u Fnc:klopediju«, str. 5; preveo Dragan 
M. Jeremić, Kultura, Beograd 1955. 

Tako se cio problem usredotočuje na apstraktnog, usamljenog 
pojedinca, na subjekt, prelazi na mnoštvo takvih subjekata, 
te napokon na izvanjski okvir, gdje oni borave, — na svijet, 
bit kojega se sastoji u tome, da postane predmetom. Opstoj- 
nost vanjskoga svijeta, predmeta kao takvog, D'Alembert ne 
može »dokazati«, i on to sasvim jednostavno rješava poziva- 
jući se na naš unutrašnji nagon. Čini nam se naprosto, da svi 
naši osjeti imaju neki izvanjski uzrok, jer na što bi se oni 
mače odnosili? Budući da taj nagon, koji je pouzdaniji od 
razuma, u nama sigurno postoji, D'Alembert iz njega zaklju- 
čuje, da zbiljski uzrok osjeta doista postoji i tako postulira 
zbiljsku opstojnost svijeta. »Čini nam se tako, dakle jest tako« 
— rekao je doduše Hume, ali mi vidimo, da to uz male razli- 
ke važi i za D'Alemberta. Ovaj će stav D'Alembert zadržati 
1 kasnije, i u »Elementima filozofije« pozivati se na osjet opi- 
pa, što ukazuje na Condillacov utjecaj. U njemu on nalazi 
garant zbiljnosti svijeta. 

Postavljajući, međutim, cio problem na ovaj način, D'Alem- 
bert ne može dokazati cpstojnost zbiljskoga svijeta. On ga 
može riješiti samo vjerom, da tako jest, kao što izgleda. 
Taj se naime problem uopće ne može riješiti idući ovim tra- 
dicionalnim putem, jer čisto teoretski dokazati opstojnosti 
vanjskoga svijeta isto je tako nemoguće, kao i odricati je. 
Posljednji razlog za to ne leži u teškoći, već u nemogučnosti 
samoga pitanja, koje pretpostavlja čovjeka kao izvansvjetski 
subjekt i čovjeka lišeni svijet kao onostrani objekt. što je 
oboje podjednako apsurdno, ali duboko povijesno uvjetovano 
samim osnovom građanskog čovjeka. Da to nije »problem . 
odnosno da je cijelo pitanje postavljeno obrnuto, prvi je uvi- 
dio Hegel u svojoj Fenomenologiji, dok Marx o njemu kaže 
slijedeće: »Pitanje, da li ljudskom mišljenju pripada pred- 
metna istinitost, nije pitanje teorije, nego praktično pitanje 
... Spor o zbiljnosti i nezbiljnosti mišljenja, koje se izoliralo 
od prakse, čisto je skolastičko pitanje«.? 

U tom okviru treba promatrati kako D'Alembert rješava 
pitanje podrijetla znanja, t. j. uzroka njegova nastanka. Odba- 
cujući prirođene ideje i shvaćajući čovjeka kao »tabulu rasu , 
on smatra da su prva naša znanja nastala iz nužnosti, da za- 
dovoljimo potrebe našega tijela. Promatrajući predmete što 
nas okružuju, opazili smo, da su nam izvjesni od njih korisni, 


3 Usp. TI. Marxovu tezu o Feuerbachu. 


$ Francuska prosvjetiteljska filozofija B1 


a drugi štetni, te smo ih počeli istraživati samo zato, da bismo 
sebi pribavili prve, a izbjegli druge. Istodobno čovjek »opaža« 
da ima i drugih bića sličnih njemu (!), t. j. drugih ljudi, 1 
znajući da oni imaju iste potrebe, čovjek je uvidio, da bi mu 
bilo od velike koristi, kada bi se s njima udružio. Tako na- 
staje društvo, jezik i t. d., pri čemu D'Alembert samo ponavlja 
općepoznata shvaćanja o društvenom ugovoru, koja ne do- 
nose ništa novo. Stupajući u društvo čovjek stječe ideje o po- 
roku i kreposti, što ga ponovo vraća na prvo pitanje o na- 
čelu njegova djelovanja. Nalazeći u čovjeku izvjesna svoj- 
stva, kojih nema u materiji, D'Alembert (slijedeći Descartesa) 
zaključuje, da je čovjek sastavljen od dviju supstancija, ma- 
terijalne i duhovne, odakle naravno proizlaze teze o besmrt- 
nosti duše i božjoj opstojnosti. Za ove postavke D'Alembert 
također ne traži nikakva dokaza. Njemu ovdje dostaje unu- 
tarnje čuvstvo, kako je to slično naveo i prilikom razmatranja 
opstojnosti vanjskoga svijeta. 

Ova objašnjenja bila su potrebna, kako bismo razumjeli 
temelje »uvodne rasprave«, a time i same Enciklopedije. Na- 
kon ovih uvodnih razmatranja D'Alembert prelazi na odre- 
đenje svrhe Enciklopedije. Ona ima dvostruki cilj: da bude 
Enciklopedija i obrazloženi rječnik znanosti, umjetnosti i za- 
nata, dakle da s jedne strane pokaže zajednički izvor sviju 
znanosti, a s druge da ukaže na načela pojedinih znanosti. 
Sve znanosti proizlaze iz zajedničkoga enciklopedijskog sta- 
bla spoznaje, tu je njihovo podrijetlo i osnov međusobne po- 
vezanosti. Kako je prije toga razmotrio nastanak znanosti 
prema predmetima i polazeći od prirode počeo njihovo na- 
brajanje s fizikom i matematikom, tako sada D'Alembert na- 
pušta to stanovište i razmatra sustav znanosti idući Bacono- 
vim stopama. »Intelektualni globus« ima svoj osnov u trima 
duševnim moćima: pamćenju, razmišljanju i mašti. U njima 
se korijene tri glavna dijela sustava znanosti: pamćenju od- 
govara povijest, iz razmišljanja potječe filozofija i iz mašte 
nastaju lijepe vještine. Odatle proizlaze sve potpodjele, dok 
opet ne siđemo najjednostavnijim pojedinačnim spoznajama 
i predmetima. I tu se opet pokazuje subjektitetni osnov novo- 
vjekovnog filozofiranja, o kome smo govorili malo prije. 

U »Raspravi« D'Alembert također često upotrebljava na- 
ziv »metafizika«, no samo u tradicionalno-školskom smislu 
prve filozofije ili ontologije, koja razmatra opća načela bića, 
dok njezinu apriornu metodu i spekulativne meta-fizičke pre- 

uzetnosti smatra zastarjelim. Nakon prikaza enciklopedijskoga 
stabla i sustava znanosti, on se ukratko osvrće na povijest no- 
vovjekovne znanosti i filozofije, te najviše cijeni Bacona, 
Lockea i Newtona. Descartes i Leibniz ostaju malo u poza- 
dini, a zatim se zadržava na svojim suvremenicima, od kojih 
ističe Montesquieua i Voltaira. Govoreći o Lockeu, on ističe 
njegovu zaslugu, što je metafiziku sveo na ono, što ona uisti- 
nu treba da bude — »eksperimentalna fizika duše«. Za sebe 
priznaje, da je njegov nastavljač i malo niže izričito prote- 
stira, da se filozofe i dalje naziva metafizičarima, što on ubu- 
duće smatra uvredom. Kako je filozofija samo znanost o či- 
njenicama iskustva, D'Alembert iznosi jednu postavku, koja 
doista zvuči, kao da ju je izrekao Avenarius: »...da bi ljudski 
rod izveo iz zablude... čovjek je katkada prisiljen, da stare 
zablude zamijeni novima, kad se već ništa bolje ne može uči- 
niti«.+ 

Ovo shvaćanje dominira u »Elementima filozofije«. Već na 
prvim stranama D'Alembert slavi svoje stoljeće kao »filozof- 
sko« (siecle philosophique) i ponosno ističe ogroman napredak 
matematskih i prirodnih znanosti svoga doba. Taj napredak 
odvija se tiho, ali važnije od svih znanstvenih otkrića, to je 
nova metoda filozofiranja. Ta je metoda antispekulativna, 
iskustvena i prirodoznanstvena: načelo uzročnosti postaje vr- 
hovnim načelom svega. Filozofija nije znanost o supstancijama 
i općim načelima bića, već primjena uma na različite poje- 
dinačne predmete, na činjenice iskustva. Ona treba da osigura 
opće spoznajnoteoretske temelje za sve pojedinačne znanosti. 
To doduše ne će biti metafizička načela, no utoliko više pozi- 
tivna sustavna pravila, logičke sheme za dobivanje pravilnih 
zaključaka, koji će biti od koristi u praktičnom životu. Budući 
da su nam predmeti dostupni samo posredstvom osjeta, mi 
nikada ne možemo pitati za bit stvari. Ona nam ostaje nepo- 
znata, jer nije dana iskustvom i znanost se mora ograničiti na 
pojave. Stoga se kategorije, kao što su materija, kretanje, 
vrijeme, prostor, duša pa i sam pojam boga, nikako ne mogu 
definirati. To su metafizičke spekulacije o bitnostima, koje su 
transcendentne. Znanost pak istražuje pojave i njihove me- 
đuscbne odnose, koji su izraženi u zakonima matematike i fi- 
zike. Osnovni elementi ne mogu biti iskazani aksiomatski. 
već samo realnim određenjima, ali ova nisu manje evidentna. 


“ D'Alembert »Uvodna rasprava i t. đ.«, str. 4. 

Ideal filozofije bio bi postignut, kada bi se sve činjenice u 
prirodi mogle svesti na jednu jedinu, a sva bi se znanost mo- 
gla izraziti jednim zakonom. Tome se približio samo Newton 
svojom matematskom formulom zakona opće gravitacije, koja 
izražava osnovni zakon svemira. Odatle potječe D'Alember- 
tovo oduševljenje Newtonom i shvaćanje, kako je potrebno 
odbaciti sve filozofske sisteme, koji se trude da otkriju bit- 
nost svijeta. Treba se zadovoljiti otkrivanjem zbiljskih od- 
nosa pojedinih stvari. »... Sistemi, ili štoviše snovi filozofa 
o većini problema metafizike, nemaju mjesta u djelu, koje 
izričito sadrži zbiljske spoznaje, koje su dostupne ljudskome 
duhu«.5 Odbacivanje sistema, međutim, ne znači direktno 
proklamiranje načela nesistematičnosti mišljenja. Ono samo 
iziskuje ograničenje spoznaje na pozitivne podatke činjenič- 
koga iskustva, a to predstavlja nužnu konzekvenciju radi- 
kalnog empirizma, koji time prelazi u pozitivizam. Apsoluti- 
ziranje kauzalne metode i njeno mehaničko primjenjivanje 
na sva područja zbilje, ostaje također važna značajka D'Alem- 
bertove filozofije. No, kako je ova metoda u biti ostala me- 
tafizička, t. j. formalnologička, ona nije mogla riješiti tako 
krupna pitanja, kao što je na pr. beskonačnost. Ovu D'Alem- 
bert, kao i Newton, određuje apstraktno i samo negativno, 
kao beskrajnost, progres ad infinitum, što je Hegel nazvao 
lošom beskonačnošću. 

U pogledu D'Alembertovih religioznih i etičkih nazora. 
mora se reći, da ni oni nisu bili osobito originalni. Slijedeći 
svoje engleske uzore i on je deist, te otklanja ateizam, kao i 
sve radikalne zaključke. Koncepcija njegova morala vrlo je 
prosta: ljudi se međusobno trebaju i odatle nastaje niz uza- 
jamnih dužnosti. Kreposti i poroci izražavaju ono, što je lju- 
dima korisno ili štetno. Ako je i bio umjeren, D'Alembert je 
ipak odlučan neprijatelj fanatizma i nesnošljivosti, ali kao 
zastupnik mirnoga napretka, protivnik svake nagle promjene. 

U cjelini, D'Alembertova filozolija izražava neke tipične 
crte prosvjetiteljstva, ali istodobno u sebi nosi klice izvjesne 
opozicije materijalizmu. Svojom egzaktnošću i scijentizmom 
ona je samo još više zaoštrila opreku između iskustva i ra- 
zuma, matematske općenitosti i prirodoznanstvene težnje za 


5 D'Alembert, »Elćments de philosophle«, VI. 


* U tome Oskar Ewald nalazi bliskost između D'Alemberta 1 Kanta. Uso 
»Franzčsische Aufklirungsphilosophle«, S. 87, Verlaz EF. Reinhardt, Munchen 
1924 

osjetilnom poiedinačnošću.“ Nedosljedna u sebi, ona označuje 
i izvjesnu pr-kretnicu. Daljnji razvitak francuske filozofije 
mogao je sade krenuti u smjeru materijalizma, ili u smjeru 
idealističkog pozitivizma. D'Alembret je bio više učenjak nego 
filozof, i ni jedan od njegovih suvremenika nije toliko izbje- 
gavao osobni engagement u društvenim sukobima vremena i 
bježao od politike, kao on. Ako ikome od »filozofa«, onda nje- 
mu pristaje epitet »kabinetskoga učenjaka«, što je u njegovu 
stoljeću revolucionarnih bitaka i neviđeno oštre socijalne 
funkcije filozofije, doista rijetka pojava. 


VII. POGLAVLJE 


CONDILLAC 


Posebno mjesto Condillacove filozofije sastoji se u tome, 
što ona predstavlja prijelazni stupanj između empirizma i na- 
turalizma prve polovine razvoja prosvjetiteljstva s jedne, i 
materijalizma kao njegova konačna rezultata s druge strane. 
Condillac je otišao znatno dalje od D'Alemberta u svakom 
pogledu: nastavljajući Lockeov utjecaj u Francuskoj, on ga 
je ne samo popularizirao, nego i uperio protiv francuske me- 
tafizike 17. stoljeća i prvi izvršio njezinu svestranu kritiku. 
Pritom je kritizirao i svoga učitelja Lockea i njegov gnoseo- 
logijski dualizam prevbrazio u monizam sistematičkoga sen- 
zualizma. On je odbacio refleksiju kao samostalni izvor spo- 
znaje, i osjet odredio jedinim izvorom i kriterijem svega zna- 
nja. Svojom pozitivnom stranom, Condillacova filozofija pred- 
stavlja neophodnu pretpostavku mehaničkoga materijalizma; 
ali samo pretpostavku, jer on nikada nije potpuno napustio 
teističke predrasude o božjoj opstojnosti i besmrtnosti duše. 
Potisnuvši ove kategorije iz nauke o osjetima, on ih je pri- 
hvaćao u teologiji i u njih vjerovao na području religije. To 
je još jedna od ograničenosti, koju će odstraniti tek materi- 
jalisti. No, kao gnoseologijski monizam, Condillacov senzua- 
lizam samo je prividno ontologijski neutralan. U njegovoj po- 
zadini leži uvjerenje, da su osjeti izazvani podražajem ma- 
terijalnih tijela, i tom linijom nastavit će kasnije materija- 
lizam. Svojom negativnom stranom medutim, Condillacova fi- 
lozofija donosi sa sobom i izvjesno jačanje idealizma. Ti se 
elementi ponekad javljaju već i u njenu početku, no s radi- 
kaliziranjem senzualizma jačat će i elementi fenomenalizma. 
Kvantificiranjem spoznajnih elemenata, Condillac, slično kao 
i D'Alembert, postaje preteča pozitivizma i empiriokriticizma. 

Štoviše, u njega već nalazimo izvjesne elemente logistike: 
inišljenje je neposredno računanje, pojmovi su brojevi i sim- 
boli it. d. 

Etienne Bonnot de Condillac rodio se 1714. u Grenobleu 
kao potomak ugledne porodice. On je polubrat opata Mablya, 
utopijskog socijalista, i kao nećak gospođe de Tencin, blizak 
rođak D'Alemberta. Školovao se u jezuitskom kolegiju u Lyo- 
nu i studirao teologiju u Seminaru Saint-Sulpice i na Sorbon- 
ni. Osim teološke, tu je stekao i književnu, znanstvenu i fi- 
lozofsku naobrazbu, te se upoznao s djelima Descartesa, Ma- 
lebranchea i Lockea. Po završetku studija nije se posvetio 
svećeničkom pozivu, već odlučio da živi slobodnim životom 
profesionalnoga književnika prosvjetitelja. Ušao je u pariski 
javni život, istaknuo se svojim oštroumljem po salonima i 
stupio u dodir s Diderotom, D'Alembertom, Rousseauuom i 
drugim »filozofima«. Aktualni problemi suvremena života 
prisilili su ga da svoj apstraktan studij dopuni čitanjem mo- 
dernih filozofa kao što su Bacon i Locke, i proslavljenih su- 
narodnjaka Fontenellea, Voltaira i Lamettrija. Pa i pored 
toga, njegov prvi spis, što ga je poslao Pruskoj akademiji, 
nosi naslov »Disertacija o božjoj opstojnosti« (Dissertation sur 
Vexistence de Dieu). Ona je kasnije objavljena uz »Raspravu 
o životinjama« i predstavlja neku teodiceju, koja svjetsko 
zbivanje tumači teleologijski, pa ga zato utemeljuje i kauzalno 
na ideji deističkoga prvog uzroka. Značajniji je njegov »Esej 
o podrijetlu ljudskih spoznaja« (Essai sur Porigine des conna- 
issances humaines, 1746), u kojemu sve duševne radnje ra- 
zmatra asccijativno-psihologijski u vezi s njihovim tjelesnim 
pobudama. Metoda istraživanja bila je analitička i nju Con- 
dillac 1748. primjenjuje na istraživanje velikih metafizičkih 
sistema 17. stoljeća u »Raspravi o sistemima« (Traite de sy- 
stemes). Napokon 1754, izdaje svoje najbolje i najznačajnije 
djelo »Raspravu o osjetima« (Traite des sensations), kojim je 
najviše djelovao na suvremenike. Kao odgojitelj princa od 
Parme napisao je »Obrazovni tečaj« (Cours complet d'instruc- 
tion), dio kojega predstavlja i njegova »Logika«, koja sadrži 
i gramatiku. Izišla je tek posthumno 1780., kao i »Jezik ra- 
čuna« (La langue des calculs, 1798), kojim se Condillac uvršta- 
va u pionire matematske logike. Bio je član Pruske i Fran- 
cuske akademije i umro na svome dobru Flux sur Loire 
1780. 

U »Eseju o podrijetlu ljudskih spoznaja« Condillac još ne 
ide mnogo dalje od svoga učitelja Lockea, učeno ga prepri- 
čava i ponegdje korigira. Tako i podnaslov djela ukazuje na 
izvjesnu originalnost njegove namjere, jer glasi: »Djelo, gdje 
se sve, što se tiče razuma, svodi na jedno jedino načelo«. Na- 
mjena djela identična je s Lockeovom. To je opovrgavanje 
metafizike, što je naznačeno odmah u početku: »Od svih fi- 
lozofa, metafizičari mi se čine najmanje mudri; njihova me 
djela ničemu ne poučavaju; gotovo svuda nailazim samo na 
utvare«.! No ima dvije vrste metafizike. Jedna, koja hoće 
prodrijeti u bit bića, druga, mnogo skromnija, koja svoja 
istraživanja prilagođuje slabosti ljudskoga duha i koja se za- 
dovoljava time, da istraži njegove spoznaje u granicama, koje 
su označene iskustvom. Radi se o tome da budu razmotrene 
radnje ljudske duše, njihovi izvori i granice. Promatrajući 
dušu, u njoj najprije nalazimo različite osjete svjetlosti, bo- 
ja, mirisa i t. d. Odatle zaključujemo da su radnje naših osje- 
ta građa svih naših spoznaja. No, iako sve spoznaje imaju 
podrijetlo u osjetima, Condillac ne smatra, da je svagda tako 
bilo i uvijek tako mora biti. Duša je imaterijalna i samostalna 
supstancija, ali je istočnim grijehom vezana za tijelo i tako 
dugo, dok smo na ovome svijetu, tako će i ostati. Samo u tom 
smislu sve su duševne radnje vezane za fiziološke funkcije 
čovjekova mozga. Što je prije i poslije toga, u to filozofija ne 
ulazi, jer to prelazi iskustvo i dovodi do praznih spekulacija. 
Činjenica, da skup osjetilnih kvaliteta vežemo zajedno, kao i 
to da su sve radnje duše naše, navelo je neke filozofe da 
tvrde, kako su duša i tijelo različite supstancije. Uz gornju 
ogradu Condillac to poriče, smatra da su oni neodvojivi u 
ovome svijetu i svaki za sebe samo skupovi (assemblage, col- 
lection) osjeta. 

Navedena ograda, da je međusobna ovisnost duše i tijela 
prouzrokovana istočnim grijehom, pokazuje još izvjesnu pri- 
sutnost elemenata teologije u Condillacovoj filozofiji. U cje- 
lini međutim, ovo djelo nesumnjivo dokazuje, da je to samo 
formalna ograda, koja više služi kao vanjski plašt, iza koga 
se krije očevidna senzualistička tendencija. Condillacu se 
svagda radi o ovome svijetu, iskustvu i osjetilnim predmeti- 
ma. Stoga je misao o prirođenim idejama besmislena. Osnov- 


* Condillac »Essai sur l'origine des connaissances humaines«; publi€ par 
R. Lenoir, €&d. Colin, Paris 1924, p. 1. 

ne razumske radnje, što proizlaze iz osjeta, jesu opažaj (per- 
ception), svijest (conscience), pažnja (attention), i sjećanje (re- 
miniscence). Zatim dolazi mašta (imagination), kontemplacija 
(contemplation) i pamćenje (memoire). Svi ovi oblici spoznaje 
predstavljaju različito intenzivne i složene modifikacije osnov- 
nih elemenata — osjeta. Iz pamćenja i pažnje proizlazi re- 
fleksija. »Taj način primjene naše pažnje... na razne pred- 
mete ili dijelove samo jednoga predmeta, naziva se razmi- 
šljanje«.ž Ponekad među ovim senzualističkim razmatranjima 
nailazimo i na Descartesovu misao o jedinstvu subjekta spo- 
znavanja, ali se Condillac nje ne drži, jer njemu je stalo 
upravo do toga, da subjekt razloži na njegove sastavne ele- 
mente. Iz refleksije potječe moć razlikovanja naših ideja, 
apstrahiranja, spajanja i razdvajanja. Ideja ima dvostrukih: 
jednostavnih, koje se odnose samo na jedan opažaj, i složenih, 
koje se odnose na više njih. Načela i najopćenitiji pojmovi 
samo su ekonomična i tehnička sredstva, da pojednostavimo 
komplicirano asociiranje bezbroja ideja, naprosto zato da skra- 
timo spoznajni proces. Umjesto da neprestano spajamo i ra- 
zdvajamo pojedine ideje, mi sastavljamo skupove ideja o 
izvjesnim pojavama istovrsnih obilježja i tako nastaju opći 
pojmovi i načela. Upravo stoga načela ne izražavaju snagu, 
već naprotiv slabost naše misaone tehnike, ona doduše po- 
jednostavljuju proces asocijacije ideja, ali kao apstrakcije isto- 
dobno nas udaljuju od njihova jedinog izvora, osjeta. Kate- 
gorije, kao što su supstancija, uzrok, osnov, prostor, vrijeme 
it. d. samo su zajednička imena za skupove istovrsnih poje- 
dinačnih predmeta. Možda više nego drugdje, ovdje se vidi 
Condillacovo sljedbeništvo, da ne kažemo epigonstvo, tradi- 
cionalnih putova engleske asocijativne psihologije i njena no- 
minalizma. 

U drugom dijelu »Eseja« Condillac prelazi na razmatranje 
jezika, i ovdje se čini nešto originalniji. Razmatranje počinje 
naivno s pretpostavkom, da su Adam i Eva istjerani iz raja 
naišli na potrebu, da jedan drugome priopćavaju svoje misli. 
Odatle nastaje i potreba, da ideje nađu svoj izraz u raznim 
znacima. Znakova ima trovrsnih: prvi su sasvim slučajni i ne- 
povezani tjelesni pokreti; zatim nastaju prirodni znaci, koji 
nalaze svoj izraz u krikovima i glasovnim zvucima, i napokon 
nastaju umjetni znaci, koje obilježavaju artikulirani jezik i 


2 Op. cit., str. 38 

pismo. Condillac se trudi, da jezik razmotri historijski i sma- 
tra, da njegov napredak zavisi od utjecaja klime, vladavine, 
ćudoređa i t. d. Iz činjenice jezika on izvodi i nastanak umjet- 
nosti plesa, glazbe i pjesništva. Spis završava određenjem 
njegove analitičke metode istraživanja. Analiza se sastoji u 
razlaganju svake kompleksne pojave na njene jednostavne 1 
početne elemente. Previdimc li ta načela, kao rezultat spo- 
znaje proizići će same zablude. Njih možemo izbjeći, samo 
ako se ne služimo lažnim idejama. To postižemo na taj način, 
da sve ideje svedemo na njihovo zajedničko podrijetlo — 
osjete, u kojima se nalazi posljednji i najviši kriterij istine. 
»Ako je podrijetlo zablude u pogrešno ili rđavo određenim 
idejama, podrijetlo istine mora biti u dobro određenim ide- 
jama«.3 To nam najbolje dokazuje matematika, a ona je za 
Condillaca uzor znanosti. 

Ustajući protiv metafizike gotovo _ na svakoj strani 
svoga »Eseja«, Condillac toj temi posvećuje i poseban spis 
»Raspravu o sistemima«.t Sistemi Descartesa, Spinoze, Leib- 
niza i Malebranchea pogrešni su zbog toga, jer previđaju i pre- 
koračuju iskustvo, koje je svagda ograničeno osjelilnom izvje- 
snošću. Stoga oni, ne samo što ne mogu riješiti osnovna 
pitanja filozofije, već su svojom preuzetnošću smiješni i štet- 
ni, jer nas zavode u bludnju i umjesto znanosti pružaju samo 
utvare i priče. Metafizički sistemi počivaju na načelima i hi- 
potezama, koje se ne slažu s činjenicama, i u tome je po- 
sljednji razlog, zašto ih treba zamijeniti novima. Condillac 
ne odbacuje duh sistema, koji se za njega sastoji u dosljednom 
izvođenju pojedinih zaključaka iz prvih načela. U tome smi- 
slu i metoda analize mora postati sistematska. Radi se samo 
o tome, da ta prva načela budu općepoznate pojave. Uzor ta- 
kva sistema za njega također predstavlja samo Newtonova 
filozofija prirode, gdje sve pojedinačne činjenice, od pada ja- 
buke s drveta do kretanja planeta, svagda potvrđuju opće 
načelo zakona gravitacije. 

»Rasprava o osjetima« predstavlja primjenu analitičke me- 
tode i nauke o podrijetlu ideja na uže područje osjeta, kako bi 
se pokazalo, da sve spoznajne funkcije doista potječu iz je- 


3? Op. cit., str. 188. 

“ »Lockeov neposredni učenik i francuski tumač Condillac, odmah je 
Lockeov senzua!'zam uperio protiv metafizike sedamnaestoga stoljeća«, K. 
Marx »Oeuvres philosophiques«, t. II. »La sainte Famille«, trad. Molitor, ć€d. 
Costes, Paris 1947. str. 232. 


90 


dnog jedinog izvora. Ova intencija postojala je već i u »Ese- 
ju«, ali tamo se refleksiji ipak još pridaje izvjesna samostalna 
uloga u sklopu procesa spoznavanja. Ona je potpuno odbačena 
tek ovdje, i sada Condillac konačno napušta Lockeovo dvoj- 
stvo izvora spoznaje. Sve oblike refleksije on izvodi iz sen- 
zacije i tako sprovodi dosljedni gnoseologijski monizam, — 
rijedak pokušaj apsolutnoga senzualizma u povijesti filozofije. 


Izvanjski poticaj za »Raspravu« potekao je od gospođice 
Ferrand, Condillacove intimne prijateljice, kojoj je djelo i 
posvećeno. »Rasprava« počinje riječima, kako je njena glavna 
svrha pokazati, da sve naše spoznaje potječu iz osjeta. Po- 
lazeći od toga apstraktnog sintetičko-logičkog načela, Condil- 
lac se upušta u svoja razmatranja i analizom rastavlja dušu 
na njezine najjednostavnije dijelove, da bi ih kasnije ponovo 
sastavio. Cio njegov metodski postupak uvjetovan je ra- 
zumskom sintezom, što on naravno ne vidi, nego vjeruje da 
doista slijedi zbiljski tok spoznaje. Sve duševne radnje po- 
tječu iz osjeta, no zašto uopće osjećamo? Osjećamo iz potrebe 
za nekim predmetom, a potreba za njim sastoji se u njegovu 
nedostatku. Odatle potječu sve naše žudnje, pa i osjeti. Sada 
treba pokazati, kako iz pojedina osjeta nužno proizlazi poje- 
dina ideja, i što naše sposobnosti duguju svakom osjetilu po- 
sebno. Prema tome, »Rasprava« se dijeli na četiri dijela: Prvi 
dio razmatra osjetila, koja sama o sebi ne sude o vanjskim 
predmetima, drugi dio razmatra opip, jedino osjetilo, pomoću 
kojega sudimo o vanjskim predmetima, treći dio raspravlja 
o tome kako opip uči druga osjetila da sude o vanjskim pred- 
metima i četvrti govori o potrebama, idejama i vještini izo- 
lirana čovjeka. Pretpostavka je »Rasprave«, da je čovjek lišen 
svih navika, dakle, da nema ni prirođenih ideja. Sve ideje 
nastaju postepeno iz potrebe i potječu iz osjetila. Tu veliku 
istinu, kaže Condillac, prvi je izrekao Aristotel, ali se toga 
nije svagda držao, sve dok to ponovo i iscrpno nije dokazao 
Locke. Stoga Condillac smatra, da sve ostale filozofe, što na- 
stupaju u međuvremenu, udobno može izostaviti, jer su be- 
značajni. Misao o istočnom grijehu kao uzroku ovisnosti duše 
od osjetilnosti, ostaje prešutnom pretpostavkom i u »Raspravi«. 


U prvom dijelu Condillac opovrgava Lockeovo shvaćanje 
dvostrukog izvora spoznavanja i refleksiju više ne uzima obu- 
hvatnim imenom za sve intelektualne, voljne i čuvstvene 
radnje, već ju određuje samo kao sekundarnu, izvedenu sen- 

zaciju. Slično je i sa pažnjom, sjećanjem, pamćenjem, uspo- 
ređivanjem, razlikovanjem, suđenjem, voljom i maštom. Sve 
su to navikom stečene spoznajne radnje i možemo ih izvesti iz 
osjeta. Jednom riječju »sve duševne radnje samo su isti osjet, 
koji se različito preobražava«." Postoje samo osjeti različitog 
intenziteta: jedni su jači, te se ističu više, drugi su slabiji, pe 
ih ne zamjećujemo. Tako nastaje pažnja: ona je naglašeni 
osjet. Ako se pak neki osjet odnosi na prošli utisak, onda je 
to sjećanje. Nastupe li dva podjednako jaka osjeta, među nji- 
ma nastaje odnos i mi ih uspoređujemo i razlikujemo. Tako 
nastaje suđenje. Budući da su osjeti neposredno ugodni ili 
neugodni, oni implicite sadrže čuvstveni i voljni momenat. 
Odatle ljubav i mržnja, strah, radost, privlačnost i odbojnost. 


Kao pomoć za objašnjenje ovih općih načela rasprave uzi- 
ma on za ilustraciju fikciju kipa, koji postepeno biva obda- 
ren osjetilima njuha, okusa, sluha i vida. Model kipa za Con- 
dillaca predstavlja apstrakciju izolirana čovjeka, tabulu 
rasu, potencijalnu dušu, koja tek izvjesnim redom prima svo- 
je moći kao međusobno nezavisne elemente. U predgovoru 
napominje, da se namjesto kipa uvijek moramo postaviti mi 
sami i samo tada ćemo razumjeti genezu spoznaje. Napome- 
nimo samo, kako ova fikcija kipa odlično ilustrira koncepciju 
čovjeka kao izolirana pojedinca, odakle proizlaze sve one po- 
sljedice za određenje biti spoznaje, o kojima smo već govo- 
rili. 

Premda svi osjeti potječu iz osjetila i njih izazivlju utisci 
izvanjskih predmeta, ni jedno od dosada razmotrenih osje- 
tila ne može kipu pružiti uvjerenje i dokaz opstojnosti vanj- 
skoga svijeta. To postižemo tek posljednjim, najvažnijim osje- 
tilom — opipom. Opip statuu poučava, da njeni osjeti mirisa, 
zvuka, ukusa i boje nisu samo modifikacije njenih osjetila, ili 
samo načini njena bitka, već da njima odgovara i vanjski 
predmet, opstojnost i zbiljnost. To proizlazi iz čuvstva otpo- 
ra. Dodirivanjem predmeta naše tijelo nailazi na otpor dru- 
goga tijela i tako zaključujemo, da ono zauzima neko mjesto 
u prostoru, da je to druga neprekidnost, neko drugo tijelo, a 
ne naše vlastito, dakle da u prostoru nismo samo mi sami, već 
da zbiljski postoje predmeti oko nas. Sada je kip uvjeren, da 
čvrstoća, kojom se neki predmet odupire njegovu dodiru nije 


5 Condillac »Traltć des sensations«, €d. Hachette, str. 32. 

.amo njegova modifikacija, već da zbiljski pripada predmetu 
izvan i neovisno od nas. Osjeti dakle ukazuju i na opstojnost 
vanjskoga svijeta. 

Još u »FEseju« Condillac je naglašavao kako sve duševne 
navike stječemo vježbom, odgojem, i bez odgoja čovjek bi 
ostao životinja. No i pored toga čovjek nije toliko različit od 
životinje, i to Condillac pokušava dokazati u »Raspravi o ži- 
votinjama«, koja dolazi iza »Rasprave o osjetima«. Životinje 
nisu nikakvi automati, kako je to pogrešno smatrao Descartes. 
One također misle, osjećaju i rasuđuju, te imaju ideje. Od 
čovjeka one se razlikuju samo gradualno, njihovo se mišljenje 
odvija prema nagonu i one ne dopiru do samosvijesti. 

Iz svega proizlazi, da Condillac spoznaju shvaća kao pa- 
sivan skup pojedinačnih elemenata, naprosto sumu za sebe 
postojećih i međusobno neovisnih subjektivnih djelatnosti. 
Preostaje mu još samo da naglasi, kako spoznaja, slikajući 
vanjske predmete, ne može spoznati bit stvari. Stoga su tijela 
.samo skupovi svojstava koje osjećamo«, a ne osebične sup- 
stancije. Ovdje se pokazuje Condillacova bliskost Humeu. 
Krajnja konzekvencija senzualizma negira njegovu polaznu 
pretpostavku. Boreći se protiv subjektivizma metafizike i na- 
glašavajući ulogu objekta u spoznaji, senzualizam prelazi u 
svoju opreku i završava tezom, da je objekt samo u odnosu na 
subjekt. Condillac nije tako daleko od Berkeleya, kako se to 
na prvi pogled čini, i to će biti razlogom, da je i on imao 
udjela u nastajanju empiriokriticizma i drugih vrsta subjek- 
tivnog idealizma. 

Ovaj momenat prevladao je u kasnim Condillacovim ra- 
dovima o logici i gramatici, a osobito u »Jeziku računa«. Ta- 
mo spoznaja figurira samo kao matematska operacija s po- 
znatim veličinama, da bi se odatle došlo do nepoznatih. Spo- 
znajne tvorbe su jednadžbe i algebarske operacije s njima 
dovele su Condillaca do rezultata, koji nimalo nisu u skladu 
s njegovom senzualističkom polaznom točkom: u težnji za 
neposrednošću osjetilnih predmeta, on je došao do misaonih 
apstrakcija matematike, koja operira samo logičko-pojmovnim 
elementima. Njene konstrukcije racionalnoga su podrijetla i 
njihova je općenitost beskrajno daleko od osjetilne pojedinosti. 

Ne ispuštajući iz vida idealističke momente Condillacove 
filozofije, njena vrijednost sastoji se u tome, što predstavlja 
prvi pokušaj gnoseologijskoga monizma, kojim je dosljedno 
domislio teze empirističke filozofije. Istodobro, ona je uspje- 

la da donekle sistematizira dotadašnja iskustva spoznajne teo- 
rije prosvjetiteljske filozofije, koja će svoju sintezu dobiti u 
ontologijskom sistemu mehaničkoga materijalizma. »Sistem 
prirode« postao je moguć, tek nakon Condillacova radikalnog 
prekida s tradicijom esejističko-aforističkoga filozofiranja, to- 
liko proširenom u stoljeću filozofskih romana. 

Condillacov sistematski oblikovani senzualizam postao je 
u Francuskoj školska filozofija i ubrzo stekao dosta sljedbe- 
nika, među kojima se ističe Pierre Georges Cabanis (1757— 
—1808) pisac djela »O odnosima fizičkoga i moralnoga u čo- 
vjeku« i aktivni sudionik Velike revolucije. On je prekoračio 
granice učiteljeva senzualizma i približio se materijalizmu. 
Značajna je njegova uloga u razvitku fiziologijske psihologije. 
Condillacovu nauku on je korigirao na taj način, što osim 
izvanjskih osjeta veću važnost pridaje i unutarnjim organ- 
skim, odakle je izvodio podrijetlo nagona. 

Značajniji je drugi Condillacov sljedbenik Destutt de 
Tracy (1754—1836), poznat po djelu »Elementi ideologije« 
(Elements d'ideologie) prema kojemu je čitav smjer i tabor 
njemu bliskih ljudi od Napoleona prozvan ideološkim, a nje- 
govi zastupnici ideolozima. Termin je imao taj pogrdan smisao, 
da se ideolozi bave čistim idejama o sebi i za sebe, koje 
izražavaju samo njihovo mnijenje i prema kojemu bi oni htjeli 
preobraziti svijet.“ 

Destutt de Tracy preradio je Condillacovu nauku u tom 
smislu, što je pored osjeta pridavao izvjesnu samostalnost i 
suđenju, a osobito volji. S osjetom opipa povezan je voljni 
impuls, koji u dodiru nailazi na otpor, naša egzistencija otkri- 
va tuđu egzistenciju i tu se nalazi izvor spoznaje kako opstoj- 
nosti vanjskoga svijeta, tako i nas samih, kao voljnih, aktiv- 
nih bića. Ideologija je znanost o podrijetlu, vezama i kombi- 
nacijama ideja, ona razmatra postanak svih naših spoznaja. 

Kao liberalni političar, Destutt de Tracy bio je protivnik 
Napoleonova despotizma, što je izazvalo Napoleonov gnjev. 
Njegova političko-ekonomska shvaćanja Marx je često ironi- 
zirao, i nazvao ga »hladnim buržoaskim doktrinarom«.? 


* Ova kritika imala je udjela u nastajanju Marxova pojma ideologije 
kao obrnute slike svijeta. 


7 Marx, »Kapital« I., Zgb 1947. str. 577. 

VIII. POGLAVLJE 


LAMETTRIE 


Dosadašnja razmatranja prosvjetiteljske filozofije pokazala 
su nam, da je opća tendencija njezina kretanja usmjerena 
prema materijalizmu i ateizmu. No, iako su svi njeni mislioci 
išli tim putem, nijesu svi došli, niti su mogli doći do njegova 
kraja. Jedni su kročili samo njegovim prvim dijelom (Mon- 
tesquieu, Voltaire, Rousseau) i zadovoljili se empirizmom i 
deizmom. Drugi su doprli do senzualizma i naturalizma 
(D'Alembert, Condillac) i približili se materijalizmu (Diderot). 
a samo najodvažniji prosvjetitelji, koji rezimiraju opće mi- 
saone smjerove toga vremena, prodiru do čistoga materija- 
lizma. Ispočetka on će biti izvanjski opterećen nekim naivnim 
slabostima, sporadično će akceptirati i neke pseudometafizičke 
teze i katkada koketirati sa starom metafizičkom terminolo- 
gijom. Takav se materijalizam prvi puta javlja u obliku pri- 
rodoznanstvenoga mehanicizma liječnika Lamettrija. Njegov 
Život i rad odvija se u prvoj polovini stoljeća i završava go- 
tovo istodobno, kada je prosvjetiteljski pokret tek došao do 
svoga punog razmaha i svom se snagom bacio na izvršenje 
svoga najvećeg književnog pothvata: Lamettrie umire 1751., 
kada izlazi prvi svezak Enciklopedije. Javljajući se pred ko- 
nac prve polovine stoljeća, on se svojim djelima predstavio 
publici prije nego Condillac i Diderot i svojim je osnovnim 
stavom nadilazio hilozoističku polovičnost materijalizma ovog 
posljednjeg. Za razliku od Holbacha, koji je sjedinio oba smje- 
ra francuskog materijalizma, glavni izvor Lamettrijeve nauke 
nije empirizam Lockea i njegova francuskog nastavljača 
Condillaca, već onaj drugi, »koji ulazi u prave prirodne zna- 
nosti« i uglavnom polazi od Descartesove fizike.! U skladu s 


! K. Marx, »La Salnte Famille«, str. 225. 

time, Lametirie će težište svoje nauke staviti na medicinska 
promatranja tjelesne uvjetovanosti čovjekovih duševnih po- 
java. Kao liječnik, on će svoj interes usredotočiti oko fiksi- 
ranja antropologijskih zakonitosti čovjekova organizma, i 
odrediti ga kao stroj. Descartesovu shemu on će prenijeti sa 
životinja i na čovjeka, ali je dopuniti materijalističkom po- 
stavkom, da svaki stroj i osjeća, te odatle doći do osnovnih 
zaključaka mehanističkoga materijalizma, da se sva materija 
sama o sebi kreće, osjeća i misli. Time je on implicite položio 
temelje za materijalističku ontologiju »Sistema prirode«. 
Julien Offray de Lamettrie rodio se 1709. u gradiću St. 
Malo na obali La Manchea u bogatoj trgovačkoj porodici. 
Školovao se u jansenističkom kolegiju u Parizu. Već kao pet- 
naestogodišnji dječak pokazao je izvjesne sposobnosti u huma- 
nističkim znanostima i napisao jedan kratak spis u obranu 
jansenizma. Uskoro se zasitio apstraktnih shema školske zna- 
nosti i bacio na studij medicine u Reimsu. Niska razina medi- 
cinske znanosti u Francuskoj nije ga zadovoljila i nakon peto- 
godišnje prakse u svom rodnom mjestu, on se ponovo laća 
studija medicine u Leydenu u Nizozemskoj, gdje je tada na- 
učavao jedan od najslavnijih evropskih liječnika, čuveni spi- 
nozist Boerhaave. Lamettrijevo oduševljenje s učiteljem bilo 
je veliko i on doskora prevodi nekoliko njegovih spisa na fran- 
cuski. Uz utjecajne preporuke on 1742. dobiva mjesto liječ- 
nika u gardijskoj pukovniji i sudjeluje u ratovima za austrij- 
sko naslijeđe. Prilikom jednoga ratnog pohoda u Njemačkoj 
spopada ga teška groznica i bunilo, što mu otvara uvid u ve- 
liki utjecaj, što ga poremećaj organskih funkcija vrši na ljud- 
sku dušu. To ga potiče, da ova promatranja oblikuje i znan- 
stveno i tako 1745. nastaje njegov spis »Prirodna povijest 
duše« (Histoire naturelle de l'Ame). U tome je djelu on otvo- 
reno zastupao materijalizam, što ga je izvrglo mnogim pro- 
gonima i ugrozilo njegov položaj. Dostajala je još jedna ru- 
galica lakomosti liječnika neznalica, i on je morao bježati u 
Nizozemsku, gdje 1748. izlazi njegov malen, ali epohalan spis 
»Čovjek stroj« (L'homme machine). Ovo je djelo bilo toliko 
neprijateljsko tradiciji, da je kao opasno izazvalo žučna ne- 
godovanja, i konačno Lamettrija nagnalo da napusti i Nizo- 
zemsku i skloni se pod okrilje poznatoga mecene pruskoga 
kralja Friedricha II. u dvorac Sans-Souci u Potsdamu. Slo- 
bodoumni kralj postavio ga je za svoga osobnog liječnika i 
osigurao mu mjesto u Pruskoj akademiji znanosti. U Berlinu 

Lamettrie se konačno osjećao slobodnim i objavio nekoliko 
spisa od kojih su najznačajniji »Čovjek biljka« (L'homme 
plante), »Antiseneka ili rasprava o sreći« (L'antisćnć€que ou 
discours sur le bonheur) i »Vještina uživanja« (L'art de jouir 
ou Vecole de la voluptć, Potsdam 1751). Posljednji spis iznosi 
najbezobzirnije načela njegove hedonističke etike, i mnogo je 
škodio ugledu svoga pisca. Ostao je nedovršen, jer je Lamet- 
trie 1751. naprasno umro, slučajno se otrovavši nekom pokva- 
renom paštetom, što su njegovi neprijatelji, klerici, svagda 
zlobno isticali, htijući ga time ocrniti pred suvremenicima 
i potomstvom. No, već je Friedrich II. u svojoj »Pohvali La- 
mettrija« (1752) dovoljno opovrgao svakovrsne klevete, koje 
su bile upućene na njegovu ličnost, i priznao mu svojstvo 
učenjaka i filozofa. 

U svom prvom spisu »Prirodnoj povijesti duše« Lamettrie 
polazi od klasične aristotelovsko-skolastičke opreke materije 
i oblika. Prividno u skladu s tom tradicijom, on pokušava 
riješiti problem duše, te smatra, da je duša aktivno načelo i 
pobuda tijela. No odmah zatim, on to tumači tako, da je svaki 
oblik samo akcidencija tvari, pa je prema tome i duša samo 
oblik materije. Izvođenje toga stava vrlo je oštroumno i prava 
njegova tendencija skrivena je iza naslaga teologije, te još 
ne izbija otvoreno na površinu. Duša i tijelo su prema tome 
nerazdvojivi. Pitati se međutim, što je supstancija tijela i duše, 
nema nikakva smisla, jer oni nam nužno ostaju nepoznati. 
Naime, sva naša spoznaja izvire iz osjeta, a osjeti nam daju 
samo pojedinačna svojstva predmeta, nikada njegovu cjelinu, 
bit. Zato ne možemo znati, što je supstancija, niti je li duša 
supstancija, je li besmrtna i t. d. Sva ta pitanja treba otkloniti. 
No, ako je duša vezana uz tijelo, dakle uz tvar, nastaje pi- 
tanje, što je tvar? Vidimo, da je tvar svagdje oblikovana, 
nigdje ne možemo naći neoblikovanu tvar, i svaki je oblik 
tvaran. Prema tome, ako i ne znamo, je li materija supstancija, 
ostaje činjenica, da je ona svagda raznoliko oblikovana. Nema 
materije bez oblika, i odatle treba zaključiti, da je ona spo- 
sobna primati sve oblike, da je ona po mogućnosti beskrajno 
različita, dakle, da je u osnovi svega, — premda Lamettrie ne 
kaže izričito, da je ona substancija (ispod svega). 

Ako se sada vratimo na razmatranje duše i podsjetimo, da 
se duša sastoji od skupa različitih funkcija, koje se sve zasni- 
vaju na organskim procesima i svode na utiske naših osjetila, 
onda iz toga proizlazi, da je tvar sposobna da osjeća. Slično je 

i s kretanjem. Svako kretanje pretpostavlja svoga nosioca, 
supstrat, ono što se kreće. To pak, što se kreće, jesu pojedi- 
načni predmeti, razni oblici materije. Svaki je od njih kon- 
kretno-pojedinačan, a materija drugačije i ne opstoji. Čista 
materija, materija uopće, samo je naša apstrakcija. Ljudi to 
ne uviđaju i odatle nastaje iluzija o apsolutnom mirovanju 
materije, i potraga za prvim pokretačem. Svega toga u zbilji 
nema, pojedinačne se stvari uvijek kreću, dakle nema materije 
bez kretanja, kao ni kretanja bez materije. Rezimiramo li to, 
čini se, da se materija sama o sebi oblikuje, kreće i osjeća. 
Sve to ne možemo tvrditi kategorički, jer nam bit materije 
ostaje nepoznata, kao i bit duše, i t. d. Ako je pak riječ o 
samoj duši, onda Lamettrie aristotelovski razlikuje tri njene 
vrste: vegetativnu u biljaka, osjetilnu u životinja i umnu u 
čovjeka. Umna duša odlikuje se pojedinim duševnim radnja- 
ma, kao što su pažnja, pamćenje, nagon, strast i refleksija. 
Sve su te radnje vezane za određene organske funkcije na- 
šega tijela, za živčane titraje, koji fizičke podražaje osjetila 
prenose u živčani centar, mozak. Lamettrie smatra odlučno, 
da nema mišljenja bez mozga i citira Voltaireovu izreku iz 
»Filozofskih pisama«: »Tijelo sam i mislim, i ništa više ne 
znam«.? Ovaj se stav ne može ni dokazati ni opovrći, jer nam 
bit materije ostaje nepoznata. Međutim, u to nas uvjeravaju 
činjenice istraživanja poredbene anatomije. Pita li se pak, 
što osjeća i misli, onda Lamettrie ne odgovara uvijek jedno- 
značno. Nakon što je iznio činjenice promatranja, koje idu 
u prilog materijalizmu, on ipak prihvaća Descartesovu hipo- 
tezu »životnih duhova« (esprits animaur), kao sprovodnike 
osjetnih utisaka do mozga, i subjekt mišljenja određuje kao 
supstancijalnu dušu. Pritom se tobože poziva na religiozno 
uvjerenje, da je duša umno biće. Teško je reći, da li je on sam 
u to doista vjerovao, ili je na taj način samo prikrivao svoje 
pravo uvjerenje. No to i nije najvažnije, jer kad se radi o 
objektivnom određenju mjesta i značenja neke filozofije, onda 
subjektivne intencije njezina autora postaju irelevantne. U 
ovom slučaju čini se, da se radi o teološkom balastu Lametiri- 
jeve prošlosti. Prava namjera djela otkriva se pri svršetku, 
jer se Lamettrie poziva na osjete, kao jedine prave izvore 
spoznaje, i zaključuje, da bez osjetilnih utisaka nema ni ideja, 


2 Usp. Voltaire »Oeuvres choisies«, t. II.. »Lettres philosophiques«, XIII; 
ed. Bengesco, Flammarion, Paris s. a. 

te je duša naposljetku ipak sasvim ovisna o tijelu. Ako La- 
mettrie ipak dopušta i opstojnost božju, onda to nije u pot- 
punom neskladu s njegovim materijalizmom. Poznato je, kako 
je i Epikur smatrao da bogovi negdje opstoje u »međusvjeto- 
vima«, ali se ne brinu za ljude i jedni su prema drugima 
apsolutno ravnodušni. Pa ipak, Epikur je u filozofiji bio ma- 
terijalist kao i Lamettrie. Nije tek slučajno, što se ovaj po- 
sljednji toliko često poziva na svjedočanstva antiknih ma- 
terijalista. 


»Čovjek stroj« započinje Lamettrijevom podjelom filozof- 
skih sistema. Sve njih on dijeli na dva osnovna tipa: materi- 
jalizam i spiritualizam. On se sam otvoreno opredjeljuje za 
materijalizam i ističe »da metafizičari, koji su nabacili ideju, 
da bi materija mogla imati moć mišljenja, nisu svoj um osra- 
motili«.* Oni se možda nisu najbolje izrazili, jer je teško 
pokazati kako sva materija misli. Međutim, sasvim je lako 
pokazati, kako organizirana materija osjeća i misli pomoću 
mozga. Stoga će glavni izvor filozofije biti medicina, proma- 
tranje ljudskoga i životinjskog tijela, kao i prirode uopće. 
Objava, ako je doista istinska, ne može proturiječiti iskustvu, 
već s njime mora biti u skladu i biti potvrđena promatranjem 
prirode. Prema tome, materijalizam u filozofiji ne će biti to- 
liko na štetu vjere, misli Lamettrie. Ako su pak najveća otkri- 
ća u filozofiji izvršili liječnici, onda je povijest metafizike po- 
vijest ljudskih zabluda. Treba se obratiti prirodi i zaključivati 
na osnovu iskustva, a posteriori, jer to je jedina pravilna spo- 
znaja. Da bismo otkrili, kakva je duša, treba se obratiti tijelu. 
»Ljudsko je tijelo stroj, koji sam navija svoje vlastite opruge: 
živa je to slika vječnoga kretanja.« Promatrajući taj stroj, 
Lamettrie kao liječnik na njemu otkriva niz tjelesnih feno- 
mena i pokazuje, kako tjelesene anomalije i bolesti izazivaju 
određene snove, te postaju uzrocima raznih halucinacija, vje- 
rovanja u vampire, vještice i sablasti. Sve te iskrivljene slike 
nastaju kao posljedica određenih fizioloških promjena naših 
organa. Ne samo to. Izvjesna tjelesna stanja (trudnoća, spolna 
nadraženost), potaknuta nekim vanjskim uzrocima, pod odre- 
đenim okolnostima (klima, temperatura) toliko utječu na ljud- 
sko mišljenje i postupke, da mogu postati i uzrocima zločin- 


? Lamettrie, »Čovjek stroj«, str. 23., preveo Dr. D. Neđeljković, Kultura. 
Beograd 1955. 


99 


stava: ova zapravo i nisu drugo, nego bolesti.* Pa i nadarenost 
ljudi, čak i genijalnost, samo je rezultat njihove tjelesne orga- 
nizacije, ustrojstva ljudskoga mozga. Mišljenje je uvjetovano 
tijelom, a ovo vanjskim okolnostima, ishranom i t. d. 

Sve ovo, što se vidi na čovjeku, vrijedi i za životinje. One 
imaju iste tjelesne potrebe kao i ljudi, i njihovi organi vrše 
iste funkcije. One čak mogu i naučiti da govore i oponašaju 
sve ljudske radnje. Čovjek se razlikuje od životinje samo ve- 
ćom vještinom mišljenja, dok za njome zaostaje svojim in- 
stinktom, te je prema tome u izvjesnom smislu ispod i iznad 
nje. Pravim čovjekom on je postao tek izumom jezika, zna- 
nosti i umjetnosti. 

Spoznaju Lamettrie shvaća kao pronalaženje veza među 
idejama, otkrivanje odnosa i poređivanje svojstava. Ideje su 
slike odnosa i proizlaze iz funkcija mozga i titranja moždanih 
vlakana. Još prije Diderota, Lamettrie uspoređuje mišljenje 
s titranjem žica, a mozak s klavecinom. Mehaničko treperenje 
vlakana reproducira vanjski podražaj ili zvučni titraj i tako 
nastaju misao i riječ. Temeljem svih duševnih moći Lamettrie 
smatra imaginaciju, i sve ostale radnje (suđenje, pamćenje, 
uspoređivanje) zasnivaju se na njoj. Tko ima najjaču imagi- 
naciju, ima i najveću spoznaju, ona je sinonim za duh ili 
genijalnost i izvor znanosti i umjetnosti. Predmeti se predo- 
čuju njezinim posredstvom, a sam spoznajni akt nalikuje na 
projekciju slika predmeta na moždanom platnu. Sve se to 
zbiva mehanički kao u stroju, jer dobra imaginacija sastoji 
se u »živahnosti njezinih opruga«. 

Ako sve duševne sposobnosti i nalaze svoj izvor u dobroj 
tjelesnoj organizaciji, time duh još nije potpuno obrazovan. 
Drugi njegov izvor Lamettrie nalazi u odgoju, jer i »najbolje 
građeni mozak bez obrazovanja, ne bi bio ništa«. Odgoj ima 
veliku ulogu u oblikovanju čovjeka, nemoguće ga je bez odgoja 
i zamisliti. Duh se obrazuje samo životom u zajednici. 

Naposljetku, kako ćemo onda objasniti što je duša? Ako su 
sve duševne moći toliko uvjetovane organizacijom čovjekova 
tijela i funkcijom pojedinih organa, osobito mozga, onda oda- 
tle proizlazi i određenje čovjeka kao cjeline. Čovječji organi- 
zam Lamettrie određuje kao mehanizam, kao stroj. Pojedini 
organi samo su kotači i opruge, stoje međusobno u mehanič- 


“ Prema tome, u biti za Lamettrija i nema neke moralne odgovornosti 
ljudi za njihove postupke: zločinac je bolestan čovjek! 

kom odnosu, djeluju prema zakonu uzroka i učinka i vladaju 
se poput neživih tijela, u kojima djeluju sile akcije i reakcije, 
atrakcije i repulzije, inercije i gravitacije. Svaki je organizam 
samo mehanizam, i kao što se pojedini dijelovi stroja mogu 
odvojiti od cjeline, a da pritom i dalje ostanu ono što su bili, 
tako i pojedini organi sami za sebe pokazuju ista svojstva kao 
i prije. Tome u prilog Lamettrie navodi deset dokaza, koji se 
svi svode na to, da su pojedini organi samostalni strojevi: 
mišići titraju, kad ih bocnemo, iščupano srce uronjeno u toplu 
vodu kuca, i t. d. Na ovim argumentima Lamettrie zasniva 
materijalističku postavku, kako se materija u svakom i naj- 
sitnijem djeliću kreće sama o sebi, bez ikakve vanjske pobude. 
Primijenimo li to na dušu kao supstanciju, moramo zaključiti, 
da je to samo prazna riječ. Ona je načelo kretanja tijela uto- 
liko, što predstavlja »samo izvjestan osjetljivi materijalni dio 
mozga, koji se... može smatrati glavnom oprugom cjelokupna 
stroja«. Kao »glavna opruga« i ona je podvrgnuta mehanič- 
kim zakonima, kao i sve njezine radnje: mišljenje je također 
samo mehanizam. Iz svega Lamettrie zaključuje, da se mate- 
rija sama o sebi kreće, osjeća i misli, čak i vjeruje, da ona 
posjeduje i grižnju savjesti! 


Koliko god ovo izvođenje bilo naivno, toliko je vrijedno 
u svojoj materijalističkoj antiteološkoj intenciji. Unutarnji 
smisao toga mehanicizma sastojao se u tome, da se u tuma- 
čenju prirode prevlada olako teleološko žongliranje svrhama 
i potraže zbiljski uzroci njezinih promjena. 


Na ovom mjestu moramo se osvrnuti na kategoriju meha- 
ničkoga kauzaliteta. Novovjekovno znanstveno mišljenje za- 
mjenjuje kategoriju svrhe, kategorijom uzroka. Ova posljed- 
nja proizlazi iz promatranja kretanja čvrstih tijela pri- 
rode kao mijenjanja njihova mjesta u prostoru. Kao što je 
metafizika sve pojave u prirodi antropomorfno tumačila pola- 
zeći od ljudskih svrha, tako sada mehanički materijalizam 
apsolutizira kategoriju uzroka. Zakoni mehanike apsolutni su 
zakoni bitka u cjelini. Descartes još nije sasvim prevladao 
teleologiju, te stoga njegova mehanika obuhvaća samo anor- 
gansku materiju i životinje. Lamettrie ide dalje, čovjeka ta- 
kođer proglašava strojem i mehaniku smatra jedinom i najvi- 
šom znanošću. Svoj posljednji razlog ova opsjena ima u tome, 
što je čovjek prosvjetiteljskog razdoblja, kao i Descartes, ra- 
spolagao samo primitivnom mašinskom tehnikom, gdje su 

jedine strojeve predstavljale životinje." Stoga životinje izgle- 
daju kao automati, čovjek izgleda kao stroj i svi odnosi među 
pojedinim bićima poprimaju oblik uzročnosti. Viši načini bitka 
od anorganske materije podvrgavaju se također njezinim spe- 
cifičnim zakonima, koji postaju opći.“ Stoga se mehanički 
materijalizam uglavnom i oslanja na argumentaciju fizike, 
specijalno Newtonove mehanike. Nema sumnje, da je poti- 
skivanje svršnosti iz prirodne znanosti predstavljalo veliki 
korak naprijed u odnosu na teologiju i metafiziku. Međutim, 
prosvjetiteljstvo kao razdoblje prirodo-znanstvenog nazora 
na svijet, pada u drugu krajnost. Ono sve tumači meha- 
ničkim kauzalitetom i time siluje prije svega organizam, 
jer se organi ne odnose prema organizmu na isti način, 
kao kotači prema stroju. Istina je, organizam također slijedi 
mehaničke zakone, ali oni ne sačinjavaju njegovu specifičnost: 
kamen i živo biće jednako padaju s tornja, ali time nije re- 
čeno, da su oni isto. Naime, specifično ontologijsko načelo 
života nije mehanička uzročnost, već prvenstveno uzajamno 
djelovanje jli »svršnost«: ruka ili glava sačinjava s organi- 
zmom više jedinstvo, nego opruge sa strojem. Svaki je organ 
istodobno i podjednako uzrok i učinak cijeloga organizma. 
Odvojeni organi su mrtvi i više nisu organi, ne mogu se upo- 
irebiti za drugu svrhu, nego što su je vršili u organizmu. 
Naprotiv metal točka može se pretopiti i služiti za bezbroj 
drugih svrha, prema kojima se on odnosi irelevantno. Drugim 
riječima: mehanički kauzalitet samo je novovjekovni, tehnički 
oblik uzročnosti, ali se u rijemu ne iscrpljuje uzročnost uopće. 
Za Aristotela, na primjer priroda je kao pva »prvi uzrok«. 

U svoje doba Lamettrie to nije mogao vidjeti i tako je 
njegov materijalizam mogao uzeti samo povijesno dostupan 
oblik mehanicizma. 

U tom sklopu značajna je i Lamettrijeva polemika s 
Descartesom. Prema njegovu mišljenju, Descartes nije grije- 
šio, kada je životinje proglasio strojevima;? čak naprotiv, to 
je njegova najveća zasluga. No, njegov je nedostatak u tome, 
što je »pjevao o razlici dviju supstancija«, — dakle zastupao 


5 Usp. K. Marx, »Kapital« I. str, 332, primjedbu o Descartesu. 

* Suvremeni njemački ontolog Nicolai Hartmann nazvao bi to proma- 
šenim pokušajem tumačenja bitka »odozdo«. Koliko je pak njegova »ssinteza« 
ontologije »odozgo« | »odozdo« doista uspjela, ostaje ovdje otvoreno. 

? Mašinsku teoriju života zastupao je i Christlan Wolff i ona se više- 
manje provlači kroz cijelo prosvjetiteljstvo. U suvremenoj biologiji, među- 
tim, još ni danas nije riješen spor 'zmeđu mehanizma i vitalizma. 

metafizički dualizam duše i tijela. Lamettrie smatra, da u to, 
zapravo, nije vjerovao ni sam Descartes. U svemiru ima samo 
jedna supstancija, a to je osjetilna materija. Prema tome, De- 
scartes je griješio samo utoliko, što strojeve nije oduhovio, 
odnosno što njima, a i materiji uopće, nije pripisivao svojstvo 
osjećanja. Najviše je određenje čovjeka u tome, da bude stroj 
(odnosno životinja, odnosno biljka) i da bude rođen s razumom 
i sigurnim moralnim nagonom. 

Ovaj primitivni materijalistički monizam, nije u Lamet- 
trijevoj redakciji uvijek bio dosljedan niti*izveden do kraja. 
To osobito dolazi do izražaja u njegovim razmatranjima pro- 
blema božje opstojnosti. Na jednom mjestu on izričito kaže, 
da ne dovodi u pitanje opstojnost jednoga uzvišenog bića; 
naprotiv, »čini se, da najviši stupanj vjerojatnosti govori nje- 
mu u prilog«. Međutim ova teorijska istina je ništava, jer 
nije ni od kakve praktične koristi. Budući da ne možemo spo- 
znati izvore stvari i prva načela, božju opstojnost ne možemo 
ni priznati ni odricati, a napokon, sasvim je svejedno ima li 
boga ili ga nema, da li je materija vječna ili stvorena i t. d. 
Sve su to beskorisne stvari, koje ništa ne pridonose našemu 
miru. Stoga se Lamettrie, prema njegovim riječima, ne odlu- 
čuje ni za jednu stranu u filozofiji i smatra se pironovcem. 
Međutim odmah zatim kroz usta jednoga Francuza kaže, da 
»svijet nikada ne će biti sretan, osim ako postane ateistički«. 
Tada bi nestali vjerski ratovi, strah pred zagrobnim životom 
i odvratni fanatizam. Lamettrijev ateizam još nije borben i 
direktno usmjeren protiv crkve i religije uopće, već se zado- 
voljava antikonfesionalizmom. On često pledira i za »religiju 
Prirode«, katkada mu promakne i ona poznata spinozistička 
»Bog, hoću reći Priroda«, a spominje i »besmrtne strojeve«! 
Ovaj ateizam još je scijentistički apstraktan i osobno-utili- 
taristički obojen. Zlo religije nije toliko u društvenoj tiraniji 
njenih predrasuda u licu crkve, već u beskorisnosti njenih 
zasada za lični život pojedinca, i zato Lamettrie nikada izričito 
ne poziva na njezino uništenje. Čini se, da izvor takva shva- 
čanja izbija i u jednoj osamljenoj Lamettrijevoj izjavi, prema 
kojoj osnov čovječje egzistencije leži u njoj samoj, što nas 
podsjeća na načelo suvremena egzistencijalizma. No, ova 
izvanjska sličnost gubi svoje značenje u sasvim različitoj filo- 
zofskoj i društvenoj intenciji ovih filozofema. Lamettrija je 
na tu misao dovela okolnost, što nedostatak srušene metafi- 
zičke slike čovjeka još nije bio nadomješten cjelovitijim pro- 

svjetiteljskim nazorom o biti čovjeka, što su uspjeli pružiti tek 
Helvetius i Holbach. Mladi građanski čovjek pojavio se pred 
Lamettrijem u svom punom sjaju, lišen svih stranih društve- 
nih i prirodnih spona, a još neobvezan novima. Odatle nje- 
gova hedonistička obijest, da tvrdi »kako istinu uopće... treba 
žrtvovati zadovoljstvima«, i sklonost opisivanju seksualnih 
pitanja. 

Na taj način, pred nama su uglavnom već sve pretpostavke 
Lamettrijeve etike. U »Čovjeku stroju« on zastupa moral »pri- 
rodnoga zakona«. koji je kao intimno čuvstvo dobra i zla ne- 
posredno prirođen ne samo ljudima, već i životinjama. »Pri- 
roda nas je sve stvorila jedino zato, da budemo sretni« — 
uzvikuje Lamettrie, i to je osnovni motiv ne samo njegove 
etike, već i osnovna tendencija njegove nauke uopće. U svojim 
čisto etičkim spisima, kao što su »Rasprava 0 sreći« ili »Vje- 
ština uživanja«, on je ovaj hedonizam još više radikalizirao i 
sav moral zasnovao na čuvstvu ugode. Ugodu postižemo u 
užitku, a kako je sve opstojno samo tvarno, to punu sreću 
možemo postić» samo u osjetilnome užitku, gdje posebno mje- 
sto pripada tjelesnoj ljubavi. Osjetilni se užitak oplemenjuje 
odgojem i tako uzdiže do duhovna užitka. U izvođenju svoje 
moralne teorije Lamettrie se približuje Epikuru, i posvećuje 
mu poseban spis pod naslovom »Epikurov sistem«. U toku 
svoga života ljudi moraju sebi ugoditi i sve što čine u tu 
svrhu, dobro je. Njihovo samoljublje međutim, ne smije ići na 
štetu drugih ljudi i društva kao cjeline. U slučaju sukoba lič- 
noga i općeg interesa, treba pretpostaviti opću dobrobit. U 
skladnosti vlastite i opće koristi sastoji se krepost, u njihovu 
neskladu — porok, a pobuda i krajnja svrha svih naših čina 
uvijek mora biti ljudska sreća. 


Voltaire, Diderot i Helvetius odbacili su Lamettrijevu eti- 
ku kao amoralizam. Holbach pak Lamettrijeva razmatranja 
naziva »ludorijama«." Pritom su svi oni vidjeli, da je Lamet- 
trie pogriješio samo utoliko, što je glasno rekao ono, što su 
oni mislili. Iskrena do cinizma, Lamcitrijeva etika zrcali ži- 
votnu glad i mladenačku naivnost francuskog građanstva prve 
polovine 18. stoljeća, i kao njen teoretski izraz morala je i 
sama biti naivna, te sadržavati i takve elemenie, koje je ka- 
snije prosvjetiteljska etika morala odbaciti. 


* Paul Holbach, »Sistem prirode«, str. 459.; preveo Dr. D. Neđeljkovic, 
Prosveta, Beograd 1950. 

Značenje Lamettrijeve filozofije u cjelini sastoji se u tome, 
što je ona prva, makar i nevješto, pokušala odrediti osnovne 
ontologijske postavke mehanističkoga materijalizma. Na taj 
način, iako se ona vremenski javlja ponešto rano, kao misaona 
tvorba obilježava prvi oblik filozofske sinteze prosvjetitelj- 
stva. Kao takva, ona će do krajnosti simplificirati glavne filo- 
zofske probleme, postati klasičnim primjerom vulgarnoga ma- 
terijalizma, i tako biti opomena kasnijim materijalistima, da 
ne pođu njezinim putem. 


1X. POGLAVLJE 


HELVETIUS 


Lamettrijev materijalizam temeljio se gotovo samo na či- 
njenicama prirodoznanstvenoga iskustva, medicinskoga pro- 
matranja čovjeka kao prirodnoga bića. Kao takav, on je ostao 
apstraktan i nije mogao odigrati neku znatniju društvenu 
ulogu. Štoviše, on nije mogao odgovoriti ni na sve složenije 
teoretske probleme, koje je praktičan život postavljao na 
dnevni red, i među kojima se isticao problem određenja gra- 
đanskog čovjeka kao socijalnog bića. Svakodnevne prilike sve 
više su pokazivale, kako gradanski čovjek (premda u biti »Ro- 
binzon«) živi u određenim društvenim uvjetima, koji su obli- 
kovani faktorima njegove okoline, i vanjskoga svijeta uopće. 
Oni su pak toliko utjecali na život pojedinca, da je bez njihova 
poznavanja bilo nemoguće razumjeti složenu cjelinu društve- 
nih odnosa. Drugim riječima, trebalo je fiksirati u čemu je 
društvenost građanskog čovjeka, što je on kao moralno biće, 
koje su pobude njegova praktičnog djelovanja, čim se on ru- 
kovodi u svojim odnosima prema drugome čovjeku kao i pre- 
ma društvenoj zajednici. Sva ova pitanja našla su svoj origi- 
nalan odgovor u djelu Helvetiusa. Njegova materijalistička 
etika na osebujan način rezimira sve prethodne moralne teorije 
prosvjetiteljstva, ukazuje na njihovu građansku bit i svoje- 
vrsno izražava borbene i smione tendercije novih društvenih 
snaga uoči revolucije. Grubom bezobzirnošću Helvćtiusova 
buržoaska moralna doktrina izriče istinu. koju su njegovi 
prethodnici tek posredno naznačili: samoljublje je najdublje 
načelo svekolike čovjekove djelatnosti. Drugi prosvjetitelji 
nisu tako slikovito ocrtali egoističnu prirodu i individuali- 
stički smjer razvitka građanskoga društva, nijedan od njih 
nije s tolikom oširinom isticao praktičan karakter i zahljev 
za bezuvjetnom korisnošću svake teorije. Filozofiji Helvetius 

namjenjuje izrazito socijalnu funkciju, da ljudima pomogne, 
kako bi bolje živjeli, i ona za njega nema druge svrhe. Utili- 
tarizam Helvetiusove etike ima svoga premca samo u njegovu 
sljedbeniku Benthamu, a s uspjehorn i popularnošću njegova 
djela ne može se mjeriti ni Mandevilleova »Basna o pčelama« 
(1705). 

Claude Adrien Helvetius rodio se u Parizu 1715., kao po- 
tomak stare njemačke plemićke porodice, koja izvorno po- 
tječe iz Pfalza i doselila se u Francusku iz Nizozemske. Ško- 
lovao se kod isusovaca, i već se zarana upoznao s Lockeovom 
naukom, koja ga je potaknula na njegova kasnija istraživanja. 
Jedan od rezultata toga utjecaja bio je i njegov prvi spjev 
>O sreći«. Kao dvadesettrogodišnji mladić, Helvetius na pre- 
poruku kraljice dobiva unosno mjesto generalnoga zakupca 
poreza. Vršeći svoju dužnost ispravno, imao je prilike, da se 
neposredno uvjeri u nepravde feudalnoga poretka i njegovu 
»nerazumnost«, koja se između ostaloga očitovala i u bezobzir- 
noj poreskoj pljački seljačkih posjeda. Često je branio seljake, 
ali je uskoro uvidio, da se time ne može mnogo postići, 1751. 
konačno napušta ovaj posao, da bi se oženio, povukao u pri- 
vatan život i posvetio filozofiji. Zimi je boravio u Parizu 
u ulici Sv. Ane, gdje on i njegova vrlo obrazovana žena 
organiziraju jedan od najboljih pariskih salona. Uz Hol- 
bachov, ovaj salon bio je jedno od glavnih žarišta prosvjetitelj- 
skog kulturnog života. Tamo su svakog utorka zalazili Hol- 
bach, Diderot, D'Alembert, opat Galiani, Falconet i druge 
istaknute osobe ondašnje pariske duhovne i svjetovne aristo- 
kracije. Česte diskusije, u kojima su sudjelovali najumniji 
ljudi njegova vremena, Helvetiusu su velikim dijelom pru- 
žile materijal za njegovo glavno djelo »O duhu« (De Vesprit, 
1758), koje ga je učinilo slavnim po cijeloj Evropi i predstavilo 
kao značajnog zastupnika prosvjetiteljskoga pokreta. No, knji- 
ga »O duhu« izazvala je doskora i buru oštrih protesta sve- 
čenstva, napade i šikanacije od strane vlade, tako da je Hel- 
vetius bio prisiljen da je formalno opozove, i napokon, ona 
je 1759. osuđena od parlamenta i javno spaljena. Za života 
Helvetius više nije mogao objavljivati svoje spise i povukao 
se. Putovao je po Engleskoj i Njemačkoj, svuda nailazio na 
ijubazan prijem, a osobito ga je srdačno dočekao Friedrich 
IL, koji je u Potsdamu dugi niz godina pružao utočište naj- 
odličnijim ljudima Francuske. Od Francuza. Helvčtiusa je 
osobito cijenio Voltaire, dok su ga Diderot » Holbach često 

i kudili. Umro je u Parizu 1771., a već godinu dana nakon 
njegove smrti izdao je ruski knez Galicin njegovo veliko djelo 
»O čovjeku« (De Phomme, des ses facultes intellectuelles et 
de son education), koje u osnovi ponavlja njegove prijašnje 
nazore i konkretizira ih u vezi s pojavama društvenoga života, 
zakonodavstva i odgoja. 


U predgovoru svoga glavnog djela »O duhu« Helvetius 
određuje njegovu namjenu slijedećim riječima: »Vjerovao sam, 
da se moral mora tretirati kao i sve druge znanosti i napraviti 
jedan moral, kao neka eksperimentalna fizika.«! Premda je 
tako etiku potpuno mehanički sveo na fiziku i cijelim svojim 
djelom doista zastupao materijalizam, Helvetius se ipak ni- 
kada otvoreno ne će izjasniti njemu u prilog. Štoviše, u nje- 
ga se može naići i na takve izjave, kojima se on od njega 
distancira, pa čak i brani od optužbe materijalizma: »...je- 
zuiti su janseniste optuživali za materijalizam. Oni bi, dakle, 
mogli optužiti i mene. Neka! Zadovoljit ću se, da im odgovo- 
rim, kako oni nemaju potpune ideje o materiji, da oni poznaju 
samo tijela, da je riječ materijalist njima podjednako nejasna 
kao i meni, da smo mi u tom pogledu podjednako neznalice, 
no da su oni veći fanatici«.Z Slijedeći Lockeov nominalizam 
Helvetius često sve sporove i zbiljske opreke filozofskih nazora 
svodi na zloupotrebu riječi, pa tako formalistički određuje 1 
samu materiju. Zaostajući za Lamettrijem u fiksiranju osnov- 
ne opreke između materijalizma i idealizma, on će reći, da su 
»ljudi... tvorci materije, da materija nije neko biće, da u pri- 
rodi ima samo pojedinačnosti, kojima su pridali ime tijela, 
te da se pod tom riječju materija, može razumjeti tek zbroj 
zajedničkih svojstava sviju tijela«.* Prema tome, za Helvetiusa 
je materija samo ime, riječ, i nedostatak točna određenja nje- 
na značenja, uzrok je nastanku različitih filozofskih sistema. 
Stoga rješenje osnovnih misaonih problema nije u gradnji 
raznih sistema svijeta, nego u sporazumu o upotrebi riječi. 

' Helvetius. »De l'esprit«, t. I, p. 4; €d. Durand, Paris 1768. — Idealizam 
žitozotije povijesti francuskih materijalista sastoji se baš u tome, što oni 
nisu spoznali osebujnost područja povijesti i njegove zakonitosti, te su ovu 
iumačili prirođoznanstveno kao mehaničko zbivanje: uzroci povijesnih 
događaja leže u glavama ljudi. Ovu shemu 18. stoljeće primjenjuje na sve 
društvene probleme, pa i na moral. 

* Helvćtlus, »De I!'homme«, t. II., p. 573; Londres, 1775 

3 +>De l'esprit«, t. I., P 57. 

Slično jeis pitanjem, pripada li materiji svojstvo osjećanja. 
I ono se ne može riješiti sistemom, već samo iskustvenim 
promatranjem. Ovo nam pak pokazuje, da osim protežnosti, 
čvrstoće, neprodornosti »tijela imaju još i neka nepoznata 
svojstva. Takvo je na pr. sposobnost osjećanja, koja se po- 
javljuje samo u organizmima životinja, mogla bi međutim biti 
zajednička svima pojedinačnostima«. Nemoguće je metafi- 
zički dokazati, da su sva tijela apsolutno neosjetljiva, kao i 
obratno. Što je od toga vjerojatnije, odlučit će iskustvo, a ono, 
kako se čini, govori u prilog opće osjetljivosti materije. 

Pored ovih formalnih ograda, koje su Helvetiusu bile po- 
trebne, kako bi se izvanjski zaštitio od napada mračnih sila 
staroga poretka, on se ipak u biti filozofski opredjeljuje za 
materijalizam. Helvetius u skladu s tom ontologijskom pret- 
postavkom, koja je za njega samo prešutna i on je potpuno 
zapušta, izgrađuje svoju materijalističku gnoseologiju. U prvoj 
raspravi djela »O duhu« on razmatra duh sam o sebi. Ako 
ga odredimo kao sposobnost mišljenja, moramo se zapitati, 
odakle ona dolazi, jer za Helvetiusa prva je istina, da duh 
nikako nije prirođen. Kao i za Condillaca, i za njega je čovjek 
prazna ploča, te raspolaže samo s dvije pasivne moći: prva 
je sposobnost primanja vanjskih utisaka ili fizička osjetljivost, 
druga je sposobnost njihova čuvanja ili pamćenje. To su dva 
izvora svih čovjekovih misli i sve duševne sposobnosti svode 
se na osjećanje i njegove razne modifikacije. Jedno od velikih 
Helvčtiusovih naslućivanja bila je njegova misao, da se spo- 
znaja razvija u zavisnosti od razvitka rada, da je rad stvorio 
čovjeka i mišljenje, i da je ruka bitan organ za razvitak jezi- 
ka. Mišljenje se odvija u suđenju, a suđenje je međusobno 
poređivanje raznih osjeta, pronalaženje odnosa među njima. 
I samo pamćenje, sjećanje, zapravo je samo osjećanje. Pitanje 
međutim, jesu li te dvije sposobnosti modifikacije neke spiri- 
tualne ili materijalne supstancije, Helvćtius otklanja i izbje- 
gava direktan odgovor, napominjući, »da to ne ulazi nužno u 
plan njegova djela«.5 

Govoreći o istinitosti spoznaje, Helvetius smatra, da su 
prvi uzroci zabluda u našim strastima. Ove nam ne dopuštaju, 
da predmete razmotrimo sa svih strana, već ih pod njihovim 
utjecajem vidimo samo jednostrano, iskrivljeno. Tako nastaju 


“Op. cit., p. 58. 
* Op. cit., D. 15. 

sve zablude i predrasude, koje treba prevladati na putu do 
istine. Drugi je izvor zabluda u neznanju činjenica, a treći u 
nepoznavanju pravoga značenja riječi. 

Prva nas je rasprava upoznala s općim načelima Helve- 
tiusove filozofije, dok druga razmatra duh u odnosu prema 
društvu, te izlaže načela njegove etike. Kao što sva duševna 
djelatnost proizlazi iz osjećanja i svi se sudovi mogu svesti 
na osjete, tako se i sva moralna djelatnost podjednako zasniva 
na fizičkoj osjetljivosti. Svaki je osjet o sebi ne samo ravno- 
dušan utisak nekoga predmeta i znak opstojnosti vanjskoga 
svijeta, već istodobno ugodan, ili neugodan. Kao eksperimen- 
talna fizika, etika mora dokazati, kako je interes jedini osnov, 
na kojemu počivaju svi naši čini, te da ovaj istodobno pred- 
stavlja i načelo naših sudova o njima, moralnoga vrednovanja. 
Tako mi pojedine čine ocjenjujemo kao kreposne, poročne ili 
zabranjene, već prema tome jesu li oni korisni, štetni ili indi- 
ferentni po opće dobro. Helvetius izričito napominje, da on 
pod interesom ne razumijeva samo ljubav prema novcu, već 
ga u najširem smislu primjenjuje na sve, što nam može pri- 
baviti ugode i sačuvati nas od neugoda.* U tom širem smislu 
dakle, sva čovječja djelatnost protječe u traženju osjetilnih 
zadovoljstva i užitaka, a sve moralne vrijednosti tek su odsjaj 
ovih fizičkih potreba. Dobro je prema tome sve ono, što je 
u našemu interesu, što je korisno, a zlo, sve ono, što nam ne 
koristi ili šteti. Drugim riječima, temelj svega morala nalazi 
se u egoizmu, samoljublju. Ovo postaje jedinim mjerilom sviju 
ljudskih čina i vrhovnim načelom Helvetiusova građanskoga 
egocentričnoga i antiteološkoga morala.;/ Helvetius često ubla- 
žava krajnji individualizam ove nauke, ističući da se poje- 
dinačna sreća postiže tek ostvarenjem opće dobrobiti. 

* Op. cit, p. 77. Note. 

? »Prividna budalaština, koja sve raznovrsne međusobne odnose ljud: 
rastvara u jedan odnos upotrebljivosti, ta prividno metafizička apstrak- 
cija proizlazi odatle, da su u modernom građanskom društvu svi odnosi 
praktično supsumirani pod jedan apstraktan novčani 1 trgovački (Schacher) 
odnos, Ova se teorija pojavila s Hobbesom i Lockeom... Prava znanost 
ove teorije korisnosti jest ekonomija... Već u Helvetiusa i Holhacha nalazi 
se jedno idealiziranje ove nauke, koja potpuno odgovara opozic'onalnom 
položaju francuske buržcazije pred revolucijom... Materijalni izraz te ko- 
risti jest novac, predstavnik vrijednost: sviju stvari, ljudi i društvenih 
odnosa.« K. Marx, F. Enge:s, »Die Deutsche Ideologie«, Hrsg. von V, Ado- 
ratskij, Verlag tur Lit. u. pol., Wien/Berlin, 1932, S. 387 sa. — Upravo stoga 
je smiješnc, kako neki danas imaju iluziju o tome, da je H. nauka dobila 
svoje ostvarenje »tek u socijalizmu, posebice u SSSR«. Usp. »Grundpositio- 


nen der Fr. Aufkišrunge. Hrsg. von W. Kraus, Riitten u Ldčning Verlag, 
Berlin 1955, S. 23 sq 

Ova Helvćtiusova nauka o samoljublju predstavlja temelj 
razumijevanja svih njegovih shvaćanja o društvu, državi i 
odgoju. Kao teorija pak, ona je postala klasičan izraz sve- 
opće uzajamne eksploatacije pojedinaca u građanskom dru- 
štvu i otkriva tajnu novovjekovne povijesti. 

Pitanje, koje Helvetius raspravlja u trećoj raspravi »O du- 
hu«, odnosi se na problem, treba li duh smatrati darom pri- 
rode, ili pak učinkom odgoja. On smatra, da priroda nije ljude 
učinila nejednakima. Svi se oni rađaju s istim sposobnostima 
i jednako su nadareni umnim i fizičkim moćima. Nejednakost 
njihovih duševnih snaga, okolnost, što se jedni čine više ili 
manje daroviti za izvjesne djelatnosti, treba isključivo pri- 
pisati nejednakosti izvanjskih utjecaja. Odgoj, u najširem 
smislu te riječi, za Helvćtiusa ne znači samo obrazovanje, već 
uopće utjecaj okoline, klime, a napose oblika vladavine, toga 
odlučnoga faktora pri oblikovanju ljudskih duševnih moći. 
Neravnomjernost njihove raspodjele u raznih ljudi, Helvetius 
pripisuje i razlici interesa. Ovdje se interes ispoljava kao 
uzrok različite razvijenosti i kapaciteta mašte, finoće osjetila 
i osobito pažnje. Ova ima središnju ulogu pri izboru određenih 
sadržaja s raznih područja. Veća ili manja produktivnost 
ideja jest ono, što se obično naziva nadarenošću i genijalnošću. 
Genijalnost svagda ovisi o pravilnom izboru predmeta, biranju 
bitnoga i izostavljanju nebitnoga. Pri svemu tom odlučnu 
ulogu imaju i strasti. »U moralu, kaže Helvećtius, strasti su 
ono, što je kretanje u fizici«.5 Pod jakim strastima on shvaća 
takve, predmet kojih je neophodan za našu sreću. One vezuju 
pažnju za predmete naših žudnja i pobuđuju nas na djelova- 
nje. Bez njih ostali bismo lijeni i nepokretni, samo njima mo- 
žemo pripisati poticaje naših postupaka, njima imamo zahva- 
liti i naše najhrabrije pothvate, pa i sva junačka djela velikih 
pojedinaca u povijesti. Izvor strasti nalazi se u našoj fizičkoj 
organizaciji, da ljubimo ugodu i bježimo od neugode. Odatle 
proistječe škrtost, častoljublje i prijateljstvo. Častoljublje 
je velika strast i svi ljudi po prirodi čeznu da budu despoti. 
Tako nastaje opasnost, da žudnja za vlašću pojedinca šteti 
drugim ljudima, a slično je i s ostalim strastima. Sve njih treba 
obuzdati i usmjeriti na opću dobrobit. Tada će strasti postati 
korisne i na njima će se moći izgraditi ljudska sreća. To vri- 
jedi i za fizičke užitke, tjelesnu ljubav i t. d 


* De l'esprit«, III., Discours. 


111 


Katkada je naprosto smiješno, kako Helvetius slavi fizički 
užitak kao božanstvo, i smatra, da bi se pravilnim zakonodav- 
stvom i u dobrom obliku vladavine njime mogla stimulirati 
građanska krepost. Vojnici bi najbolje služili domovini, ako 
bi se njima u znak odlikovanja i nagrade stavljale na raspo- 
laganje i prodavale najljepše žene nacije. Kao primjer Helve- 
tius navodi Spartu i spominje, kako su na gpovratku vojnika 
iz boja pred njima plesale gole ljepotice i u“svojim pjesmama 
hvalile heroje i kudile kukavice. Stoga nas ne smije začuditi, 
što među Helvetiusovim maksimama možemo naći i takve: 
» Velik je bog — bog zadovoljstava«.? 

U posljednjoj, IV. raspravi djela »O duhu«, Helvćtius go- 
vori o raznim imenima, koja se pridaju duhu, te tako posebice 
razmatra, što je genij, mašta, fini i hrabri duh, bel esprit, 
prosvijećeni duh i zdrav razum (bon sens). Na koncu se opet 
vraća problemu odgoja. On smatra, da bi bilo vrlo korisno, 
kada bi se javni odgoj stavio pod kontrolu vlade, ali dobre 
vlade, koja bi njime usmjeravala duhove, da društvu budu 
od koristi. 

Opća je značajka ovih razmatranja u tome, što Helvetius 
utilitarističku etiku provodi kao sistem i zastupa je dosljed- 
nije, nego drugi prosvjetitelji. 

Pitanju o odgoju navraća se Helvetius još jednom i razma- 
tra ga nešto iscrpnije i konkretnije u svome posthumnom djelu 
»O čovjeku«. U njemu se doduše vrlo često ponavljaju misli 
iz djela »O duhu«, ali su sada više usredotočene oko pitanja, 
kako da se povećaju duševne sposobnosti ljudi, kako da se 
odgojem potencira njihova duhovna produktivnost. Polazeći 
od činjenice, »da slučaj ima i svagda će imati udjela u našem 
odgoju, a prije svega u odgoju genijalnih ljudi«,'" Helvetius 
se pita, na koji bi se način mogao povećati njihov broj u ne- 
koga naroda!? U postojećem poretku sve je prepušteno slu- 
čaju, pa i moralni odgoj. »Da se usavrši, trebalo bi ga usmje- 
riti prema planu, koji odgovara javnoj koristi, zasnovati ga 


* Helvćtius, »Collćction des plus belles pages; Notes, maximes et pen- 
sćes«, p. 2710; €d. Keim, Paris 1909. 

% »De !'homme«, Sect. I. Mogao bi se netko začuditi, kako ovaj stav 
može zastupati takav fatalist, kao Helvetius. Kako bi otpala svaka sumnja, 
da on vjeruje u apsolutnu nužnost, Helvetius odmah upozorava, da pod 
slučajem shvaća »nepoznatu povezanost uzroka, koji su sposobni da proćz- 
vedu ove ili one učinke«. Prema tome, slučaj je samo nepoznati uzrok, 
Kako gu to tvrdili i Voltaire, Holbach i gotovo svi prosvjetitelji. 

"I 

na jednostavnim i nepromjenljivim načelima«.!! Takav planski 
i društveni odgoj povećat će opću blagodat i pripomoći većoj 
proizvodnji nadarenih pojedinaca. 

Helvetiusov napor, da se poveća duhovna produktivnos. 
(kao da se radi o proizvodnji materijalnih dobara) ukazuje na 
opću tendenciju njegova vremena. Odbacivši prirođene spo- 
sobnosti čovjeka, prosvjetiteljstvo nastoji da ih sve pripiše 
svemoći odgoja, i tako svoga apstraktnog pojedinca nekako 
poveže u društvenu zajednicu.!? 

Helvetius pokušava, da svoje eggiste odgoji tako, da nji- 
hovo častoljublje i taština postanu društveno korisni. Među- 
tim, tome stoji na putu crkva i natprirodna religija, njezine 
sluge, a iznad svega, postojeća despotska država sa svojim 
apsurdnim i nepravednim zakonodavstvom. Tome nasuprot on 
zahtijeva pravilno zakonodavstvo, koje bi posjed i društveno 
bogatstvo ravnomjerno raspodijelilo među sve građane i uki- 
nulo besposličarenje i prekomjerni rad. Helvetius uporno do- 
kazuje, kako je besposličarenje dosadno, i istodobno istiše 
progresivan zahtjev za osmosatnim radnim danom. Do dru- 
štvene sreće može državu dovesti samo prosvijećeni vladar. 
Helvčtius otvoreno pokazuje svoje simpatije prema Katarini 
II. i osobito prema svome prijatelju Friedrichu II. Slično kao 
i Voltaire, i on često ističe, »da prosvjeta dolazi sa sjevera«. 
No u djelu »O čovjeku« ima i takvim mjesta, koja neustrašivo 
tvrde, »da neku vlast... koja se održava silom, sila ima pravo 
i potisnuti. Bilo koje ime nosi neprijatelj neke nacije, ona ga 
uvijek može srušiti i uništiti«.!* Prema tome, ako Helvetius 
i slavi prosvijećene vladare i zalaže se za socijalne reforme, 
s druge strane on prihvaća republiku s narodnim suverenite- 
tom. To mu ipak ne smeta da najistaknutijeg republikanca, 
Rousseaua, pobija u cijeloj knjizi Polazeći od Hobbesove slike 
prirodnoga stanja kao »rata svih protiv sviju«, Helvetius tvrdi, 
da se čovjek rađa ni dobar ni zao, i tek ga društvo može uči- 
niti dobrim. On se slaže s Montesquieuom, da oblik vladavine 
utječe na oblikovanje morala neke nacije, ali oštro pobija 
njegovu tezu o trojakom načelu despocije, monarhije i repu- 
blike, jer ovi se oblici ne zasnivaju na strahu, časti i kreposti, 
već na različitim interesima ljudi. U razumnoj državi sve 


“ Ova »materijalistička nauka, da su ljudi proizvod okolnosti : odgoja... 
zaboravlja, da baš Ijudi mljenjaju okolnosti | da sam odgojitelj mora biti 
odgojen.« K. Marx, III. teza o Feuerbachu. 

!* »De !'homme«, t. II., p. 380. 


8 Francuska prosvjetiteljska filozofija 113 


interese može uskladiti samo pravedno zakonodavstvo i dru- 
štveni odgoj njenih građana, jer sreća neke nacije nije učinak 
svetosti njene religije, već moralnoga zakonodavstva.it 

U neposrednoj vezi s time stoji i Helvetiusov odnos prema 
crkvi i religiji. On svagda oštro napada crkvu i njenu duhovnu 
diktaturu, traži slobodu štampe, zbora i dogovora, i odbacuje 
svaku objavljenu i natprirodnu religiju. Međutim, on ponekad 
ipak govori i o »univerzalnoj religiji» uma. On se uvijek klonio 
otvorena ateizma i skrivao iza prividnog deizma, ali time nije 
izbjegao teške progone od strane jezuita, inkvizicije i rimske 
kongregacije, što je opipljivo osjetio, kada je spaljena njegova 
knjiga i onemogućen mu svaki daljnji književni nastup pred 
publikom. 

Česta ponavljanja istih misli, mnogobrojne simplifikacije 
i vulgarizacije važnih filozofskih problema doista sačinjavaju 
izvanjsku značajku Helvetiusova djela, ali to ne može sma- 
njiti njegovu povijesnu važnost, niti zasjeniti humanističku 
usmjerenost njegove intencije. Ako je pak riječ o dvojstvu 
njegove ličnosti, koja se očituje u opreci njegova građanskoga 
uvjerenja i aristokratskog društvenog položaja (Marx), onda 
se to pokazuje i u nekim crtama njegova karaktera. U tome 
sklopu značajno je, što o sebi kaže i on sam. Kada u pred- 
govoru svoga djela »O čovjeku« istiće, da ga je na nj pota- 
kla »ljubav prema ljudima i istini«, dodaje tome i slijedeće: 
»Ne može se sumnjati u moje namjere. Kada bih tu knjigu bio 
dao za svoga života, izložio bi se progonima, i ne bih bio ste- 
kao ni bogatstva, ni novih počasti.« 

Helvetiusova etičko-socijalna teorija znatno je djelovala 
na njegovo doba i postala izvorom glavnih filozofskih doktri- 
na revolucije. Među njegove sljedbenike ubraja se najprije 
Marquis Charles Francois de St. Lambert (1716—1803). U nje- 
govu »Univerzalnom katekizmu« nalazimo nešto konkretnije 
provođenje Helvetiusova načela ugode, kao jedinog mjerila 
morala. — Značajniji je Helvetiusov nastavljač Volney (pra- 
vim imenom Constantin Francois de Chasseboeuf, 1758—1820). 
U mladosti posjećivao je salon Madame de Helvetius i kasnije 
postao aktivnim sudionikom revolucije. Kao protivnik jako- 
binskoga terora bio je bačen u tamnicu. Sudjelovao je u dr- 
žavnom udaru 18. Brumairea i postao osobnim prijateljem Na- 
poleona, koji mu je podijelio grofovsku titulu. Od njegovih 


X Usp. »De !'esprit«, III. Disc., »De !'homme., Sect. VII. 

spisa treba spomenuti »Katekizam francuskog građanina« 
(Catechisme du citoyen francais, 1793), kao i »Ruševine« (Les 
ruines ou meditationes sur les revolutions des empires). Helve- 
tiusova načela ćudoređa Volney razvija u duhu revolucionar- 
nih potreba svoga vremena, ali suprotno ovome tvrdi, da su 
strasti štetne. Prirodni zakon, koji je najviše biće usadilo u 
svemir, viši je i izvorniji od svih ljudskih, i važi za ljude svih 
zemalja i vremena. On je pravedan i uman, vječan i nepro- 
mjenljiv i svi ga moraju slijediti, jer njegova su načela sa- 
moodržanje i usavršavanje. Pored individualnih kreposti, po- 
stoji i društvena krepost pravednost, koja u sebi sadrži na- 
čelo poštivanja tuđe imovine, slobode i jednakosti. U »Ruše- 
vinama« Volney svoju socijalnu nauku primjenjuje na povi- 
jesna razmatranja i izvodi zaključak, da je u francuskoj revo- 
luciji konačno postignut cilj sve dosadašnje povijesti: ostva- 
renje vječnoga razuma. 


Ovo načelo razvio je mnogo svestranije Jean Antoine Con- 
dorcet (1743—1794), istaknuti žirondistički političar, pred- 
sjednik Ustavotvorne skupštine 1793. i pisac utjecajnoga »Na- 
crta slike povijesnoga napretka ljudskoga duha« (Esquisse d' 
un tableau du progres historique de lesprit humain). U po- 
četku se zanimao matematskim radovima, bavio se i politič- 
kom ekonomijom, a svoj glavni spis napisao je za vrijeme 
skrivanja, dok ga jakobinci nisu uhapsili i bacili u tamnicu, 
gdje se već drugi dan otrovao. Još više nego Turgot, Condorcet 
zastupa apsolutni optimizam u pogledu mogućnosti napretka, 
bit kojega on vidi u širenju svjetlosti uma i potiskivanju vjer- 
ske tmine. Napredak znanosti najveći je jamac ljudske sreće. 
Povijest roda ljudskoga dijeli se u deset epoha, od kojih prva 
počinje s nastankom rodovskih zajednica, a deseta i posljed- 
nja počinje 1793. ostvarenjem novoga ustava. Ona je najviša 
i konačna pobjeda istine, pravde i poštenja. Sva povijest te- 
žila je samo tome, da ostvari tu vječnu istinu, koju u sebi 
nosi francuska revolucija. Ova teorija apsolutnoga progresa 
i vjere u razum sintetizira idealističku filozofiju povijesti ci- 
jeloga prosvjetiteljstva. Stoga će baš ona postati izvorom uto- 
pijskoga socijalizma i pozitivizma. Condillac je poznat i po 
svojim pedagoškim zaslugama. jer je prvi uveo javni odgoj 
i opću naobrazbu proširio na odrasle, a umjesto vjeronauka 
u školama uveo moralku. 

X. POGLAVLJE 


HOLBACH 


Francuska prosvjetiteljska filozofija počela je svoj razvi- 
tak negacijom racionalne metafizike i obraćanjem čovjeka 
vidljivome svijetu prirode. Od svoga početka ona je najrazno- 
vrsnijim putovima neizbježno vodila dosljednom materija- 
lizmu i ateizmu, ali je to potpuno postigla tek u djelu Hol- 
bacha. Njegova (filozofija najodlučnije i najotvorenije izriče 
misao cijelog prosvjetiteljstva: sva metafizika svodi se na fi- 
ziku, sve natprirodno nalazi svoje rješenje u prirodi i čovjek 
samo treba da upozna njezine zakone, pa će postati sretan. 
Kao nekoć Epikur, i Holbach sebi stavlja u zadatak, da ljude 
učini sretnima, te misli, da će oni to postići na taj način, ako 
napuste sve predrasude o nebu i bogu i okrenu se spoznaji 
fizičkoga svijeta. U fizici 18. stoljeća temeljna je znanost me- 
hanika i nju će Holbach uzeti kao uzor i najviši ideal svih 
ostalih. Svi zakoni svijeta jesu zakoni mehanike i njena osnov- 
na kategorija, uzročnost, pruža Holbachu ključ za rješenje 
svih tajni svemira i ljudske duše. Bitak je samo tjelesna i pro- 
tegnuta materija i njeno kretanje objašnjava sve pojave u 
svijetu. Ako su se Voltaire, Rousseau, a djelomično i Diderot 
i Helvćtius ogradili od Holbachove nauke i kritizirali njezin 
besprimjerni materijalistički monizam, onda to još ne doka- 
zuje, da i oni nijesu težili prema istome cilju, samo što nikada 
nisu doprli tako blizu njega, kao Holbach. Njegova je filo- 
zofija sintetički misaoni izraz cijelog prosvjetiteljstva.! Hol- 
bach je sistematski i metodski zaokružio njegov filozofski lik 
i tako svojim djelom sažeo najviša teoretska dostignuća 18. 
stoljeća. Prosvjetiteljstvo je dobilo svoj nužni završetak u 
sistemu mehanističkoga materijalizma, koji je kod Holbacha 


! >U Holbachovu Sistemu prirode fizički dio podjednako je smjesa engle- 
skoga 1 francuskoga materijalizma, kao što je moralni zasnovan na Helve- 
tiusovu moralu«. K. Marx, »La Sainte Famllle«, p. 233. 

formuliran toliko jednoznačno, strogo znanstveno i borbeno, 
da je to uplasilo i odbilo mnoge njegove suvremenike.* Sje- 
dinjujući u sebi na originalan način najnaprednije misaone 
tendencije svoga vremena, koje se očituju u elementima 
Descartesove fizike, Condillacove senzualisličke gnoseologije, 
Helvetiusove utilitarističke etike i Tolandova ateizma, Hol- 
bachova filozofija ih je čvrsto međusobno povezala i dala im 
jedinstven i pregnanian izraz. Kao prosvjetiteljski filozofski 
sistem par excellence, Holbachova filozofija je u pozitivnom 
izlaganju svoga sadržaja bila ograničena izvjesnom shemati- 
kom, pa često daje i utisak neke dogmatike. To ima svoj osnov 
u njenoj filozofskoj metodi, koja ne prelazi okvire klasične 
formalne logike apstraktnog identiteta i ne dopire do dija- 
lektike. 

Paul Heinrich Dietrich Freiherr von Holbach rođen je 
1723. u Hcidelsheimu u Pfalzu u bogatoj plemićkoj obitelji. 
Studirao je na sveučilištu u Leydenu i usredotočio svoj inte- 
res na prirodne znanosti. Nakon završenih studija s 27 godina 
dolazi u Pariz, gdje od strica nasljeđuje barunsku titulu i še- 
zdeset tisuća livara godišnje rente. Odmah se povezuje s en- 
ciklopedistima i njegova se ličnost ubrzo istakla svojom bor- 
benošću, dosljednošću i humanističkom težnjom za slobodom. 
Revolucionarnošću svojih nazora i svestranošću svoje obra- 
zovanosti Holbach je uskoro očarao napredno parisko dru- 
štvo i stekao simpatije istaknutih prosvjetitelja. Nije prote- 
klo dugo vremena i on je postao najradikalniji filozof u Fran- 
cuskoj. Solidni materijalni temelji omogućili su Holbachu 
bezbrižnu egzistenciju i osigurali mu potpunu vanjsku neza- 
visnost, tako da je on sav svoj život mogao posvetiti pisanju 
filozofskih djela i njihovoj propagandi. Oko njega se okupio 
krug najnaprednijih ljudi tadašnje Francuske: Rousseau, Mar- 
montele, Duclos, Raynal, a iznad svega Diderot, Helvetius, 
Grimm i poznati matematičar Lagrange. Ovi posljednji sači- 
njavali su t. zv. »Holbachov krug« i ta elita duhovnog života 
napredne Francuske sastajala se svakog četvrtka i nedjelje 
u čuvenu Holbachovu salonu, zimi u Parizu u ulici _Saint- 


2 Mladom Goetheu, koji je stud'rao u Strassbourgu, »Sistem prirode« či- 
nio se »stvom | mrtvačkom knjigom« (usp. »Poezlja i zbilja«). No, i zreli 
Hegel »Sistem prirođe« smatra dosadnom knjigom, jer se ova gubi u općim 
predodžbama: »nije to francuska knj!'ga, nedostaje živahnost«. G. W, F. He 
gel, »Geschichte der Philosophle«, Bd III. S. 519, in Simtl. Werke XIX. Bd. 
ed. Glockner, Verlag Fromann, Stuttgart 1841. 

Roch, ljeti u dvorcu na njegovu dobru Grandval u blizini gra- 
da. Galantno društvo duhovito je raspravljalo o bitnim filo- 
zofskim, religijskim i političkim pitanjima i te su diskusije 
svakako imale nekog udjela u nastanku mnogobrojnih Hol- 
bachovih djela. Srž ideja prosvjete dobila je u njima toliko 
prodoran oblik, da je golema težina njihove kritike zadala 
najteži udarac ideologiji starog poretka i Holbachova filozo- 
fija postala zastavom slobode. Naizgled jednoličan, svagda 
vrlo umjeren i pomalo njemački pedantan, Holbachov je ži- 
vot protekao u znaku ogorčene borbe za pobjedu novog na- 
zora na svijet. Ne dočekavši njegovo ostvarenje, umro je 1789. 

Pored Voltaira, Holbach je bio najplodniji filozofski pisac 
prosvjetiteljstva i njegova su djela od presudnoga značenja 
za idejnu pripremu revolucije. Iz već poznatih razloga sva su 
ona izišla pseudonimno, izazvala ogorčenje crkve i svekolike 
reakcije, te svuda bila progonjena i zabranjivana. Dok su naj- 
poznatija od njih još za života pripisivana Holbachu, mnogi- 
ma je pravi autor otkriven tek kasnije, pa i najbolji barunovi 
prijatelji nijesu znali, da ih je pisao on. Najznačajnija među 
njima jesu: »Razotkriveno kršćanstvo« (Cristianisme devo:le, 
1756), »Sistem prirode« (Syst&eme de la nature, 1770), »Zdravi 
razum ili prirodne ideje suprotstavljene naiprirodnim« (Le 
bon sens ou Idees naturells opposees aux idees surnaturelles, 
1772), «Prirodna politika ili rasprava o pravim načelima vla- 
davine« (La politique naturelle ou discours sur les vrais prin- 
cipes du gouvernement, 1773), »Društveni sistem« (Systeme 
social, 1773), »Elementi univerzalnoga morala« (Elements de 
la morale universelle, 1776), »Etokracija ili vladavina zasno- 
vana na univerzalnome moralu« (L'Ethocratie ou le gouverne- 
ment fonde sur la morale universelle, 1776), uz još čitav niz 
manjih spisa, članaka i pamfleta. 

Glavno Holbachovo djelo predstavlja »Sistem prirode ili 
o zakonima fizičkoga i moralnoga svijeta«, nazvano »Biblija 
materijalizma«. Sa sigurnošću ono označuje jedno od najutje- 
cajnijih djela francuskog prosvjetiteljstva i povijesti materi- 
jalizma uopće. Izišlo je 1770. u Amsterdamu, a kao njegov 
autor označen je prije deset godina preminuli Mirabaud, taj- 
nik Francuske akademije.! To je Holbachovo najsistematskije 


* Neki historičari filozvfije (Uebcrweg, Ewald i dr.), smatraju da su Di- 
derot | Lagrange imali udjela u sastavljanju »Sistema prirode«, ali za to 
nemaju nekih čvrstih dokaza. Sudeći po stilu nekih dijelova knjige, to nije 
isključeno. 

i najbolje djelo, koje u zaokruženom obliku pruža uvid u nje- 
gov cjelokupni nazor o svijetu: u njemu nalazimo osnove Hol- 
bachove ontologije i gnoseologije, socijalne etike, politike i 
ateizma. Djelo se sastoji od dva glavna dijela, od kojih prvi 
razmatra prirodu i njezine zakone, čovjeka i njegove duševne 
moći i uvjete, pod kojima ljudi mogu postati sretni. Drugi je 
dio posvećen isključivo kritici teologije, opovrgavanju dokaza 
božje opstojnosti i rješavanju pitanja, kako pojam božanstva 
utječe na ljudsku sreću. 

Zadaću svoje filozofije Holbach određuje sasvim praktično, 
kao nastojanje da se ljudima pomogne da postanu sretni. 
»Čovjek je nesretan samo zato, što prirodu ne poznaje«, glasi 
prva rečenica djela. Stoga se on mora osloboditi svih pred- 
rasuda religije o natprirodnome svijetu i usmjeriti svoj po- 
gled na prirodu. Holbachova ontologija (metafizika) sastoji se 
u fizici. Moralni svijet samo je poseban slučaj fizičkoga svije- 
ta, a sve ljudske zablude samo su zablude fizike. Priroda je 
jedinstvena cjelina, ona sama o sebi sačinjava sistem. U sve- 
miru svuda nailazimo samo na materiju i kretanje: »Priroda 
u svom najširem značenju jest to veliko sve, koje proizlazi iz 
skupa raznih materija, njihovih različitih kombinacija i ra- 
znolikih kretanja«.* Kretanje nije naprosto svojstvo ili stanje 
materije, kao što je to protežnost, težina, neprodornost i oblik, 
već ono sačinjava njenu bit. Kretanje Holbach određuje »kao 
napor, kojim tijelo mijenja ili teži da promijeni mjesto«.5 Ovo 
je određenje klasičan obrazac mehanike i osnovni motiv Hol- 
bachova materijalizma. Pobliže se kretanje ispoljava kao sve- 
opća uzročnost, lanac uzroka i učinaka: svaka promjena (mje- 
sta) nekoga tijela, predstavlja učinak, koji pretpostavlja neki 
uzrok, i t. d. u beskraj.* Ovo određenje kretanja kao čistoga 
mijenjanja mjesta u prostoru, Holbach proširuje još jednim. 
On razlikuje i unutrašnje skriveno kretanje" tijela, koje za- 
visi od kretanja molekula i atoma i odnosa njihove akcije i 
reakcije, dakle opet od njihovih mehaničkih sila. Materija je 


“ Paul Holbach, »Sistem prirode«, str. 16. 

$ Op. cit., str. 18. 

* Istinu kauzaliteta Hegel je odredio kao lošu beskonačnost, progres ad 
infinitum, i već je Kant u njemu naišao na cijalektički problem, koji se ne 
može riješiti neproturječno, pa ga je stoga okrstio antinomijom. Za Hol- 
bacha međutim, prirođa mora biti vječn: kružni tok istoga, beskrajno po- 
navljanje bez napretka, jer mu on ne može odrediti početka ni kraja, prvi 
uzrok kao poečeinu kariku u lancu. Usp, o tome Fr. Engels »Anti-Dihring«, 
izd. Nauč. Biblioteka, Zagreb 1934., str. 40. 

? »Sistem prirođe«, str. 19. 

sve ono, što djeluje na naša osjetila, predmetnost uopće.š Ona 
nije inertna mrtva masa, već u živom vječitom kretanju, spo- 
sobnom da oblikuje i najraznovrsnije međusobne kombinacije 
svojih dijelova. Govoreći o mijeni prirode, Holbach slično kao 
grčki filozofi spominje četiri elementa: vatru, vodu, zemlju 
i zrak, koji svojim spajanjem i razdvajanjem obrazuju svu 
njenu raznolikost. Tijela su podvrgnuta vječnim i nepromjen- 
ljivim zakonima kretanja, koji se ispoljavaju kao privlačenje 
i odbijanje. Sva su bića u prirodi prosta ili složena. »Na ovoj 
međusobnoj sklonosti materija i tijela, zasnivaju se načini dje- 
lovanja, koje fizičari razlikuju nazivajući ih atrakcijom i re- 
pulzijom, simpatijom i antipatijom, afinitetom ili odnosom. 
Moralisti uočavaju ovu sklonost i učinke, koje ona proizvodi, 
govoreći o ljubavi i mržnji, prijateljstvu i odvratnosti«.? Sva 
bića u prirodi nastoje, da se održe u istome stanju i fizičari to 
nazivlju gravitacijom, moralisti samoljubljem. Prema tome, 
moral ima univerzalnu fizičku (ontologijsku) podlogu, a ose- 
bujnost njegova područja samo je prividna. U biti etika se 
zapravo svodi na podvrstu fizike. 


Opća zakonitost prirode sastoji se u tome. što svaki uzrok 
stalno i uvijek proizvodi određeni učinak, i ova lančana po- 
vezanost svih bića jest ono, što sačinjava sveopću nužnost u 
prirodi: sve se zbiva nužno i ništa nije slučajno. Slučajnost 
je samo naša subjektivna oznaka, kojom označujemo nepo- 
znati uzrok. Sav red u prirodi proizlazi iz njezine nužnosti, 
lančanoga i jednoobraznog nizanja uzroka i učinaka. U pri- 
rodi nigdje nema mjesta nekoj posebnoj svrsi ili razumu, jer 
svrhe postavlja samo ljudski razum, a drugoga niti nema. 
Govoriti o svršnosti u prirodi, znači prirodu antropomorfizi- 
rati, a baš u tome se i sastoji osnovna religijska zabluda: 
ljudska svojstva čovjek prenosi na neki samostalan subjekt i 
prema njemu onda sudi o prirodi, te joj pripisuje tuđe, božje 
namjere. U krajnjoj liniji dakle, nema ni reda ni nereda u 
prirodi, jer sve je u njoj uzročno = zakonito = nužno. Ra- 
zumna bića samo su ljudi obdareni sposobnošću, da djeluju 
prema izvjesnoj unaprijed postavljenoj misli (svrsi). Ako ovu 
kategoriju unesemo u prirodu, onda ćemo u njoj nalaziti ču- 
da, natprirodne sile, božju providnost, i pomoću njoj izvana 
nametnutih svršnosti, dokazivati opstojnost božju, što sači- 


* Op. cit., str, 30, 
* Op. cit.. str. 39 

njava izvor straha i smeta našemu miru i sreći. Čovjek nije 
postojao oduvijek, niti je stvoren od nekakvoga boga, već je 
nastao igrom prirode. Holbach čak smatra, da se može pret- 
postaviti, kako sve vrste u prirodi variraju," i time se pri- 
bližava ideji opće evolucije u prirodi. Međutim, mehanička 
mu zakonitost ne dopušta da je spozna do kraja, jer apsolutna 
nužnost znači nepromjenljivost. 

Razmatrajući problem duše, Holbach opovrgava Descarte- 
sovu postavku, da u čovjeku postoje dvije različite supstan- 
cije, te da se »ono, što misli, mora razlikovati od materije«. 
Postoji samo jedna jedina supstancija, a to je različito obli- 
kovana materija. Duh djeluje, dakle mijenja odnose prema 
drugim tijelima, što znači kretanje, svako se kretanje odvija 
u prostoru, a kako je sva priroda samo materija u kretanju, 
to i čovjek potpuno pripada njoj, i njegov duh, mišljenje, 
samo je poseban oblik kretanja materije.!! Odatle proistječe, 
da su i modifikacije duha, različite intelektualne sposobnosti, 
samo razni modusi opstojnosti naročito oblikovane materije, 
čovječjeg tijela, mozga. Slično kao Lamettrie, Holbach sma- 
tra, da sve duševne moći potječu iz jednoga osnovnog izvora 
— osjetilnosti. Izvanjski predmeti podražuju osjetila, ova svo- 
je utiske prenose na mozak, a opažaji i ideje predstavljaju 
takoder samo promjene u mozgu. Iz osjeta se postepeno ra- 
zvijaju misli, refleksija, pamćenje, mašta, suđenje, htijenje, i 
sve ostale duševne moći, kao volja i strasti, proizlaze iz istoga 
izvora. 


Različitost duševnih moći Holbach pripisuje različitosti 
fizičke organizacije ljudi. Kao i Diderot, i on ljude uspoređu- 
je s muzičkim instrumentima: svaki je od njih napravljen 
drukčije, ima žice različite dužine i debljine i stoga ove daju 
raziičite tonove. Raznolika fizička organizacija čini ljude spo- 
sobnima za ovu ili onu duhovnu djelatnost, a ova fizička ne- 
jednakost u izvjesnom smislu sačinjava osnov i njihove dru- 
štvene nejednakosti. Ljudi su jedni drugima potrebni upravo 
stoga, što su nejednako sposobni, imaju različite potrebe i ove 
mogu zadovoljiti samo u zajednici. Na duševnim razlikama 
zasnivaju se i sve moralne ocjene ljudi, te jedne nazivamo 
dobrima i kreposnima, druge zlima i poročnima, jedne umni- 
ma, druge bezumnima i t. d. O _pravilnome fiziologijskom 


" Op. c:t., str. 63. 
" Op, c:t.. str. 66-—70. sq 


funkcioniranju našega stroja ovisi i rad našega duha: izvanj- 
ski utisci pravilno se urezuju u čovječjem mozgu, samo ako 
je on zdrav. Tako nastaju točne ideje i njihova povezanost 
sačinjava iskustvo i znanost. Istina je za Holbacha aristote- 
lovsko-skolastičko slaganje ili odgovaranje ideje svojemu 
predmetu, pravilno spajanje ideja, a zabluda je lažna i po- 
grešna asocijacija ideja. 

Na ovim fizičkim postavkama Holbach zasniva i moral, te 
izgrađuje svoju utilitarističku i hedonističku etiku, s tom ra- 
zlikom od Helvetiusa, što više naglašava društveni momenat i 
interes, te stavlja težište na društvene kreposti. Svrhu ljud- 
skoga života i on nalazi u sreći, a moral ima tu zadaću, da 
za to pronađe primjerena prirodna sredstva. Već smo vidjeli, 
da je samoljublje samo poseban oblik općega svemirskog za- 
kona gravitacije, a moral podvrgnut općim fizičkim zakoni- 
ma. I na moralnom području fizička priroda sačinjava bit čo- 
vjeka, i on će svagda izbjegavati bol i tražiti zadovoljstvo. 
Da bi to postigao, čovjek mora težiti za onim, što mu koristi i 
kloniti se onoga, što mu škodi. Prirodni moral proizlazi iz 
ovih vječnih i nepromjenljivih zakona prirode. Prema tome, 
kreposno je sve ono, što društvu koristi, a poročno, što mu 
škodi. Naravno, za Holbacha društvo je samo opće ime za 
skup egoističnih građanskih pojedinaca.!ž Slično kao Mande- 
ville u »Basni o pčelama« i Helvetius, i Holbach vjeruje, da 
se egoizam pojedinca uspješno može okrenuti u opću korist i 
tako dospjeti do društvena altruizma. Prema tome su dužnosti 
takve moralne obveze, da se upotrebe ona sredstva, koja su 
društveno korisna, usrećuju takve pojedince i t. d. Najveća 
je sreća u zadovoljstvu,!3 no pretjerana ugoda prelazi u ne- 
ugodu, zadovoljstvo u bol, i stoga će se uman čovjek kloniti 
pretjeranih zadovoljstava i uvijek biti umjeren. 

Na istim prirodnim načelima zasniva se i Holbachova po- 
litika. Prema njegovu mišljenju, »politika bi morala biti vje- 
ština upravljanja strastima ljudi i njihova usmjeravanja pre- 


7 ,U Ho:bacha sav se posao individua u njihovu međusobnu prometu 
prikazuje kao odnos korisnosti | upotrebe, na pr. govor, ljubav etc... Ovi 
odnosi samo ne smiju imati svoje vlastito značenje, već moraju biti 
izraz | prikaz nekoga trećeg, njima podmetnutog odnosa, odnosa kori- 
snostlili upotrebe.« K. Marx, Fr. Engels, »Die Deutsche Ideologie«, 
S. 388—389, 


1 »Sistem prirode«, str. 94 

ma društvenome dobru«.!t Njena je bit i opet u tome, da dru- 
štvu bude korisna, ona mora osigurati sistem uzajamnih po- 
treba među članovima društva, zajamčiti njihova dobra, osi- 
gurati vlasništvo nad njima. Društvo je skup po prirodi ne- 
zavisnih pojedinaca, koji se udružuju, da bi međusobno za- 
dovoljavali svoje potrebe i oni u tu svrhu prešutno ili for- 
malno sklapaju društveni ugovor, kojim se uzajamno obve- 
zuju, da će jedni drugima biti od koristi i ne će sebi nano- 
siti štete. Kao i cijelo prosvjetiteljstvo i građanska društvena 
znanost, i Holbach naivno prepričava svoju verziju teorije 
društvenoga ugovora. Zakon on smatra skupom svi pojedi- 
načnih volja, kojega pojedinci moraju slušati, kako bi se nji- 
hove privatne djelatnosti usmjerile prema općoj svrsi. Hol- 
bach kaže »skup svih volja«, ali pod tim misli Rousseauovu 
»opću volju« i u pogledu dubine shvaćanja države kao organ- 
skog višeg jedinstva, koja svojom općom svrhom nadilazi sve 
privatne, zaostaje za ovim. Stoga on u slobodi i ne vidi bit 
čovjeka kao Rousseau, već ju više formalno određuje kao spo- 
sobnost, da se čini sve što ne škodi drugima. Pravednost ili 
ravnopravnost jest jednakost pred zakonom. Holbach zahti- 
jeva takve zakone, koji će čovjeku zajamčiti slobodu, nepri- 
kosnovenost njegove ličnosti i vlasništva, i osobnu sigurnost. 
Time on iznosi tipične krilatice francuskoga građanstva, koje 
će dvadesetak godina kasnije postati osnovnim načelima »Po- 
velje prava čovjeka i građanina«. Kao ni Helvetius, Holbach 
se ne slaže s Rousseauom u pogledu ocjene uloge ljudskih 
strasti u politici, kao ni u pogledu prirođene čovjekove do- 
brote. Strasti su čovjeku neophodne za njegovo održanje. 
Radi se samo o tome, da one moraju biti usmjerene na opću 
dobrobit. Čovjek se ne rađa ni dobar ni zao, on je samo 
manje ili više aktivan stroj. Dobrim ili zlim može ga učiniti 
tek utjecaj društvene okoline, odgoj i zakonodavstvo. Pravi- 
lan odgoj i pravedno zakonodavstvo neophodni su uvjeti opće 
blagodati i društvene sreće. Najveći neprijatelji na tom putu 
jesu dvorovi i crkva, koji ljudima usađuju praznovjerja i 
predrasude, te svojom moralnom razuzdanošću pokazuju loš 
primjer narodu. Kako su oni jedini i isključivi nosioci vlasti 
u postojećem poretku, oni ga kvare i čine poročnim u cjelini. 


'4 Op. cit., str. 98. 

Već smo vidjeli, da su moralni zakoni samo poseban oblik 
fizičkih zakona, a fizička zakonitost, samo je opća uzročnost 
ili nužnost. Prema tome nigdje u prirodi nema mjesta za 
slučaj. Kao što apsolutna nužnost u prirodi odatle isključuje 
svaku slučajnost, tako ona podjednako isključuje i svaku slo- 
bodu. Svaki naš čin uvjetovan je i potaknut nekom pobudom, 
i kao što je slučaj nepoznati uzrok, tako je i sloboda samo 
privid, koji pripisujemo nepoznatom motivu. Volja je svagda 
uvjetovana motivom i stoga u moralnome svijetu vlada apso- 
lutni determinizam. Biti slobodan ne znači drugo, nego slije- 
diti nužne pobude. Kao vrhovni zakon svega bitka Holbach 
proglašava apsolutnu fatalnost, i tako se na zaobilazan način 
zapravo vraća teološkoj postavci o svemoći božjoj, negaci- 
jom koje je počeo svoju filozofiju: »Fatalnost je vječni, ne- 
promjenljivi, nužni red u prirodi i društvu, neophodna veza 
uzroka s učincima, prema kojemu teška tijela padaju, mate- 
rije se privlače ili odbijaju, ljudi se međusobno vole ili mrze, 
postaju sretni ili nesretni«.!5 I u moralnome svijetu, sve je 
dakle potčinjeno fatalnosti. 


Nema sumnje, da je Holbach poricanjem slobode zapravo 
potpuno odrekao svaku mogućnost morala, jer ako čovjek 
zbiljski nije slobodan, onda više ni za što nije odgovoran. 
Time je Holbach došao do najvećega paradoksa svoje nauke, 
koji nikada nije uspio riješiti. Iz apsolutne, slijepe nužnosti 
ne proizlazi sloboda, već neograničena samovolja i slučaj- 
nost!" Ako čovječja sudbina ovisi o nepoznatom uzroku,!7 
onda je dopušteno, da on može činiti, što ga je volja: »mi sami 
ne možemo ni trenutka biti odgovorni za svoju sudbinu«,!5 
pa i najkreposniji čovjek čudnim stjecajem okolnosti može 
postati najvećim zločincem. »Sistem prirode« vrvi od takvih 
proturječja. ali sva su ona istočni grijeh cijeloga prosvjeti- 
teljstva. 


5 Op cit.. str. 146. 

* Nemogućnost rješenja problema odnosa nužnosti i slobode pro:zlazi iz 
formalnologičke ograničenosti metafizičke metode Holbachova mehaničkog 
materijalizma, koji kategoriju kauzaliteta apsolutizira i nekritički prenosi na 
sve načine bitka, pa i na moral i povljest. Kantova je besmrtna zasluga, da 
je to prvi jasno spoznao, | makar negativno formulirao u svojim antinomi- 
jama, To je bila neophodna pretpostavka Hegelova i Marxova dijalektičkog 
rješenja toga pitanja. 

"? »Sistem prirode«, str. 165. 

W Ib. 

Za Holbacha moral može biti samo djelotvorno sredstvo 
za usrećivanje ljudi, a to se ne postiže asketičkim religioznim 
sanjarijama, već planskim pobudivanjem i odgajanjem dru- 
štveno korisnih nagona i motiva, koji ljude usmjeravaju na 
takve čine, koji će svima biti korisni. Religije, praznovjerja, 
zablude i utvare o besmrtnosti duše, onostranoj i zagrobnoj 
nagradi i kazni, prazne su brbljarije i iluzije, koje svima na 
štetu podržavaju pokvareni popovi, da bi lakše i dalje isko- 
rištavali ljudsku glupost i lakovjernost za svoje sebične ci- 
ljeve.!? Praznovjerja i religiozne predrasude uvijek su pred- 
stavljale izvor podivljalog fanatizma, sramnih poroka i stra- 
šnih zločinstava, koja su se svagda opravdavala praznom fra- 
zom »božje volje«, providnosti i svetosti t. zv. viših ciljeva, 
koji dopuštaju sva sredstva. Da bi ljudi živjeli sretno i za- 
dovoljno, dostaje im prirodni moral, pravedni zakoni i takav 
odgoj, koji će njihove posebne interese uskladiti s interesima 
sviju. Interes (Helvetius) »jedina je pokretna snaga ljudskoga 
djelovanja«,*% i on se sastoji u tome, da sva bića teže prema 
svojoj vlastitoj sreći. 

Zaključujući prvi dio svoje knjige, Holbach čovjeka na- 
ziva »poremećenim strojem« i tješi ga, da smrt onostranih 
iluzija ne znači kraj, već početak pravoga života u ovome 
svijetu, jer zemaljski život jedini je zbiljski život. Treba od- 
baciti sve priče o zagrobnoj budućnosti, jer sve se sastoji u 
sadašnjosti, i ne treba se bojati nikakvih muka poslije smrti, 
jer je i sama činjenica ovoga života dovoljno mučna i mi smo 
dosta surovo kažnjeni time što uopće živimo. 

Ne čine li se ovi reci, kao da su napisani u našemu sto- 
ljeću i da potječu iz pera nekog suvremenog egzistencijalista? 
Pa ipak, oni potječu od prosvjetitelja Holbacha, a mi se pi- 
tamo, ne pokazuju li oni, kako se građanskome čovjeku i pri- 
je njegove svjetskopovijesne afirmacije već zarana javlja mo- 
tiv beznađa i besmislenosti ljudske egzistencije, kao mutna 
slutnja njegove bitne osamljenosti i buduće povijesne napu- 
štenosti? 

U drugome dijelu knjige nalaze se osnovi Holbachova ate- 
izma, pri čemu on nastoji ispitati podrijetlo čovjekova pojma 
o bogu, opovrći dokaze božje opstojnosti i pokazati, kako vje- 
ra u boga djeluje na sreću ljudi. Holbach ovdje ne obraču- 


“ Op. cit., str. 177. 
2% Op. cit., str. 205. 


nava samo s crkvom, već i s deizmom, svakim teizmom i re- 
ligijom uopće. U svojoj biti, ona je skup najvećih ljudskih 
zabluda, sistem praznovjerja i iluzija, koji čovjeku slika život 
na onome svijetu i time ga sprečava da živi ovdje na zemlji. 
Pojam boga nastaje u čovjeku tako, da on sva zla, koja ga 
prate u životu pripisuje nekom nepoznatom uzroku, sjedište 
kojega je također nepoznato. Vjera u božanstvo nastaje iz ne- 
znanja istinskih pobuda ljudskih čina i nepoznavanja prvih 
načela prirode. Odatle neprosvijećeni čovjek iz puka, koji ne 
pozna prirodu, sva zbivanja u njoj pripisuje nekome natpri- 
rodnom uzroku. Stoga se tome izmišljenom natprirodnom biću 
pridaju sva ona svojstva, koja čovjek sam ne posjeduje. Re- 
ligija ima svoj korijen u antropomorfizmu. Prvotni oblici re- 
ligije su mitovi o takvim ljudskim bićima, koja posjeduju nad- 
ljudske moći. Svaki pojam božanstva sa sobom nužno donosi 
strah od toga natprirodnog bića. Ljudi su skloni da preko- 
račuju granice moguće spoznaje, idu dalje od iskustva i traže 
posljednji u nizu uzroka, prvi uzrok,! i to nepoznato nešto 
onda nazivaju bogom. U razvijenom obliku ideja boga javlja 
se kao skup svih negativnih predikata, koji izriču ono što čo- 
vjek nije: nepromjenljiv, neprostoran, vanvremenit, besko- 
načan, besmrtan, vječan, svemoguć i t. d. Ovdje se radi o teo- 
logiji. Holbach se posebno zadržava na opisu pojedinih mitova 
starih naroda, zatim prelazi na dokazivanje proturječja u 
teologiji i napokon posvećuje posebno poglavlje opovrgavanju 
dokaza božje opstojnosti, koje su dali Clarke, Descartes, Ma- 
lebranche, Newton i drugi. Svi teološki sistemi su nemogući, 
ali isto je tako neodrživ i deizam, i tako Holbach ide dalje od 
svojih prethodnika Voltaira, Rousseaua i drugih, koji su poku- 
šali dokazati, kako iz pojma boga tobože proizlaze neke ko- 
risti, i zaustavili se na prirodnoj religiji. Naprotiv Holbach 
dopire do potpuna ateizma, smatra, da su teologija i religija 
najveći neprijatelji ljudske sreće i napretka, te da ih zato 
treba potpuno odbaciti i uništiti. Spoznaja prirode jedini je 
osnov istinskog morala, pravi je moral samo prirodni i sto- 
ga neprijateljski svakom religioznom. Kako je već pokazano, 
njegova načela proizlaze iz općih prirodnih zakona i temelje 
se na samoodržanju. 

Holbachu samo još preostaje da ispita, slaže li se ateizam 
s moralom. Na to pitanje on odgovara potvrdno i štoviše do- 


2 Op. cit., str. 252. 

kazuje, da je ateizam neophodan osnov prirodnoga morali. 
Međutim, ovdje Holbach istodobno dopire do granice građan- 
skoga prosvjetiteljstva i ograničuje važnost svojih načela na 
prosvijećene ljude, na »filozofe«. Načela ateizma nijesu stvo- 
rena za narod,"* kao ni znanost i filozofija, »ona nijesu pri- 
stupačna čovjeku iz mase, — pa čak ni najvećem broju lju- 
di«,"* Filozof ne piše i ne razmišlja za mase, već samo za 
prosvijećene. 

Holbachov sistem ateizma doista nema premca u cijeloj 
povijesti filozofije. Holbacha su nazivali »osobnim neprija- 
teljem gospodina boga«, ali se u njega može naći i takvih mje- 
sta, gdje se pojam ateista označuje uvjetno u tom smislu, da 
se pod njim razumijeva samo čovjek fizičar, koji ne vjeruje 
u boga."! Ako se pak ateistom smatra onaj, tko bi materiji od- 
ricao pokretnu silu, te ako se ona označi »bogom«, onda — 
— smatra Holbach, uopće nema ateista! Sve u svemu, ma ko- 
liko borben i dosljedan bio taj Holbachov ateizam, -—— kao i 
svaka apstraktna negacija, on je imao mnogošta zajedničko s 
tvrdnjom, koju je nijekao. Njegova metoda dokazivanja sa- 
stoji se u opovrgavanju dokaza o božjoj opstojnosti, što nu- 
žno proizlazi iz istoga horizonta razumijevanja samoga pitanja 
(o bogu): teizam i ateizam uzajamno se isključuju, ali se pod- 
jednako i međusobno pretpostavljaju. Teoreiska istina nji- 
hova spora nalazi svoje rješenje u praktičnom ukidanju tak- 
vih društvenih uvjeta, koji ih u svome krilu neprestano ra- 
daju, kako će to otkriti tek Marx. Ateizam ne vidi zbiljski 
osnov religije na zemlji, stoga je on samo apstrakcija i »filo- 
zofska, apstraktna filantropija«.?5 

Mnogobrojna preostala Holbachova djela na sve moguće 
načine variraju ovu istu temu. Od njih je još najznačajnije 
»Društveni sistem ili prirodna načela morala i politike s istra- 
živanjem o utjecaju vladavine na ćudoređe«. Ovo se djelo od- 
likuje ponešto oštrijom formulacijom osnovnih socijalnih na- 
čela i većom otvorenošću autorovih nazora. Cijelo je istraži- 
vanje usredotočeno na pitanje o utjecaju lažnih ideja i dru- 
štvene sredine na oblikovanje moralnih čina. Holbach ponav- 
lja već poznate postavke o štetnosti religije i predrasuda i na- 


22. Op. cit., str, 462. 
"Op. cit., str. 481. 
#4 Op. cit., str. 450—452. 


5 K. Marx, »Ekonomsko-filozofski rukopisi«, Rani radovi, Kultura, Zagreb, 
1953., str, 229. 

stoji ocrtati prirodna načela morala. Dobar je samo onaj čo- 
vjek, koji svoju vlastitu sreću usklađuje sa srećom svojih su- 
građana: »Ako se odgoj, javno mnijenje, vladavine i zakoni 
udruže u davanju samo zdravih i istinitih ideja, tako će se 
rijetko naići na pokvarene ljude, kao što se u sadašnjem sta- 
nju rijetko nailazi na kreposne«.?ć Um Holbach određuje kac 
spoznaju istinske sreće, istina je slaganje ideja s prirodom 
stvari, a ljudi spoznaju samo ono, što jest, t. j. prirodu, rea- 
litete, uzroke i učinke. Istina je stoga ljudima uvijek korisna 
i oni, koji to niječu, te tvrde da ima i korisnih zabluda, na- 
stoje ljudima onemogućiti da postanu sretni. Zvuči kao dog- 
matika, kada Holbach ovako lakonski sažima svu svoju nau- 
ku: »Islina u fizici jest spoznaja učinaka, koje prirodni uzro- 
ci moraju proizvesti u našim osjetilima. Istina u moralu jest 
spoznaja učinaka, koje ljudski čini moraju proizvesti u ljudi- 
ma. Istina u politici jest spoznaja učinaka, koje vladavina 
proizvodi u društvu, t. j. način, na koji ona utječe na javnu i 
pojedinačnu sreću građana«.“7 Prirodni moral mora ljude uči- 
niti sretnijima, a to postiže na taj način, da sjedini njihove 
interese, da među pojedincima učvrsti društvene veze, i sva 
zadaća vlcr'e sastoji se u tome, da taj razvitak pospješi. Ta- 
kav prirodni ili istinski moral jest univerzalan, jednak za sve 
stanovnike zemlje. Njegov osnov je pravilno shvaćeni privatni 
interes: Ljubiti druge, znači ljubiti sredstva svoje vlastite 
sreće.#8 

Filantropija takvih propovijedi već se i Grimmu učinila 
smiješnom, pa ih je nazivao »kapucinadama«. U svojoj biti ona 
izražavaju trebanje, zahtjev, da se egoistični građanski po- 
jedinci povežu u društvo, u kojemu če i dalje ostati ograničeni 
svojom privatnom egzistencijom. Građanski individuumi me- 
đusobno su povezani samo uzajamnom potrebom, općom ko- 
risnošću da svatko u svojemu bližnjemu nalazi sredstvo za 
ostvarenje svojih privatnih ciljeva. Građanska društvenost 
uvijek ostaje samo himera i stoga Holbach nadugo i naširoko 
tumači pravo značenje pojma interesa i nastoji pokazati, kako 
je on društvu neophodan. Kao što je dobro sve ono što je ko- 
risno, tako je i lijepo »nešto, što na tako ugodan način upada 


ži »Systeme social, per le Baron D'Holbach«, t. I, 8—10, €d. Niogret, Paris 
1822. 


7 Cp.cit,, t. I, pi 19. 
2% Op. cit, t Pp 


128 


u oči, da se želi, da ono potraje«."% To je sve, što Holbach ima 
da kaže o estetskom problemu, sve je za njega supsumirano 
pod pojam korisnosti. Zapravo bi Holbach morao reći, da svi- 
jet uopće i jest samo radi naše koristi. U tom smislu onda ne 
bi bio toliko različit od Berkeleya, za kojega svijet opstoji 
radi toga, da postane njegovim predmetom, što u biti izražava 
isto, i otkriva opće polazište novije filozofije u čovjekovu su- 
bjektitetu. 


U drugom dijelu svoga spisa Holbach govori o prirodnim 
načelima politike, i počinje razmatranja iznošenjem svoje 
varijante teorije društvenoga ugovora. Zatim govori o raznim 
oblicima vladavine, napada tiraniju i despotizam apsolutnih 
monarhija, i slijedeći Lockea posebno razmatra prednosti i 
nedostatke despocije, monarhije i republike. On se ne opre- 
djeljuje ni za posljednju od njih, i smatra, da se krvavim re- 
volucijama nikada ne mogu riješiti politički problemi. Revo- 
lucije su samo jedan jaram zamjenjivale drugim, a korijeni 
tiranije ostali su i dalje netaknuti.“* »Glas uma, kaže Holbach, 
nije ni buntovan ni krvav«,3! i stoga se on odlučuje za pola- 
gane reforme,%ž u skladu s načelima prirodnoga morala. Novo 
društvo treba da se zasniva na sreći cijeloga naroda. Većina 
vladara ne pozna ta načela i stoga ne primjećuje odmah opće 
nezadovoljstvo naroda s njihovom despocijom. Samo prosvi- 
jećeni um može spasiti svijet od postojećih zala, i narodima 
dati političku slobodu. 


Pri čitanju takvih dijelova Holbachove knjige upada u oči 
njihov apelativni ton, i nema sumnje, da i on ovdje apelira 
na um vladara, nastoji da ih prosvijetli, kako bi i oni ko- 
načno uvidjeli istinu, izvršili reforme i država postala sretna. 
Više nego igdje, tu se pokazuje sav idealizam i utopizam pro- 
svjetiteljske filozofije politike i povijesti: za nju se odstra- 
njenje svih zala, rješenje svih socijalnih pitanja, sav posao, 
sastoji se samo u tome, da se prosvijetle umovi ljudi, a prven- 


PDOp.cit, t. Ii. p. 126—127. 

% Op. cit., t. I, p. 343. 

" Op. cit., t. I., p. 365. 

2 To naravno ne znači, da Holbachovo djelo objektivno niie dje- 
lovalo revolucionarno, ali njegove subjektivne intencije nisu bile 
takve. Nije slučajno, da se on Turgotov.m imenovanjem za ministra, 1778. 


našao potaknut, da svoju »Etokraciju« posveti »biagom i milostivom kralju 
Louisu XVI.«! 


3 Usp. Hegel, »Geschichte der Philosophie, Bd. III., 516. 

stveno vladara. Kad ovi uz pomoć svjetlosti uma budu uvi- 
djeli vječnu istinu, promijenit će svoje odluke, postati krepo- 
sni i odstraniti postojeću nepravdu. 

Preostali odjeljci Holbachovih razmatranja o politici po- 
svećeni su zahtjevima za slobodu privatnoga i javnoga mnije- 
nja. Treći dio »Društvenoga sistema« istražuje utjecaj vla- 
davine na ćudoređe, govori o izvorima zločinstava, o društve- 
nim porocima i pravilnome zakonodavstvu. Prirodni odgoj 
stvoriti će ljude kreposnima. Holbach hvali i vrijednost bra- 
ka, napada celibat,*! kao jedan od glavnih uzroka nećudored- 
nosti svećenstva, i zahtijeva njegovo ukidanje. Posebno se za- 
država na ocjeni etičke vrijednosti kazališta i napada one ko- 
made, koji ne pružaju publici drugo, nego ljubavne intrige 1 
time je ćudoredno kvare.#5 On zahtijeva od kazališta da ispu- 
njava svoju didaktičku ulogu, koja mu je namijenjena, te da 
se potpuno stavi u službu društva, što će ono postići na taj 
način, da hvali, krepost i ismijava poroke. U nastavku Hol- 
bach zastupa mišljenje, da se ženama dadu veća prava i za- 
vršava svoje djelo pohvalom obiteljskoj sreći i radosti kuć- 
noga života. U svojoj namjeni »Društveni sistem« svjedoči o 
velikom demokratizmu i čistoći moralnih namjera svoga pisca. 
Filozofski međutim daleko zaostaje za »Sistemom prirode«. 

Time bismo završili prikaz Holbachove filozofije, a kako 
je ona posljednja u nizu filozofija, koje ovdje razmatramo i 
misaoni rezultat svih prethodnih, istodobno dolazimo na kraj 
samog prosvjetiteljstva. Najveći je rezultat Holbachove filo- 
zofije u tome, što je novovjekovni, a napose francuski mate- 
rijalizam razvila dosljedno i oblikovala ga u sistem. To se 
naročito očituje u njezinu shvaćanju nerazdvojiva jedinstva 
materije i kretanja, kao i njezinu određenju općega kretanja 
materije kao rezultata svih pojedinačnih kretanja. U tome je 
njezino filozofsko značenje kao vrhunca francuskog prosvje- 
titeljstva. 

Rodivši se pak kao socijalna teorija jednoga vremena, kada 
je napredno društvo stajalo pred osvajanjem političke vlasti, 
ona je izvršila važnu funkciju i Marx je označuje kao histo- 
rijski opravdanu filozofsku iluziju francuskoga građanstva, 
čije težnje su tada doista izražavale žeđu za punim razvit- 
kom ličnosti."% Odatle proizlazi njezina progresivna politička 

4 »Sisteme social«, t. 1I., p. 358. 


5 Op. cit., t. II. p. 361 sa. 
%* Usp. Marx-Enge;s, »D'e Deutsche Ideologie«, S. 588. 

uloga, kao ideološkoga oružja u borbi protiv svih snaga feu- 
dalno-srednjovjekovne reakcije, za pobjedu novoga građan- 
skog nazora na svijet i konačno praktično-svjetsko ostvarenje 
novovjekovna čovjeka, čime je ona sebi osigurala značajno 
mjesto u povijesti filozofije. 

Kao eminentno prosvjetiteljska misaona tvorba, međutim, 
Holbachova filozofija ne iscrpljuje sve građanske idejne mo- 
gućnosti, koje pred sobom još imaju veliku povijesnu per- 
spektivu. Ma koliko to izgledalo paradoksalno, ali je nepobitna 
dijalektička istina, da su i najoštrije opreke identične. U tom 
smislu, Holbachov stav: Materija samu sebe misli i sve je ma- 
terija, predstavlja neophodnu povijesnomisaonu pretpostavku 
Hegelova stava: misao samu sebe misli i sve je misao. Tako 
je apsolutni materijalist Holbach, pripremio i daljnji stupanj 
u razvitku povijesti filozofije, koji nastupa u liku njemačke 
filozofije apsolutnoga idealizma i javlja se u znaku potpune 
opreke svoje pretpostavke kao misaoni protupokret i dijalek- 
tička negacija prosvjetiteljstva. 


ZAKLJUČAK 


Opće ograničenosti francuske prosvjetiteljske filozofije po- 
primaju naročito oštre oblike u Holbachovu sistemu mehani- 
čkoga materijalizma, kao svome rezultatu i misaonom za- 
vršetku.! U sažetom obliku, ovi se nedostaci najbitnije izra- 
žavaju u onim kategorijama, na kojima se prosvjetiteljska fi- 
lozofija zasniva u cjelini: 


1. Bitak je samo tjelesna protegnuta materija Sve što se 
ne da očima vidjeti i rukom opipati, i ne opstoji. U biti, dakle, 
svi oblici bitka (organski, socijalni, povijesni i misaoni) svode 
se na kretanje anorganskih tijela u prostoru. 


2. Kategorijalna struktura svih oblika bitka određena je 
kategorijama anorganskoga. Sva su bića strojevi (mehanizmi), 
mehanika je sveobuhvatna znanost i sve se u svijetu zbiva 
uzročno prema njezinim zakonima. 


3. Mehanički materijalizam nastupa kao obrtanje teolo- 
gije: svi božji atributi važe, ako se primijene na materiju. 
Ona je apsolutna, vječna, beskrajna, nepromjenljiva, i t. d. 
Stav: nema boga, opstoji samo materija, izražava bit ateizma. 
Ateizam ostaje ideologija, t. j. obrnuta slika svijeta: on te- 
oretski poriče nebo, ali praktički ne ukida takav svijet, čija 
misao o sebi nužno mora biti teizam. 


4. Mehanička zakonitost svijeta očituje se kao sveopća 
uzročnost: sve je predodređeno, beskrajan niz uzroka i uči- 
naka ne može se obrnuti ni promijeniti. Odatle slijedi apso- 
lutni determinizam: nigdje u svijetu nema slučajnosti. 


! U pogledu ovih zaključnih teza, usporedi osobito slijedeću jiteraturu: 
Hoibach, »Sistem prirode«, str. 64., 308. 1 327.; K. Marx, »Rani radovle, str. 
228., 233., 237., 293.; Teze o Feuerbachu; Fr. Engela, L. Feuerbach | t.d., Kul. 
tura, Zagreb. 1947., str. 23.—25.; »Razvitak socijalizma od utopije do nauke«, 
Kultura, Zagreb, 1947., str. 36.—37., 39., 48. K. Marx, »Kapital L.«, str. 36.——48., 
318., primi. 

9. Sveopća uzročnost označuje apsolutnu nužnost u svijetu, 
i kao što u njemu nema slučajnosti, podjednako nema ni slo- 
bode. Čovjek je isključivo fizičko biće, a moral samo posebno 
ime za djelovanje općega fizičkog zakona gravitacije ili samo- 
ljublja. 

6. Tjelesna materija jedina je supstancija u svemiru. Nje- 
zin pojam obuhvaća cjelokupnost predmetnosti osjetila. Bu- 
dući da je ona dostupna samo njihovim posredstvom (pipa- 
njem i t. d.), mi spoznajemo samo njezina pojedinačna svojstva 
i osobine, a nikada njenu bit ili prva načela, koja uvijek 
ostaju nepoznata. 

7. Kao bitno fizičko biće, čovjek je kao i sva druga mate- 
rijalna tijela podvrgnut općoj nužnosti, u kojoj on ništa ne 
može mijenjati ni izmijeniti. Pojedina tijela kao uzroci pro- 
izvode učinke u drugim tijelima, pa tako i vanjski svijet za- 
daje utiske čovječjem mozgu, koji se u njemu urezuju i osta- 
vljaju tragove kao na voštanoj ploči. Spoznaja je pasivan 
učinak predmeta. 

8. Povijest se kreće prema prirodnim zakonima. Uzroci 
njezinih promjena leže u idejama ljudi, koje teže da ostvare 
svoje fizičke interese. Društvo je skup zasebnih egoističnih 
pojedinaca, koji se ugovorom udružuju, kako bi se međusobno 
koristili, t. j. uzajamno se iskorištavali. 

9. Kao apsolutna materija, bitak je vječan, nepromjenljiv, 
it. d. Sve je sada i tu, uvijek isto. Što jest, — jest, što nije, 
—nije i nikada ne će biti. Ova stalna prisutnost je temelj me- 
tafizike i sačinjava bit njene logike apstraktnoga identiteta. 
Metafizika ignorira horizont vremena i stoga za nju nema 
prave povijesti: razvitak je samo beskrajno ponavljanje. Bitak 
(priroda) se kreće u krugu kao vječno vraćanje istoga. 


U ovim okvirima kreće se, uz neka nebitna odstupanja, sva 
filozofija prosvjetiteljstva. Ona je odigrala ulogu teoretske 
pripreme društvenoga prevrata. Njezinu realizaciju izvela je 
Francuska revolucija, i time je novovjekovni evropski čovjek 
postigao svoju svjetsko-povijesnu afirmaciju. Tek nakon ove 
mogla je na koncu uslijediti i totalna misaona afirmacija gra- 
đanskoga čovjeka, koja prevladava prosvjetiteljstvo, ostvaruje 
se u filozofiji njemačkog idealizma i postiže svoj vrhunac u 
Hegelu. Stoga se Marx mogao javiti samo u Njemačkoj i tek 
kritikom Hegela prevladati građansko stanovište uopće i 
prodrijeti do pogleda u novu čovječnost. 

DODATAK 


UTOPIJSKI SOCIJALIZAM 


Francuska prosvjetiteljska filozofija našla je svoj završe- 
tak u Holbachovu sistemu mehaničkoga materijalizma i doži- 
vjela svoju dijalektičku negaciju u filozofiji njemačkoga kla- 
sičnog idealizma. Međutim, ona je progresivno djelovala i u 
drugim pravcima, i na njenim temeljima razvio se u Francu- 
skoj i moderni socijalizam.! Štoviše, postojao je cio jedan 
smjer francuskoga materijalizma, koji je vodio »direktno u 
socijalizam i komunizam«.* On je istaknuo niz momenata, koji 
su kasnije neposredno ugrađeni u osnove socijalizma. To su 
prirodna dobrota čovjekova i jednaka inteligencija ljudi, sve- 
moć iskustva i odgoja, utjecaj vanjskih uvjeta na život ljudi, 
visoko značenje radinosti, i t. d.3 Sve su tu značajni momenti, 
koji nedvoumno ukazuju na socijalističku tendenciju mate- 
rijalizma. 

Još u 18. stoljeću, kada je prosvjetiteljska filozofija bilje- 
žila svoje najveće uspjehe, javljali su se sporadično prvi 
socijalistički teoretičari, i može se reći, da je utopijski socija- 
lizam bio stalna popratna pojava prosvjetiteljstva, premda 
on u prvo vrijeme nije uhvatio dubljega društvenoga korijena 
i odigrao značajniju ulogu u socijalnim pokretima i ideologiji 
18. stoljeća. Teorijski pokušaji katoličkih opata Mablya i Mo- 
rellya, pa ni praktični eksperimenti Saint-Simona i Fouriera u 
19. stoljeću, u cjelini nikada nijesu prešli okvir utopije, želje 
i žudnje za neostvarljivim idealom, na kojega bi trebali da se 
ugledaju svi ljudi. U ovim utopijama dolazi prvi puta do izra- 


!»...po svom teorijskom obliku... moderni se socijalizam... u prvi 
mah javlja kao daljnje, u neku ruku dosljednije razvijanje načela, koja su 
istakli veliki francuski prosvjetitelji 18. stoljeća«, Fr. Engels, »Razvitak 
socijalizma od utopije do nauke«, str. 38. 

2.K. Marx, »La Sainte Fami:le«, p. 234. 

Ib. 

za još slaba snaga i svijest najsiromašnijih članova društva, 
prvih početaka proletarijata. Naivnost i religiozna obojenost 
ovih teorija odgovara društvenoj slabosti proletarijata i još 
nerazvijenoj kapitalističkoj proizvodnji tadašnje Francuske. 
Stoga su ove teorije morale biti više plod misaonih speku- 
lacija nadarenih i progresivnih ljudi, nego izraz određenih 
potreba klasne borbe proletarijata onoga vremena. 

Zajednička je značajka svih teorija utopijskoga socijalizma 
18. i prve polovine 19. stoljeća u tome, što one svagda nastu- 
paju kao vjesnici konačne istine i pravde, vječnoga uma, i 
najčešće se javljaju odjevene u kršćansko ruho, te sebe pro- 
glašavaju »novim kršćanstvom«. Rješenje svih čovječjih ne- 
daća one pronalaze u novim nacrtima za poboljšanje svijeta, 
koji samo govore o tome, kakav bi svijet trebao da bude, ali 
ne otkrivaju zbiljske elemente u postojećem, pomoću kojih bi 
zbiljnost ne samo trebala, nego mogla i morala da bude izmije- 
njena. U tome i jest razlika utopijskoga od znanstvenog so- 
cijalizma. 

Kao i prosvjetitelji, svi utopisti naivno vjeruju u iste dogme 
apstraktnoga razuma, kojima pokušavaju razbiti zablude i 
praznovjerice, na kojima se zasniva postojeći društveni po- 
redak. Razlika među njima svodi se na to, što prosvjetitelji 
zahtijevaju jednakost i slobodu samo za prosvjećene, za gra- 
dane, dok utopisti ovaj zahtjev radikaliziraju, proširuju ga na 
»najbrojniju i najpotlačeniju klasu«, dakle na cijelo društvo, 
te traže potpuno ukidanje svakog iskorištavanja čovjeka po 
čovjeku. Dok su prosvjetitelji težište svoje borbe stavljali na 
političko područje, utopisti ga premještaju na ekonomsko, i 
(pored znatnih odstupanja) u biti svi teže ograničenju, izjed- 
načenju ili potpunom ukidanju privatnoga vlasništva. 

Medu pojedinim utopistima također postoje znatne razlike 
u njihovu prilaženju ostalim društvenim, političkim i eko- 
nomskim pitanjima svoga vremena. Utopisti 18. i prve polo- 
vine. 19. stoljeća najviše se razlikuju po tome, što se u teori- 
jama prvih javlja prvi glas sumnje i nezadovoljstva s gra- 
danskim načelima i idealima, koji su tek čekali svoju političku 
realizaciju, dok se u naukama velikih utopista 19. stoljeća radi 
o jasnim znacima razočaranja u rezultatima Velike revolucije 
i težnje, da društvo krene dalje, nego što je građanstvo tada 
moglo i htjelo da ide. Odatle je kritika prvih toliko apstraktna, 
dok ovi posljednji često vrlo točno analiziraju zbiljske dru- 
štvene odnose i pri tom u biti dolaze do mnogih važnijih na- 

čela, koja su kasnije (pored drugih izvora) imala udjela u 
nastajanju znanstvenoga socijalizma. Kao i druge nauke me- 
đutim, i socijalizam ima svoju povijest, i prije nego što je 
postao znanost, bio je utopija. U svojim prvotnim oblicima, 
socijalizam nastupa kao obnovljeni kršćanski egalitarizam, 
spartanski strog, s naglašenim asketičkim crtama,* kao grub 
i sirov izraz pobune najsiromašnije i najbrojnije klase protiv 
nejednake raspodjele društvenoga bogatstva. 

Tragove potrošačkoga socijalizma nalazimo već na samom 
početku 18. stoljeća kod seoskoga župnika Jeana Mesliera. 
Podaci o njegovu životu nijesu nam sačuvani, ali je zato pa- 
žnje vrijedna njegova »Oporuka«, koja svjedoči o župnikovoj 
oštroj kritici njegova vremena. Odlomke iz toga djela prvi je 
objavio Voltaire u cilju antiklerikalne propagande. Meslier 
oštro kritizira licemjerno svećenstvo i otvoreno priznaje, da 
je cijeloga života mislio i radio protiv vlastite savjesti. Pita- 
jući se, što treba činiti, da bi svi ljudi postali sretni, Meslier 
odgovara, da ljude treba zajednički odgajati, uvesti obavezni 
rad i jednaku potrošnju za sve. To se pak može postići samo 
zajedničkim vlasništvom i jednakom raspodjelom potrošnih 
dobara, pa će nestati sva zla i poroci i zavladati će opća 
sreća. 

Najznačajniji predstavnik utopijskoga socijalizma prosvje- 
titeljstva svakako je bio opat Morelly, o čijem nam životu 
također nedostaju podaci. Poznat je po svom utopijskom ro- 
manu »Bazilijadi« (1753), u kojemu crta sliku idealnoga dru- 
štvenog poretka, gdje će svi ljudi biti jednaki. Njegovo glavno 
djelo predstavlja »Zakonik prirode« (Code de la nature), koji 
se 1755. anonimno pojavio u Amsterdamu i neko vrijeme po- 
grešno pripisivao Diderotu. 


»Zakonik prirode« zastupa nivelatorski komunizam i sma- 
tra, da sva društvena zla dolaze od privatnoga vlasništva. 
»Zakonik« sadrži niz određenja, na temelju kojih se ima izgra- 
diti novi društveni poredak. Najvažniji među lim  prirod- 
nim zakonima propisuje, da u novome društvu ne smije po- 
stojati nikakvo privatno vlasništvo, izuzevši najvažnijih pred- 
meta za oscbnu upotrebu. Svaki će građanin biti u službi za- 
jednice i ona će ga pravedno nagrađivati za njegov rad. Na- 
pokon, svrha novoga poretka mora se sastojati u tome, da 


“ Usp. K. Marx, »Ekonomskc-filozofski rukopisl«, »Ran! radovi«, str. 226, 
i Fr. Engels, »Razvitak socija'izma i t. d.«, str. 38. 

svatko radi za opće dobro prema svojim sposovnostima i od 
zajednice prima prema svojemu radu. Rad je organiziran 
planski i obavezan za sve članove društva. Oni se posredstvom 
javnoga i besplatnoga odgoja već odrana spremaju za svoj 
budući poziv. Od 20. do 25. godine svi se moraju baviti ratar- 
stvom (utjecaj fiziokrata). Od 15. do 18. godine svi moraju 
stupiti u brak i on je obavezan sve do 40-te godine, a prvih 
10 godina je nerazvediv. Osnovni zadatak odgoja sastoji se u 
otklanjanju loših navika i poroka, te razvijanju društvenoga 
nagona. Pritom najveću ulogu imaju pozitivne znanosti, dok 
je metafizika ograničena na opće religiozno načelo, u skladu 
s božjom zapovijedi: ljubi bližnjega svoga kao samoga sebe. 
Ako bi itko pokušao da ponovo uvede privatno vlasništvo, 
to bi se smatralo najvećim zločinstvom i oštro kaznilo, jer 
pravi probici pojedinaca nalaze svoje zadovoljenje samo u 
skladu s interesima zajednice i jedinstvu s njome. 


Morellyjeva teorija još je vrlo naivna, ali je u svoje doba 
izražavala najborbenije tendencije predrevolucionarnoga pro- 
letarijata i stoga utjecala na utopiste 19. stoljeća. 


Znatno blaži od Morellya bio je drugi poznati utopist fran- 
cuskog prosvjetiteljstva, opat Bonnot de Mably (1708—1785), 
stariji polubrat Condillacov i suodgojitelj princa od Parme. 
U svome glavnom djelu »O zakonodavstvu ili načela zakona« 
(De la legislation ou principes des Lois, 1776), on izlaže nauku 
umjerenoga socijalizma. Mably ne zahtijeva potpuni društveni 
preobražaj kao Morelly, već samo umjerene i mirne reforme. 
Načelo zakona nije podložno variranju klime i ćudoređa, kako 
je to smatrao Montesquieu, već apsolutno i nužno. Svrha je 
pak zakona u tome, da osiguraju pravednu i jednaku raspo- 
djelu sredstava za život i užitak. Imovinska nejednakost je 
izvor najvećih poroka (častoljublja, lakomosti i t. d.). Društve- 
na nejednakost doduše proizlazi iz privatnoga vlasništva, ali 
se ovo ne može otkloniti odjednom, a najmanje pak nekom 
nasilnom kolektivizacijom, jer bi to značilo kraj civilizacije 
i povratak u barbarstvo. Treba se ograničiti na postepene 
reforme, koje društvo može primiti bezbolno i koje smjeraju 
samo zajedničkom vlasništvu potrošnih dobara, dok ostalo 
privatno vlasništvo treba da bude ograničeno. U tu svrhu treba 
ukinuti nasljedno pravo, suvišne poreze i luksus viših klasa, 
tako da bi se privatno vlasništvo što više izjednačilo i svi bi 

postali jednaki pred zakonom. Napokon i javni odgoj mora 
ljude usmjeravati da rade za opću dobrobit i zajedničke pro- 
bitke cijeloga društva. 

Mably i Morelly su predstavnici ranog utopijskog socija- 
lizma i njihova kritika građanstva još je ograničena feudal- 
nim okvirima: oni su teoretičari socijalizma prije francuske 
građanske revolucije. Naprotiv, poslije revolucije počinje nova 
etapa utopijskoga socijalizma, koji zastupaju Saint-Simon i 
Fourier. Njihove su teorije mnogo bliže zbiljnosti, njihova kri- 
tika građanskoga poretka poprima konkretnije oblike, i oni prvi 
puta pokušavaju prevladati apstraktno načelo potrošačkoga so- 
cijalizma. No i u njihovo doba, ekonomski odnosi kapitalizma 
bili su još uvijek nerazvijeni. Stoga su i društveni sukobi 
između nove vladajuće klase i najsiromašnije klase tek zapo- 
činjali. Proletarijat je bio još politički nezreo da preuzme 
vlast i zato su oblici novoga društva izmišljeni iz glave Saint- 
Simon i Fourier apstrahiraju od povijesnoga toka i propagi- 
raju svoje nazore, ne bi li ljudi uvidjeli, da će ostvarenjem 
njihovih nacrta čovječanstvo postići vječnu sreću. 

Između utopijskog socijalizma 18. i 19. stoljeća kao prije- 
lomna točh:» nastupa Francuska revolucija i kao njena značaj- 
na epizoda javlja se »Urota jednakih« Gracchusa Babeujfa. 
Zahtijevajući da se pod svaku cijenu provede ustav od 1793. 
i da se pođe dalje od toga, Babeuf je oko sebe okupio naj- 
siromašnije revolucionarne slojeve i istaknuo krilaticu o uki- 
danju privatnoga vlasništva, o jednakosti posjeda i uopće 
o jednakosti ljudi u svakom pogledu. Zajednica dobara treba 
da posluži kao osnov te sveopće jednakosti, koja se može 
ostvariti samo pretvaranjem sviju ljudi u radnike, ukidanjem 
znanosti i umjetnosti kao luksusa, i uopće svih zanimanja. 
osim ratarstva. — »Urota jednakih« može se smatrati prvim 
revolucionarnim pokušajem ostvarenja socijalizma u povijesti. 

Naprctiv, Claude Henri Comte de Saint-Simon (1760—1825) 
kao umjereni prosvjetitelj apelira na umove svojih suvreme- 
nika i predlaže im nacrt za društveni preobražaj. U tu svrhu 
napisao je bezbroj djela, od kojih su najvažnija: »Ženevska 
pisma« (1802), »Industrijski sustav« (1821) i napokon »Novo 
kršćanstvo« (1825). 

U njegovu stvaranju jasno se ocrtavaju tri faze. U početku 
on je bio oduševljen znanošću, i zahtijevao, da se ona prestane 
zasnivati na teologiji, te da postane pozitivnom. Znanost mora 
“tražiti činjenice iskustva, kako bi došla do praktičnih pro- 

nalazaka, koji će moći zadovoljiti čovjekove potrebe i olakšati 
mu život. Ovim momentom Saint-Simon je zapravo postavio 
temelje nauke, koju će razviti njegov učenik Comte, i naziva 
se pozitivizmom. 

U vrijeme velikih političkim preobražaja 1814—1815., kada 
je nestalo Napoleonovo carstvo i uspostavljen »legitimni« pore- 
dak u Evropi, Francuska je bila na koljenima i pobjedničke 
savezničke čete ušle su u Pariz. Saint-Simon usprkos vremenu 
smjelo predlaže »reorganizaciju evropskoga društva« na osno- 
vi ujedinjenja velikih nacija i zajedničkoga feudalnog par- 
lamenta Francuske, Njemačke i Engleske. Tako i on, pored 
Kanta, spada među značajne pobornike »ujedinjene Evrope« 
u prošlosti. 

Najznačajnija je treća, posljednja faza njegova života i 
stvaranja, kada on izrađuje nacrt za uređenje budućnosti. 
Društvo se dijeli na dvije osnovne klase: dokonu i industrij- 
sku. Industrijalci su za Saint-Simona svi radni ljudi, t. j. kapi- 
talistički poduzetnici (trgovci, tvorničari i bankari) i pravi 
najamni radnici. Budući je njegova teorija prvenstveno upe- 
rena protiv parazitizma aristokracije, koja živi od rente i sama 
ništa ne proizvodi, Saint-Simonu svakako najprije upada u oči 
njezina opreka prema svim produktivnim ljudima, a to su 
naizgled svi oni, koji nisu dokoni. Nezaposlenost jednoga di- 
jela društva glavni je uzrok društvene bijede i nejednake ra- 
spodjele bogastva. Opreku između »neradnika« i »radnika« 
(industrijalaca) Saint-Simon rješava na taj način, da industri- 
ialci preuzmu političku vlast i formiraju »ekonomsku vladu«, 
koja više ne će upravljati ljudima, već korisnom proizvodnjom, 
t. j. stvarima, a ljudi će slobodno raditi prema svojim sposob- 
nostima i dobivati prema potrebi. Obične radnike, međutim, 
Saint-Simcn je nazivao barbarima i smatrao, da oni to ne bi 
mogli izvesti bez nasilja, čega se on najviše plašio, jer bi to 
izazvalo sličnu »katastrofu«, t. j. revoluciju kao 1789. Ukida- 
njem prava naslijeđa nestat će dokone klase i ostat će samo 
industrijalci. Među njima je Saint-Simon dopuštao konkuren- 
viju i vlasništvo na kapital, što mu se činilo normalno. Ipak je 
bitno pri svemu to, da Saint-Simon postavlja dva osnovna za- 
htjeva, koje je preuzeo i znanstveni socijalizam: ukidanje, t. j. 
odumiranje klasa i države. U tome je njegova epohalna za- 
sluga, a treba istaći, da je on u svojim posljednjim godinama, 
osobito u »Novom kršćanstvu« isticao zahtjev, da se osigura 
pristojan život i zadovolje potrebe »najbrojnije i najsiroma- 

šnije klase«, pri čemu je svakako mislio i na prave najamne 
radnike, premda mu je klasna opreka između njih s jedne 
i kapitalista s druge strane, tada još nužno ostala skrivena. 

Ovaj posljednji zahtjev njegove nauke još su više radikali- 
zirali njegovi učenici Bazard i Enfantin, koji se mogu sma- 
trati glavama velike saintsimonističke škole. Prvi je potanje 
razvio ekonomsku stranu učiteljeve nauke, dok je drugi cije- 
lome sistemu dao religiozni smjer i učitelja smatrao novim 
spasiteljem. 

Drugi veliki utopist, Charles Fourier (1772—1837), nije 
imao širinu pogleda kao prvi, ali se zato odlikovao velikom 
i podjednako dubokom duhovitošću u kritici postojećeg.“ Po- 
malo nastran u ličnom životu, napisao je također znatan broj 
djela, u kojima se zbog naročitoga stila i načina pisanja danas 
teško snalaze i stručnjaci. Glavna su od njih: »Opće jedinstvo« 
i »Novi svijet«. Značajan je osobito po tome, što je svoje na- 
zore uporno pokušavao praktično ostvariti u nizu t. zv. falan- 
sterija. To su trebala da budu mala udruženja proizvođača, 
u kojima je rad organiziran zajednički i planski prema načelu, 
da svaki rad mora postati privlačan. Štoviše, on mora postati 
užitkom, a to će se postići samo na taj način, da se organi- 
zacija rada uskladi s čovječjom prirodom. Nju Fourier nalazi 
u društvenom nagonu i na njemu on zasniva svoj sistem po- 
treba i zadovoljenja tih potreba, što treba da bude u skladu. 
Nadalje, čovjek mora mijenjati predmet rada, svoje zanima- 
nje, jer svaki rad, ako ga vršimo cio život, nužno postaje 
dosadan i nezanimljiv. Ljudi se dakle moraju baviti raznim 
poslovima u toku dana i to će im svaki posao učiniti ugodnim. 
Osim toga, ljudi su različiti prema interesu. Strasti su njihovi 
pokretači, žudnja za veličinom i natjecanjem. Upravo na tome 
Fourier zasniva i svoje »strastvene nizove«, koji u falangama 
okupljaju ljude oko raznih poslova i potiču ih, da se među- 
sobno natječu. Za svakog pojedinca točno je predviđeno, 
što u koje doba dana treba da radi, i t. d. Svi članovi [a- 
lange okupljeni su u jednoj velikoj palači, koja obiluje naj- 
raznovrsnijim prostorijama za rad i zabavu. Palače pojedi- 
nih falansterija ne smiju biti na okupu, jer velike gradove 
Fourier smatra zlom civilizacije, te rad pojedinih falanga ne 
smije biti ceniraliziran. Suprotno Saint-Simonu, koji jedinim 
produktivnim radom smatra industriju, Fourier zastupa ra- 


5 Fr. Engels, »Razvitak socljalizma 1 t. d.«, str. 43. 


140 


tarstvo. Na taj način, premda se bori protiv loših posljedica 
podjele rada za integralnu ličnost, na koncu kao i Saint-Simon 
ipak podliježe duhu vremena: izvor štetnosti privatnoga vla- 
sništva za njega proizlazi samo iz jednoga posebnog oblika 
rada, dok se drugi uzdiže do općega načela." Ograničenost nje- 
gova vremena očituje se pak najviše u tome, što Fourier u 
falangama zadržava privatno vlasništvo i nasljedno pravo. 
Razlika između bogatih i siromašnih za njega je prirodna 
posljedica različitih sposobnosti ljudi, i stoga ona treba da 
ostane kao poticaj na međusobnu konkurenciju članova fa- 
lange, što će povećati proizvodnju i t. d. Štoviše, da bi za svoj 
hacrt pridobio kapitaliste, Fourier im obećava velike profite, 
ako svoj kapital ulože u njegov pothvat. On zahtijeva samo 
ukidanje zemljišnoga vlasništva, dakle kao i Saint-Simon, traži 
ukidanje prava zemljišne aristokracije. Napokon, ovo novo 
društvo treba da se ostvari mirno, slobodnim pristupanjem 
pojedinaca, jer će ljudi uvidjeti, da će im tako postati bolje. 
Fourier je svagda otklanjao svako nasilje kao sredstvo borbe 
i bio protiv revolucije, za socijalističko prosvjećivanje ljudi! 

Svoj novi poredak Fourier naziva Udruženjem, koje će u 
višoj fazi postati Harmonijom, i suprotstavlja ga postojećem 
stanju, koje naziva Civilizacijom. U nacrtu socijalnoga razvoja 
čovječanstva Fourier razlikuje tri velika razdoblja: Barbar- 
stvo, Civilizaciju i Udruženje, od kojih se svako dijeli na ne- 
koliko faza. Svako razdoblje ima svoj početak i kraj, uzlaznu 
i silaznu etapu, i tako se Fourier svojevrsno približava dija- 
lektičkom poimanju povijesnoga napretka. 

Od njegovih učenika najpoznatiji je Victor Considerant, 
koji je u Sjedinjenim državama pokušao osnovati nekoliko 
falansterija. 

Ocijenjujući povijesno značenje socijalista utopista, moramo 
istaknuti, da su oni genijalno naslutili dolazak novoga dru- 
štva, ali to nijesu mogli znanstveno dokazati, niti pronaći one 
realne povijesne snage u starom građanskom poretku, koje 
će ga moći srušiti i preobraziti u novi. To je uspio tek Marx, 
ali je francuski socijalizam pritom odigrao značajnu ulogu, 
kao jedan od »tri izvora i tri sastavna dijela marksizma«. 


* K. Marx, »Ekonomsko-filozofski rukopisi«, »Rani radovl«, str. 225. 

HISTORIJSKI I KRITIČKI RJEČNIK 


SVEZAK XV. 


OBJAŠNJENJA 


o izvjesnim stvarima, razasutim u ovome rječniku, koje mogu 
biti svedene na četiri glavne točke: 


1. Na pohvale osoba, koje niječu providnost ili opstojnost božju. 
II. Na prigovore manihejaca. III. Na prigovore pironovaca. 
IV. Na prostote, 


PRVO OBJAŠNJENJE 


(O bezbožnicima) 


Primjedba, što je učinjena o ćudoređu nekih osoba, koje nisu 
bile religiozne, ne može pogoditi pravu vjeru niti joj biti 
na štetu, 


Mole se oni, koji su negodovali, što sam ja rekao, da je bilo 
bezbožnika i epikurejaca, koji su u ćudoređu nadmašili ve- 
činu neznabožaca, da dobro razmisle o razmatranjima koja ću 
im iznijeti. Ako tako učine, njihovo negodovanje će proći i 
potpuno nestati: , 

I. Strah i ljubav prema Bogu nisu jedini pokretači ljud- 
skih čina. Ima i drugih načela, koja čovjeka potiču da 
djeluje: ljubav za pohvalu, strah od sramote, nagnuća tem- 
peramenta, sudske nagrade i kazne imaju veliku moć nad 
ljudskim srcem. Sumnja li netko u to, onda sigurno ne zna, 
što se u njemu zbiva i što mu pravilan tok svijeta svaki čas 

može staviti pred oči. Nije pak vjerojatno, da bi netko bio 
tako glup, i to ne bi znao. Dakle ono, što sam ja tvrdio o dru- 
gim pokretačima ljudskih čina, može se staviti među opće 
pojmove. 


II. Strah i ljubav prema Bogu nisu uvijek djelotvornija 
načela, nego sva ostala. Ljubav prema časti, strah pred sra- 
motom ili pred smrću, ili pred mukama, nada u promaknuće, 
djeluje kod izvjesnih ljudi mnogo jače, nego boguugodna že- 
lja i strah da ne povrijedimo njegove zapovijedi. Sumnja li 
netko u to, onda ne pozna jedan dio svojih postupaka, i ne- 
poznato mu je, što se svaki dan zbiva na zemlji. Svijet vrvi 
ljudima, koji radije padaju u grijeh, nego da ne ugode nekom 
vladaru, koji može stvoriti ili srušiti njihovu sreću. Svaki se 
dan potpisuju članci vjere protiv svoje savjesti, kako bi se 
zadržalo svoje dobro, ili se izbjegao zatvor, izgon, smrt i t. d. 
Ratnik, koji je sve napustio radi svoje religije i koji stoji 
pred izborom, ili da uvrijedi Boga, ako se osvećuje radi jedne 
zaušnice, ili da ga smatraju kukavicom, ako se ne osvećuje, 
ne miruje prije, nego što si je radi te uvrede pribavio zado- 
voljštinu, izlažući se opasnosti da nekoga ubije, ili da sam 
bude ubijen u stanju, iza kojega će doći njegovo vječno pro- 
kletstvo. Nije vjerojatno, da bi netko bio tako glup, te ne bi 
te činjenice znao. Stavimo, dakle, među opće pojmove ovu 
moralnu izreku: Strah i ljubav prema Bogu nisu uvijek naj- 
djelotvornija načela ljudskih čina. 


III. Ako to pretpostavimo, ne treba promatrati kao sra- 
motan paradoks, već štoviše kao sasvim moguću stvar, da ljudi 
bez religije prema ćudoređu bivaju jače tjerani nagnućima 
temperamenta, koje prati ljubav za pohvale i podupire strah 
od beščašća, nego drugi ljudi, koji tome bivaju tjerani nago- 
nima instinkta. 


IV. Negodovanje bi trebalo da bude mnogo veće, što se 
vidi toliko ljudi, koji su uvjereni u istine religije i uronjeni 
u opačine. 


V. Čudnije je, da su neznabošci poganstva činili dobre po- 
stupke, nego da su ateistički filozofi živjeli kao pošteni ljudi. 
Jer ti su neznabošci morali biti nagnani na opačinu svojom 

vlastitom religijom. Kako bi oponašali boga — što je svrha 
1 Srž religije — oni su morali vjerovati, da treba da postanu 
varalice, zavidnici, bludnici, brakolomci, homoseksualci, i t. d. 


VI. Odatle se može zaključiti, da su neznabošci, koji su 
živjeli pošteno, bili vodeni samo idejama uma i poštenja, ili 
željom prema pohvali, ili temperamentom, ili drugim sličnim 
načelima, koja se sva mogu sresti i u bezbožnika. Zašto, dakle, 
očekivati, da će se više kreposti naći u poganskom nezna- 
boštvu, nego u bezbožništvu? 


VII. Dobro se pak opaža, da ja, govoreći o ćudoređu nekih 
bezbožnika, nisam njima pripisao nikakve prave kreposti. Nji- 
hova umjerenost, njihova čednost, njihova čestitost, njihov 
prezir bogatstva, njihova revnost za opće dobro, njihovo nag- 
nuće da pomognu bližnjemu, nisu proizlazili iz ljubavi božje 
i nisu težili, da ga poštuju i slave. Oni sami su bili njen izvor 
1 svrha. Njihova osnova, kraj i cilj, jest samoljublje. To su 
bili samo lijepi grijesi, splendida peccata, kako je rekao sv, 
Augustin za sva velika djela pogana. Dakle, kazati o nekim 
bezbožnicima ono, što sam ja o njima rekao, ni na koji način 
ne znači povrijediti prednosti prave religije. Uvijek je istina, 
da se dobra djela rađaju samo u njenome krilu. I što joj je 
stalo do toga, da sljedbenici lažnih bogova nisu mudriji u svo- 
jim životnim postupcima, nego oni, koji nemaju nikakve re- 
ligije? Koja joj prednost od toga, da obožavatelji Jupitera i 
Saturna nisu toliko napredovali u pokvarenosti, kao be- 
zbožnici? 


VIII. Ako su oni, koji su negodovali, tvrdili, da se ne može 
hvaliti Epikurovo ćudoređe, ne dokaže li se da je za krepo- 
stan život svejedno, ako nemamo nikakvu religiju ili neku 
ispovijedamo, onda nisu razumjeli vještinu zaključivanja i 
nikako nisu shvatili u čemu je bilo pitanje. Bezbožništvo ja 
nikada nisam ni s čim usporedio, nego li s pogar.stvom. Dakle 
prava religija je izvan opasnosti. Radi se samo o religijama, 
koje je uveo i podbadao đavao. Pitanje je, da li su oni, koji 
su ispovijedali obred toliko sraman u svom podrijetlu i na- 
pretku, kao što je bio onaj, bili revniji u vršenju ćudoređa, 
nego bezbožnici. Ja pretpostavljam kao nesumnjivu i sasvim 
odlučnu točku, da u pravoj religiji ima ne samo više kreposti, 
nego svuda drugdje, već i da izvan te religije nema ni prave 

kreposti, niti plodova pravednosti. Čemu služi, da se pokaže 
kako postoji bojazan, da ja vrijeđam tu pravu religiju? Ima li 
ona udjela u zlu, koje se može reći o lažnoj? I ne treba li se 
bojati da će velika revnost, što se pokazuje, izazvati negodo- 
vanje umnih ljudi, koji će uvidjeti, da to znači nepotrebno se 
zalagati za obred, koji je Bog prokleo i koji je stvorio đavao, 
kako to priznaju svi naši doktori teologije? 


IX. Ja doista ne bih mogao uzeti za zlo, što se mrmlja, 
kad bih bio napravio roman, gdje bi osobe bile kreposne i bez 
religije. Jer, kako bih ja bio gospodar njihovih postupaka 1 
riječi, bio bih slobodan da ih slikam po ukusu najsavjesnijih 
čitalaca. No moj je Rječnik povijesno djelo i ja nemam prava 
da u njemu ljude prikazujem tako, kako se htjelo, da bi oni 
bili. Moram ih prikazati takvim, kakvi su oni dojsta bili. Ne 
mogu prešutjeti ni njihove poroke, ni njihove kreposti. Zato 
što ja o ćudoređu nekih bezbožnika ne kažem ništa drugo, 
nego to, što o tome kazuju pisci, koje sam naveo, nema razloga, 
da se protiv mene negoduje. Da bi se ovi kritičari osvijestili. 
treba ih samo pitati, da li vjeruju, da je dužnost povjesničara 
prešućivanje istinskih činjenica. Siguran sam, da to ne će 
tvrditi nikada. 


X. Doduše vjerujem, da ima ljudi, koji su dovoljno pro- 
stodušni, da bi tvrdili, kako povjesničar mora ugušiti neku 
činjenicu, ako je ona u stanju da smanji užas bezbožništva 1 
duboko poštovanje prema religiji uopće. No ja ih najponiznije 
molim, da mi ne zamjere što i ja dalje vjerujem, da Bogu 
nisu potrebne te govorničke vještine, te ako je tome bilo 
mjesto u nekoj pjesmi ili govoru, odatle ne proizlazi, da sam 
ja to morao usvojiti u jednom historijskom Rječniku. Oni će 
mi dopustiti, da im kažem, kako je dovoljno, da se radi za 
dobru religiju. Jer sve ono, što bi se činilo za religiju uopće, 
služilo bi podjednako poganstvu kao i kršćanstvu. 


XI. Utoliko bi me više trebalo kuditi, kada bih bio gušio 
istine, na koje se tuže, jer osim što bih postupao protiv osnov- 
nih zakona povijesna umijeća zamračio bih stvari, koje su 
u osnovu vrlo probiiačne za istinski sistem milosti. Ja sam na 
drugome mjestu! pokazao, da ništa nije zgodnije, da bi se 


T Vidi «Razne misli o kometima«, str. 437., 490, 599.; i Dodatak tim nu- 
slima, str. 58., 110. 

dokazala pokvarenost ljudskoga srca, — ta prirodno nesavla- 
diva pokvarenost, koja se može savladati samo pomoću Duha 
svetoga — nego da se pokaže, kako su oni, koji nemaju udjela 
u natprirodnim pomoćima, podjednako pakosni u vršenju neke 
religije, kao i oni, što žive u bezbožništvu. Tome dodajem, da 
se pelagijevcima ne može pričiniti veće zadovoljstvo, nego 
kad im se kaže, da je strah pred lažnim bogovima mogao po- 
krenuti pogane, da isprave neki porok. Jer ako su se oni iz 
straha, da ne privuku nebesko prokletstvo mogli uzdržati od 
zla, onda su se, također iz želje za duhovnim nagradama, 
mogli obratiti kreposti i konačno si pribaviti ljubav božju. 
To znači, da su oni mogli ne samo da se Boga boje, nego i da 
ga ljube i da djeluju prema tom dobrom načelu. Dvije poluge, 
kojima se upravlja čovjekom, jesu strah pred zakonom i želja 
za nagradom. Ako može biti pokrenut onom, to može biti 
pokrenut i ovom. Ne može se iskreno prihvatiti jedna od tih 
stvari, a druga odbaciti. 


XII. Ako su neke pravednije i prosvjećeniie osobe, kao 
jedini razlog svoga negodovanja obično navodile usiljenost, 
s kojom im se činilo, da ja svojim čitaocima ističem dobar 
život bezbožnika, onda bih ja njih molio, da shvate, kako se 
usiljenost u navedenom slučaju može potpuno oprostiti, te 
čak može biti i poučna. Da bi se dobro razumjelo, treba se 
samo podsjetiti jednog umetka moje rasprave o kometima. 
Prava svrha toga djela bila je, da se pomoću teološkoga osno- 
va opovrgne ono, što se obično kaže o predznacima kometa.t 
Nužnost, da se taj osnov učvrsti, odvela me do uspoređivanja 
bezbožništva i poganstva. Jer bez toga bi moj dokaz bio izlo- 
žen prigovoru, koji bi ga onesposobio da dokaže ono, što je 
trebalo da dokažem... Dakle ja nisam ni samovoljno, niti iz 
drskosti iznosio činjenice, koje su smjerale na to, da pokažu, 
kako bezbožnici u svom ćudoredu nisu nužno pokvareniji, 
nego neznabošci... Žestoko se vikalo protiv toga mjesta moga 
djela i pokušavalo se, da se ono proglasi opasnim. Ja sam, 
dakle, bio obavezan, da ga branim onoliko, koliko mi je to 
dopuštao um i istina, i prema tome se u buduće nitko ne smije 
uvrijediti, ako ja svoje čitaoce, kad se za to pruži prilika, 
izvijestim, kako nas povijest naučava, da su izvjesne osobe, 
koje su nijekale opstojnost ili providnost božju, ili besmrtnost 
duše, ipak živjele kao pošteni ljudi. 


I Vidi predgovor trećem izdanju. 


DRUGO OBJAŠNJENJE 
(O manihejcima) 


Na koji način treba shvatiti ono, što sam ja rekao 
o prigovorima manihejaca. 


Rimokatolici i protestanti vode među sobom rat radi ne- 
brojenih članaka vjere, ali oni se slažu u tome, da su tajne 
Evanđelja iznad uma. Istodobno je bilo teologa, koji su pri- 
znali, da su tajne, što ih niječu socinijanci, protiv uma. Ja se 
tom prednošću ne ću služiti, dovoljno mi je, da se jednodušno 
prizna, da su one iznad uma. Jer odatle nužno proizlazi, da je 
nemoguće riješiti teškoće filozofa, i prema tome, da će se 
jedna rasprava, gdje ćemo se služiti samo prirodnom svjetlo- 
šću, uvijek završiti na štetu teologa, te da će oni biti prisiljeni 
da popuste i da se sklone pod kanon natprirodne svjetlosti. 

Očevidno je, da um nikada ne može shvatiti ono, što je 
iznad njega. Ako bi pak on sebi mogao pribaviti odgovore na 
prigovore, koji pobijaju dogme o Trojstvu i osobnom sjedi- 
njenju, onda bi on dostigao te dvije tajne, podvrgao ih sebi, 
obrađivao ih i prilagođivao sve do posljednjih suočenja s prvim 
načelima, ili s poučcima, što proizlaze iz općih pojmova, sve 
dok ne bi zaključio, da se one slažu s prirodnom svjetlošću. 
On će dakle činiti to, što prelazi njegove snage, uzdići se iznad 
svojih granica, $to je formalno proturječno. Dakte, treba reći, 
da on ne može pružiti odgovore na svoje vlastite prigovore, 
te da on tako dugo ostaje pobjednik, sve dok ne pribjegnemo 
božjem autoritetu i nužnosti, da svoj razum podložimo vjer- 
skoj poslušnosti. 

Pokušajmo to učiniti još jasnijim. Ako su neke nauke 
iznad uma, onda su s one strane njegova domašaja. Ako su s 
one strane njegova domašaja, onda ih on ne može shvatiti. 
Ako ih on ne može shvatiti, onda ih ne može razumjeti. Ako 
ih ne može razumjeti, onda on ne može naći nikakve predo- 
džbe, nikakva načela, koje bi bilo izvor rješenja. Prema tome 
će prigovori, što bi ih on bio stavio, ostati bez odgovora, ili, 
što je isto, na njih će se odgovoriti samo nekim razlikova- 
njem, koje će biti toliko nejasno, kao i sama tvrdnja. koja je 
bila napadnuta. Poznato je pak, da prigovor, koji je zasnovan 

na prilično razgovijetnim pojmovima, ostaje podjednako po- 
bjednik, bilo da na to ne odgovorite ništa, bilo da date odgo- 
vor, od kojega nitko ne može ništa razumjeti. Može li doći 
do odluke između čovjeka, koji vam prigovara ono, što vi 1 
on shvaćate sasvim jasno, i vas, što se možete braniti samo 
odgovorima, gdje ni vi, ni on, ne shvaćate ništa? 

Svaka filozofska rasprava pretpostavlja, da se sporne 
strane slažu u izvjesnim određenjima i da priznaju pravila 
silogizma, te oznake po kojima se poznaju loši zaključci. Na- 
kon toga sve se sastoji u ispitivanju, da li je neka postavka 
posredno ili neposredno u skladu s načelima, u kojima postoji 
slaganje; jesu li premise nekog dokaza istinite, da li je za- 
ključak povučen dobro, nije li bio upotrebljen silogizam od 
četiri termina, nismo li povrijedili neki poučak iz poglavlja 
de oppositis, ili sophisticis elenchis, i t. d. 

Odatle treba zaključiti, da tajne Evanđelja, koje su nat- 
prirodne vrste, niti mogu, niti moraju biti podvrgnute pra- 
vilima prirodne svjetlosti. One se ne mogu ogledati s filo- 
zofskim sporovima. Njihova veličina, njihova uzvišenost im ne 
dopušta, da se tome podvrgnu. Bilo bi protiv prirode stvari, 
kad bi one iz takve borbe izišle pobjednički. Njihov je bitan 
značaj, da budu predmet vjere, a ne predmet znanosti. One 
više ne bi bile tajne, ako bi ih um mogao riješiti bez teškoća. 
Stoga, umjesto da nalazimo čudnim, što netko priznaje, da ih 
filozofija može napasti, ali da napad ne može odbiti, moralo 
bi se negodovati, ako bi netko rekao suprotno... 3 


Oni, koji će se potruditi, da pažljivo razmotre sve, što sam 
ja izložio u ovom objašnjenju, nesumnjivo će prestati da budu 
uvrijeđeni onim, što im je dalo povoda, da mrmljaju protiv 
članka PAVLOVCI, i t. d. Oni će vidjeti, da se taj članak, kao 
i članci, gdje se raspravlja ista građa, mogu čitati bez nego- 
dovanja, pa čak i s utjehom, ukoliko se dobro podsjetimo: 


I. Da je evanđeoskim tajnama svojstveno, da budu izvr- 
gnute prigovorima, koje prirodna svjetlost ne može rasvijet- 
liti. 

3 Valja primijetiti, da se ne mogu prokleti oni, koj: nastoje, da te tajne 


pomire s filozofijom. Njihovi motivi mogu biti dobri i njihov rad, uz božji 
blagoslov, može katkada biti koristan. 

II. Da nevjernici opravdano ne mogu izvući nikakvu pred- 
nost odatle, da načela filozofije ne pružaju rješenje teškoća, 
što ih zadaju tajnama Evanđelja. 


III. Da prigovori manihejaca o podrijetlu zla i o predo- 
dređenosti, uopće ne moraju biti razmotreni ukoliko poriču 
predodređenost, već samo s obzirom na to, da su podrijetlo 


tajna kršćanstva. 


IV. Da svakome dobrom kršćaninu mora biti dovoljno, da 
se njegova vjera oslanja na svjedočanstvo riječi Božje. 


V. Da je manihejski sustav, razmatran sam o sebi, besmi- 
slen, neobranjiv i oprečan idejama reda; da je predmet od- 
bijanja istim razlozima i da ne može odstraniti teškoće. 


VI. Da se svakako ne može negodovati protiv mojih izjava, 
ukoliko se ne negoduje i protiv nauka najortodoksnijih teo- 
loga, budući da je sve što sam ja rekao prirodna i neizbježna 
posljedica njihovih misli, i budući da sam ja samo opširnije 
naveo ono, što su oni naučavali na kraći način. 

Možda će neki ljudi moje opovrgavanje manihejizma sma- 
trati nesavršenim, jer ne odgovaram na prigovore, koje sam 
izložio u ime manihejaca. One, koji su tako savjesni, molim, 
da se podsjete, da ja ne znam takvih očevidnih odgovora, koji 
proizlaze iz prirodne svjetlosti; odgovori pak, što ih može 
pružiti Sv. pismo, nalaze se u bezbrojnim spornim knjigama. 

Oni, što pitaju za korist ili za cui bono raspravljanja, koja 
im se nisu sviđala, vidjet će moj odgovor u trećem objašnjenju. 


TREĆE OBJAŠNJENJE 


(O pironovcima) 


Da to, što je u ovom rječniku rečeno o pironizmu, religiji ne 
može biti na štetu. 


I. Kao osnov ovoga trećeg objašnjenja, najprije postavljam 
to izvjesno i neosporno načelo, da je kršćanstvo natprirodnoga 
reda, te da je vrjegova osnovica najviši autoritet božji, koji 

nam postavlja tajne, ne zato, da bismo ih mi razumjeli, već 
zato, da bismo ih vjerovali sa svom poniznošću, koju dugu- 
jemo beskonačnome biću, koje ne može ni varati, ni biti pre- 
vareno. To je polarna zvijezda sviju raspravljanja i svih spo- 
rova o člancima vjere, koje nam je Bog objavio pomoću Isu- 
sa Krista. 

Odatle nužno proizlazi, da sudište filozofije nije nadležno 
za presudu kršćanskih religioznih sporova, imajući na umu, 
da oni pripadaju samo pod sudište Objave. 

Svaki spor o questio juris (opravdanosti) zaslužuje, da se 
nakon prve riječi odbaci. Nitko ne smije ispitivati, treba li 
vjerovati ono, što Bog nareduje da se vjeruje. To mora va- 
žiti kao prvo načelo u religioznim pitanjima. Stvar je meta- 
fizičara, da ispituju ima li Boga i da li je on nepogrešiv.! No 
kršćani kao kršćani moraju pretpostavljati, da je ta stvar već 
riješena. 

Dakle, radi se samo o questio facti (činjeničnosti), da se 
znade, hoće li Bog da vjerujemo ovo ili ono. U to mogu su- 
mnjati dvije vrste ljudi; jedni, jer ne vjeruju, da je Sv. pismo 
božansko; drugi, jer ne vjeruju, da je smisao objave taj ili taj. 

Sav spor, u koji se kršćani mogu upustiti s filozofima, svo- 
di se na questio facti, da li su Sv. pismo sastavljali pisci, koje 
je nadahnuo Bog. Akv dokazi, koje o tome navode kršćani, 
ne uvjeravaju filozofe, razgovor se mora prekinuti. Jer bilo 
bi beskorisno, da se upustimo u posebno ispitivanje Trojstva, 
itd, s ljudima, koji ne priznaju božansko podrijetlo Sv. pi- 
sma, — jedino sredstvo pomoću kojega možemo prosuditi tko 
u cijelome sporu ima krivo, a tko pravo. Objavljeni autoritet 
mora pritom biti zajedničko načelo. Ako jedni ne priznaju 
to načelo, a drugi ga priznaju, prestaje svaka rasprava. Ad- 
versus negantem principia non est disputandum. 


V. ... Ništa nije nužnije, nego vjera, i ništa nije važnije, 
nego da se dobro spozna vrijednost te teološke istine. Što je 
pak zgodnije, kako bi ovu spoznali, nego li da razmislimo o 
svojstvu, što je razlikuje od ostalih razumskih radnja? Njeni 
bit sastoji se u tome, da nas snažnim uvjerenjem veže za 
objavljene istine, i da nas za njih veže jedino poticajem bo- 
žjeg autoriteta. Oni, što iz filozofskih razloga vjeruju u be- 
smrtnost duše, jesu pravovjerni, no dovde oni ne sudjeluju u 


“ Vidi gore opasku (L) drugog članka MALDONAT, X. sv., str. 156. 

vjeri, o kojoj govorimo _Oni u njoj imaju udjela samo uto- 
liko, što vjeruju u tu dogmu zbog toga, jer ju je Bog nama 
objavio, i što božjem glasu ponizno podvrgavaju sve što im 
filozofija vjerojatnoga pruža, kako bi ih uvjerila o besmrt- 
nosti duše. Stoga zasluga vjere postaje razmjerno veća uto- 
liko, ukoliko objavljena istina, koja je njen predmet, prelazi 
sve snage našega duha. Jer, u onoj mjeri, u kojoj se pove- 
ćava neshvatljivost toga predmeta, radi velikog broja načela 
prirodne svjetlosti, kojima ga se opovrgava, moramo božjem 
autoritetu žrtvovati mnogo jaču oprečnost uma, te se prema 
tome pokazati Bogu mnogo poslušniji i odavati mu mnogo 
veće znakove poštovanja, nego da bi stvar bilo osrednje teško 
vjerovati. Odakle, molim Vas, dolazi, da je vjera praoca vjer- 
nih bila toliko značajna? nije li tome razlog, što je protiv nade 
vjerovao i nadao se.* Nije bila velika zasluga uz božje obeća- 
nje nadati se u prirodno vrlo vjerojatnu stvar; zasluga se, 
dakle, sastojala u tome, što je nada u to obećanje bila opo- 
vrgavana svakovrsnim prividima. Reći ćemo također, da je 
najvrednija ona vjera, što prema božjem svjedočanstvu pri- 
hvaća istine, koje su umu najoprečnije. 


Naslov originala: Dictionnaire historique et critique de 
Pierre Bayle, 16 vols., Nouvelle edition, Paris 1820. — 
Tome quinzieme, Z. ct dissertations, pp. 272.—276.; 
280.—281.; 309.—310.; 318. — Preveo Danilo Pejović. 


5 Poslanica Rimljanima, 1V. 18. 


MONTESQUIEU 
O DUHU ZAKONA 


KNJIGA PRVA 
OPĆENITO O ZAKONIMA 


PRVO POGLAVLJE 


O ZAKONIMA, S OBZIROM NA NJIHOV ODNOS PREMA 
RAZNIM BIĆIMA 


Zakoni u najširem značenju jesu nužni odnosi, koji potječu 
iz prirode stvari. I u tom smislu sva bića imaju svoje zako- 
ne: božanstvo! ima svoje zakone, materijalni svijet ima svoje 
zakone, duhovna bića viša od čovjeka imaju svoje zakone, ži- 
votinje imaju svoje zakone, čovjek ima svoje zakone. 

Oni, što su kazali, da je slijepa sudbina proizvela sve čine, 
koje vidimo u svijetu, kazali su veliku besmislicu. Jer koje li 
veće besmislice, nego slijepe sudbine, što bi mogla proizvesti 
umna bića? 

Postoji, dakle, neki praum; a zakoni su odnosi između nje- 
ga i različitih bića, i odnosi raznih bića međusobno... 


TREĆE POGLAVLJE 
O POZITIVNIM ZAKONIMA 


Čim ljudi žive u društvu, gube čuvstvo svoje slabosti. Je- 
dnakost, što bijaše medu njima, prestaje, i počinje ratno 
stanje. š 

Svako posebno društvo dolazi do čuvstva svoje snage, iz 
čega proizlazi ratno stanje jednog naroda prema drugom. Po- 


! »Zakon, kaže Plutarh, jest kralj sviju, smrtnih i besmrtnih«, U raspra- 
vi, »Sto je potrebno, da neki vlađar bude mudar«, 

jedinci u svakome društvu počinju osjećati svoju snagu. Oni 
pokušavaju, da osnovne prednosti toga društva okrenu u svoju 
korist, što među njima čini ratno stanje. 

Ove obje vrste ratnoga stanja dovode do zasnivanja zako- 
na među ljudima. Kao stanovnici tako velikog planeta — jer 
je nužno, da postoje različiti narodi — oni imaju zakone s 
obzirom na međusobne odnose tih naroda: to je međunarodno 
pravo. Kao ljudi, što žive u društvu, koje se mora održati, oni 
imaju zakone, s abzirom na odnose onih, što vladaju, prema 
onima, kojima se vlada: to je državno pravo. Konačna, oni ih 
još imaju s obzirom na međusobne odnose svih građana: to je 
građansko pravo. 

Međunarodno pravo je prirodno zasnovano na tom načelu, 
da razni narodi moraju sebi u miru pribaviti toliko mnogo 
dobra i u ratu toliko malo zla, koliko je moguće, a da ne 
naškode svojim istinskim interesima, 

Svrha rata je pobjeda; svrha pobjede — osvajanje, svrha 
osvajanja — održanje. Iz toga i prethodnog načela moraju 
proisteći svi zakoni, što čine međunarodno pravo. 

Svi narodi, čak i Irokezi, koji jedu svoje zarobljenike, ima- 
ju neko međunarodno pravo. Oni šalju i primaju poklisare. 
Oni priznaju prava rata i mira. Zlo je samo, što to pravo nije 
zasnovano na pravim načelima. 

Osim međunarodnoga prava, koje se tiče svih društava, 
postoji još i državno pravo za svako od njih. Nijedno dru- 
štvo ne može postojati bez vladavine. »Sjedinjenje svih po- 
sebnih snaga, vrlo dobro kaže Gravina, sačinjava ono, što ge 
naziva političkom državom.« 

Opća sila može biti u rukama pojedinca, ili u rukama više 
njih. Neki su mislili, budući da je očinsku vlast zasnovala pri- 
roda, da je vladavina pojedinca prirodi primjerenija. No pri- 
mjer očinske vlasti ne dokazuje ništa. Jer, ako očinska vlast 
odgovara vladavini pojedinca, to nakon očeve smrti vlast bra- 
će, ili nakon smrti braće vlast bratića odgovara vladavini više 
njih. Politička sila u sebi nužno podrazumijeva savez više 
porodica. 

Bolje je reći, da je prirodi naiprimjerenija ona vladavina. 
čija osebujna sklonost najbolje odgovara sklonosti naroda, za 
kojega je ustanovljena. 

Pojedinačne se snage ne mogu ujediniti, ako se ne ujedine 
sve volje. »Ujedinjenje svih volja«, opet vrlo dobro kaže 
Gravina, »jest, ono što se naziva Građanskom državom«. 

Zakon općenito jest ljudski um, ukoliko on vlada svim 
narodima na zemlji; a politički i građanski zakoni svakoga na- 
roda smiju biti samo posebni slučajevi primjene toga ljud- 
skog uma. 


Narodu, za koji su napravljeni, ti zakoni moraju biti to- 
liko svojstveni, da ce biti vrlo rijedak slučaj, ako zakoni jed- 
nog naroda mogu odgovarati nekom drugom. 


Oni moraju odgovarati prirodi i načelu vladavine, koja je 
ustanovljena, ili koja treba da bude ustanovljena, bilo da je 
oni sačinjavaju, kao državni zakoni, bilo da je oni podržavaju, 
kao gradanski. 


Oni moraju biti primjereni fizičkom obilježju zemlje, hlad- 
noj, vrućoj ili umjerenoj klimi; kakvoći tla, njegovu polo- 
žaju, veličini, načinu života naroda, prema tome žive li oni 
od ratarstva, lova ili stočarstva. Oni moraju odgovarati stup- 
nju slobode, koju dopušta ustav; religiji stanovnika, njihovim 
sklonostima, njihovim bogatstvima, njihovu broju; njihovoj 
trgovini, njihovu ćudoredu i njihovim običajima. Naposljetku, 
oni se moraju slagati medusobno, kao i sa svojim podrijetlom, 
namjerom zakonodavca i redom stvari, zbog čega su usta- 
novljeni. Njih treba razmatrati sa svih ovih gledišta. 


To je ono, što ja namjeravam učiniti u ovome djelu. Ispi- 
tat ću sve te odnose. Svi zajedno, oni sačinjavaju to, što se 
naziva duhom zakona. 


Državne zakone ja nisam odvojio od građanskih. Jer kako 
ja ne raspravljam o zakonima, već o duhu zakona i budući 
da se taj duh sastoji u raznim odnosima, koje zakoni mogu 
imati prema raznim stvarima, više sam morao slijediti pri- 
rodni red tih odnosa i tih stvari, nego zakona. 


Najprije ću istraživati, u kojim odnosima zakoni stoje pre- 
ma prirodi i načelu svake vladavine. Budući da to načelo ima 
odlučan utjecaj na zakone, nastojat ću, da ih spoznam teme- 
ljito, te ako ga jednom učvrstim, iz njega će zakoni proistje- 
cati kao iz svoga izvora. Zatim ću prijeći na druge, osebuj- 
nije odnose. 


KNJIGA DRUGA 


O ZAKONIMA, ŠTO PROIZLAZE NEPOSREDNO 
IZ PRIRODE VLADAVINE 


PRVO POGLAVLJE 


O PRIRODI TRIJU RAZNIH VLADAVINA 


Ima tri vrste vladavina: republikanska, monarhijska i 
despocijska. Da bi se otkrila njihova priroda, dostaje po- 
jam, što ga o lome imaju najmanje obrazovani ljudi. Pretpo- 
stavljam tri definicije, ili štoviše tri činjenice: prvu, »da je 
republikanska vladavina ona, gdje cio nsrod, ili samo jedan 
dio naroda ima suverenu vlast; monarhijska, gdje vlada 
pojedinac, ali prema utvrđenim i ustanovljenim zakonima, 
dok u despocijskoj vlada pojedinac bez zakona i pravila, na- 
prosto prema svojoj volji i ćudi.« 

To ja nazivam prirodom svake vladavine. Treba vidjeti, 
koji zakoni proizlaze neposredno iz te prirode, te su prema 
tome prvi osnovni zakoni. 


DRUGO POGLAVLJE 


O REPUBLIKANSKOJ VLADAVINI I O ZAKONIMA, S 
OBZIROM NA DEMOKRACIJU 


Kada u republici cio narod ima suverenu vlast, to je de- 
mokracija. Ako je suverena vlast u rukama jednog dijela na- 
roda, to se naziva aristokracijom. 


U demokraciji, narod je u izvjesnim pogledima monarh. 
U izvjesnim drugim pogledima on je podanik. 

On može biti monarh samo pomoću svojih glasova, koji su 
izraz njegove volje. Volja suverena jest sam suveren. Zakoni, 
što ustanovljuju pravo glasova, jesu dakle osnovni zakoni te 
vladavine. I zbilja vrlo je važno, da se odredi kako, tko, kome 
i o čemu moraju biti dani glasovi, kao što se u monarhijama 
mora znati tko je monarh i na koji način on treba da vlada. 

Libanius“ kaže, da je stranac, koji se u Ateni miješao u 
sabor, bio kažnjavan smrću. To se je dogodilo, jer je takav 
čovjek sebi nasilno prisvajao pravo suvereniteta.“ 

Bitno je, da se odredi broj građana, koji moraju sačinja- 
vati sabor. Bez toga se ne bi moglo znati, da li je govorio na- 
rad ili samo jedan njegov dio. U Sparti je trebalo deset tisuća 
građana. U Rimu, koji je od najmanjih početaka napredovao 
do veličine, u Rimu, koji je iskusio svu promjenljivost sreće, 
u Rimu, koji je gotovo sve svoje građane čas imao izvan svo- 
jih zidova, čas cijelu Italiju i dio cijele zemlje među svojim 
zidovima, taj broj nikada nije bio utvrđen,! i to je bio jedan 
od velikih razloga njegova pada. 

Narod, koji ima suverenu vlast, mora sam učiniti sve što 
može, a što ne može, treba da učini pomoću svojih ministara. 

Njegovi ministri nisu mu ništa, ako ih on ne imenuje. To, 
da narod imenuje svoje ministre, t. j. svoje službenike, jest, 
dakle, osnovno pravilo ove vladavine. 

Kao što je to bilo u monarha, pa čak i više nego u njih, 
potrebno je vodstvo nekog vijeća ili senata. No da bi se u ove 
imalo povjerenje, njihovi članovi treba da budu birani, bilo 
da ih narod bira neposredno, kao u Ateni, ili pak pomoću neke 
uprave, koja je ustanovljena da bi ove birala, kao što se to 
običavalo u nekim prilikama u Rimu. 

Narod divno umije da bira one, kojima treba da povjeri 
neki dio svoje vlasti. Pritom se on određuje samo stvarima, 
koje mu nisu nepoznate, i činjenicama, koje dolaze kroz osje- 
tila. On vrlo dobro znade da je netko bio često u ratu, da je 
postigao ove ili one uspjehe. On je dakle potpuno sposoban, 
da izabere generala. On znade, da je neki sudac revan, kako 
mnogi ljudi napuštaju njegovo sudište zadovoljni, da se nije 
mogao pridobiti podmičivanjem: i to je dovoljno, da se iza- 
bere pretor. On je iznenađen sjajem i bogatstvom nekog gra- 
danina: to dostaje, da može biti izabran neki edil. Sve su to 
činjenice, o kojima on može saznati više na javnome mjestu, 
nego neki monarh u svojoj palači. No, umije li on voditi neki 
državni posao, spoznati mjesta, prilike, trenutke, kako bi ih 
iskoristio? Ne, to on ne umije. 


ZU XVII i XVIII. govoru. 


* Libanius opravdava taj zakon. »To je bilo, kako bi se spriječilo, da se 
ne bi raznos!ie tajne republike.« 


“ Usp. »Razmatranja o uzrocima veličine i propast: Rimljana«, IX. po- 
glavlje. 

Ako bi se moglo sumnjati u prirodnu sposobnost naroda, 
da raspoznaje zaslugu, treba samo baciti pogled na onaj ne- 
prestani niz iznenađujućih izbora kod Atenjana i Rimljana, 
koji se nesumnjivo ne mogu pripisati slučaju. 


KNJIGA TREĆA 
O NAČELIMA TRIJU VLADAVINA 
PRVO POGLAVLJE 


RAZLIKA IZMEĐU PRIRODE VLADAVINE I NJENA 
NAČELA 


Pošto smo istražili, koji zakoni odgovaraju prirodi svake 
vladavine, treba da se obratimo onima, što proizlaze iz njena 
načela. 

Između prirode vladavine i njezina načela postoji ta ra- 
zlika,* da je njena priroda čini takvom, kakva jest, dok po- 
moću svor;»2 načela stupa u djelovanje. Prvo je njezin pose- 
ban sastav, ovo drugo su ljudske strasti, koje ju pokreću. 


Zakoni pak ne smiju više odgovarati prircdi vladavine, 
nego što.odgovaraju njezinu načelu. Treba, dakle, tražiti, koje 
je to načelo, što ću učiniti u ovoj knjizi. 


DRUGO POGLAVLJE 


O NAČELU RAZNIH VLADAVINA 


Kazao sam, da je prircda republikanske vladavine u tome, 
da suverenu vlast ima narod u cjelini, ili izvjesne porodice; 
monarhijske vladavine u tome, da vladar ima suverenu vlast, 
ali da je vrši prema ustanovljenim zakonima; despccijske vla- 
davine u tome, da vlada pojedinac prema svojoj volji i ćudi. 
To mi je dovoljno, da nadem njihova tri načela. Ona odatle 
prirodno proizlaze. Počet ću s republikanskom vladavinom 1 
najprije ću govoriti o demokraciji. 


5 Ova je razlika vrlo važna, | ja ću odatle izvući mnoge posljedice: ona 
je ključ za bezbroj zakona. 

TREĆE POGLAVLJE 


O NAČELU DEMOKRACIJE 


Ne treba mnogo čestitosti, da bi se održala ili podržavala 
monarhijska ili despocijska vladavina. Snaga zakona u prvoj, 
ruka vladara, koja uvijek prijeti u drugoj, uređuju ili sadrže 
sve. No u nekoj narodnoj državi potreban je još i drugi po- 
ticaj, krepost. 


To što ja kažem potvrđeno je cijelom svjetskom poviješću 
i potpuno se slaže s prirodom stvari. Jer jasno je, da je u mo- 
narhiji, gdje onaj, koji izvršava zakone, sebe smatra iznad 
zakona, potrebno manje kreposti, nego u narodnoj vlada- 
vini, gdje izvršilac zakona osjeća, da im je sam podložan i da 
ih mora podnositi. 


Jasno je, nadalje, da monarh, koji radi lošega savjeta ili 
zbog nemarnosti propušta da izvrši zakone, zlo lako može po- 
praviti: on treba samo da promijeni savjet ili da ispravi tu 
nemarnost. Ako se pak zakoni prestaju izvršavati u narodnoj 
vladavini, onda odatle dolazi do kvarenja republike i država 
je već propala. 


Prilično lijep prizor u prcšlome stoljeću pružaju nemoćni 
napori Engleza, da među sobom uspostave demokraciju. Bu- 
dući da oni, koji su imali udjela u državnim poslovima, nisu 
imali kreposti, budući da je njihovo častoljublje bilo podra- 
ženo uspjesima onoga, koji je bio najodvažniji,* budući da je 
duh jedne stranke bio obuzdavan samo duhom neke druge, 
vladavina se neprestano mijenjala. Začuđeni narod, tražio je 
demokraciju i nije ju našao nigdje. Naposljetku, nakon mno- 
Eih pokreta, udara i potresa, on se morao umiriti vladavinom, 
koja je bila ukinuta. 

Kada je Sula Rimljanima htio vratiti slobodu, oni je više 
nisu mogli podnijeti. Postojao je samo još slab ostatak krepo- 
sti, a jer je on, umjesto da se probudi, nakon Cezara, Tibe- 
rija, Gaja, Klaudija, Nerona i Domicijana bivao sve manji, 
oni su sve više bivali robovima. Oni su sve udare zadavali ti- 
ranima, nijedan tiraniji. 


* Cromwell. 

Grčki državnici, što su živjeli u narodnoj vladavini, pri- 
znavali su samo krepost kao snagu, što je može održati. Da- 
našnji pak govore samo o manufakturama, trgovini, financi- 
jama, bogatstvima pa i o luksusu. 


Kada ta krepost prestane, uvlači se u srca, koja ga još 
mogu primiti, častoljublje, a u sva pak ulazi škrtost. Želje 
mijenjaju predmete. Ono, što se ljubilo, više se ne ljubi. Po- 
stojala je sloboda pomoću zakona, sada se zahtijeva sloboda 
protiv njih. Svaki je građanin kao odbjegli rob iz kuće svoga 
gospodara. Ono, što je bilo pravilo, naziva se strogošću, što 
je bio red, naziva se prinudom, što je bila uslužnost — stra- 
hom. Skromnost, a ne lakomost, postala je škrtošću. Nekada 
je privatno dobro sačinjavalo javno blago; sada pak javno 
blago postaje baština privatnika. Republika postaje plijen 
i njena se moć sastoji još samo u vlasti nekih građana i raspu- 
štenosti sviju. 


Atena je krila u svome krilu iste snage, kada je s velikom 
slavom vladala, i dok je s toliko sramote robovala. Ona je 
raspolagala s dvadeset tisuća građana," kada je branila Grčku 
od Perzijanaća, borila se o prvenstvo sa Spartom i napala 
Siciliju. Imala ih je dvadeset tisuća, kada ih je Demetrije iz 
Falerosa prebrojio,)" kako se broje robovi na trgu. Kad se 
Filip odvažio da zavlada Grčkom, kada se pojavio pred vra- 
tima Atene,? ona još nije izgubila ništa, osim vremena. U De- 
mostena se vidi koliko je truda trebao, da se Atenjani pro- 
bude. Oni se Filipa nisu bojali kao neprijatelja slobode, već 
kao neprijatelja zadovoljstava.!“ Taj grad, koji je odolio to- 
likim porazima, koji se nakon svojih razaranja preporađao, 
pobijeđen je kod Heroneje, i to zauvijek. Što znači, da je Fi- 
lip vratio sve zarobljenike? On nije vratio muževe. Koliko je 
svagda bilo lako trijumfirati nad ratnim snagama Atene, to- 
liko je teško bilo trijumfirati nad njenom krepošću. 


? Plutarh u Periklu, Platon u Kriuiji. 

* Tamo se nalazila dvadeset | jedna tisuća građana, deset tisuća stra- 
naca 1 četiri slotine tisuća rokova. Vidi Ateneosa, knj. VI. 

* Ona je brojila dvadeset tisuća građana. Vidi Demostenov govor protiv 
aristokrata, 

'* Oni su ustanovili jedan zakon. kojim se kažnjava smrću svatko, tko bt 
predložio, da se novac određen za kazališta utroši u ratne svrhe. 

DEVETO POGLAVLJE 


RAZMIŠLJANJA O SVEMU TOME 


To su načela triju vladavina. To ne znači, da su ljudi u 
izvjesnoj republici kreposni, već da oni to treba da budu. To 
također ne dokazuje, da se u izvjesnoj monarhiji drži do 
časti, i da u nekoj despocijskoj državi ima straha, već da bi 
monarhijska vladavina bez časti i despocijska bez straha bile 
nesavršene. 


KNJIGA JEDANAESTA 


O ZAKONIMA, ŠTO SAČINJAVAJU POLITIČKU 
SLOBODU U NJEZINU ODNOSU PREMA USTAVU 


PRVO POGLAVLJE 


OPĆI POJAM 


Ja razlikujem zakone, koji sačinjavaju političku slokodu u 
njezinu odnosu prema ustavu, od zakona, što ju sačinjavaju 
u njezinu odnosu prema građaninu. Prvi će biti predmet ove 
knjige, o drugima ću raspravljati u slijedećoj knjizi. 


TREĆE POGLAVLJE 


ŠTO JE SLOBODA 


Istina je, da se čini, kako u demokracijama narod čini što 
hoće. No, politička se sloboda ne sastoji u tome, da ze čini, 
što se hoće. U nekoj državi, t. j. u nekome društvu, gdje ima 
zakona, sloboda se može sastojati samo u tome, da možemo 
činiti to, što smijemo htjeti, a ne da smo prisiljeni činiti ono, 
što ne smijemo htjeti. 

Treba da upamtimo, što je nezavisnost i što je sloboda. 
Sloboda jest pravo, da činimo sve što dopušta zakon. Ako bi 
neki građanin mogao činiti to, što oni zabranjuju, on više ne 
bi imao slobode, jer bi tu moć imali i ostali. 

ČETVRTO POGLAVLJE 


NASTAVAK ISTOGA PREDMETA 


Demokracija i aristokracija prema svojoj prirodi nisu 
slobodne države. Politička sloboda nalazi se samo u umjerenim 
vladavinama, no i tu ne postoji uvijek. Ona postoji, samo ako 
se vlast ne zloupotrebljava. Vječno je pak iskustvo, da je 
svaki čovjek, koji u rukama ima vlast, sklon, da je zleupo- 
trebi. On ide tako daleko, dok ne naiđe na granice. Tko bi 
to rekao! i sama krepost treba granice. 

Kako se vlast ne bi mogla zloupotrebiti, treba da pomoću 
primjene stvari vlast zadrži vlast. Neki ustav može biti ta- 
kav, da niiko ne će biti prisiljen da čini stvari, na kcje ga za- 
kon ne obavezuje, niti da čini stvari, koje mu zakon zabra- 
njuje. 


ŠESTO POGLAVLJE 


O ENGLESKOM USTAVU 


U svakoj državi ima tri vrste vlasti: zakonodavna vlast, 
izvršna vlast u stvarima, koje ovise o međunarodnom pravu, 
i izvršna vlast u svemu, što ovisi o gradanskome pravu. 

Pomoću prve vlasti vladar ili uprava daje zakone za izvje- 
sno vrijeme ili zauvijek, te ispravlja ili ukida postojeće za- 
kone. Pomoću druge vlasti, on sklapa mir ili vodi rat, šalje 
ili prima poklisarstva, utvrđuje sigurnost, predusreće nepri- 
jateljske napade. Pomoću treće vlasti on kažnjava zločinstva, 
ili sudi sporove privatnika. Ova posljednja naziva se i sud- 
skom vlašću, ona druga naprosto izvršnom vlašću države. 

Politička sloboda nekog građanina jest ona spokojnost 
duha, što proizlazi iz uvjerenja, koje svatko ima o svojoj si- 
gurnosti. Da bi se ta sloboda stekla, mora vladavina biti takva, 
da se jedan građanin ne treba bojati drugoga. 

Ako je zakonodavna vlast sjedinjena s izvršnom vlašću u 
jednoj osobi ili u istom upravnom tijelu, onda nema slobode, 
jer postoji bojazan, da će dotični monarh ili dotični senat do- 
nijeti tiranske zakone, da bi ih tiranski izvršavao. 

Nadalje, nema slobode, ako sudska vlast nije odvojena od 
zakonodavne i izvršne. Kad bi ona bila povezana sa zako- 
nodavnom vlašću, vlast nad životom i slobodom građana bila 

bi proizvoljna, jer bi zakonodavac bio sudac. Kad bi ona bila 
povezana s izvršnom vlašću, sudac bi mogao imati moć ugnje- 
tavača. 

Kada hi isti čovjek, ili tijelo poglavara, ili plemića, ili na- 
roda izvršavalo sve tri vlasti: donošenja zakona, izvršavanja 
političkih odluka, te suđenja zločinstava i privatnih sporova 
— sve bi bilo izgubljeno. 


Sudska vlast ne smije biti predana stalnome senatu, već 
treba da je izvršavaju osobe, koje su uzete od narodnoga sku- 
pa u izvjesnim dobima godine, na zakonski propisani način, 
kako bi tvorili sudište, koje ne traje duže, nego što iziskuje 
nužnost. 

Budući da na taj način kod ljudi tako strašna sudska vlast 
ne će biti vezana ni za koji stalež, ni zanimanje, ona će, da 
tako kažemo postati nevidljiva i ništavna. Ne mislimo stalno 
na suce, i strah postoji od uprave, a ne od službenika. 

Kod velikih optužbi treba i sam zločinac, podjednako sa 
zakonom da izabere suce, ili barem da ih toliko može odbiti, 
koliko će ih preostati, te ove možemo smatrati, kao da ih je 
on sam odabrao. 


Druge bi se dvije vlasti radije mogle predati upravama ili 
stalnim tijelima, jer se one ne izvršavaju nad nekom privat- 
nom osobom, jer je prva samo opća volja države, a druga sa- 
mo izvršenje te opće volje. 


No, ako sudovi ne smiju bili stalni, presude to ipak mo- 
raju biti do te mjere, da uvijek izražavaju točan tekst za- 
kona. Ako bi one bile pojedinačno uvjerenje suca, živjelo bi 
se u društvu, a da se ne bi točno znale obaveze, koje su time 
preuzete. 


Suci također moraju pripadati istome staležu ili biti je- 
dnaki s optuženim, kako si on ne bi mogao zabiti u glavu, da 
je pao u ruke ljudima, što su naumili, da prema njemu po- 
stupaju silom. 

Ako zakonodavna vlast prepušta izvršnoj pravo, da zatva- 
ra građane, koji za svoje izvođenje pred sud mogu pružiti 
jamstvo, onda više nema slobode, a najmanje ako su oni za- 
tvoreni, da bez odgode odgovaraju radi neke optužbe, koja 
je smrtno kažnjiva. U tom slučaju oni su zbiljski slobodni, jer 
su samo podvrgnuti sili zakona. 

No, ako zakonodavna vlast smatra da je ugrožena nekom 
tajnom urotom protiv države ili nekim sporazumom s vanj- 
skim neprijateljima, ona za neko kraće i ograničeno vrijeme 
može izvršnoj vlasti dopustiti da zatvori sumnjive građane, 
koji će svoju slobodu izgubiti samo za neko vrijeme, da bi 
je sačuvali zauvijek. 


Kako u nekoj slobodnoj državi svatko, iko se smatra du- 
hovno slobodnim, treba da sam sobom upravlja, morao bi či- 
tav narod imati zakonodavnu vlast. No, kako je to u velikim 
državama nemoguće, i u malima predmet mnogih neprilika, 
mora narod preko svojih predstavnika učiniti sve ono, što 
ne može učiniti sam. 

Potrebe vlastitoga grada mnogo su više poznate, nego po- 
trebe drugih gradova i mnogo se bolje sudi o sposobnosti svo- 
jih susjeda, nego o sposobnosti svojih sugrađana. Dakle, čla- 
novi zakonodavnoga tijela ne smiju da budu uzeti neposredno 
iz čitavoga naroda, već je zgodno, da u svakome glavnom 
mjestu stanovnici izaberu sebi jednog predstavnika, 

Velika prednost predstavnika sastoji se u tome, da su oni 
sposobni da raspravljaju državne poslove. Narod za to nikako 
nije sposoban, a upravo to sačinjava velike neprilike demo- 
kracije. 

Nije potrebno, da predstavnici, koji su od svojih birača 
primili neku opću uputu, primaju posebnu uputu o svakome 
poslu, kao što se to običava u njemačkim saborima. Istina je, 
da će na taj način riječ zastupnika više biti izraz glasa naroda, 
No, to bi zaključke protegnulo u beskonačnost, svakog za- 
stupnika napravilo učiteljem sviju drugih i u najhitnijim pri- 
likama bi sva snaga naroda mogla biti slomljena nekom pro- 
izvoljnošću. 


Svi građani u raznim okruzima moraju imati pravo da 
daju svoj glas pri izboru predstavnika, osim onih, koji su to- 
liko podli, da se smatra da nemaju vlastite volje. 

U većini starih republika bila je velika griješka, da je na- 
rod imao pravo donositi djelatne odluke i ukaze, — stvar, za 
koju je on sasvim nesposoban. U vladavini on smije sudjelo- 
vati samo utoliko, da izabere svoje predstavnike, u čemu je 

vrlo vješt. Jer, iako ima malo ljudi, koji točno poznaju stu- 
panj sposobnosti drugih ljudi, svatko je ipak sposoban da 
općenito znade, da li je onaj, kojega on bira, pametniji nego 
većina ostalih. 

Predstavničko tijelo ne smije biti birano, da donosi neku 
djelatnu odluku, — stvar, koju ono obavlja loše, već da donosi 
zakone, ili da vidi, jesu li oni, što su doneseni, dobro izvršeni, 
— stvar, koju ono vrlo dobro obavlja, i koja mu je svojstvena. 


U nekoj državi svagda ima ljudi, koji se odlikuju svojim 
rodenjem, bogatstvima ili častima. No, ako su oni pomiješani 
među pukom, i ako oni imaju samo jedan glas kao drugi, 
zajednička bi sloboda za njih bila njihovo ropstvo, te oni ne 
bil imali nikakva interesa da je brane, jer bi većina odluka bila 
protiv njih. Udio, koji oni imaju u zakonodavstvu mora, da- 
kle, biti razmjeran prema drugim prednostima, koje oni ima- 
ju u državi. To se događa, ako oni stvore jedno tijelo, koje 
ima pravo, da zaustavi pothvate naroda, kao što narod ima 
pravo, da zaustavi njihove. 


Prema tome će zakonodavna vlast biti povjerena korpo- 
raciji plemića, kao i tijelu, što će biti izabrano da predstavlja 
narod, i svako će od njih imati svoje posebne skupštine i vi- 
jećanja, kao i odvojene poglede i interese. 

Od triju vlasti, o kojima smo govorili, sudska je vlast na 
neki način ništavna. Preostaju samo dvije, i kako je njima 
potrebna neka upravna vlast, da bi ih učinila umjerenijim, 
dio zakodavnoga tijela, što je sastavljen od plemića, vrlo je 
podesan, da to izvede. 

Korporacija plemića mora biti nasljedna. Ona je prema 
svojoj prirodi prva. Pored toga, ona mora imati veliki interes, 
da sačuva svoje povlastice, koje su same o sebi mrske, i koje 
u slobodnoj državi uvijek moraju biti u opasnosti. 


No, budući da neka nasljedna vlast može biti navedena, da 
slijedi svoje posebne interese i da zaboravi interese puka, 
potrebno je, da u stvarima, gdje postoji najviši interes, da se 
ona pokvari, kao kod zakona, koji se tiču podizanja novca, da 
ona sudjeluje u zakonodavstvu samo svojom moći sprečava- 
nja, a ne određivanja. 

Moć određivanja nazivam pravo, da sami naređujemo il 
ispravljamo ono, što je netko drugi naredio. Moć sprečavanja 
nazivam pravo, da poništimo neku tuđu odluku; u tome se 

sastojala vlast rimskih tribuna. I premda onaj, koji ima moć 
sprečavanja, može također imati pravo da odobrava, to odo- 
bravanje je onda samo izjava, da ne će upotrebiti svoju moć 
sprečavanja i proizlazi odatle. 

Izvršna vlast mora bti u rukama jednoga monarha, jer tim 
dijelom vladavine, koji gotovo uvijek traži trenutačnu akciju, 
bolje upravlja pojedinac, nego više njih. Ono pak, što ovisi 
o zakonodavnoj vlasti, često bolje naređuje množina, nego 
pojedinac. 

Ako uopće nema monarha, i ako je izvršna vlast povjerena 
izvjesnom broju pripadnika zakonodavnoga tijela, onda više 
nema slobode, jer bi obje vlasti bile sjedinjene, iste bi osobe 
katkada sudjelovale i uvijek mogle sudjelovati u objema. 

Ako zakonodavno tijelo duže vremena nije sazvano na 
okup, nema više slobode. Jer, ili se više ne donose zakono- 
davne odluke, i država pada u anarhiju; ili te odluke donosi 
izvršna vlast, te ona postaje apsolutna. 

Bilo bi beskorisno, da zakonodavno tijelo uvijek bude oku- 
pljeno. To bi za predstavnike bilo neudobno i povrh toga bi 
previše zaokupljalo izvršnu vlast, koja ne bi mislila na to da 
izvršava, već da brani svoje ovlasti i izvršno pravo. 

Nadalje, ako bi zakonodavno tijelo bilo neprestano oku- 
pljeno, moglo bi se dogoditi, da novi zastupnici dolaze samo 
mjesto onih, koji su umrli, i u tom slučaju, ako bi se zakono- 
davno tijelo jednom pokvarilo, zlo bi bilo neizlječivo. Kada 
se razna zakonodavna tijela međusobno nasljeđuju, narod, 
koji ima loše mnijenje o sadašnjem, s pravom sve svoje nade 
stavlja u ono zakonodavno tijelo, koje dolazi iza njega. Jer, 
ako bi to uvijek bilo isto tijelo, narod se — videći da se ono 
pokvarilo — od njegovih zakona više ničemu ne bi nadao, 
razbjesnio bi se, ili postao ravnodušan. 

Zakonodavno tijelo ne smije samo sebe okupljati. Smatra 
se, naime, da će neko tijelo biti odlučno, samo ako je okuplje- 
no, te ako ono nije okupljeno jednoglasno, onda se ne bi moglo 
reći, koji je njegov dio uistinu zakonodavno tijelo, onaj koji 
je okupljen, ili onaj, koji to nije. Ako bi ono imalo pravo, da 
samo sebe odgađa, moglo bi se dogoditi, da se nikada ne od- 
godi, što bi bilo opasno u slučajevima, ako bi ono smjeralo, 
da nešto učini protiv izvršne vlasti. Osim toga, neka su doba 
zgodnija za skupštinu zakonodavnoga tijela, nego druga. Po- 
trebno je, dakle, da izvršna vlast određuje vrijeme održavanja 
i trajanja skupština, u odnosu prema poznatim joj prilikama. 


168 


Ako izvršna vlast nema pravo da spriječi to, što je poduzelo 
zakonodavno tijelo, onda će ovo postati despocijsko. Jer, kako 
ono sebi može pridati svu vlast, koja se može zamisliti, ono će 
uništiti sve ostale vlasti. 

Naprotiv, zakonodavna vlast ne smije imati pravo, da spri- 
ječi izvršnu vlast. Jer, budući da egzekutiva ima svoje 
prirodne granice, bilo bi beskorisno, da je ograničavamo, po- 
red toga, što se izvršna vlast primjenjuje uvijek samo u hit- 
nim stvarima. I vlast rimskih tribuna bila je poročna, ukoliko 
je ona sprečavala ne samo zakonodavstvo, već i izvršenje, 
što je uzrokovalo velika zla. 


No, ako u nekoj slobodnoj državi zakonodavna vlast nema 
pravo da spriječi izvršnu vlast, ona ima pravo i mora imati 
ovlast, da istraži, na koji način su izvršeni zakoni, što ih je 
ona donijela. To je naime prednost, koju ova vladavina ima 
nad vladavinom Krete i Sparte, gdje kozmil! i eforilž o svojoj 
upravi nisu polagali računa. 


No, ispalo to istraživanje kako mu drago, zakonodavno 
tijelo ni u kojem slučaju ne smije imati moć, da sudi osobu 
i prema tome predvede onoga, koji istražuje. Njegova osoba 
mora biti sveta, jer je on državi potreban, kako zakonodavno 
tijelo ne bi postalo tiranijsko, od onoga časa, kada bi on bio 
optužen ili suđen, više ne bi bilo slobode. 

U tim slučajevima država više ne bi bila monarhija, već 
republika, koja ne bi bila slobodna. No, kako onaj, koji izvr- 
šava, ne može izvršiti ništa loše, ako nema savjetnike, koji su 
zli i koji mrze zakone kao ministre, makar njima kao ljudima 
ovi idu na ruku, oni mogu biti pozvani na odgovornost i ka- 
žnjeni. To je prednost ove vladavine nad vladavinom u Kni- 
dosu, gdje zakon nije dopuštao da se amimoni!3 pozovu pred 
sudište, makar i poslije njihove uprave,'! i gdje narod sebi 
nikada nije mogao naplatiti nanesene mu nepravde. 

Premda sudska vlast općenito ne smije biti sjedinjena s 
bilo kojim dijelom zakonodavne, postoje tri iznimke, zasno- 
vane na posebnom interesu onoga, koji treba da bude suđen. 


" Usp. Aristotelovu »Politiku«, knj. II., pogl. X. 
"Ib. pogi. IX. 


15 "To su bil: službenici, koje je narod birao svake godine. Usp. Stjepana 
Bizantinca. 


\“ Rimske magistrate mogli su optuž't: nakon njihove magistrature. Usp 
Dionizija od Hal:karnasa, knji. IX., parnicu tribuna Gencija, 

Veliki su uvijek izloženi zavisti i ako im sudi puk, mogl: 
bi doći u opasnost, i ne bi mogli uživati povlasticu, koju u 
slobodnoj državi uživa i najmanji građanin, da ga sude njemu 
jednaki. Plemići, dakle, ne smiju biti predveđeni pred obična 
sudišta naroda, već pred onaj dio zakonodavnoga tijela, što je 
sastavljen od plemića. 

Moglo bi se dogoditi, da zakon, koji je istodobno vidovit 
\ slijep, u izvjesnom slučaju bude prestrog. No, kako smo 
kazali, suci naroda samo su usta, koja izgovaraju riječi zakona. 
beživotna bića, što ne mogu ublažiti ni silu, ni strogost. Dakle 
baš onaj dio zakonodavnoga tijela, o kojemu smo rekli, da on 
u drugoj prilici predstavlja nužno sudište, bit će to i u ovoj. 
Njegovu najvišem autoritetu pripada, da zakon ublaži radi 
samoga zakona, izričući blažu osudu, nego što on propisuje 

Moglo bi se, nadalje, dogoditi, da neki građanin povrijedi 
pravo puka u državnim poslovima i počini zločinstva, koje 
postojeći službenici ne bi mogli, ili ne bi htjeli kazniti. No. 
općenito, zakonodavna vlast ne može suditi, a još manje u tom 
posebnom slučaju, gdje ona predstavlja zainteresiranu stranu, 
naime pu!:. Ona, dakle, može biti samo tužiteljica. No, pred 
kim će ona tužiti? Hoće li se ona poniziti pred sudovima za- 
kona, što su niži nego ona, i povrh toga sastavljeni od ljudi, 
koji će, budući da podjednako predstavljaju puk, biti pri- 
dobijeni autoritetom tako visokog tužioca? Ne! Da bi se sa- 
čuvalo dostojanstvo puka i sigurnost pojedinca, mora za- 
konodavni dio puka tužiti pred zakonodavnim dijelom plem- 
stva, koji nema ni iste interese, ni iste strasti. 


U tome se sastoji prednost ove vladavine nad većinom 
starih republika, gdje je postojala ta zloupotreba, da je puk 
istodobno bio sudac i tužilac. 

Izvršna vlast, kao što je rečeno, mora sudjelovati u zako- 
nodavstvu svojom moći sprečavanja; u protivnom, ona će do- 
skora biti lišena svojih ovlasti. No, ako zakonodavna vlast su- 
djeluje u izvršenju, izvršna će vlast podjednako biti izgub- 
ljena. 

Ako monarh sudjeluje u zakonodavstvu svojom moći od- 
ređivanja, onda više nema slobode. No, kako on ipak mora 
sudjelovati u zakonodavstvu, da bi se obranio, on u njemu 
mora sudjelovati svojom moći sprečavanja. 

Uzrok promjene vladavine u Rimu bio je u tome, da se- 
nat, koji je imao jedan dio suverene vlasti, i magistrati, koji 
su imali drugi, nisu — kao ni puk — imali moći spreča- 
vanja. 

Evo, dakle, ustava vladavine, o kojoj govorimo. Budući da 
se zakonodavno tijelo tamo sastoji od dva dijela, jedan će 
vezivati drugoga uzajamnom moći sprečavanja. Oba će biti 
ograničena izvršnom vlašću, koja će pak sama biti ograničena 
zakonodavnom. 

Ove tri vlasti morale bi dovesti do mirovanja ili nedjelat- 
nosti. No, budući da su one nužnim kretanjem stvari primo- 
rane da se kreću, bit će prisiljene, da se kreću sporazumno. 

Budući da izvršna vlast sudjeluje u zakonodavnoj samo 
svojom moći sprečavanja, ona se ne smije upuštati u debate 
o državnim poslovima. Također nije potrebno, da ona čini 
prijedloge, jer ona može uvijek osuditi zaključke i tako od- 
baciti odiuke, koje joj nisu po volji. 

U nekim starim republikama, gdje je o državnim poslo- 
vima raspravljao čitav puk, bilo je prirodno, da ih je pred- 
lagala i s njime raspravljala izvršna vlast, bez čega bi u za- 
ključcima nastala velika zbrka. 

Ako izvršna vlast drugačije nego svojim pristankom od- 
ređuje podizanje državnoga novca, onda više ne će biti slo- 
bode, jer ona u najvažnijoj točki zakonodavstva postaje zako- 
nodavnom vlašću. 

Ako zakonodavna vlast odlučuje o podizanju državnoga 
novca, ne iz godine u godinu, već zauvijek, onda se izlaže 
opasnosti, da izgubi svoju slobodu, jer izvršna vlast tada više 
o njoj ne ovisi; i kada se takvo pravo primi zauvijek, prilično 
je svejedno, ima li se ono od sebe ili od drugoga. Isto je tako. 
ako ona, ne iz godine u godinu, nego zauvijek, raspolaže kop- 
nenim i pomoskim snagama, koje ona treba da povjeri izvr- 
šnoj vlasti. 

Kako onaj, što izvršava, ne bi mogao tlačiti, moraju se 
vojske, koje su mu povjerene, sastojati cd puka i biti produ- 
hovljene istim duhom kao i puk, kao što je bilo u Rimu do 
Marijevih vremena. Da bi se to postiglo, postoje samo dva 
sredstva; ili da oni, što su namješteni u vojsci, raspolažu do- 
voljnom imovinom, da radi svoga držanja odgovaraju pred 
ostalim građanima, i da stupaju u vojsku samo na godinu 
dana, kao što se to običavalo u Rimu: ili pak, ako postoji neko 


171 


stalno trupno tijelo, te gdje vojnici predstavljaju jedan od 
najnižih dijelova naroda, zakonodavna vlast mora biti u stanju 
da ga slomi, čim to zaželi; vojnici moraju stanovati s gradđa- 
nima i ne smiju imati ni odijeljeni logor, ni vojarne, ni tvr- 
dave. 

Kada je vojska već jednom stvorena, ona ne smije ovisiti 
neposredno o zakonodavnom tijelu, već o izvršnoj vlasti, i to 
prema prirodi stvari, budući da se njena izvedba više sastoji 
u činu, nego u odlučivanju. 

Načinu je mišljenja ljudi svojstveno, da više drži do hra- 
brosti, nego do plašljivosti, više do djelatnosti, nego do mu- 
drosti, više do djela, nego do savjeta. Vojska će uvijek pre- 
zirati neki senat i poštovati svoje oficire. Ona ne će ništa dr- 
žati do naredaba, koje će joj izdati neko tijelo sastavljeno od 
ljudi, koje ona smatra plašljivim i stoga nedostojnim, da njo- 
me zapovijedaju. Dakle, ako vojska ovisi samo o zakonodav- 
nom tijelu, vladavina postaje vojna. Ako se ikada događa su- 
protno, to je učinak nekih izvanrednih okolnosti, bilo da je 
vojska tamo uvijek odijeljena, ili je sastavljena od više tije- 
la, od kojih svako ovisi o svojoj posebnoj pokrajini, ili su 
glavni gradovi izvrsna mjesta, koie brani već sam njihov po- 
ložaj, ili tamo nema četa. 


Ako u tom slučaju, gdje vojskom vlada zakonodavno ti- 
jelo, posebne prilike sprečavaju, da vladavina postane vojnom, 
onda nastaju druge neprilike. Jedno od toga: ili vojska mora 
srušiti vladu, ili vlada mora oslabiti vojsku. 

To slabljenje pak, imat će vrlo koban uzrok: ono će pro- 
izići iz slabljenja vladavine. 

Čita li se slavno Tacitovo djelo o običajima Germana,!: 
vidjet će se, da su Englezi od njih uzeli ideju svoje političke 
vladavine. Taj lijepi sistem pronaden je u šumama. 

Kao što sve ljudske stvari imaju neki konac, tako će i drža- 
va, o kojoj govorimo, izgubiti svoju slobodu. Propali su već 
Rim, Sparta i Kartaga. Ona će propasti, ako zakonodavna 
vlast bude bila pokvarenija, nego izvršna. 


5 »De minoribus rebus principes consultant, de majoribus omnes: ita 
tamen, ut ea quoque, quorum penes plebem arbitrium est, apud principes 
pertracentur,+ (Tac. Germ, LX: »O tekućim poslovima odlučuju knezovi, o 
važnima pak svi; ali tako, da se i oni. o kojima odlučuje puk, prethodno 
raspravljaju pred knezovima «) 

Nije na meni da istražujem, da li Englezi zbiljski uživaju 
tu slobodu, ili ne. Dostaje mi, da kažem, da je ona ustanov- 
ljena njihovim zakonima, i ja ne tražim ništa više. 

Time ja nikako ne ću omalovažiti druge vladavine, niti 
reći, da ta krajnja politička sloboda mora mučiti one, koji 
posjeduju samo neku umjerenu. Kako bih ja to rekao, ja, što 
vjerujem, da i sama pretjeranost uma nije uvijek poželjna, te 
da se ljudi uvijek bolje prilagođuju osrednjemu, nego kraj- 
nostima? 

U svojoj Oceani Harrington je također istraživao, koji je 
najviši stupanj slobode, do kojega može dospjeti ustav neke 
države. No, može se o njemu reći, da je on tu slobodu istra- 
živao samo nakon toga, što ju nije spoznao i da je gradio Hal- 
kedoniju, imajući pred očima obalu Bizanta. 


DVADESETO POGLAVLJE 


KONAC OVE KNJIGE 


Htio sam istražiti, kakva je podjela triju vlasti u svim 
umjerenim vladavinama, koje poznamo, i odatle izračunati 
stupanj slobode, koju može uživati svaka od njih. No, ne tre- 
ba uvijek toliko iscrpsti neki predmet, da se ništa ne prepusti 
čitaocu. Ne radi se o tome, da se čita, već da se misli. 


KNJIGA ČETRNAESTA 


O ZAKONIMA U NJIHOVU ODNOSU PREMA 
PRIRODI KLIME 


PRVO POGLAVLJE 
OPĆI POJAM 
Ako je istina, da su značaj duha i strasti srca u raznim 
klimama krajnje različiti, onda zakoni moraju odgovarati i 


razlici tih strasti i razlici tih značaja. 

DRUGO POGLAVLJE 


KOLIKO SU LJUDI RAZLIČITI U RAZNIM KLIMAMA 


Hladan zrak!" steže krajeve izvanjskih vlakana našega ti- 
jela. To povećava njihovu rastežljivost i potpomaže povratak 
krvi iz krajnjih dijelova prema srcu. On smanjuje dužinu!7 
dotičnih mišića; te, dakle, time još povećava njihovu snagu. 
Vrući zrak, naprotiv, labavi krajnje dijelove vlakana i pro- 
dužuje ih. On, dakle, smanjuje njihovu snagu i njihovu ra- 
stežljivost. 


Stoga su ljudi mnogo snažniji u hiadnim klimama. Učinak 
srca i protuučinak krajnjih dijelova vlakana odvijaju se tu 
bolje, sokovi su u boljoj ravnoteži, krv više teži prema srcu, 
i obratno, srce je snažnije. Ova veća snaga mora proizvesti 
veće učinke, na pr. više samopouzdanja, t. j. više srčanosti; 
više spoznaje o vlastitoj nadmoći, t . j. manje želje za odma- 
zdom; bolje mnijenje o svojoj sigurnosti, t. j. više odvažnosti, 
manje slutnja, politike i lukavstava. Naposljetku, ona mora 
proizvesti sasvim različite karaktere. Ako nekog čovjeka do- 
vedete u neko vruće i zabito mjesto, on će iz razloga, što sam 
naveo, patiti od velike srčane klonulosti. Ako mu se u toj 
prilici predloži kakav smjeli podvig, vjerujem, da će on za 
to biti vrlo malo razpoložen. Njegova suvremena slabost čini 
ga malodušnim. On se boji svega, jer osjeća, da ne može ni- 
šta. Narodi toplih zemalja plašljivi su kao starci,'" narodi 
hladnih, pak, hrabri kao mladići. Ako pripazimo na posljed- 
nje!? ratove, koji su nam još najbolje u pamćenju i gdje mo- 
žemo bolje vidjeti izvjesne lake učinke, koji su kasnije ne- 
zamjetljivi, dobro ćemo osjetiti, kako sjeverni narodi pre- 
mješteni u južne krajeve-“" tamo nisu izvršili tako hrabra 
djela, kao njihovi sugrađani, što su — boreći se u svoj vla- 
stitoj klimi — posjedovali svu svoiu hrabrost. 


\* To se pokazuje već na prvi pogled: u studeni izgleda se mršaviji. 

"! Poznato je, da on skuplja željezo. 

“Treba se dobro čuvut:, da i'zbjegnemo takve opće postavke, Nikada se 
105 nije vido neki Laponac ili Samojed ić; u rat, a Arapi su za osamdeset 
zodina osvojili više zcmije, nego što je posjedovalo Rimsko carstvo. U bici 


kod Mihiberga. malobrojn: Španjolci potuki! su vojnike sjeverne Njemacke 
tVolta!re). 


'" Ratovi za španjolsko naslijede. 
% Na pr. u Španjolsku 

Snaga vlakana sjevernih naroua čini da se iz namirnica 
izvlače i najgrublji sokovi. Odatle proizlaze dvije stvari: prvo, 
da su dijelovi hilusa ili limfe radi svoje velike površine zgod- 
niji da prionu o vlakna i da ih hrane; drugo, da su oni radi 
svoje grubosti manje zgodni, da daju izvjesnu finoću živča- 
nim sokovima. Stoga su ti narodi velikoga rasta, no male ži- 
vahnosti. 

Svaki od živaca, što sa svih strana dopiru u tkivo naše 
kože, sačinjava po jedan živčani snop. Obično nije pokrenut 
cio živac, već samo njegov beskonačno malen dio. U toplim 
zemljama, gdje je kožno ikivo olabavljeno, vršci živaca su 
razvijeni i izloženi najmanjem djelovanju najslabijih pred- 
meta. U hladnim zemljama kožno je tkivo napeto i bradavice 
stegnute; mali su pramenovi živaca na neki način paralizi- 
rani, osjet dopire do mozga, samo ako je krajnje jak i ako 
se proteže cijelim živcem. No, mašta, ukus, osjetljivost i ži- 
vahnost uvjetovani su beskrajnim brojem malih osjeta. 

Promatrao sam vanjsko tkivo ovčjeg jezika na mjestu, 
koje se na prvi pogled činilo pokriveno bradavicama. Kroz 
mikroskop vidio sam na tim bradavicama dlačice ili neku 
vrstu paperja. Između bradavica nalazile su se piramide, 
vršci kojih su bili nalik malim četkicama. Vrlo je vjerojatno, 
da su te piramide temeljni organ okusa. 

Pustio sam polovinu toga jezika da se smrzne, i prostim 
sam očima opazio, da su se bradavice znatno smanjile. Neke 
su se od njih same uvukle u svoje opne. Na to sam tkivo istra- 
živao mikroskopom, no više nisam vidio piramide. U razmje- 
ru kako se jezik odmrzavao, vidjelo se prostim okom, kako 
se opet podižu bradavice, a kroz mikroskop, kako su se opet 
počeli javljati mali snopići živaca. 

Ovo promatranje potvrduje ono, što sam ja rekao, naime, 
da su živčani snopići u hladnim zemljama manje razvijeni; 
oni se uvlače u svoje opne, gdje su zaštićeni od djelovanja 
vanjskih predmeta. Osjeti su, dakle, manje živahni. 

U hladnim zemljama postoii mala osjetljivost za zadovolj- 
stva; ona će biti veća u umjerenim zemljama, a najveća u 
vrućim. Kako se klime razlikuju prema stupnjevima zemljo- 
pisne širine, mogle bi se razlikovati, i, da tako kažemo, prema 
stupnjevima osjetljivosti. Gledao sam opere u Engleskoj i Ita- 
liji. To su isti komadi i isti glumci. No, ista glazba kod obiju 
naroda proizvedi toliko različite učinke, jedan je tako spokojan, 
rusi tako izvan seke, da to izgleda nepojmljivo. 


Isto će biti i s boli. Ona je u nama izazvana trganjem ne- 
kog vlakna našeg tijela. Stvoritelj prirode je tako uredio, da 
će ta bol biti utoliko jača, ukoliko će veći biti poremećaj. 
Očevidno je, pak, da su velika tijela i gruba vlakna naroda 
Sjevera manje sklona poremećaju, nego nježna vlakna naroda 
toplih krajeva. Tamo je duša manje osjetljiva za bol. Nekom 
Rusu treba oderati kožu, da bi nešto osjetio. 


KNJIGA PETNAESTA 


KAKO ZAKONI GRAĐANSKOGA ROPSTVA STOJE 
U ODNOSU PREMA PRIRODI KLIME 


PETO POGLAVLJE 
O ROPSTVU CRNACA 


Ako bih trebao da branim naše pravo, da crnce pretva- 
ramo u roblje, rekao bih slijedeće: 


Pošto su evropski narodi istrijebili američke, morali su 
Afrikance učiniti robljem, kako bi se njima služili u krčenju 
tolikih zemalja. 


Šećer bi bio mnogo skuplji, ako biljku, što ga proizvodi, 
ne bi njegovali robovi. 


Ljudi, o kojima se radi, od glave do pete su crni i imaju 
tako zgnječeni nos, da ih je gotovo nemoguće žaliti. 


Ne možemo si predstaviti, da je Bog kao vrlo mudro biće. 
stavio dušu, i povrh toga još i dobru, u potpuno crno tijelo. 


Misao, da boja sačinjava bit čovječanstva, tako je prirodna, 
da narodi Azije, koji prave eunuhe, crne uvijek još na upad- 
niji način lišavaju sličnosti, koju imaju s nama. 

Boja kože može se zaključiti iz boje kose, koja je u Egip- 
ćana — najboljih filozofa svijeta — bila toliko važna, da su 
oni sve riđokose, što bi im pali u ruke, ubijali. 

Da crnci nemaju zdravoga razuma proizlazi odatle, što oni 
staklenu ogrlicu cijene više nego da je od zlata, koje je kod 
uljudnih naroda od tako velikog značenja. 


176 


Nemoguće je pretpostaviti, da bi robovi bih ljudi, jer ako 
pretpostavimo da su oni ljudi, počet će se vjerovati, da mi 
sami nismo kršćani. 

Sitni duhovi suviše preuveličavaju nepravdu, koja se na- 
nosi Afrikancima. Jer, ako bi ona bila tolika, kao što oni kažu, 
ne bi li u glavama evropskih vladara, — što međusobno skla- 
Paju toliko beskorisnih sporazuma — već sinulo, da sklope 
Opći sporazum u korist milosrđa i smilovanja? 


KNJIGA DEVETNAESTA 


O ZAKONIMA U NJIHOVU ODNOSU PREMA NAČE- 
LIMA, ŠTO SAČINJAVAJU OPĆI DUH. ĆUDOREĐE 
I OBIČAJE NEKOGA NARODA 


ČETVRTO POGLAVLJE 
ŠTO JE TO OPĆI DUH 


Mnoge stvari vladaju ljudima: klima, religija, zakoni, na- 
čela vladavine, primjeri prošlosti, ćudoređe i običaji; oda- 
tle proizlazi i sve to sačinjava opći duh. 

Koliko neki od tih uzroka djeluje jače, toliko drugi zaosta- 
ju. Priroda i klima prevladavaju gotovo jedino među divlja- 
cima. Običaji vladsiu Kinezima. Zakoni tiraniziraju Japan. 
CČudoređe je nekada davalo ton Spartancima. Načela vladavine 
i stari običaji određivali su vladanje u Rimu. 


KNJIGA DVADESETI ČETVRTA 
O ZAKONIMA U ODNOSU PREMA RELIGIJI, KOJA 
POSTOJI U SVAKOJ ZEMLJI, S OBZIROM NA NJENO 
VRŠENJE I NA NJU SAMU 
PRVO POGLAVLJE 
O RELIGIJAMA UOPĆE 
Kako se među tminama može prosuditi, koje su manje gu- 
ste, i među ponorima, koji su manje duboki, tako se i medu 


lažnim religijama mogu potražiti one, koje su najviše u skla- 

du s dobrom društva, one, koje — premda ljude i ne dovode 
do blaženstva onostranog života — ipak najviše mogu pri- 
donijeti njihovoj sreći u ovome. 

Ja, dakle, ispitujem razne religije svijeta samo u odnosu na 
dobro, koje time dobiva građanska država, bilo da govorim 
o onoj, koja svoj korijen ima na nebu, ili pak o onima, koje 
svoj korijen imaju na zemlji. 

Kako ja ovo djelo ne pišem kao teolog, već kao politički 
pisac, moglo bi se u njemu naći stvari, koje su poipuno isti- 
nite samo na način ljudskoga mišljenja, budući da nisu ra- 
zmatrane u odnosu prema uzvišenijim istinama. 

U pogledu istinske religije treba samo malo pravednosti, 
kako bi se uvidjelo, da ja nikada nisam zahtijevao, da se nje- 
ni interesi stave iza političkih, već da se ujedine. No, da bi- 
smo ih ujedinili, treba da ih spoznamo. 

Kršćanska religija, koja ljudima zapovijeda, da se ljube. 
nesumnjivo hoće, da svaki narod ima najbolje političke i gra- 
đanske zakone, jer poslije nje oni su najveće dobro, koje lju- 
di mogu dati i primiti. 


DRUGO POGLAVLJE 


BAYLEOV PARADOKS 


Gospodin je Bayle htio dokazati, da je bolje biti be- 
zbožnik, nego neznabožac,“! t. j. drugim riječima, da je manje 
opasno nemati nikakve religije, nego imati neku lošu. »Više 
volim, veli on, da se o meni kaže, da ne opstojim, nego kada 
bi se reklo, da sam zao čovjek.« To je samo sofizam, zasno- 
van na tome, da je za ljudski rod poipuno beskorisno da se 
vjeruje, da neki čovjek opstoji, dok je naprotiv, vrlo kori- 
sno, da se vjeruje, da Bog jest. 


Pitanje nije u tome da se znade, je li bolje, da neki čovjek 
ili narod nema nikakve religije, ili da onu, koju ima, zloupo- 
trebljava, već da se znade, je li manje zlo, da se religija kat- 
kada zloupotrebljava, ili da uopće nema nikakve. 


? Misli o kometima_i “ d 

ŠESTO POGLAVLJE 


DRUGI BAYLEOV PARADOKS 


Pošto je napao sve religije, gospodin Bayle je ponizio i 
kršćansku. On se usuduje tvrditi, da pravi kršćani ne bi mo- 
gli sačinjavali neku državu, koja bi mogla trajno postojati. 
Zašto da ne? Baš bi to bili građani potpuno svijesni svojih 
dužnosti i ispunjeni velikom revnošću, kako bi ove ispunili. 
Oni bi vrlo dobro osjećali prava prirodne obrane, i što bi više 
vjerovali, da duguju religiji, to više bi mislili na dužnosti 
prema domovini. Kada bi kršćanska načela bila dobro uti- 
snuta u srce, bila bi beskrajno jača, nego ona lažna čast mo- 
narhije, one ljudske kreposti republika i onaj ropski strah 
despocijskih država. 


Začuđuje, da se tom velikom mužu može predbaciti, da 
nije spoznao duh svoje vlastite religije, da nije znao razliko- 
vati uređaje za zasnivanje kršćanstva od kršćanstva samoga, 
niti propise Evanđelja od njegovih savjeta. Ako je zakono- 
davac umjesto zakona dao savjete, on je to učinio stoga, što 
je uvidio, da bi to bilo oprečno duhu njegovih zakona, ako bi 
njegovi savjeti bili naređeni kao zakoni. 


KNJIGA DVADESET I PETA 


O ZAKONIMA U ODNOSU PREMA USTANOVI 
RELIGIJE [ NJEZINOJ VANJSKOJ ZAŠTITI 


DEVETO POGLAVLJE 


O RELIGIOZNOJ SNOŠLJIVOSTI 


Mi smo ovdje političari, a ne teolozi; pa i za same teologe 
postoji znaina razlika između toga kad se neka religija pod- 
nosi i kad se odobrava. Ako su zakoni neke države vjerovali, 
da moraju dcpustiti više religija, onda ih moraju obvezati, 
da se mneđusobno snose. To je načelo, da svaka potlačena reli- 
gija sama postaje tlačiteljica. Jer, čim neka slučajno uspije 
da se oslobodi potlačenosti, ona napada religiju, koja ju je 
tlačila, ne kao religija, već kao tiranija. 


179 


Korisno je, dakle, da zakoni zahtijevaju od raznih religija 
ne samo da ne uznemiruju državu, već da se i međusobno ne 
uznemiruju. Neki građanin još ne udovoljava zakonu, ako mu 
dostaje, da ne uznemiruje državu. On ne smije smetati ni bilo 
kog građanina. 


DESETO POGLAVLJE 


NASTAVAK ISTOGA PREDMETA 


Kako samo nesnošljive religije pokazuju veliku revnost, 
da bi se utvrdile svuda, jer samo neka snošljiva ne misli na 
svoje širenje, to će, — ako je država zadovoljna s već utvr- 
đenom religijom, — važiti kao vrlo dobar građanski zakon, 
da se ne dopušta uvođenje neke druge. 


To je dakle, osnovno načelo političkih zakona u pogledu 
religije. Ako je država slobodna da dopusti ili ne dopusti 
uvođenje neke nove religije, onda je ne treba uvesti. Ako je 
ona uvedena, onda je treba snositi. 


JEDANAESTO POGLAVLJE 


O PROMJENI RELIGIJE 


Neki vladar, koji je nakanio, da u svojoj državi uništi ili 
promijeni vladajuću religiju, izlaže se mnogim opasnostima. 
Ako je njegova vladavina despocijska, onda se on više izlaže 
opasnosti izbijanja neke revolucije, nego bilo kakvom tira- 
nijom, koja u takvim državama nikada nije nešto novo. Re- 
volucija pak potječe odatle, što neka država ne može istog 
trenutka i tako brzo mijenjati religiju, ćudoređe i običaje, 
kako je vladar izdao naredbu o uvođenju nove religije. 


Povrh toga, stara je religija povezana s ustavom države, 
nova mu je, naprotiv, potpuno strana; stara se slaže s kli- 
mom, nova joj se pak često protivi. Štoviše, građanima nji- 
hovi zakoni postaju odvratni; postojeća vladavina izaziva pre- 
Zir. Mjesto čvrste vjere u jednu religiju stupaju sumnje u 
obje. Jednom riječju, stanovnici takve države barem će za ne- 
ko vrijeme istodobno postati loši građani i loši vjernici. 

KNJIGA DVADESET I ŠESTA 


O ZAKONIMA U ODNOSU, KOJI ONI MORAJU IMATI 
PREMA REDU STVARI, S KOJIMA RASPOLAŽU 


PRVO POGLAVLJE 


SADRŽAJ OVE KNJIGE 


Ljudima vladaju raznovrsni zakoni: prirodno pravo; bo- 
žansko pravo, koje pripada religiji; crkveno pravo, nazvano 
i kanonskim, što pripada zaštiti religije; međunarodno pravo, 
koje se može smatrati građanskim pravom čitavoga svijeta u 
tom smislu, što je za njega svaki narod građanin; opće držav- 
no pravo, koje ima za predmet onu ljudsku mudrost, što je 
zasncvala sva društva; posebno državno pravo, koje se tiče 
svakoga pojedinog društva; pravo osvajanja, zasnovano na 
tome, da je neki narod prema drugome htio, mogao ili morao 
postupiti silom; građansko pravo svakoga društva, prema 
kojemu neki građanin može braniti svoja dobra i svoj život 
od svakog drugog građanina; naposljetku porodično pravo, 
što proizlazi odatle, da je neko društvo podijeljeno u razne 
porodice, koje traže neku posebnu vladavinu. 

Stoga, ima zakona različitoga reda, i uzvišenost ljudskog 
uma sastoji se u tome, da se dobro znade, na koji od tih re- 
dova se uglavnom odnose stvari, koje se moraju odrediti, te 
da se ne dovede do zbrke među načelima, koja moraju vla- 
dati ljudima. 


DRUGO POGLAVLJE 


O BOŽANSKIM I LJUDSKIM ZAKONIMA 


Božanskim zakonima ne smije se određivati ono, što mora 
biti prema ljudskim zakonima, niti se ljudskim zakonima smi- 
je odrecdivati, što mora biti prema božanskim. 

Obje vrste zakona razlikuju se svojim podrijetlom, svojim 
predmetom i svojom prirodom. 

Svatko će se složiti, da su ljudski zakoni druge prirode 
nego zakoni religije, i to je već veliko načelo. No, ono samo 
podliježe drugim načelima, koje treba potražiti. 

KNJIGA DVADESETI DEVETA 
O NAČINU SASTAVLJANJA ZAKONA 
DEVETNAESTO POGLAVLJE 
O ZAKONODAVCIMA 


Aristotel je čas htio zadovoljiti svoju ljubomoru na Plato- 
na, čas svoju strast za Aleksandrom, Platon se bunio protiv 
tiranije atenskoga puka. Machiavelli je bio pun svoga idola, 
vojvode Valentina. Thomas More, koji je više govorio o tome, 
što je čitao, nego o tome, što je mislio, htio je svim državama 
vladati jednostranošću nekoga grčkog grada.ž* Harrington je 
imao pred očima samo englesku republiku, dok je čitava go- 
mila pisaca nalazila nered svuda, gdje nije vidjela krunu. 
Zakoni uvijek nailaze na strasti i predrasude zakonodavca. 
One katkada samo prelaze preko njih i daju im izgled; kat- 
kada one tamo ostaju i sjedinjuju se s njima. 


Naslov originala: »De Vesprit des lois, par Montesquieu«, 
Nouvcile edition, Paris, Garnier ed., 1878.; pp. 3., 7.—9., 
9.—11., 19.—22., 28., 140.—152., 170., 206.—209., 223.—224., 
275., 403.—404., 407.—408., 427.—428., 433., 537.—538. — 
Preveo Danilo Pejović. 


2 U svojoj »Utopiji«. 


VOLTAIRE 


FILOZOF NEZNALICA 
PRVO PITANJE 


Tko si? otkuda dolaziš? što činiš? što ćeš postati? To je 
Pitanje, koje treba postaviti svim bićima svemira, no na koje 
nam nitko ne odgovara. Pitam biljke, što djeluje, da one ra- 
stu i kako isto tlo proizvodi tako različite plodove. Ta me 
neosjetljiva i nijema bića, premda obdarena božanskom spo- 
sobnošću, prepuštaju mom neznanju i praznim pretpostav- 
kama. 

Pitam tu gomilu različitih životinja, koje sve posjeduju 
kretanje i priopćenje, koje uživaju u istim osjetima kao i ja, 
koje u nekoj mjeri imaju ideje i pamćenje sa svim strastima. 
One znaju još manje nego ja, što su, zašto jesu i što postaju. 

Slutim, da mogu vjerovati, da su planeti i bezbrojna sun- 
ca, što ispunjaju prostor, također nastanjeni osjetljivim i mi- 
saonim bićima; no, dijeli nas neka vječna pregrada, i od tih 
stanovnika drugih svjetova nam se nitko nije javio. 

U Igrokazu prirode, gospodin Prior je rekao gospodinu 
Vlastelinu, da su zvijezde napravljene za Zemlju, a Zemlja, 
kao i životinje, za čovjeka. No kako se mala Zemljina lopta 
s drugim planetima okreće oko sunca, kako pravilna i ra- 
zmjerna kretanja zvijezda mogu vječno postojati, a da nema 
ljudi, kako na našoj maloj planeti ima beskrajno više živo- 
tinja, nego takvih, koji su nalik meni, mislio sam, da je g. 
Prior imao malo previše samoljublja, laskajući sebi, da je sve 
učinjeno radi njega. Vidio sam, da bi čovjeka bez obrane u 
toku njegova života prožderale sve životinje, te da ga sve 
žderu još i nakon smrti. Stoga mi je bilo teško shvatiti, da 
g. Prior i Vlastelin bijahu kraljevi prirode. Rob svega što me 
okružuje — umjesto da budem kralj, stisnut na jednu točku 
i opkoljen neizmjernošću, počeo sam s traženjem samoga sebe. 

H. NAŠA SLABOST 


Ja sam slaba životinja; rađajući se, nemam ni snage, ni 
spoznaje, ni nagona; također se ne mogu dovući do prsa svoje 
majke, kako to čine svi četvoronošci; stječem neke ideje, samo 
ukoliko stječem malo snage, kad se počnu razvijati moji or- 
gani. Ta se snaga u meni povećava sve do časa, kad se — bu- 
dući da više ne može porasti — svakim danom smanjuje. Ova 
se pak moć shvaćanja ideja također povećava sve do svoga 
svršetka, te zatim neosjetljivo postepeno iščezava. 

Koja je to mehanika, što od trenutka do trenutka pove- 
ćava snage mojih udova, sve do određenog časa? Ne znam, i 
oni koji su proživjeli svoj život tražeći taj uzrok, također ne 
znaju više nego ja. 

Koja je to druga moć, što čini da slike ulaze u moj mo- 
zak, te ih čuva u mom pamćenju? Ti, što su se zalagali da to 
znaju, tražili su to uzaludno; svi smo mi u istome neznanju 
prvih načela, gdje bijasmo u našoj kolijevci. 


III. KAKO MOGU MISLITI? 


Jesu li me knjige napisane prije dvije tisuće godina neče- 
mu naučile? Katkada nam dolazi prohtjev, da znamo, kako 
mislimo, premda nam se rijetko prohtije, da znamo kako pro- 
bavljamo, kako hodamo. Ispitivao sam svoj um; pitao sam ga, 
što je on, i to ga je pitanje uvijek zbunjivalo. 

Njime sam pokušao da otkrijem, da li su pobude pomoću 
kojih probavljam i hodam iste, kao i one pomoću kojih imam 
ideje. Nikada nisam mogao shvatiti kako i zašto su te ideje 
nestajale, kada je moje tijelo izmorila glad, i kako su oživ- 
ljavale, kada sam se najeo. 

Vidio sam tako veliku razliku između misli i hrane — bez 
koje ne bih mogao misliti —, da sam povjerovao, kako je u 
meni bila neka supstancija, što je razmišljala i neka druga, 
što je probavljala. Međutim, pokušavajući uvijek da sebi do- 
kažem kako nas je dvoje, grubo sam osjetio, da sam ja samo 
jedan, i to mi je proturječje uvijek zadavalo velike muke. Pi- 
tao sam neke meni nalik, što su obrađivali zemlju, našu za- 
jedničku majku, jesu li oni osjetili, da ih je dvoje, jesu li oni 
svojom filozofijom otkrili da u sebi posjeduju neku besmrtnu 
supstanciju i prema tome napravljenu ni iz čega, koja opsto- 

ji neprostorno te djeluje na njihove živce, a da ih ne dodiruje, 
koja je izričito poslana u trbuh njihove majke šest sedmica 
nakon začeća. Oni su vjerovali, da sam šaljivčina, te su — a 
da mi ne odgovore — nastavili s obrađivanjem svoga polja. 


IV. DA LI MI JE POTREBNO DA ZNAM? 


Videći, dakle, da ogroman broj ljudi nije imao ni najmanju 
ideju o teškoćama, što mene uznemiruju, niti pomišljao na to, 
što se u školama kaže o bitku uopće, o materiji, o duhu, it.d.; 
videći također, da se oni često rugaju tome što sam ja htio 
znati, naslućivao sam, kako je potpuno nepotrebno, da mi to 
znamo. Mislio sam, da je priroda svakome biću dala udio, koji 
mu pripada, i vjerovao sam, da u stvarima, koje ne možemo 
shvatiti, nemamo udjela. No i pored te beznadnosti nisam 
napustio želju da budem učen, i moja je prevarena radozna- 
lost uvijek nezasitna. 


V. ARISTOTEL, DESCARTES I GASSENDI 


Aristotel počinje time, da je nevjerovanje izvor mudrosti. 
Descartes je tu misao razmulio i obojica su me naučili, da ništa 
ne vjerujem, što mi oni kažu. Osobito Descartes, pošto se na- 
pravio nalik onome, što sumnja, govori vrlo odlučno o tome, 
što ne razumije; on je tako siguran u svoju stvar, kada se 
jako vara u fizici, on je izgradio tako umišljeni svijet, nje- 
govi vrtlozi i njegova tri elementa tako su osobito smiješni, 
da moram biti sasvim nepovjerljiv prema svemu, što mi on 
kaže o duši, pošto me toliko zavaravao u pogledu tijela. U 
dobar čas ga treba pohvaliti, pod pretpostavkom, da se ne 
hvale njegovi filozofski romani, koji su danas zauvijek pre- 
zreni u cijeloj Evropi. 

On vjeruje, ili se pretvara da vjeruje, da se rađamo s me- 
tafizičkim mislima. Ja bih isto tako volio kazati, da se Homer 
rodio s Ilijadom u glavi. Istina je doduše, da se Homer rodio 
s tako izgrađenim mozgom, da je nakon toga stekao toliko 
lijepe, toliko nepovezane i toliko pretjerane pjesničke ideje, 
da je naposljetku od njih sastavio Ilijadu. Rađajući se, mi sa 
sobom donosimo klicu svega što se u nama razvija; no zbiljski 
mi podjenako nemamo prirođene ideje, kao što Rafael i Mi- 
chelangelo rađajući se, sa sobom ne donose kist i boje. 

Kako bi pokušao složiti razbacane dijelove svojih utvara, 
Descartes je pretpostavio, da čovjek misli uvijek; ja bih ta- 
kođer volio zamisliti, da ptice nikada ne prestaju letjeti, ni 
psi trčati, jer ovi imaju sposobnost da trče, a one da lete. 

Premda se malo savjetujemo s vlastitim iskustvom, kao i 
s iskustvom roda ljudskoga, potpuno smo uvjereni u oprečno. 
Nitko nije tako lud, da čvrsto vjeruje, kako je čitav život mi- 
slio dan i noć bez prestanka otkada je začet pa do svoje po- 
sljednje bolesti. Oni pak, što su taj roman htjeli braniti, po- 
moći će sebi time, da kažu, kako čovjek misli uvijek, prem- 
da se to ne primjećuje. Moglo bi se isto tako reći, da se pije, 
jede i jaši, a da se to ne zna. Ako ne primjećujete, da imate 
ideje, kako možete tvrditi, da ih imate? Gassendi se rugao 
tome nastranom sistemu, kao što je trebalo. No, znate li, što 
je od toga nastalo? Gassendi i Descartes smatrani su atei- 
stima, jer su razmišljali. 


VI. ŽIVOTINJE 


Odatle, što su ljudi pretpostavljali, da neprekidno imaju 
ideje, zamjedbe i pojmove, prirodno je proizlazilo, da ih ta- 
kođer imaju i životinje. Jer, neosporno je, da lovački pas ima 
ideju svoga gospodara, kome se pokorava, i divljači, koju mu 
donosi. Očigledno je, da on ima pamćenje, te da spaja neke 
ideje. Prema tome, ako je mišljenje čovjeka bit njegove duše, 
onda je mišljenje psa podjednako bit njegove, i ako čovjek 
uvijek ima ideje, potrebno je također, da ih uvijek imaju i 
životinje. Da bi se ta teškoća odstranila, tvorac vrtloga i pru- 
gaste materije usudio se reći, da su životinje čisti strojevi, da 
one traže jelo — a da nemaju teka, da uvijek imaju organe 
osjećanja — a da nikada ništa ne osjete, da viču bez bola, da 
pokazuju svoja zadovoljstva bez radosti, da posjeduju mozak 
— a da njime ne shvaćaju ni najlakšu ideju, te da su, prema 
tome, stalno proturječje prirode. 

Taj sistem bio je podjednako smiješan, kao i drugi. No 
umjesto, da se u njemu vidi nastranost, smatrao se bezbožnim. 
Tvrdilo se, da taj sistem stoji u opreci prema Sv. pismu. 


VII. ISKUSTVO 


Ne miješajmo Sv. pismo nikada u naše filozofske sporove. 
To su suviše heterogene stvari i nemaju nikakve međusobne 
veze. Ovdje se radi samo o tome, da istražimo, što možemo 

znati pomoću nas samih, a to se svodi na vrlo malo stvari. 
Trebalo bi poricati zdravi razum, ako se ne složimo, da sve u 
svijetu znamo samo pomoću iskustva. I doista, ako mi samo 
iskustvom, nizom lutanja, te dugim razmišljanjima dospije- 
vamo do toga, da sebi stvorimo neke slabe i nejasne ideje o 
tijelu, prostoru, vremenu, beskrajnome, pa i samome Bogu, 
nije toliko važno, da tvorac prirode te ideje stavlja u mozak 
svih zametaka, kako bi se njima poslije služio samo vrlo mali 
broj ljudi. 

U pogledu našega znanja, svi smo mi kao međusobno ne- 
poznati ljubavnici Dafnis i Kloje, kojih nam je ljubav i uza- 
ludne napore ocrtao Longus. Trebalo im je mnogo vremena, 
da pogode, kako će zadovoljiti svoje požude, jer im je nedo- 
stajalo iskustvo. Ista se stvar dogodila caru Leopoldu i sinu 
Ljudevita XIV.; trebalo ih je poučavati. Da su imali priro- 
đene ideje, može se vjerovati, da im priroda ne bi uskratila 
onu glavnu i jedino potrebnu za održanje roda ljudskoga. 


VIII. SUPSTANCIJA 


Budući da svaku spoznaju stječemo iskustvom, nemoguće 
je, da bismo ikada mogli znati, što je materija. Mi pipamo, mi 
vidimo svojstva te supstancije; no sama ta riječ supstancija, to 
što je ispod, dostatno nas podsjeća, da će nam to ispod biti 
zauvijek nepoznato. Makar što mi otkrili od tih privida, uvi- 
jek će nam preostati da otkrijemo to ispod. Iz toga razloga, 
mi o sebi nikada ne znamo što je duh. To je riječ, što izvorno 
znači dah i kojom smo se služili da neodređeno i grubo po- 
kušamo izraziti to, što nam daje misli. No, i kada bismo ne- 
kim čudom — što se ne može pretpostaviti — imali neku slabu 
ideju o supstanciji toga duha, ne bismo dospjeli dalje i ni- 
kada ne ćemo dokučiti, kako ta supstancija prima osjećaje i 
misli. Mi dobro znamo, da imamo malo razuma, no kako ga 
imamo, to je tajna prirode, koju ona ne otkriva nijednome 
smrtniku. 


IX. USKE GRANICE 
Naš je razum vrlo ograničen, kao i snaga našega tijela. 
Ima mnogo snažnijih ljudi, nego što su ostali: i u mišljenju 


ima Herkula; no u osnovu ta nadmoć predstavlja vrlo malo. 

Netko će podići deset puta više materije, nego ja, drugi će 
napamet i bez papira moći podijeliti petnaestoznamenkasti 
broj, dok ću ja jedva moći dijeliti s tri ili četiri znamenke. 
Eto, na šta se svodi ta toliko hvaljena snaga! No, ona će usko- 
ro naići na svoju granicu, i to je razlog, da u igrama spaja- 
nja nitko, makar se u njima usavršio svom svojom marljivo- 
šću i dugom upotrebom i ma kako se trudio, nikada ne do- 
spijeva s one strane stupnja, što ga je mogao shvatiti. On je 
udario u granicu svoga razuma. Štoviše, svakako tako treba 
da bude, jer inače mi bismo postepeno išli do beskonačnoga. 


X. NEMOGUĆA OTKRIĆA 


U tom uskom krugu, gdje smo zatvoreni, vidimo, dakte, 
da smo osuđeni, da ne znamo i da malo možemo spoznati. Mi 
smo već vidjeli, da ne možemo shvatiti nikakav prvi poticaj, 
niti prvo načelo. 

Zašto moja ruka sluša moju volju? Mi smo tako naviknuti 
toj neshvatljivoj pojavi, da joj pridajemo malo pažnje. I kada 
hoćemo potražiti uzrok nekog tako općeg učinka, tada nala- 
zimo, da između naše volje i poslušnosti naših udova postoji 
zbiljska beskonačnost, t. j. da između jednoga i drugoga ne 
postoji nikakav razmjer, nikakav razlog, nikakav privid uzro- 
ka; i mi osjećamo, mislili mi time i neku vječnost, ne ćemo 
moći zamisliti ni najmanji zračak vjerojatnosti. 


XI. TEMELJITI OČAJ 


Zaustavljeni, dakle, već na prvom koraku i okrećući se 
uzaludno k nama samima, prestrašeni smo time, da tražimo 
sebe uvijek, i ne nalazimo nikada. 

Uz pomoć trokuta, mi znamo gotovo sigurno, da je Zemlja 
udaljena od Sunca oko trideset milijuna naših velikih geome- 
trijskih milja. No, što ie Sunce? I zašto se ono okreće oko 
svoje osi? I zašto u jednome razumu više nego u drugome? 
I zašto se Saturn i mi oko te zvijezde okrećemo radije od 
zapada prema istoku, nego od istoka prema zapadu? Ne samo 
da se tim pitanjem nikada ne ćemo zadovoljiti, već nikada 
ne ćemo uvidjeti ni najmanju mogućnost, da o tome zamislimo 
ijedan fizički uzrok. Zašto? jer se čvor te teškoće nalazi u 
prvom načelu. 

S time, što djeluje u nama, stoji kao i s time, što djeluje u 
beskrajnim prostorima prirode. U rasporedu zvijezda i u sa- 
stavu nekog crva i čovjeka ima neko prvo načelo, koje nam 
nužno mora biti nedostupno. Jer, kada bismo mi mogli spo- 
znati naš prvi poticaj, onda bismo bili gospodari, bili bismo 
bogovi. Pokušajmo tu ideju objasniti i vidjeti, je li ona istinita. 

Ako pretpostavimo, da smo zbilja pronašli uzrok naših 
osjeta, naših misli i pokreta, kao što smo u zvijezdama samo 
otkrili osnov pomrčina i različitih faza Mjeseca i Venere, 
onda je jasno, da ćemo proreći naše osjete, naše misli i žud- 
nje, što proizlaze iz tih osjeta, kao što smo unaprijed odredili 
faze i pomrčine. Poznavajući, dakle, to, što će se sutra dogo- 
diti u našoj nutrini, igrom toga stroja vidjet ćemo jasno, bi- 
smo li morali biti uzbuđeni na ugodan ili žalostan način. Mi 
imamo neku volju, što nama upravlja. kao što se prema njoj 
u mnogim prilikama upravljaju i naši unutrašnji pokreti. Na 
primjer, osjećam se raspoložen za srdžbu, no moje razmišlja- 
nje i volja u začetku sprečavaju nastupe. Kada bih spoznao 
svoja prva načela, vidio bih sve sklonosti, za koje sam raspo- 
ložen za sutra, cio niz ideja, što me očekuju. Nad tim nizom 
ideja i osjećaja mogao bih imati istu vlast, kakvu ponekad 
vršim nad zbiljskim osjećajima i mislima, koje odvraćam i 
obuzdavam. Naći ću se točno u stanju svakog čovjeka, koji 
po svojoj volji može usporiti i ubrzati kretanje nekog sata, 
broda i svakog poznatog stroja. Pod tom pretpostavkom, da 
budem gospodar ideja, što su mi namijenjene za sutra, ja ću 
to biti i slijedeći dan, bit ću to do kraja svoga života. Ja bih, 
dakle uvijek mogao biti svemoćan nad samim sobom; bio bih 
svoj vlastiti bog. Suviše osjećam, da je to stanje nespojivo s 
mojom prirodom; nemoguće je, dakle, da bih išta mogao spo- 
znati od prvog načela, koje mi omogućuje da mislim i dje- 
lujem. 


XII. SLABOST LJUDI 


Da li je to, što je nemoguće mojoj tako slaboj i tako 
ograničenoj prirodi, koja je tako kratkoga vijeka, nemoguće 
u drugim svjetovima, u drugim vrstama bića? Ima li viših 
inteligencija, gospodarica svih svojih ideja, koje misle i osje- 
ćaju sve što hoće? O tome ne znam ništa. Poznam samo svoju 
slabost i nemam nikakva pojma o snazi drugih. 

XIII. JESAM LI SLOBODAN? 


Ne izlazimo još iz kruga naše opstojnosti! nastavimo istra- 
živati sami sebe, ukoliko to možemo. Sjećam se, jednoga dana, 
prije nego što sam bio postavio sva prethodna pitanja, neki 
me je umnik htio potaknuti na umovanje. On me je zapitao, 
jesam li slobodan. Odgovorio sam mu, da nisam u pritvoru, 
da imam ključ od svoje sobe, te da sam potpuno slobodan. 
On mi odgovori, da to nije ono što me pita. »Vjerujete li, da 
vaša volja ima slobodu, da hoće ili ne će da vas baci kroz 
prozor. Mislite li kao i anđeoski učitelj, da je slobodna 
volja neka moć požude, te da se slobodna volja gubi grije- 
hom?« Lukavo sam gledao moga čovjeka, da u njegovim oči- 
ma pokušam pročitati, nije li njemu pomućen duh, i odgovorio 
sam mu, da od njegova galimatijaša ništa nisam razumio. 


Međutim, to pitanje o slobodi čovjeka živo me zanimalo. 
Čitao sam skolastike i bio sam u mraku kao i oni. Čitao sam 
Lockea i primijetio zračke svjetlosti. Čitao sam Collinsovu 
raspravu, koja mi se činila usavršenim Lockom; i otada nikad 
nisam nešto čitao, što bi mi dalo neki novi stupanj spoznaje. 
Eto, što je moj slabi um shvatio zahvaljujući toj dvojici veli- 
kih ljudi, koji su prema mom mišljenju jedini, što su pišući 
o toj građi, razumjeli sami sebe, i jedini, koji su razumljivi 
drugima. 

Ništa nije bez uzroka. Neki učinak bez uzroka, samo je 
besmislena riječ. Svaki put, kad nešto hoću, to će biti samo 
zbog moje dobre ili loše rasudne moći. Ta je rasudna moć 
nužna, dakle i moja volja. Doista, bilo bi jedinstveno, kada bi 
se cijela priroda i sve zvijezde pokoravale vječnim zakonima, 
a postojala bi neka mala životinja visoka pet stopa, koja bi 
bez obzira na te zakone mogla djelovati, kako joj se sviđa, 
jedino prema njenoj ćudi. Ona bi djelovala slučajno, a po- 
znato je, da nema slučaja. Mi smo tu riječ pronašli, da bismo 
izrazili poznati učinak svakoga nepoznatog uzroka. 


Moje ideje nužno ulaze u moj mozak. Kako bi moja volja, 
što o njemu ovisi, istodobno bila nužna i apsolutno slobodna? 
Osjećam u tisuću prilika, da ta volja ne može ništa; isto tako 
kada me iscrpi bolest, kada me zanese strast, kada moja ra- 
sudna moć ne može shvatiti predmete, koji mi se predočuju. 
it. d. Ja, dakle, moram misliti, jer su zakoni prirode uvijek 

isti, da moja volja nije slobodnija u stvarima, koje mi izgle- 
daju najravnodđušnije, nego u onima, gdje se osjećam pod- 
vrgnut nekoj neoborivoj snazi. 

Biti istinski slobodan, znači moći. Kada mogu činiti to što 
hoću, to je moja sloboda. No, ja hoću nužno, to što hoću; dru- 
gim riječima, ja bih htio bez osnova, bez uzroka, što je nemo- 
guće. Moja se sloboda sastoji u tome, da hodam, kada hoću 
hodati, te da ne hodam uopće. 

Moia sloboda sastoji se u tome, da ne učinim neko loše 
dijelo kada ga moj duh sebi predstavlja nužno loše; da svladam 
neku strast, kada moj duh odatle osjeća opasnost i užas toga 
djela suviše svladava moju žudnju. Kao što sam već naznačio 
(br. X!). mi možemo obuzdati naše strasti, no obuzdavajući 
naše _ žudnje, mi nismo slobodniji, nego puštajući da nas pri- 
dobiju naše sklonosti. Jer u prvom i drugom slučaju mi ne- 
odoljivo slijedimo našu posljednju ideju, a ova je nužna, te 
ja, dakle, nužno činim, što mi ona naređuje. Čudno je, da ljudi 
nisu zadovoljni tom mjerom slobode, t. j. s moći, koju su pri- 
mili od prirode, da u mnogim slučajevima čine što hoće. 
Zvijezde nemaju slobode; mi je imamo i naš ponos nas potiče, 
da katkada povjerujemo, da je imamo još više. Mi sebi zami- 
šljamo, da imamo neshvatljivi i nemogući dar, da hočemo bez 
ikakva razloga, bez ikakva motiva, osim da hoćemo. (Vidi 
br. XXIX). 

Nikako ne mogu oprostiti doktoru Clarkeu, da je zlona- 
mjerno opovrgao one istine, snagu kojih je osjećao, te koje su 
se činile loše u skladu s njegovim sistemom. Filozofu, kao što 
je on, nikako nije dopušteno, da napada Collinsa kao sofista, 
te da izvrće pitanje prigovarajući Collinsu, da čovjeka naziva 
nužno djelatnim bićem. Djelatno ili trpno, vrlo važno! Dje- 
latno, kada se dobrovoljno kreće, trpno, kada prima ideje. 
Što ime znači za stvar? Čovjek je potpuno zavisno biće, kao 
što je cijela priroda zavisna, pa ni on ne može biti izuzet od 
drugih bića. 

Propovjednik u Samuelu Clarkeu ugušio je filozofa. On 
razlikuje fizičku i moralnu nužnost. A što je moralna nužnost? 
Čini vam se vjerojatnim, da neka engleska kraljica, koja je 
okrunjena i posvećena u crkvi, ne će sa sebe skinuti svoje 
kraljevsko ruho, da bi se sasvim gola pružila po oltaru, prem- 
da se jedna slična zgoda priča o nekoj kraljici iz Konga. Vi to 
nazivate moralnom nužnošću u neke kraljice našega podne- 
blja. No u osnovu, to je vječna fizička nužnost povezana sa 

sastavom stvari. Podjednako je sigurno, da će ta kraljica uči- 
niti tu ludoriju samo stoga, što je sigurna, da će jednoga dana 
umrijeti. 

Moralna nužnost samo je prazna riječ. Sve što se zbiva, 
apsolutno je nužno. Nema sredine između nužnosti i slučaja, 
a vi znate, da nema slučaja; dakle, sve što se događa jest 
nužno. 

Da bi se još više spleli, zamišljeno je još razlikovanje iz- 
među nužnosti i prinude. No, u osnovi, da li je prinuda nešto 
drugo, nego nužnost, koja se opaža? I nije li nužnost neka 
prinuda, koja se ne opaža? Arhimed je podjednako prisiljen 
da ostane u svojoj sobi, kada je ondje zatvoren, i kada je tako 
snažno zaokupljen nekim problemom da mu ne dolazi ideja 
da iziđe. 

Ducunt volentem fata, nolentem trahunt.! 

Neznalica, koji tako misli, nije uvijek tako mislio; no on 
je napokon prinuđen da se preda. 


XIV. DA LI JE SVE VJEČNO? 


Podvrgnut vječnim zakonima, kao i sva nebeska tijela, što 
ispunjavaju prostor, kao elementi, životinje i biljke, bacam 
začuđene poglede na sve, što me okružuje, tražim, tko je moj 
tvorac i tko je tvorac tog neizmjernog stroja, kojemu sam ja 
jedva neki neprimjetni točkić. 

Ja nisam nastao ni iz čega; jer supstancija moga oca i moje 
matere, koja me je devet mjeseci nosila u svojoj maternici, 
jest nešto. Meni je očigledno, da zametak, što me proizveo, 
nije mogao biti proizveden ni iz čega; jer kako bi Ništa pro- 
izvelo opstojnost? Osjećam se pokoren tom starom izrekom 
cijele antike: Iz Ništa ne nastaje ništa, ništa se ne može obra- 
titi u Ništa. Taj aksiom nosi u sebi tako snažnu snagu, da 
veže sav moj razum, a da se protiv njega ne mogu boriti. Ni- 
jedan se filozof od njega nije udaljio, niti ga je osporavao 
bilo koji zakonodavac. 

Kahut u Feničana, Kaos u Grka, Tohu bohu u Kaldejaca 
i Hebrejaca, — sve nam to svjedoči, da se je uvijek vjerovalo 
u vječnost materije. Zavaran tako starom i općenitom idejom, 
moj mi um kaže: doista materija mora da bude vječna, budući 
da ona opstoji; ako bijaše jučer, bijaše i prije toga. Ne uvi- 
đam nikakvu vjerojatnost, da je ona počela biti, nikakav 


! Sudbina vodi onoga, koji hoće, a vuče onoga koji ne će. — Prev. 

uzrok, radi kojega bi ona bila primila opstojnost u jednome 
vremenu, više nego u drugom. Ja, dakle, dijelim to uvjerenje, 
bilo ono zasnovano, ili pogrešno; i ja pristajem uz mnijenje 
čitavoga svijeta, sve dok — napredujući u svojim istraživa- 
njima —, ne nađem neku višu svjetlost u rasudnoj moći sviju 
ljudi, koja će me prisiliti, da se protiv svoje volje povučem. 

No, ako je vječno biće djelovalo uvijek, kao što su to mi- 
slili toliki filozofi antike, što će postati Kahut i Ereb Feni- 
čana, Tohu bohu Kaldejaca, Kaos Hezioda? 

Oni će ostati u bajkama. U očima uma, Kaos je nemoguć. 
Jer, nemoguće je, da bi inteligencija — budući da je vječna 
— ikada imala nešto oprečno zakonima inteligencije, dakle 
Kaos je upravo oprečan svim zakonima prirode. Uđite u naj- 
strašniju spilju Alpa, pod te ruševine hridina, leda, pijeska, 
vode, kristala, bezobličnih minerala, — sve se tamo pokorava 
gravitaciji i zakonima hidrostatike. Kaos je uvijek bio samo 
u našim glavama i služio je samo sastavljanju lijepih stihova 
Hezioda i Ovidija. 

Ako je naše Sv. pismo kazalo, da bijaše Kaos, ako je ono 
prisvojilo Tohu boku, mi u to bez sumnje i s najživljom vje- 
rom vjerujemo. Kao što smo rekli, mi smo se ograničili, da 
vidimo što možemo naslutiti sami o sebi. Mi smo djeca, što 
pokušavaju da učine nekoliko koraka bez vođica. Mi hodamo, 
mi padamo, i vjera nas opet podiže. 


XV. INTELIGENCIJA 


No, uviđajući red, čudesnu vještinu, mehaničke i geome- 
trijske zakone, što vladaju svemirom, sredstva i bezbrojne 
svrhe sviju stvari, obuzelo me udivljenje i poštovanje. Odmah 
zaključujem, ako me djela ljudi, pa i moja vlastita, sile da 
priznam u nama neku inteligenciju, onda odatle moram pri- 
znati i neku, što djeluje na mnogo viši način u mnoštvu takvih 
djela. Prihvaćam tu najvišu inteligenciju, bez straha da bi 
svoje mnijenje ikada mogao promijeniti. Ništa u meni ne će 
pokolebati aksiom: svako djelo dokazuje nekog tvorca. 


XVI. VJEČNOST 


Je li ta inteligencija vječna? Nesumnjivo! Jer, čim sam pri- 
hvatio ili odbacio vječnost materije, više ne mogu odbaciti 
vječnu opstojnost njenog najvišeg tvorca, i očigledno je, ako 
on opstoji danas, da je on opstojao uvijek. 

XVII. NESHVATLJIVOST 


Jedva sam učinio dva, tri koraka u tom prostranom trka- 
lištu. Hoću znati, je li ta božanska inteligencija nešto apsolut- 
no različito od svemira, gotovo kao što se kipar razlikuje od 
svoga kipa, ili je ta duša svijeta sjedinjena sa svijetom i pro- 
žima ga, gotovo kao što je ono, što nazivam mojom dušom, 
sjedinjeno sa mnom prema onoj ideji antike, što je tako dobro 
izražena u Virgilija (En., knj. 6.,gstih 727.): 


Mens ogitat  molem et magno se corpore miscet.* 
I u Lukijana (Phars., knj. 9., stih 580.): 
Jupiter est quodcumque vides, quocumque moveris.: 


Odjednom se osjećam zaustavljen u svojoj uzaludnoj rado- 
znalosti. Bijedni smrtniče! Kada ne možeš ispitati svoju vla- 
stitu inteligenciju, kada ne možeš znati, što te oduhovljuje, 
kako ćeš spoznati neizrecivu inteligenciju, što vidljivo upra- 
vlja čitavom materijom? Stoga postoji neka; nju sve dokazuje. 
No, gdje je kompas, koji će me voditi prema njenom vječnom 
i nepoznatom prebivalištu? 


XVIII. BESKONAČNO 


Je li ta inteligencija beskonačna u svojoj moći i neizmjer- 
nosti, kao što je neosporno beskonačna u trajanju? O tome 
ne mogu ništa znati sam o sebi. Ona opstoji, dakle ona je 
uvijek opstojala, to je jasno. No, kakvu ideju mogu imati o 
nekoj beskonačnoj moći? Kako mogu pojmiti beskonačno 
kao aktualno opstojno? Kako mogu zamisliti, da se najviša 
inteligencija nalazi u praznome? Beskonačno ne postoji u pro- 
storu, kao što postoji u vremenu. Neko beskonačno trajanje 
minulo je u času, kada govorim; to je sigurno. Tome minulom 
trajanju ne mogu ništa dodati, no svagda mogu dodati pro- 
storu, što ga poimam, kao što mogu dodati brojevima, što ih 
poimam. Beskonačno u brojevima i u protežnosti jest izvan 
sfere moga razuma. Bilo što mi o tom kazali, ništa mi ne 
objašnjava taj bezdan. Na sreću osjećam, da moje poteškoće 
i moje neznanje ne mogu nanijeti štetu moralu. Ne smeta 


7? Duh pokreće tijelo 1 miješa se zajedno s njime. — Prev. 
3 Jupiter je (svuda) kuda god gledaš i kamo god se krećeš, — Prev. 

ništa, što ne spoznajemo ni neizmjernost ispunjena prostore, 
ni beskonačnu moć, što je proizvela sve i sada još može pro- 
izvesti; to će samo poslužiti, da se još više dokaže slabosi 
našega razuma; i ta će slabost djelovati, samo da se još više 
podvrgnemo vječnome biću, kojega smo djelo. 


XIX. MOJA ZAVISNOST 


Mi smo njegovo djelo. Evo za nas jedne zanimljive istine; 
jer znati pomoću filozofije, u koje doba je ono napravilo čo- 
vjeka, što je činilo prije toga, je li ono u materiji, u prazno- 
me, ili u nekoj točki, djeluje li svagda ili ne, djeluje li svuda, 
izvan sebe ili u sebi, — to su istraživanja, što u meni udvo- 
stručuju čuvstvo moga dubokog neznanja. 


Podjednako vidim, da je bilo jedva nekih dvanaestak ljudi 
u Evropi, što su o tim apsiraktnim stvarima pisali s nekom 
metodom, i kada bih pretpostavio, da su oni govorili na neki 
razumljivi način, što bi odatle proizišlo? Mi smo već uvidjeli 
u IV. pitanju, da su stvari, razumijevanje kojih sebi može 
laskati tako malo osoba, beskorisne ostatku ljudskoga roda. 
Mi smo doista djelo božje; svakako mi je korisno, da to znam, 
stoga je opipljiv i dokaz o tome. U mom tijelu sve je sredstvo 
i svrha, sve je pobuda, čekrk, pokretna snaga, hidraulički 
stroj, ravnoteža sokova, kemijski laboratorij. Ono je, dakle, 
uređeno nekom inteligencijom (XV. pitanje). To uređenje ja 
ne dugujem inteligenciji mojih roditelja, jer sigurno oni nijesu 
znali što čine, kada su me donijeli na svijet. Oni su bili slijepa 
oruđa toga vječnog tvorca, što oživljava glistu i čini, da se 
Sunce okreće oko svoje osi. 


XX. JOŠ O VJEČNOSTI 


Kao šio jedna klica niče proizlazeći iz druge, postavlja se 
pitanje, da li je bilo nekog stalnog slijeda, nekog razvitka bez 
konca tih klica, i da li je cijela priroda svagda i opstojala kao 
nužna posljedica toga najvišeg bića, što opstoji samo o sebi? 
Ako povjerujem samo svome slabom razumu, reći ću: čini mi 
se, da je priroda svagda bila produhovljena. Ne mogu pojmiti, 
da uzrok, što stalno _i vidljivo djeluje u sebi, što bi mogao 
djelovati svagda, ne bi bio djelovao uvijek. Neka dokona 

vječnost u djelatnim i nužnim bićima, izgleda mi nepodno- 
šljivom. Sklon sam vjerovati, da taj prvotni i nužni uzrok 
vazda zrači svijet, kao što sunce zrači svjetlost. Kojom se to 
vezom ideja svagda osjećam zanesen, da djela vječnoga bića 
smatram vječnim? Moja zamisao, ma koliko bila malodušna, 
ipak je dovoljno jaka, da shvati biće, što nužno opstoji samo 
o sebi, i nema snage, da pojmi Ništa. Čini se, da opstojnost 
jednoga jedinog atoma dokazuje vječnost opstojnosti, no ništa 
mi ne dokazuje Ništa. Kako? Ničega ne bi bilo u prostoru, gdje 
je danas nešto? To mi izgleda neshvatljivo. Ne mogu dopustiti 
to ništa, osim ako objava ne odredi moje ideje, što se odnose 
na to, što je s one strane vremena. 


Predobro znam, da bi neki beskonačni niz bića, što ne bi 
imala početka, također bio besmislen. Samuel Clarke to do- 
voljno dokazuje, no, on se niti ne usuđuje tvrditi, da Bog nije 
održao taj niz cijele vječnosti, on ne smije reći, da je vječno 
djelatnome biću tako dugo bilo nemoguće da razvije svoju 
djelatnost. Očevidno je ono moglo djelovati, a ako je moglo, 
tko će biti dosta drzak da kaže, kako ono to nije činilo? 
Ponavljam, jedino nas objava može poučiti suprotnome. No, 
mi još nismo dospjeli do te objave, što uništava svaku filozo- 
fiju, do te svjetlosti, pred kojom svaka svjetlost iščezava. 


XXI. JOŠ O MOJOJ ZAVISNOSTI 


To vječno biće, taj sveopći uzrok daje mi moje ideje, jer 
nisu to predmeti, što mi ih daju. Neka sirova materija ne 
može u moju glavu poslati misli. Moje misli ne dolaze od 
mene, jer one dolaze mimo moju volju i često podjednako 
uzmiču. Dovoljno je poznato, da nema nikakve sličnosti, ni- 
kakva odnosa između predmeta i naših ideja i osjeta. Doista, 
bilo je nešto uzvišenoga u toga Malebrancha, koji se usudio 
tvrditi, da mi sve vidimo u samome Bogu. No, nije li bilo 
ničega uzvišenog u stoika, koji su mislili, da je to Bog, što 
djeluje u nama, te da mi posjedujemo neki zračak njegove 
supstancije? Gdje je zbiljnost izmedu sna Malebrancha i sto- 
ika? Opet padam (II. pitanje) u neznanje, što predstavlja dar 
prirode, i klanjam se Bogu, pomoću kojega mislim, a da ne 
enam kako. 

XXII. NOVO PITANJE 


Uvjeren svojim slabim umom, da postoji neko nužno, vječ- 
no i razumno biće, od kojega primam svoje ideje, a da ne 
mogu nazrijeti kako, ni zašto, pitam, što je to biće, ima li ono 
oblike inteligentnih i djelatnih bića u drugim svjetovima, što 
su viša od mene? Već sam rekao, da o tome ništa ne znam 
(I. pitanje). Usprkos tome, ne mogu tvrditi, da je to nemoguće, 
jer opažam visoko iznad mene u prostoru planete, okružene 
mnogobrojnijim satelitima, nego Zemlja. Nikako nije nevjero- 
jatno, da su oni nastanjeni mnogo višim inteligencijama, te 
snažnijim, djelatnijim i trajnijim tijelima, od mene. No, bu- 
dući da njihova opstojnost nema nikakva odnosa prema mojoj, 
prepuštam pjesnicima antike, da se pobrinu, da Venera siđe 
s tobožnjega trećeg neba, a Mars s petog. Meni je samo stalo 
da istražim utjecaj nužnoga bića na mene samog. 


XXIII. SAMO JEDAN NAJVIŠI TVORAC 


Videći fizičko i moralno zlo rašireno po tom svijetu, veliki 
dio ljudi zamišljao je dva moćna bića, od kojih je jedno pro- 
izvelo sve dobro, a drugo sve zlo. Ako bi ona opstojala, bila 
bi nužna; bila bi vječna, nezavisna, zauzimala bi sav prostor; 
dakle opstojala bi na jednom te istom mjestu; stoga bi se me- 
đusobno prožimala, a to je apsurdno. Ideja tih dviju nepri- 
jateljskih moći može vući svoje podrijetlo samo iz primjera, 
što nas snalaze na zemlji. Mi tu vidimo blage i surove ljude, 
korisne i štetne životinje, dobre vladare i tirane. Tako su se 
zamišljale dvije suprotne sile, što vladaju prirodom; no to je 
samo azijski roman. U svoj prirodi postoji neko očito jedin- 
stvo; zakoni kretanja i težine su nepromjenljivi. Nemoguće 
je, da bi dva međusobno sasvim suprotna najviša tvorca sli- 
jedila iste zakone. Prema mom mišljenju jedino to obara ma- 
nihejski sistem, i nema potrebe za velikim svescima, da bi se 
opovrgao. 

Postoji, dakle, jedna jedina vječna moć, o koju je sve ve- 
zano, o kojoj sve zavisi, no priroda koje mi je neshvatljiva. 
Sveti Toma nam kaže, da je Bog »čisti akt, — oblik, koji nema 
ni roda, ni predikata, da je on priroda i osnov, da on opstoji 
bitno, participativno i nunkupativno«.* Kada su dominikanci 


#T j. samo po imenu. — Prev. 

bili gospodari inkvizicije, spalili bi čovjeka, koji bi bio nije- 
kao te lijepe stvari. Ja ih ne bih bio nijekao, no ne bih ih bio 
ni razumio. 

Kažu mi, da je Bog jednostavan, no ja ponizno priznajem, 
da ne razumijem značenje te riječi. Istina je, ja mu ne bih 
pridavao grubih dijelova, što se mogu odijeliti. No, ne mogu 
pojmiti, kako načelo i gospodar svega, što je u prostoru, ne 
treba da bude u prostoru. Govoreći ozbiljno, jednostavnost 
mi izgleda suviše nalik nebitku. Krajnja slabost moga razuma 
nema dostatno finog oruđa, da bi shvatila tu jednostavnost. 
Kazat će mi se, da je matematska točka jednostavna; no, ma- 
tematska točka ne opstoji zbiljski. 

Kaže se također, da je neka ideja jednostavna; no to još 
više ne razumijem. Vidim nekog konja, imam o njemu ideju, 
no u njemu sam vidio samo neki sklop stvari. Vidim neku 
boju, imam ideju boje, no ta je boja protegnuta. Izgovaram 
apstraktne riječi boje općenito, poroka, kreposti, istine opće- 
nito; no, to dolazi odatle, što sam imao spoznaju obojenih 
stvari, stvari, što su mi izgledale kreposne ili poročne, istinite 
ili lažne. Sve to izražavam nekom riječju, no nemam jasne 
spoznaje jednostavnosti, o njoj ne znam više, nego što znam. 
što je neka aktualno opstojeća beskonačnost broja. 

Budući da sam već uvjeren, kako ne mogu spoznati, što 
sam, ne mogu spoznati, ni što je moj tvorac, moje me nezna- 
nje tereti svakog trenutka i ja se tješim neprekidno razmi- 
šljajući, kako nije važno da znam, je li moj gospodar u pro- 
storu ili nije, pod pretpostavkom, da ništa ne činim protiv 
savjesti, što mi je on dao. Dakle, od svih sistema, što su ljudi 
izumili o božanstvu, koji ću prigrliti? Nijedan, osim da ga 
obožavam. 


XXXI. IMA LI NEKOG MORALA 


Nadalje, vidio sam razne ljude, što se razlikuju premi 
klimi, ćudoređu, jeziku, zakonima, vjeri i prema mjeri nji- 
hove inteligencije, i nadalje primijetio sam, da svi imaju isti 
osnov morala. Svi oni imaju neki neobrazovani pojam pra- 
vednoga i nepravednoga, a da ne znaju ni riječi teologije. Svi 
su oni stekli taj isti pojam u doba, kada se um razvija, kao 
što su svi prirodno stekli vještinu da teret podižu štapovima, 
te da prelaze preko nekog potoka pomoću komada drveta, a 
da nisu učili matematiku. 

Činilo mi se, dakle, da im je ta ideja pravednoga i nepra- 
vednoga bila nužna, budući da bi se svi u toj točki slagali, 
čim bi mogli djelovati i rasuđivati. 

Dakle, najviša inteligencija, što nas je stvorila, htjela je 
da na zemlji postoji pravednost, kako bismo mi ovdje neko 
izvjesno vrijeme mogli živjeti. Mi nemamo ni nagona, da 
bismo se hranili kao životinje, ni prirodnih oružja kao one 
i više smo godina kao djeca rasli u duhovnoj zaostalosti izlo- 
ženi svim opasnostima. Stoga mi se čini, da bi malobrojan 
ostatak ljudi, što su izbjegli zubima divljih životinja, gladi i 
bijedi, trebao da bude zaokupljen prepirkom oko neke hrane i 
nekih životinjskih koža, te da bi uskoro morao biti uništen, kao 
djeca Kadmova zmaja, čim bi se mogao služiti nekim oru- 
žjem. Još manje bi moglo postojati neko društvo, ako ljudi 
ne bi bili shvatili ideju neke pravednosti, što sačinjava vezu 
cijeloga društva. 


XXXII. ZBILJSKA KORIST. POJAM PRAVEDNOSTI 


Pojam nečega pravednog čini mi se toliko prirodan, toliko 
sveopće stečen kod svih ljudi, da je on nezavisan od svakog 
zakona, svakog ugovora, svake religije. Ako od nekog Turčina, 
nekog Guebra, nekog Malabara zatražim da mi vrati novac 
što sam mu posudio, da bi se prehranio i odjenuo, nikada 
njemu ne će pasti na pamet, da mi odgovori: pričekajte da 
saznam, nalaže li Muhamed, Zaratustra ili Brahma, da vam 
vratim vaš novac. On će priznati, kako je pravedno, da mi 
plati. Ako on to ne učini, onda je tome razlog, što njegovo 
siromaštvo ili njegova škrtost pretežu nad pravednošću, koju 
on priznaje. 

Pouzdano tvrdim, da nema nijednog naroda, u kojega bi 
bilo pravedno, lijepo, pristojno i pošteno, da se svome ocu ili 
materi odbije izdržavanje, kada im se ono može pružiti; da 
nijedno pleme nikada klevetu nije moglo smatrati dobrim dje- 
lom, kao ni neko društvo fanatičnih bogomoljaca. 

Ideja pravednosti toliko mi se čini istinom prvoga reda, 
koju odobrava sav svijet, da su i sva najveća zločinstva, što 
ucviljuju ljudsko društvo, izvršena pod lažnim izgovorom 
pravednosti. Najveće zločinstvo, barem najrazornije i prema 


199 


tome najoprečnije svrsi prirode, jest rat. No, nema nijednoga 
napadača, što svoja zločinstva ne uljepšava izgovorom pra- 
vednosti. 


Vjerujem, dakle, da su ideje pravednoga i nepravednoga 
podjednako jasne i sveopće, kao i ideje zdravlja i bolesti, 
istine i lažnosti, uljudnosti i neuljudnosti. Vrlo je teško po- 
staviti granice pravednoga i nepravednoga, kao što je teško 
označiti srednje stanje između zdravlja i bolesti, između po- 
desnosti i nepodesnosti stvari, između lažnoga i istinitoga. To 
su nijanse, što se miješaju, no oštre boje padaju svima u oči. 
Na primjer, svi ljudi priznaju, da se mora vratiti, to što nam 
je posuđeno. No, ako ja sigurno znam, da će se onaj, kome ja 
dugujem dva milijuna, njima poslužiti da pokori moju domo- 
vinu, moram li ja njemu vratiti tu kobnu opremu? Eto, gdje 
se osjećaji dijele; no, općenilo, ja se moram držati svoje za- 
kletve, kada odatle ne proizlazi neko zlo, a u to nikada nitko 
nije sumnjao. 


XXXIII. DA LI JE SVEOPĆA SUGLASNOST DOKAZ ISTINE? 


Može mi se prigovoriti, da suglasnost ljudi svih vremena i 
svih zemalja nije neki dokaz istine. Svi su narodi vjerovali 
u vradžbine, bjesove, sablasti, utjecaj zvijezda i stotine drugih 
sličnih gluposti. Ne može li isto tako biti s vjerom u pravedno 
i nepravedno? 

Čini mi se, da ne. Pojnaprije, laž je, da su svi ljudi vje- 
rovali u te utvare. One su uistinu bile duševna hrana malo- 
umnosti svjetine, a postoji otmjena i pučka svjetina. No, mno- 
gobrojni mudraci njima su se uvijek izrugivali. Ti su mudra- 
ci, nasuprot, svagda prihvaćali pravedno i nepravedno, podje- 
dnako i još više nego puk. 


Vjerovanje u vještice, bjesove i t. d., vrlo je daleko od 
ioga, da bude nužno ljudskome rodu. Vjerovanje u pravednost 
apsolutno je nužno; dakle, ono je razvitak Bogom danog! 
uma, dok _ie nasuprot tome, ideja vještica, opsjednutih, i t. d., 
izvrianje toga uma. 

XXXVIII. UNIVERZALNI MORAL 


Moral mi se čini tako univerzalan, tako odmjeren sve- 
općim bićem, što nas je stvorilo, tako određen da služi kao 
protuteža našim kobnim strastima, te da nam olakša neizbje- 
žne jade toga kratkog života, — da nalazim, kako su svi 
filozofi od Zaratustre do Shaftesburya naučavali isti moral, 
premda su svi imali različite ideje o načelima stvari. 


Svaka nacija ima osebujne religiozne obrede i vrlo često 
besmislena i izazovna mnijenja u metafizici i teologiji. No, 
radi se o tome, da se znade, treba li biti pravedan! Sav svi- 
jet se u tome slaže ...što se ne da dosta ponoviti. 


LVI. POČETAK UMA 


Vidim kako danas, u tom stoljeću, što predstavlja zoru 
uma, opet oživljuju neke glave te hidre fanatizma. Čini se, 
da je njihov otrov manje smrtan, te da su njihove njuške ma- 
nje proždrljive. Krv nikada nije tekla zbog prevrtljive mi- 
losti, kao što je tako dugo tekla radi potpunih oprosta gri- 
jeha, što se prodavahu na trgu, ali to čudovište još uvijek po- 
stoji. Tražio istinu ma tko mu drago, izložit će se opasnosti 
da bude progonjen. Treba li u tome mraku ostati dokon? Ili 
treba zapaliti svjetlost, na kojoj će zavist i kleveta opet za- 
paliti svoje baklje? Što se mene tiče, ja vjerujem, da se isti- 
na više ne mora kriti pred tim čudovištima, da se više ne 
moramo ustezati, da uzimamo hranu, u strahu da budemo 
otrovani. 


Naslov originala: Philosophe ignorant; Oeuvres com- 
pletes de Voltaire, vol. 33., Philosophie generale, tome I; 
Paris, €d. J. Lefebvre et Cie, 1829.; p. p. 79.—106., 126.— 
127., 128.—129., 130., 131.—132., 139.—140.; 152. — Pre- 
veo Danilo Pejović. 


ROUSSEAU 


DRUŠTVENI UGOVOR 


KNJIGA PRVA 
PRVO POGLAVLJE 


SADRŽAJ PRVE KNJIGE 


Čovjek se rađa slobodan, a ipak je svagdje u okovima. 
Mnogi misli, da je gospodar ostalih ljudi, pa ipak je veći rob 
od njih. Kako je nastala ta promjena? Ja ne Znam. Da li je 
zakonita? Mislim, da mogu odgovoriti na to pitanje. 

Kad bih se osvrtao samo na silu i na učinak, kojim ona 
rađa, mogao bih reći: dok nasilje narod sili, da mu se poko- 
rava, čini taj narod dobro, ako se pokorava; nu, čim mu bude 
moguće, da strese svoj jaram, čini još bolje, zbaci li ga sa 
sebe, jer čim steče svoju slobodu onim istim pravom, kojim 
mu je ona bila oteta ili je ovlašten, da je se opet domogne ili 
mu je sloboda bila neovlašteno oteta. Ali društveni red je po- 
svećeno pravo, koje je temeljem svim drugim pravima. No 
ovo pravo ne izvire nipošto iz prirode, ono počiva na ugovo- 
rima. Stoga je glavno, da upoznamo narav tih ugovora. Pri- 
je, nego li na to pređem, moram da obrazložim svoju tvrdnju. 


TREĆE POGLAVLJE 


PRAVO JAČEGA 


I najjači nije nikad dosta jak, da ostane zauvijek gospo- 
dar, ne pretvori li svoju snagu u pravo, a svoju pokornost u 
dužnost. Otuda potječe pravo jačega, pravo, koje se prividno 
shvata samo u podrugljivom smislu, a uistinu se priznaje kao 

načelo. Ali zar nam se ova riječ ne će nikad razjasniti? Jakost 
je tjelesna moć, zato ne razumijem, kakva ćudoredna poslje- 
dica može nastati iz njezinih učinaka. Pokoriti se snazi djelo 
je nužnosti, a ne volje; najviše bi se moglo reći mudrosti. U 
kojem smislu može to postati dužnost? 

Recimo za časak, da to tobožnje pravo vrijedi. Po mojem 
uvjerenju nastat će otuda samo potpuna zbrka pojmova, jer 
čim pravo izvire iz snage, zamjenjuje se učinak s uzrokom. 
Svaka snaga, koja nadmašuje prvu, postaje nasljednicom nje- 
zina prava. Čim tko bez kazne može uskratiti posluh, ima 
svakako na to i pravo, pa kako najjači ima uvijek pravo, tre- 
ba samo nastojati, da čovjek bude najjači. No što znači pra- 
vo, koje više ne vrijedi, kad nestane snage? Mora li se čo- 
vjek silom pokoravati, onda se ne treba pokoravati iz dužno- 
sti, pa ako čovjeka više ne sile, da se pokorava, nije više na 
to ni obvezan. Vidi se dakle, da ova riječ »pravo« ne podaje 
snazi nikakvu drugu vrijednost, ona nema ovdje nikakvo zna- 
čenje. 

Pokoravajte se vlasti! Znači li to, pokoravajte se snazi, 
onda, je lo dobra, ali suvišna zapovijed. Jamčim za to, da ju 
ne će nikad nitko prekršiti. Priznajem, da je svaka vlast od 
Boga, ali i svaka bolest dolazi od njega. Znači li to možda, 
da je zato zabranjeno zvati liječnika? Navali li na mene ka- 
kav razbojnik u gustoj šumi, moram se pokoriti sili i predati 
mu svoju kesu. No nalaže li mi savjest, da mu ju dadem, ako 
mogu, da mu ju uskratim. Ta samokres, što ga na me uperi, 
napokon je ipak neka sila. 

Priznajmo dakle, da snaga ne daje nikakvo pravo i da je 
čovjek obvezan pokoravati se samo zakonitoj sili. Tako se 
moje prvo pitanje uvijek ponavlja. 


ČETVRTO POGLAVLJE 
ROPSTVO 


Kako nitko nema naravnu vlast nad sebi jednakima i bu- 
dući da snaga ne daje nikakvo pravo, preostaju dakle ugo- 
vori kao jedina osnova svake zakonite vlasti među ljudima. 

Može li pojedinac, veli Grotius, otuđiti svoju slobodu te 
postati robom kojega gospodara, zašto ne bi onda i cijeli na- 
rod mogao oluđiti svoju slobodu i podvrći se kojem kralju? 

Ovdje je nekoliko nejasnih riječi, koje treba svakako razja- 
sniti. No ostanimo najprije kod riječi »otuditi«. Otuđiti zna- 
či pokloniti ili prodati. Čovjek, koji svojevoljno postaje ro- 
bom drugoga, ne poklanja sebe, nego prodaje, barem za svoje 
uzdržavanje. No zašto se prodaje narod? Ne samo da kralj ne 
daje svojim podanicima, što im treba za uzdržavanje života, 
već naprotiv on dobiva od njih svoje uzdržavanje, a kako 
tvrdi Rabelais, ne treba kralju malo za život. Poklanjaju l: 
dakle podanici sebe uz uvjet, da im se još uzme i njihov ime- 
tak? Ne pojmim, što bi im onda još ostalo, da čuvaju. 


Reći će tkogod, da vlastodržac zajamčuje svojim podani- 
cima građanski mir. Možda, ali kakva im korist od toga, ako 
im ratovi, u koje ih zaplete njegovo častoljublje, ako im nje- 
gova nezasitna pohiepa i ugnjetavanje njegovih ministara 
zadaje više zla, nego li bi to mogle njihove međusobne ra- 
zmirice? Kakva im korist od toga ako je taj mir samo jedan 
dio njihovih jada? I u tamnici se mirno živi, a da li je to do- 
voljno, da se čovjek u njoj osjeća sretnim? I Grci, što su 
bili zatvoreni u Kiklopovoj spilji, živjeli su također u naj- 
većem miru, čekajući, dok na njih dođe red, da budu progu- 
tani. 


Tvrdnja, da čovjek sebe besplatno drugom poklanja, ne- 
pojmljiva je glupost. Takav je čin već radi toga nezakonit i 
ništav, jer onaj, koji to čini, nije pri zdravom razumu. Tko 
to tvrdi o cijelom narodu, mora ga držati narodom luđaka, a 
ludost ne daje nikakvo pravo. 


Pače i kad bi svatko mogao sebe otuđiti, ne može otuđiti 
i svoju djecu. Ona se radaju kao slobodni ljudi, njihova je 
sloboda njihova svojina i samo ona imaju pravo, da njom 
raspolažu. 


Prije, nego li dostignu dobu razuma, može otac u njihovo 
ime ustanovljivati uvjete u pogledu njihova uzdržavanja i 
njihove dobrobiti, ali ih ne može neopozivo i bezuvjetno po- 
klanjati, jer se ovakvo poklanjanje protivi svrhama naravi i 
prekoračuje prava očinske vlasti. 


Da koja samovoljna vlada bude zakonitom, morao bi svaki 
naraštaj naroda biti vlastan, da je prizna ili zabaci, ali onda 
ta vlada ne bi bila više samovoljna. Odreći se svoje slobode, 
znači odreći se svoga čovještva. ljudskih prava, pače i svojih 
dužnosti. 

Tko se svega odriče, taj ne može imati nikakve naknade. 
Takvo odricanje nije u skladu s ljudskom naravi, pa kad čo- 
vjek svoju volju liši svake slobode, oduzimlje i svojim djeli- 
ma svaku ćudorednu vrijednost. 

Ukratko, ništav je i sam sa sobom protuslovan takav ugo- 
vor, kojim se na jednoj strani ustanovljuje posvemašnja vlast, 
a na drugoj bezuvjetna pokornost. 

Nije li jasno, da čovjek nije ništa obvezan prema onomu, 
od koga može sve tražiti? Nema li ovaj jedini uvjet bez ika- 
kve odštete, bez ikakve protuusluge za posljedicu ništavost 
ugovora? 

Kakvo bi pravo mogao imati prema meni moj rob, kad je 
sve, što on posjeduje, moja svojina i kad je to moje pravo 
prema meni samom riječ, koja nema nikakav smisao. 


ŠESTO POGLAVLJE 
DRUŠTVENI UGOVOR 


Držim, da su ljudi došli do onog stupnja, u kojem su za- 
preke, što su smetale njihovu ustrajanju u naravnom stanju, 
svojim otporom nadvladale one sile, što ih svaki čovjek mora 
upotrebiti, da se uzdrži u tom stanju. Onda ovo prvotno sta- 
nje ne može više postojati i ljudski rod bi morao propasti, kad 
ne bi promijenio način svoga bivstvovanja. 

Kako ljudi ne mogu stvarati nove sile, nego samo one, koje 
već postoje, ujediniti i njima upravljati, nemaju oni za svoje 
uzdržavanje drugo sredstvo, nego da sjedinjenjem  pojedi- 
načnih sila skupe toliku množinu sila, da mogu savladati 
otpor, te da se te sile jednom jedinom pokretnom snagom po- 
taknu na djelovanje u zajedničkom skladu. 

Ovaj skup sila može nastati jedino sudjelovanjem više 
ljudi, no budući da su snaga i sloboda svakog čovjeka glavno 
oruđe za njegovo uzdržavanje, kako da ih on upotrebi, a da 
sebi ne škodi i da ne zanemari: pažnju, što ju duguje samom 
sebi? Ova se poteškoća, primijeni li se na predmet moje ra- 
sprave, može izraziti ovim riječima: 

»Kako Ja se nađe takav oblik društva, koji svom zajed- 
ničkom snagom brani i zaštićuje osobu i imovinu svakog dru- 
štvenog člana i po kojem se svalko, premda je udružen sa 
svima, ipak pokorava tek samom sebi te ostaje tako slobodan, 
kao i prije?« 

To je stožerno pitanje, koje rješava društveni ugovor. 

Uvjeti ovog ugovora, tako su određeni po naravi samog 
dogovora, da bi postali ništavi i bez svakog učinka, kad bi se 
iole preinačili. Ako oni možda i nisu bili nikad naročito izra- 
ženi, ipak su svuda jednaki, svuda mučke usvojeni i priznan: 
sve dotle, dok se društveni ugovor ne prekrši te se svatko 
povraća u svoja prvobitna prava i opet dobiva svcju naravnu 
slobodu, gubeći ugovornu slobodu, radi koje se naravne bio 
odrekao. 

Svi se ovi uvjeti, ako se dobro shvate, dadu svesti na je- 
dan jedini uvjet, naime, da svaki član društva potpuno ustupi 
sva svoja prava cijeloj zajednici. Budući da se svatko po- 
svema predaje zajednici, položaj je ponajprije za sve jednak 
i nitko nema interesa, da ga drugima oteža. 


Izluči li se dakle iz društvenog ugovora ono, što nije u 
njem bitno, vidjet će se, da se dade svesti na ove riječi: »Sva- 
ki od nas stavlja zajednički svoju osobu i svu svoju snagu 
pod vrhovnu upravu opće volje i mi kao zajednica primamo 
svakog člana kao nerazdjeljivi dio cjeline.« 

Mjesto pojedine osobe svakog ugovornika stvara ovakav 
društveni ugovor jedno moralno skupno tijelo, koje se sastoji 
od toliko članova, koliko imade u skupštini glasova, te koje 
upravo po tom ugovoru dobiva svoje jedinstvo, svoj zajed- 
nički »ja«, svoj život i svoju volju. Ova javna osoba, koja 
tako nastaje sjedinjenjem svih drugih, zvala se nekad grad! 
a sada se zove republika ili državno tijelo, koje njegovi čla- 
novi nazivlju država, kad je to tijelo pasivno, vladar, kad je 
aktivno, a u usporedbi s drugim jednakima tjelesima vlast. 
Članovi društva zovu se skupno narod, posebno kao učesnici 
najviše vlasti zovu se građani, a obzircm na to, što su pod- 
činjeni državnim zakonima, podanici. Ali kako se ovi izrazi 
često miješaju i zamjenjuju, glavno je, da se mogu razliko- 
vati, kad se upotrebljavaju u pravom svom značenju. 


! Pravi smisao ove riječi gotovo se posve izgubio kod novijih pisaca 
Većina od njih varoš (ville) smatra gradom (citć), a buržuja (bourgeois) 
građaninom (citoyen) i ne zna, da kuće čine varoš, ali samo građani grad 
Ova je zabluda nekad skupo stajala Kartažane. Nije m: poznato, da se na- 
slov »cives« (građanin) ikada davao podanicima kojcga vladara, čak niti u 
naše doba Englezima, koji uživaju najveću slobodu od svih naroda. Jedini 
Francuzi prisvajaju si naslov »citoyen« (građanin), jer nemaju o značenju te 
riječi pravoga pojma, kao što se može vidjeti iz njihovih rječnika, jer kad 
bi ovu riječ upotrebljavali u pravom značenju, počinili bi zločin uvrede 

OSMO POGLAVLJE 


GRAĐANSKO STANJE 


Prijelaz iz naravnog stanja u građansko proizvodi u čo- 
vjeku veoma znatnu promjenu, jer tada u njegovu ponašanju 
pravednost zamjenjuje nagon, a njegova djela dobivaju svoj- 
stvo moralnosti, što ga prije toga nisu imala. Istom sada ja- 
vlja se u njemu glas dužnosti mjesto tjelesnog poticaja, a pra- 
vo umjesto pohote, tako da se čovjek, koji je sve dotle gle- 
dao samo na sebe, osjeća prisiljenim, da radi po drugim nače- 
lima i da se savjetuje sa svojim razumom prije, nego li se 
povodi za svojim sklonostima. Ako se u takvu stanju i od- 
riče mnogih koristi, što mu ih daje narav, dobiva zato u za- 
mjenu tolike druge koristi, njegove se sposobnosti vježbaju 
i razvijaju, njegove se misli proširuju, osjećaji mu se ople- 
menjuju, sva mu se duša uzdiže do tolikog stupnja, da bi mo- 
rao — kad ga zloupotreba njegova novog položaja ne bi če- 
sto ponizivala ispod onog stanja, iz koga je proizašao — bla- 
goslivljati neprestance onaj sretni čas, što ga je iz naravnog 
stanja zauvijek istrgao i koji ga je od tupe i bezumne živine 
učinio umnim bićem i čovjekom. 

Svedimo usporedbu ovih dvaju stanja na neke točke, u 
kojima se razlike najviše ističu. Društvenim ugovorom gubi 
čovjek svoju naravnu slobodu i neskučeno pravo na sve, šio 
ga zamamljuje i što može dostići. Dobitak mu je građanska 
sloboda i pravo vlasništva na sve, što posjeduje. Da se ne pre- 
varimo u ocjenjivanju ovoga dobitka, treba naravnu slobodu, 
koju skučuju samo sile pojedinca, dobro razlikovati od gra- 
đanske slobode, koja je stegnuta samo općom voljom, a isto 
tako i posjed, koji je samo učinak sile ili pravo prvog posva- 
jača treba razlikovati od vlasništva, koje može biti osnovano 
samo na pozitivnom temelju. 

Koristima građanskog stanja mogla bi se još pribrojiti ću- 
doredna sloboda, koja jedina čini čovjeka uistinu gospoda- 


Veličanstva. Ova riječ znači kod njih krepost, a ne pravo. Kada je Bodin 
htio govoriti o našim građanima : buržujima počinig je krupnu pogrešku, 
jer je oba izraza među sobom pomiješao. D'Alembert se međutim nije u 
tome prevario, on je u svom članku o »Ženevi« u »Enciklopediji« dobro 
razlikovao četiri razreda, (dapače pet, ako se ubroje stranci), stanovnika 
našega grada, od kojih samo dva razreda sačinjavaju republiku, Što ja 
znam, nijedan drug! trancuski pisac nije shvalio pravi smisao riječi »ci- 
toyen« (građanin). 

rom nad samim sobom, jer nagon same pohote je ropstvo, a 
pokornost zakonu, što ga je čovjek sam sebi propisao, jest 
sloboda. Ali o tom sam predmetu već odviše rekao, a filozofski 
smisao riječi sloboda ne spada u moju raspravu. 


KNJIGA DRUGA 
PRVO POGLAVLJE 


VRHOVNA DRŽAVNA VLAST JE NEOTUĐIVA 


Prva je i najglavnija posljedica dosada ustanovljenih na- 
čela, da samo opća volja može upravljati silama države prema 
svrsi, za koju je ona osnovana i koja se sastoji u općem dobru. 
Jer ako je opreka pojedinačnih interesa učinila potrebnim 
osnutak društva, omogućio ih je samo sklad tih istih interesa. 
Ono, što je zajedničko u tim oprečnim interesima, stvara dru- 
štvenu vezu, pa kad ne bi bilo ikakve točke, u kojoj se slažu 
svi interesi, nijedno društvo ne bi moglo postojati. Jedino po 
tom zajedničkom interesu mora se upravljati društvom. 

Tvrdim dakle, da se vrhovna državna vlast, koja je samo 
izvršivanje opće volje, ne može nikad otuđiti, te da glava 
države, koja je samo skupno biće, može tek sam sebe prika- 
zati. Vlast se, istina, može prenijeti, ali ne i volja. 


DRUGO POGLAVLJE 


VRHOVNA DRŽAVNA VLAST JE NERAZDJELJIVA 


S istoga razloga, s koga je vrhovna državna vlast neotu- 
điva, ona je i nerazdjeljiva, jer je volja ili općenita, ili nije. 
Ona je izražaj sveukupnog naroda ili samo jednog dijela. U 
prvom je slučaju izjava one volje djelo vrhovne državne vla- 
sti te ima značaj zakona. U drugom je slučaju samo volja po- 


2 Da volja postane općem, nije uvijek potrebno. da bude jednoglasna, 
nego jedino treba, da se broje svi glasovi. Svako formalno isključenje ukida 
općenitost. 

jedinca ili oblasno djelo, zato može biti najviše naredba. No 
budući da naši državnici ne mogu dijeliti vrhovne državne 
vlasti u njezinoj bitnosti, dijele je u njezinom predmetu. Oni 
je dijele na snagu i volju, u zakonodavnu vlast i u izvršnu 
vlast, u pravo na namete, pravosuđe i rat, unuirašnju upravu 
i u ovlast postupka s inozemstvom. 


SESTO POGLAVLJE 


ZAKON 


Što je dobro i uredno, takvo je po naravi stvari i nezavisno 
od ljudskih ugovora. Svaka pravda dolazi od Boga, on sam joj 
je izvor, no kad bismo mogli, da ju primamo iz neba, ne bismo 
trebali ni vlade, ni zakona. Bez sumnje postoji opća pravda, 
što izvire samo iz razuma, ali ta pravda, da bude po nama 
priznata, mora biti uzajamna. Promatramo li stvari s ljud- 
skoga gledišta, zakoni pravde, budući da nemaju naravne 
potvrde, među ljudima su ništavi; oni su samo na korist zli- 
kovaca, a na štetu pravednog čovjeka, jer ih se ovaj drži pre- 
ma svakomu, a nitko ih se ne drži prema njemu. Treba dakle 
ugovora i zakona, da se dovedu u sklad prava s dužnostima te 
da se pravda povrati na svoje mjesto. U naravnom stanju, 
gdje je sve zajedničko, ne dugujem nikomu ništa, jer nisam 
nikomu ništa obećao, ja priznajem drugomu njegovim samo 
ono, što nije za me korisno. Nije tako u građanskom stanju, 
gdje su sva prava ustanovljena zakonom. 


Ali što je napokon zakon? Dok će se s tim pojmom spajati 
samo metafizički pojmovi, umovat će se neprestano, a da se 
ne će o tome biti načisto, te ako se i razjasni, što je naravni 
zakon, još uvijek se ne će znati, što je državni zakon... 


Kada sav narod zaključuje o svemu narodu, on se osvrće 
samo na sebe, pa nastane li onda kakav odnošaj, postoji taj, 
bez ikakve diobe cjeline, samo između cijelog predmeta s dru- 
gog gledišta. Onda je predmet, o kojem se zaključuje, isto 
tako općenit, kao i volja, koja zaključuje, a to djelo nazivljem 
ja zakonom... 

Budući da zakon spaja općenitost volje s općenitošću pred- 
meta, jasno je, da nije zakon ono, što koji čovjek, pa bio on 
tko mu drago, samovlasno određuje; pače ni ono, što sama 

glava države određuje o kojem pojedinom predmetu, nije ta- 
kođer zakon, nego naredba, nije djelo vrhovne državne vlasti, 
nego oblasti. 

Stoga zovem republikom svaku državu, kojom se vlada po 
zakonima, bio oblik uprave koji mu drago, jer samo onda je 
odlučan državni interes, a svaka stvar je državna stvar. Svaka 
zakonita vlada je republikanska.3 


KNJIGA TREĆA 
ČETVRTO POGLAVLJE 


DEMOKRACIJA 


Nije dobro, da onaj, koji zakone stvara, te zakone i izvrša- 
va, niti da narodni zbor odvraća svoju pažnju od općih svrha 
te je priklanja posebnim predmetima. Ništa nije opasnije, 
nego li utjecaj privatnih interesa na javne poslove, a kad vla- 
da zloupotrebi zakon, nije toliko zlo kao pokvarenost za- 
konodavca, što je neizbježiva posljedica uvažavanja privat- 
nih svrha. Budući da je država onda u svojoj bitnosti po- 
kvarena, nemoguća je svaka promjena na bolje. Narod, koji 
ne bi nikad zloupotrebio vladu, ne, bi zloupotrebio ni svoju 
nezavisnost; narod, koji bi vazda dobro vladao, ne bi uopće 
trebao, da drugi njime vlada. 

Uzme li se izraz demokracija u svoj strogosti svoga zna- 
čenja, onda nije još nikad bilo prave demokracije, niti će je 
ikada biti. Protivi se naravnom redu, da većina vlada, a ma- 
njinom da se vlada. Nije moguće zarhisliti, da narod bude 
neprestano na okupu, da se bavi javnim poslovima, te će se 
lako uvidjeti, da narod ne može u tu svrhu ustrojiti odbore, 
a da ne promijeni oblik uprave. 

Mislim, da mogu uistinu izreći načelo, da u svakom slu- 
čaju, kad su poslovi vlade razdijeljeni između više oblasti, 
one oblasti kojih ima najmanje, pribave sebi prije ili kasni- 
je najveću vlast, pa bila tomu uzrokom samo veća vještina 
u obavljanju poslova, koja ih naravnim načinom do toga 
dovodi. 


3 Pod ovom riječi ne razumijevam samo aristokraciju ili demokraciju, 
već uopće svaku vladu, koja se upravlja po općoj volji. to jest po zakonu. 
Da bude vlada zakonitom, ne treba, da se spoji s glavom države, nego da 
bude njegovom službenicom; tada je |! sama monarhija republikom. To ću 
razjasniti u idućoj knjizi, 

Ovaj način vlade pretpostavlja uostalom mnogo uvjeta, 
koji se dadu teško spojiti. Prvi je uvjet vrlo malena država, 
gdje je lako narod sakupiti, gdje svaki državljanin lako mo- 
že poznavati sve ostale; drugi je velika jednostavnost običaja, 
koja ne daje povoda mnogim poslovima i teškim raspravama, 
zatim gotovo potpuna jednakost u pogledu staleža i imovine, 
bez čega ne bi mogla dugo postojati niti jednakost prava i 
vlasti; napokon malo ili ništa raskoši, jer raskoš je ili po- 
sljedica ili uzrok bogatstva, a ona kvari bogataša i siroma- 
ha, jednoga posjedom, a drugoga pohlepom. Ona čini domo- 
vinu poprištem mekoputnosti i taštine; ona otimlje državi sve 
državljane, da jedne zarobljava drugima, a sve čini robovi- 
ma predrasuda. 

Stoga razloga izjavio je neki glasoviti pisac, da je krepost 
načelo republike, jer svi ti uvjeti ne bi mogli pcstojati bez 
kreposti. Ali budući da ovaj veleum nije razlikovao, kako je 
trebalo, nije mu često dostajalo točnosti, a gdjekada i jasnoće 
te nije uvidio, da je vrhovna državna vlast posvuda jednaka, 
pa da zato u svakoj dobro uređenoj državi mora vladati isto 
načelo. Ovo biva naravno više ili manje prema obliku vlada- 
vine. 

Pripominjemo još, da nikakva država nije tako podvrže- 
na građanskim ratovima, i unutarnjim nemirima, kao demo- 
kratska ili pučka vlada, jer nijedna druga ne teži tako silno, 
tako neprestano, da mijenja svoj oblik i nijednoj ne treba 
toliko budnosti i srčanosti da se uzdrži u dosadašnjem obliku. 
Naročito se u takvom ustavu mora državljanin oboružati sna- 
gom i ustrajnošću te svaki dan svoga života u dnu svoje du- 
še ponavljati riječi, što ih je izrekao neki plemeniti vojvoda 
u poljskom saboru: Malo periculosam libertatem quam quie- 
tum servitium.5 

Kad bi postojao kakav narod bogova, on bi imao demo- 
kratsku vladu. Tako savršena vlada nije međutim za ljude. 


Društveni ugovor ili načela državnoga prava. Napisao 
Jean Jacques Rousseau, preveo dr. Milan Gruber; Za- 
greb 1918., komisiona naklada Hrvatskoga štamparsko- 
ga zavoda; str. 45.—46., 48.—49., 49.—50., 54.—56., 58.— 
59., 63., 64., 72.—73., 74., 99.— 101. 


“ Vojvoda (palatin) poznanjski, imenom Leszinski, otac poljskoga kralja 
i totarinškoga vojvode. 
5 Vol'm pogibeljnu slobodu, negoli mirno ropstvo. — Prev, 

ROUSSEAU 


VJEROISPOVIJEST SAVOJSKOGA VIKARA 


Kako ja umjesto svake filozofije imam ljubav prema isti- 
ni, a umjesto svih metoda lako i jednostavno pravilo, koje me 
oslobađa nepotrebnih suptilnosti u dokazivanju, to poduzi- 
mam prema tom pravilu još jednom ispitivanje znanja, koja 
su za mene prijeko potrebna, odlučivši da prihvatim kao do- 
kazana ona od njih, kojima u iskrenosti svoga srca ne mogu 
otkloniti svoju suglasnost, a kao istinita sva ona, koja mi se 
učine, da su u nužnoj vezi s tim prvima, a da sva ostala osta- 
vim u neizvjesnosti, ne odbacujući ih, niti ih primajući, niti 
se mučeći da ih rasvijetlim, kad ne obećavaju nikakav prak- 
tičan rezultat. 

Ali tko sam ja? Što mi daje pravo, da sudim o stvarima? I 
što upravlja mojim sudovima? Ako se oni temelje jedino na 
trenutnim utiscima, što ih primam, uzalud trošim snagu na 
ta ispitivanja. Ili se ona nikako ne događaju, ili se događaju 
sama sobom, a da im ja ne moram propisivati pravac. Zato 
je potrebno da najprije upravim svoje poglede na se, da po- 
znam oruđe, kojim ću se služiti, kao i to, da budem načisto, 
u kolikoj ću se mjeri, pri njegovoj upotrebi, moći na njeg 
osloniti. 

Ja postojim i imam osjetila, pomoću kojih primam utiske. 
To je prva istina koja uvjerljivo djeluje na mene i s kojom se 
moram složiti. Imam li vlastito čuvstvo svoje egzistencije ili 
sam svijestan o njoj samo na temelju svojih osjeta? To je mo- 
ja prva sumnja, a riješiti je zasad za mene je nemoguće. Jer, 
neprestano primajući utiske, ili neposredno ili preko sjeća- 
nja, kako ja mogu znati, jesu li ti osjeti moga ja nešto izvan 
tih istih utisaka i može li ono biti nezavisno od njih? 

Moji se osjeti javljaju u meni, jer oni čine, da osjećam 
svoju egzistenciju; ali mi je njihov uzrok nepoznat, jer oni 
djeluju na mene bez moga posredovanja i nije u mojoj vlasti 
ni da ih izazovem ni da ih uništim. Uviđam, dakle, jasno, da 
moj osjet, koji je u meni, i njegov uzrok ili objekt, koji je 
izvan mene, nisu jedna te ista stvar. 


Dakle, postojim ne samo ja nego pystoje još i druga bića, 
naime objekti mojih osjeta; i kad bi ti objekti bili samo pre- 
dodžbe ipak je uvijek istina, da te predodžbe nisu ja. 


Sve što opažam izvan sebe i šta djeluje na moja osjetila 
nazivam materijom; a sve dijelove materije, koje vidim sje- 
dinjene u pojedinim bićima, nazivam tijelima. Stoga su sve 
prepirke idealista i materijalista za me beznačajne; njihove 
razlike u pogledu prividnosti i zbiljnosti tijela čiste su utvare. 


Tako sam se već potpuno uvjerio u postojanje svijeta i svo- 
je postojanje. Zatim mislim o predmetima svojih osjeta; i na- 
lazeći u sebi sposobnost, da ih usporedim jedne s drugim, 
osjećam se obdaren nekom aktivnom silom, za koju prije ni- 
sam znao da je imam. 


Opažati znači osjećati; uspoređivati znači rasuđivati; ra- 
suđivanje i osjećanje nisu ista stvar. Pri osjećanju pružaju 
mi se predmeti odijeljeni i pojedinačno, ukratko onakvi, kakvi 
su u prirodi; pri uspoređivanju pokrećem ih i prenosim, ta- 
koreći, mećem ih jedan na drugi, da bih mogao suditi o nji- 
hovoj raznolikosti ili sličnosti i uopće o svim njihovim odno- 
sima. Po mojem mišljenju, sposobnost razlikovanja aktivnog 
ili inteligentnog bića pokazuje se u tom, što je ono u stanju 
da dade smisao riječi jest. Uzalud tražim kod čisto osjetil- 
noga bića onu duhovnu snagu, koja uspoređuje prije nego što 
izreče sud; ne mogu da je otkrijem u njegovoj prirodi. To pa- 
sivno biće osjetit će svaki predmet odvojeno, ili će čak osje- 
titi ukupni utisak, koji je sastavljen od dva predmeta; ali, 
kako nema sposobnosti da sastavi pojedine sastavne dijelove, 
nikad ih ne će usporediti, nikad ne će suditi o njima. 


Istovremeno vidjeti dva predmeta ne znači otkriti odmah 
njihove međusobne odnose i stvoriti sud o njihovim razlika- 
ma; opaziti više predmeta jedan za drugim ne znači: izbrojiti 
ih. Mogu u istom trenutku imati predodžbu o velikom i malom 
štapu. a da ih pritom ne usporedim, niti da zaključim, da je 
jedan manji od drugoga, kao što mogu odjednom vidjeti ru- 

ku, a da pritom ne moram izbrojiti prste.! Poredbeni pojmovi 
veći, manji, kao i brojni pojmovi jedan, dva i t. d. zacijelo 
nisu osjeti, mada ih moj duh stvara samo povodom mojih 
osjeta. 

Kažu nam, da osjetilno biće razlikuje osjete jedne od dru- 
gih pomoću razlika što ih imaju međusobno sami ti osjeti. 
Ovo zahtijeva objašnjenje. Ako su osjeti različiti, osjetilno 
ih biće razlikuje na temelju njihovih razlika; ako su slični, 
razlikuje ih tako, što ih opaža odvojeno. Kako bi ono inače 
moglo razlikovati u istovremenom osjetu dva jednaka pred- 
meta? Neminovno bi ih moralo zamijeniti međusobno i uzeti 
jedan mjesto drugoga, naročito u takvom sistemu, koji po- 
stavlja tvrdnju, da osjeti, koji predočuju prostor, sami ne- 
maju prostora. 

Čim primjetimo dva osjeta, koje treba usporediti, njihov 
je utisak izvršen, svaki smo predmet osjetili sam za se i oba 
smo osjetili zajednički, ali tim još nismo osjetili njihov od- 
nos. Kad bi sud o tom odnosu bio samo osjet i kad bi ga u me- 
ni izazivao jedino predmet, nikad me ne bi mogli varati moji 
sudovi, jer nikad nije lažno, da osjećam ono, šio osjećam. 

Pa zašto se onda varam u odnosu ovih dvaju štapova, na- 
ročito, ako nisu paralelni? Zašto tvrdim, na primjer, da duži- 
na maloga štapa čini trećinu dužine velikoga štapa, dok ona 
uistinu dostiže samo četvrti dio njegove dužine? Zašto slika u 
meni, naime osjet ne odgovara svom obrascu, samom pred- 
metu? Stoga što sam aktivan kad sudim; što je operacija, koju 
vršim pri uspoređivanju, nepouzdana; i što moj razum, koji 
prosuđuje međusobne odnose, miješa svoje zablude s istinom 
osjeta, koji pokazuju jedino predmete. 

Dodaj tome još jednu misao, koja te, ja te uvjeravam, po- 
što o njoj promislim, ne će malo začuditi, naime ovu: kad bi- 
smo pri upotrebi svojih osjetila ostali čisto pasivni, među 
njima ne bi bilo nikakve komunikacije; ne bi nam bilo mogu- 
će spoznati, da li je tijelo, što ga dotičemo i predmet, što ga vi- 
dimo jedna te ista stvar. Ili nikada ništa ne bismo mogli opa- 
ziti izvan sebe, ali bi za nas postojalo pet osjetilnih supstan- 
cija, o čijoj se istovremenosti ni na koji način ne bismo mogli 
uvjeriti. 

! Izvještaji G. de iz Conđamina upoznaju nes s narodom koji je znao 


brojiti samo do tri. Ipak su ljudi, koji su činili taj narod, jer su imal, ruke. 
često morali vidjeti svoje prste a da zato nisu raučilli vještinu brojiti do pet. 

Daj ovo ili ono ime toj snazi moga duha, koja sastavlja i 
uspoređuje moje osjetilne utiske; nazovi ih pažnjom, razmi- 
šljanjem ili kako hoćeš, uvijek je toliko izvjesno, da je ona 
u meni, a ne u stvarima, da ja sam vršim tu operaciju, ako 
je i mogu vršiti samo prilikom utiska što ga predmeti čine 
na mene. Zavisilo od mene ili ne da osjećam ili da ne osjećam, 
ipak je u mojoj vlasti, da manje ili više podvrgnem ispitiva- 
nju ono što osjećam. 

Ja, dakle, nisam samo osjetilno i pasivno nego i aktivno i 
inteligentno biće; i što bilo filozofija na to rekla, usuđujem 
se polagati pravo na razmišljanje. Dosada znam samo da je 
istina u stvarima, a ne u mom duhu, koji izriče sud o njima, 
i da sam ja, što manje unosim svoga vlastitoga u sudove, koje 
imam izreći, to sigurniji da se približujem istini: tako sam 
razum potvrđuje moje pravilo, da se više predajem osjećanju 
nego razumu. 

Pošto sam se, takoreći, uvjerio u samoga sebe, počinjem 
gledati izvan sebe i s nekom vrstom strepnje promatram sebe, 
bačenog i izgubljenog u ovom ogromnom svijetu i nekako uto- 
nulog u neizmjernoj rijeci bića, ne znajući, što su ona, kao ni 
to, u kakvom su odnosu ona jedno prema drugom ili prema 
meni. Proučavam ih i promatram, i prvi predmet, koji mi se 
pruža za usporedbu s njima, to sam ja sam. 

Sve što opažam osjetilima, jest materija, i ja izvodim sve 
bitne osobine materije iz tih osjetilno primjetnih svojstava, 
pomoću kojih je primjećujem i koja joj nerazdvojno pripa- 
daju. Sad je vidim kako se kreće, a sad, opet, kako miruje,* 
iz čega zaključujem da ni mirovanje ni kretanje nisu njene 
bitne osobine, nego je kretanje, jer se ispoljava kao akcija, 
posljedica uzroka, koji kad se otkloni, nastaje mirovanje. Čim 
dakle, ništa ne djeluje na materiju, ona se ne kreće, i upravo 
iz toga razloga, što je ona ravnodušna prema mirovanju i 
prema kretanju, moramo gledati u mirovanju njeno prirodno 
stanje. 

Kod tijela opažam dvije vrste kretanja: preneseno kreta- 
nje3š i spontano ili voljno kretanje. Kod prvoga ne polazi uzrok 


2 Ovo je mirovanje, ako se hoće, samo relat:vno; all, kako mi opsežamo 
plus ili minus u kretanju, možemo stvoriti potpuno jasan pojam o 
jednoj od njegovih krajnjih točaka, naime o mirovanju, i to mi ga shva- 
ćamo tako dobro, da smo čak skloni, da mirovanje, koje je samo relativno, 
uzmemo za apsolutno. Stoga nije istina, da je kretanje bitna osobina ma- 
terije, ako se ona da zamisliti u stanju mirovanja. 


3 Ovo vrijedi | za iduće strane, — Prov. 

kretanja iz pokrenutoga tijela, kod drugoga je on u njemu 
samom. Iz toga ne ću zaključiti, da je kretanje sata, na 
primjer, spontano: jer kad ništa izvan opruge ne bi na nju 
djelovalo, ona ne bi težila, da se opet pruži niti bi vukla la- 
nac. Iz istoga razloga ne ću priznati spontanost ni tekućina- 
ma, pa čak ni vatri, koja izaziva njihovo tekuće stanje.4 

Upitat ćeš me, da li su pokreti životinja spontani; moram 
ti priznati, da ne znam, ali da analogija za to govori. Upitat 
ćeš me, dalje, otkuda onda znam, da uopće ima spontanih po- 
kreta. Na to mogu samo odgovoriti, da to znam, jer to osje- 
ćam. Hoću da pokrenem ruku, i ja je pokrenem, a da taj po- 
kret nema drugoga neposrednog uzroka do moje volje. Uza- 
lud bi tko pokušao da razlozima uništi u meni to čuvstvo; 
ono je jače od najuvjerljivijih razloga. Isto bi toliko koristilo 
dokazivati mi, da ne postojim. 

Kad ne bi bilo nikakve spontanosti ni u ljudskim radnja- 
ma niti ma u čemu, što se događa na zemlji, onda bi se tim 
samo povećala zabuna: kako da pronađemo prvi uzrok sva- 
koga kretanja. Što se mene tiče, osjećam se tako potpuno 
uvjeren, da je mirovanje prirodno stanje materije i da ona 
sama o sebi nema nikakve sposobnosti da djeluje, da — kada 
vidim, kako se kreće neko tijelo — odmah stvaram zaključak 
ili da tijelo mora biti živo, ili da mu je to kretanje moralo 
biti predano. Moj duh se buni protiv svake ideje o neorgani- 
ziranoj materiji, koja bi se kretala svojom vlastitom silom, 
ili koja bi izvodila bilo kakvu radnju. 


Međutim, ovaj je vidljivi svijet rasuta i mrtva materija 
kojoj u njezinoj cjelokupnosti nedostaje jedinstvo, organiza- 
cija i zajedničko čuvstvo dijelova živog tijela, jer je sigurno, 
da se mi, koji smo dijelovi, nikako ne osjećamo u cjelokup- 
nosti. Ovaj isti svijet je u kretanju; i u njegovim pokretima, 
koji su pravilni, jednoliki i podvrgnuti nepromjenljivim zako- 
nima, nema nimalo one slobode, koja se pokazuje u spgnta- 
nim pokretima ljudi i životinja. Svijet, dakle, nije velika ži- 


* Kemičari drže da se flogiston ili elemenat vatre u mješovitim tijelima, 
čiji je on dio, sve dote nalazi kao raspršen, nepokretan i pritajen, dok ga 
stran: uzroci ne oslobode, ne sjedine, ne pokrenu, i dok ga ne pretvore 
u vatru. 

5 iskreno sam se trudio da sebi: predočim živu molekulu, ali mi to nije 
pošlo za rukom. Ideja o osjeti:noj materij:. koja nema osjetila, meni se 
čini neshvatljiva i kontradiktorna. Da bi čovjek usvojio ili odbacio tu ideju, 
morao bi je najprije razumjeti i ja moram otvoreno priznali, da nisam 
tako sretan 

votinja, koja se kreće sama o sebi; njegovi pokreti, dakle, 
imaju neki uzrok, koji treba tražiti izvan njega, a koji ja ne 
mogu da otkrijem. Usprkos tome, moje mi unutrašnje uvje- 
renje čini taj uzrok tako shvatljivim da ne mogu vidjeti, da 
se Sunce kreće, a da ne zamislim silu, koja ga tjera. Isto tako 
kad vidim, kako se Zemlja kreće, čini mi se, da osjećam ru- 
ku, koja je okreće. 

Što mi to koristi, ako sam prisiljen da priznam opće zako- 
ne, čije bitne odnose prema materiji ne poznajem? Dakle: ti 
zakoni, kako nisu stvarna bića, supstancije, imaju drugi uzrok, 
koji mi je nepoznat. Iskustvo i opažanje upoznali su nas 
sa zakonima kretanja. Ti nam zakoni pokazuju učinke, ne 
objašnjavajući nam uzroke; oni nam ne mogu objasniti sistem 
svijeta i tok svemira. Descartes je pravio nebo i zemlju od 
kocaka; ali nije mogao, da tim kockama dade prvi pokret 
niti je mogao svoju centrifugalnu silu drukčije da stavi u ak- 
ciju nego pomoću rotacionog kretanja. Newton je pronašao 
zakon privlačne sile, ali bi sama privlačna sila ubrzo pretvo- 
rila svijet u nepokretnu masu; da bi se nebeska tijela kretala 
u krivim linijama, morala se tom zakonu dodati odbojna sila. 
Neka nam Descartes samo objasni, ako može, na kom se fi- 
zičkom zakonu osniva njegovo kretanje u vrtlogu; neka nam 
Newton pokaže ruku, koja je bacila planete na tangentu nji- 
hovih putanja. 


Prvi uzroci kretanja nisu u samoj materiji; ona prima po- 
kret i prenosi ga, ali ona nije njegov prvi početak. Što više 
promatram akciju i reakciju prirodnih sila, koje djeluju je- 
dna na drugu, to se više uvjeravam, da moramo ići od učin- 
ka do učinka, dok ne dođemo do neke volje, koja bi bila prvi 
uzrok; jer, pretpostaviti lanac uzroka, koji bi išao do beskraj- 
nosti, znači ne pretpostaviti apsolutno ništa. Jednom riječi: 
svako kretanje, koje nije posljedica kakvog drugog kretanja, 
može potjecati samo od akta slobodne volje. Kod neživih ti- 
jela akcija se pokazuje samo u kretanju, koje im se predaje, 
jer uopće, bez volje nema stvarne akcije. To je moje prvo 
načelo. Ja vjerujem, dakle, da neka volja pokreće svijet i 
oživljava prircdu. To je moja prva dogma ili moj prvi članak 
vjere. 


A_kako volja izvodi fizičko ili tjelesno kretanje? Ne znam 
o tom ništa, ali osjećam na sebi, da ga ona izvodi. Hoću da 
radim i ja radim; hoću da pokrenem svoje tijelo, i moje se 

tijelo kreće; ali da se neživo tijelo, kao i tijelo koje miruje, 
stane samo od sebe kretati ili da izazove kretanje, to je ne- 
pojmljivo i besprimjerno. Volja mi je poznata svojim aktima, 
a ne svojom prirodom. Poznajem tu volju kao izvor kreta- 
nja; ali shvatiti materiju kao uzrok kretanja znači, jasno i 
bistro, shvatiti posljedicu kao uzrok, znači ne shvatiti apso- 
lutno ništa. 

Kao što ne mogu pojmiti, kako moja volja pokreće moje 
tijelo, isto tako ne mogu sebi objasniti, kako moji osjetilni 
utisci pokreću moju dušu; ne znam čak ni razlog, zašto se 
jedna od tih tajni držala objašnjivijom nego druga. Što se 
mene tiče, moram priznati, da se meni, pa držao se ja pasiv- 
no ili se nalazio u akciji, čini opsolutno nepojmljivim, kako 
se sjedinjuju obje supstancije. Vrlo je čudnovato, što se po- 
lazi upravo od te nepojmljivosti, da bi se obje supstancije 
pomiješale, kao da se radnje tako različitih priroda bolje ob- 
jašnjavaju samo jednim nego li dvama predmetima. 

Dogma, što sam je malo prije razvio, tamna je, to moram 
priznati, ali konačno ona ipak ima smisla i ne tvrdi ništa, što 
se protivi razumu i iskustvu. Može li se isto reći o materija- 
lizmu? Zar nije jasno, da bi kretanje, kad bi uistinu bilo bit- 
na osobina materije, bilo nerazdvojivo od nje, da bi uvijek na- 
stupalo u istoj jačini, da bi uvijek bilo isto u svakom dijelu 
materije, da se ne bi moglo predati drugim tijelima, da se ne 
bi moglo povećati ni smanjiti, i da bi čak bilo nemoguće za- 
misliti materiju kako miruje? Kad mi kažu, da kretanje nije 
bitna osobina materije, ali da joj je potrebno, idu za tim, da 
me prevare riječima, koje bi bilo lakše opovrgnuti, kad bi 
imale malo više smisla. Jer, ili kretanje materije nalazi u njoj 
samoj svoj uzrok, i onda joj je ono bitno, ili ono dolazi od 
uzroka, koji je izvan nje, i onda joj je samo utoliko potrebno, 
ukoliko uzrok pokretanja djeluje na nju, i tim se ponovo ja- 
vlja prva teškoća. 

Opće i apstraktne ideje izvor su najvećih ljudskih zablu- 
da; nikad nam još nije tamni jezik metafizike otkrio baš ni- 
jednu istinu, naprotiv, on je napunio filozofiju besmislicama, 
kojih se zastidimo čim ih lišimo njihovih naduvenih riječi. 
Kaži mi, dragi prijatelju, da li se tvoj duh bogati pravom ide- 
jom kad ti se govori o slijepoj sili koja je raširena po cijeloj 
prirodi? Mi mislimo da nešto kažemo maglovitim izrazima opća 
sila i nužno kretanje, a ne kažemo apsolutno ništa. Pojam kre- 
tanja identičan je s pojmom prenošenja s jednoga mjesta na 

drugo. Nema kretanja bez nekoga pravca; jer individualno se 
biće ne može istovremeno kretati u više pravaca. U kom se 
Dravcu mora materija neophodno kretati? Ima li sva mate- 
rija u svojoj cjelokupnosti jednoliko kretanje, ili svaki atom 
ima svoje vlastito kretanje? Prema prvoj ideji, cio bi svijet 
morao tvoriti čvrstu i nedjeljivu masu, a prema drugoj, on 
bi se mogao zamišljati samo kao razbacana i tako slobodna 
tekućina, da se nikada dva atoma ne bi mogla sjediniti. U ko- 
jem će pravcu ići to kretanje, koje je zajedničko čitavoj ma- 
teriji? Pravocrtno ili kružno, gore ili dolje, desno ili lijevo? 
Ako, naprotiv, svaka molekula materije ima svoj poseban pra- 
vac, gdje ćemo morati tražiti uzroke svih tih pravaca i svih 
tih razlika? Kad bi se svaki atom ili molekula okretali oko 
svoga vlastitog središta, nijedan ne bi nikad napustio svoje 
mjesto i prema tome ne bi bilo prenesenog kretanja; pa i on- 
da bi to kružno kretanje moralo ići određenim pravcem. Pri- 
pisati materiji pravac na temelju apstrakcije, znači govoriti 
riječi bez smisla, a dati joj određen pravac znači pretpostaviti 
uzrok, koji određuje taj pravac. Što više umnožavam posebne 
sile, to veći broj novih uzroka ima da objašnjavam, a da pri- 
tom nikad ne otkrijem zajednički poticaj koji upravlja nji- 
ma. Daleko od mogućnosti da predstavim sebi ikakav red u 
tom slučajnom sudjelovanju elemenata, ne mogu ih čak za- 
misliti ni u uzajamnoj borbi, i tako mi je kaos svijeta još ne- 
uređenje svijeta mogu da budu nerazumljivi ljudskom duhu, 
ali čim si čovjek preduzme da nam ih objasni, treba da se po- 
služi općerazumljivim jezikom. 

Pokazuje li pokrenuta materija volju, onda po određenim 
zakonima pokrenuta materija pokazuje razum. To je moj dru- 
gi članak vjere. Djelovanje, poredba i odabiranje operacije su 
aktivnoga i misaonog bića. Dakle, to biće postoji. U čemu vi- 
dim njegovo postojanje, upitat ćeš me. Ne samo u nebeskim 
tijelima, koja kruže, u zvijezdi, koja nam šalje dnevnu svje- 
tlost; ne samo u sebi samom, nego i u ovci, koja pase, u ptici, 
koja leti, u kamenu, koji pada, u listu, što ga nosi vjetar. 

Izričem sud o poreiku svijeta, iako mi je nepoznat njegov 
cilj, jer za prosuđivanje toga poretka meni je dovoljno da 
uzajamno usporedim pojedine dijelove, da proučim njihovo 
sudjelovanje i njihove odnose i da otkrijem njihovu harmo- 
niju. Ja ne znam zašto postoji svijet; ali ću marljivo proma- 
trati promjene, koje se u njemu događaju; marljivo ću pro- 

učavati prisnu suglasnost, koja tjera bića ovoga svijeta da 
se uzajamno pomažu. Ja sam kao čovjek, koji prvi put vidi 
otvoreni sat, pa ne prestaje da se divi tvorbi, iako mu je 
nepoznata upotreba te sprave, iako nikad nije vidio ploču na 
satu, na kojoj su označeni sati. Ne znam, rekao bi on, čemu 
sve to služi; ali vidim da svi dijelovi potpuno pristaju jedan 
uz drugi; divim se umjetniku zbog savršene izradbe pojedinih 
dijelova, i potpuno sam uvjeren, da skladni rad svih tih ko- 
tačića služi samo zajedničkom cilju, koji mi je nemoguće pro- 
naći... 


Jean Jacques Rousseau; »Emil ili o odgoju«, knj. IV., 
Vjeroispovijest savojskoga vikara; »Znanje« Beograd, 
1950.; str. 361.—370. Prema prijevodu Dušana Tamidžića 
priredio Danilo Pejović. 


DIDEROT 


RAZGOVOR IZMEĐU D'ALEMBERTA I 
DIDEROTA 


D'ALEMBERT: — Priznajem, da jedno Biće, koje negdje 
postoji, a ne odgovara ni jednoj točki u prostoru; Biće, koje 
je neprotežno, a zauzima prostora; koje se kao cjelina nalazi 
u svakom dijelu toga prostora; koje se bitno razlikuje od ma- 
terije, a s njom je sjedinjeno; koje tu materiju slijedi i po- 
kreće, a da se samo ne kreće; koje djeluje na nju, a podvr- 
gnuto je svim njezinim mijenama; priznajem, da je takvo 
Biće, o kome nema nikakva pojma, i koje je po svojoj prirodi 
toliko proturječno, teško usvojiti. Ali onoga, koji ga odriče, 
očekuju nejasnoće druge vrste; jer, konačno, ako je ta osje- 
tljivost, kojom vi zamjenjujete to Biće, opće i bitno svojstvo 
materije, onda kamen mora osjećati. 


DIDEROT: — A zašto da ne osjeća? 
D'ALEMBERT: — Teško je u to vjerovati. 


DIDEROT: — U to teško vjeruje onaj, tko kamen reže, 
teše, mrvi i ne čuje ga, kako viče. 


D'ALEMBERT: — Volio bih, da mi kažete, kakvu razliku 
nalazite između čovjeka i kipa, mramora i mesa. 


DIDEROT: — Sasvim malu. Od mesa se gradi mramor, a 
od mramora meso. 


D'ALEMBERT: — Ali jedno nije isto što i drugo. 


DIDEROT: — Kao što ono, što vi zovete živom silom, nije 
mrtva sila. 


D'ALEMBERT: — Ne razumijem vas. 

DIDEROT: — Objasnit ću. Prenošenje tijela s jednog mje- 
sta na drugo nije kretanje, to je samo posljedica kretanja. 
Kretanje je sadržano i u prenesenom i u nepomičnom tijelu. 


D'ALEMBERT: — Taj način promatranja je nov. 


DIDEROT: — Ali on zato nije manje istinit. Uklonite pre- 
preku, koja se postavlja prostornom prenošenju nepomičnog 
tijela, i ono će biti preneseno. Istisnite naglim razrjeđivanjem 
zrak, koji okružuje ovo ogromno hrastovo deblo, pa će se 
ono, od vode sadržane u sebi, koja će se iznenada razliti, ra- 
sprsnuti u stotine tisuća komadića. To isto mislim i o vašem 
tijelu. 

D'ALEMBERT: — U redu. Ali kakav odnos postoji između 
kretanja i osjetljivosti? Da slučajno ne smatrate, da postoje 
djelatna i nedjelatna osjetljivost, kao što postoje živa i mrtva 
sila? Živa sila, koja se izražava pokretanjem, i mrtva sila, 
koja se izražava pritiskom; djelatna osjetljivost, koja je obi- 
lježena stanovitim značajnim radnjama u životinji i, možda, 
u biljci; i nedjelatna osjetljivost, o kojoj bismo se uvjerili kod 
prijelaza u stanje djelatne osjetljivosti. 


DIDEROT: — Sjajno, pogodili ste. 


D'ALEMBERT: — Tako kip ima samo nedjelatnu osjet- 
ljivost; a čovjek, životinja, pa i sama biljka možda, obdareni 
su djelatnom osjetljivošću. 


DIDEROT: — Nesumnjivo je, da postoji ta razlika između 
komadića mramora i tjelesnog tkiva; ali vi dobro znate, da to 
nije jedina. 

D'ALEMBERT: — Sigurno. Ma kakva sličnost postojala 
između vanjskog oblika čovjeka i kipa, nikakve veze nema 
između njihova unutrašnjeg ustroja. Dlijeto ma i najboljeg 
kipara ne može da stvori niti pokožicu. Ali postoji vrlo jedno- 
stavan način da se mrtva sila pretvori u živu; dok nam se ovo 
iskustvo ponavlja pred očima stoput na dan, zaista ne vidim, 
kako tijelo prelazi iz stanja nedjelatne osjetljivosti u stanje 
djelatne osjetljivosti. 


DIDEROT: — Zato, što vi to ne ćete da vidite. Pa to je 
sasvim obična pojava. 


D'ALEMBERT: — A koja je, molim vas, ta tako obična 
pojava? 

DIDEROT: — Kad ste spremni da se zbog toga obrukate, 
reći ću vam. Ona nastaje svaki put kad jedete. 

D'ALEMBERT: — Svaki put kad jedem? 

DIDEROT: — Da. Jer što vi radite, kad jedete? Uklanjate 
prepreke, koje se postavljaju djelatnoj osjetljivosti hrane. Vi 
je primate u se; od nje se stvara tijelo; ona postaje njegov 
sastavni dio; ona tako postaje osjetljiva. A to, što vi činite s 
hranom, učinit ću ja, kad me je volja, s mramorom. 


D'ALEMBERT: — A kako to? 

DIDEROT: — Kako? Učinit ću ga jestivim. 

D'ALEMBERT: — Ne izgleda mi lako učinit mramor je- 
stivim. 

DIDEROT: — Moje je da vam pokažem, na koji način. 


Uzet ću kip, koji vidite, stavit ću ga u mužar i snažnim udar- 
cima tučka... 


D'ALEMBERT: — Polako, molim vas: to je Falconetovo 
remek-djelo. Još da je neka tvorevina Ljeza ili nekoga dru- 
g0g... 

DIDEROT: — To je Falconetu svejedno; kip je plaćen, a 
Falconetu je malo stalo do sadašnjeg priznanja, a nimalo do 
budućeg. 


D'ALEMBERT: — Onda mrvite u prah. 


DIDEROT: — Kad se komad mramora pretvori u neopi- 
pljiv prah, ja taj prah pomiješam s crnicom ili zemljom po- 
godnom za raslinstvo, dobro ih izmjesim; tu mješavinu zalijem 
i ostavljam da gnjije, godinu, dvije, cio vijek — vrijeme ne 
igra ulogu. A kad se sve to pretvori u skoro istovrsnu mate- 
riju, u crnicu, znate li što tada radim? 


D'ALEMBERT: — Uvjeren sam, da ne jedete crnicu. 


DIDEROT: — Ne, ali ima jedan način sjedinjavanja, pro- 
žimanja između crnice i mene, jedan latus,! kako bi rekao 
kemičar. 


D'ALEMBERT: — A taj latus je biljka, zar ne? 
1" Zaobilazan put 

DIDEROT: — Tako je. Posijem tu mješavinu graškom, 
bobom, kupusom i drugim mahunastim biljkama. Biljke se 
hrane zemljom, a ja se hranim biljkama. 


D'ALEMBERT: — Bio vjerodostojan ili ne, volim taj pre- 
obražaj mramora u crnicu, crnice u biljno carstvo, biljnog 
carstva u životinjsko — u meso. 


DIDEROT: — Dakle, ja od mesa ili od duše, kako kaže 
moja kći, stvaram djelatno osjetljivu materiju; pa, ako ne rje- 
šavam problem, koji ste mi postavili, bar se dosta približavam 
rješenju; jer, priznat ćete, da je mnogo dalje od komada mra- 
mora do bića, koje misli. 


D'ALEMBERT: — Slažem se s tim. Ali uza sve to, biće, 
koje osjeća, još nije misaono biće. 


DIDEROT: — Prije no što pođem korak dalje, dopustite 
mi, da vam ispričam povijest jednog od najvećih matemati- 
čara Evrope. Što je prvobitno bilo to čudesno stvorenje? Ništa. 


D'ALEMBERT: — Kako ništa! Ni iz čega ne nastaje nešto. 


DIDEROT: — Previše bukvalno tumačite riječi. Htio sam 
vam reći: prije no što je njegova majka, lijepa i opaka kano- 
nica Tencin, dostigla doba spolne zrelosti, i prije no što je 
oficir Latouche postao zreo mladić, molekule, koje su imale 
da stvore prve začetke moga matematičara, bile su rasute po 
mladim i slabašnim strojevima njihovim, cijedile se s limfom, 
tekle s krvlju, sve dok se konačno nisu uputile u pričuvište 
određeno za njihovo spajanje: u očeve mošnice i majčine jaj- 
nike. Tako se stvorila ta izvanredna klica; ona je stigla u ma- 
ternicu kroz Falopove trubice, kako je već opće mišljenje; za 
maternicu se vezala dugorn peteljkom; tu je rasla i uznapre- 
dovala do zametka; onda je došao trenutak njenog izlaska 
iz mračne tamnice; rodila se i bila ostavljena na stubištu 
Saint-Jean-Le-Rondea, koji joj je dao svoje ime; onda su je 
podigli iz sirotišta, prinijeli je sisi dobre staklarke, gospođe 
Rousseau; othranila se, porasla tijelom i duhom, postala knji- 
ževnik, fizičar, matematičar. A kako je došlo do toga? Jede- 
njem i drugim čisto mehaničkim radnjama. Evo vam opće 
formule u četiri riječi: jedite, probavljajte, cijedite in vasi 
licito, et fiat homo secundum artem. Onaj, tko bi Akademiji 
izložio razvoj stvaranja čovjeka ili životinje, služio bi se samo 
materijalnim faktima, čije bi uzastopne posljedice bile: biće 

koje je nepokretno, biće koje osjeća, biće koje misli, biće koje 
rješava problem precesije ravnodnevnica, biće uzvišeno, biće 
čudesno, biće koje stari, slabi, umire, raspada se i vraća zem- 
lji raslinstva. 


D'ALEMBERT: — Vi, znači, ne vjerujete u praklice? 
DIDEROT: — Ne. 
D'ALEMBERT: — O! To je vrlo zabavno! 


DIDEROT: — To je protivno iskustvu i razumu; protivno 
iskustvu, koje bi uzalud tražilo te klice u jajetu i kod većine 
životinja prije stanovitog doba; protivno razumu, koji nas 
uči, da u prirodi djeljivost materije ima svoju granicu, ma 
da u našem umovanju ona nema nikakve granice, i koji se 
protivi da zamisli, da je cio slon već stvoren u atomu i da je 
u tom atomu još jedan cio dati slon, i tako dalje, u beskraj. 


D'ALEMBERT: — Ali bez tih praklica nemoguće je zami- 
sliti prastvaranje životinja. 

DIDEROT: — Vas pitanje, što je bilo prije — jaje ili ko- 
koš — zbunjuje zato, što pretpostavljate, da su životinje prvo- 
bitno bile ono, što su danas. Besmisao! Kao što ne znamo, što 
su bile, ne znamo ni, što će postati. Sićušni crvić, koji se ko- 
prca u blatu, na putu je, možda, da bude velika životinja; go- 
rostasna životinja, koja nas zastrašuje svojom veličinom, na 
putu je, možda, da postane crvić; ona je možda naročiti tre- 
nutni proizvod ove planete. 


D'ALEMBERT: — Kako ste to rekli? 


DIDEROT: — Rekao sam... Ali to će nas udaljiti od naše 
prve raspre. 


D'ALEMBERT: — Što smeta? Vratit ćemo se na nju, a 
možda se i ne ćemo vratiti. 


DIDEROT: — Hoćete li mi dopustiti, da unaprijed zami- 
slim ono, što će se dogoditi za nekoliko tisuća godina? 


D'ALEMBERT: — Zašto da ne? Vrijeme ne znači ništa za 
prirodu. 


DIDEROT: — Pristajete, da ugasim naše Sunce? 


D'ALEMBERT: — Utoliko prije, što to ne će biti prvo sun- 
ce, koje se ugasilo. 

DIDEROT: — Što će se dogoditi, kad se Sunce ugasi? Ugi- 
nut će biljke, uginut će životinje, a Zemlja će biti samotna i 
nijema. A upalite opet tu zvijezdu, i istoga časa ćete ponovo 
uspostaviti uzrok neophodan stvaranju bezbroj novih gene- 
racija, među kojima ne bih smio da tvrdim, da li će se tokom 
vjekova opet pojaviti naše današnje biljke i životinje ili ne će. 

D'ALEMBERT: — A zašto iste rasute čestice, koje se opet 
ujedinjuju, ne bi dale rezultate? 

DIDEROT: — Zato, što je u prirodi sve povezano, i onaj, 
koji pretpostavlja novu pojavu ili obnavlja stanovit prošli 
trenutak, stvara ispočetka novi svijet. 

D'ALEMBERT: — Dubok mislilac ne bi mogao to opovr- 
gnuti. Ali da se vratimo čovjeku, kad je već opći poredak 
htio, da on bude stvoren; sjetite se, da ste me ostavili kod 
prijelaza bića, koje osjeća, u biće, koje misli. 


DIDEROT: — Sjećam se. 


D'ALEMBERT: — Iskreno vam kažem, da ću vam biti jako 
zahvalan, ako mi pomognete, da to izvedem na čistac. Ta mi 
misao ne da mira. 


DIDEROT: — A ako ja ne mogu da iziđem na kraj s tim, 
kakav će to učinak imati na cio lanac neospornih činjenica? 


D'ALEMBERT: — Nikakav, — samo što ćemo mi tu na- 
prosto zapeti. 


DIDEROT: — Da li nam je dopušteno da izmislimo činio- 
ca, koji je proturječan u svojim svojstvima, riječ bez smisla, 
nerazumljivu, kako bismo mogli krenuti dalje? 


D'ALEMBERT: — Ne. 


DIDEROT — Da li mi možete reći, što je postojanje bića, 
koje osjeća, u odnosu na samo sebe. 


D'ALEMBERT — To je svijest, da je ono bilo ono, otkako 
je počelo rasuđivati do današnjeg trenutka. 


DIDEROT: — A na čemu se zasniva ta svijest? 
D'ALEMBERT: — Na pamćenju vlastitih radnji. 
DIDEROT: — A bez tog pamćenja? 

D'ALEMBERT: — Bez tog pamćenja ne bi tog bića ni bilo, 
jer ono ne bi imalo povijesti svoga života, kad bi osjećalo, da 
postoji samo u trenutku primanja utisaka. Njegov bi život bio 
samo isprekidan niz osjeta, koje nišla ne bi vezivalo. 


DIDEROT: — Vr!o dobro. A što je pamćenje? Iz čega se 
ono rađa? 


D'ALEMBERT: — Iz stanovitog ustrojstva, koje jača, sla- 
bi i ponekad se potpuno izgubi. 


DIDEROT: — Ako dakle biće, koje osjeća i ima to ustroj- 


stvo svojstveno pamćenju, poveže utiske, koje prima, pa stvo- 
ri tim povezivanjem povijest svog života i stekne svijest o 
sebi, tada ono poriče, tvrdi, zaključuje, misli. 

D'ALEMBERT: — Mislim, da je tako. A sad mi ostaje 
samo jedna teškoća. 


DIDEROT: — Varate se; ostaju vam još mnoge. 


D'ALEMBERT: — Ali jedna glavna; čini mi se, da mi u 
jedan mah možemo da mislimo samo na jednu stvar i da je, 


da bismo stvorili jednostavnu rečenicu — o onim ogromnim 
lancima umovanja, koji svojim krugom obuhvaćaju tisuće 
ideja i ne govorim, — potrebno imati bar dvije stvari na umu: 


predmet, koji čini se da ostaje pod okom uma, dok se ovaj 
bavi onim njegovim svojstvom, koje će potvrditi ili poreći. 


DIDEROT: — Tako je; zato ponekad uspoređujem žilice 
naših udova s osjetljivim zatalasanim strunama. Zatalasana 
struna treperi, odjekuje još dugo, pošto smo je udarili. Kroz 
to treperenje, kroz tu neminovnu rezonanciju imamo predmet 
u vidu dok se um bavi svojstvom, koje mu odgovara. Ali za- 
talasane strune imaju još jednu osobinu: od njih zatrepere i 
druge strune; isto tako i prva misao izazove drugu, ove dvije 
treću, sve tri zajedno četvrtu, i tako dalje, a da nije moguće 
utvrditi granicu probuđenih, ulančenih misli filozofa, koji ra- 
zmišlja ili sluša sebe u tišini i pomrčini. Taj instrument ima 
čudnih skokova, i od jedne probuđene misli ponekad će za- 
treperiti harmonijski ton na nekom nepojmljivom intervalu. 
Pa kad tu pojavu zapažamo među zvučnim žicama, koje su 
nepomične i odvojene, kako da ne dođe do nje između živih 
i vezanih točaka, između neprekidnih i osjetljivih žilica? 

D'ALEMBERT: — Ako to nije istinito, bar je vrlo pro- 
nicljivo. Ali čovjek je u iskušenju da pomisli, da neosjetno 
zapadate u teškoću, koju želite izbjeći. 


DIDEROT: — U koju? 


D'ALEMBERT: — Vama smeta razlika između dvije sup- 
stancije. 


DIDEROT: — Ja to ne krijem. 


D'ALEMBERT: — I ako na to malo pobliže pogledate, vi 
od filozofova uma stvarate biće različito od instrumenta, neku 
vrstu muzičara, koji osluškuje zatalasane strune i izjašnjava 
se o njihovu skladu ili neskladu. 


DIDEROT: — Možda sam dao povoda ovom prigovoru, 
koji mi vi možda ne biste učinili, da ste uzeli u obzir razliku 
između instrumenta-filozofa i instrumenta-klavecina. Instru- 
menat-filozof je osjetljiv; on je u isti mah muzičar i instru- 
menat. Budući da je osjetljiv, on ima trenutnu svijest o zvuku, 
koji daje; kao živ stvor on taj zvuk pamti Ta organska spo- 
sobnost, vezujući zvukove u njemu, proizvede i sačuva melo- 
diju u njemu. Pretpostavite, da klavecin ima osjetljivost i 
pamćenje, pa mi recite, da li on sam od sebe ne bi ponovio 
arije, koje biste izveli na njegovim tipkama. Mi smo instru- 
menti obdareni osjetljivošću i pamćenjem. Naša osjetila su 
kao tipke, po kojima udara priroda, koja nas okružuje, i koje 
često udaraju same po sebi; po mom mišljenju to je sve, što 
se dešava u klavecinu ustrojenom kao vi i ja. Ima jedan utisak, 
koji ima svoj uzrok u instrumentu ili izvan njega, i osjet, koji 
se rađa iz tog utiska, osjet, koji traje; jer nemoguće je za- 
misliti, da se on stvara i gasi u jednom te istom trenutku; i 
onda drugi utisak, koji dolazi za njim i koji također ima svoj 
uzrok u živcem stvoru i izvan njega! pa drugi osjet i glasovi, 
koji ih označavaju prirodnim ili utvrđenim zvucima. 


D'ALEMBERT: — Shvaćam. To bi, dakle, ovaj osjetljivi 
i životom nadahnuti klavecin, kada bi još bio obdared sposob- 
nošću da se hrani i množi, živio i rađao sam ili sa svojom 
ženkom male žive i zvučne klavecine. 


DIDEROT: — Bez sumnje. Zar su po vašem mišljenju zeba, 
slavuj, muzičar i čovjek nešto drugo? A kakvu drugu razliku 
nalazite između češljugara i orguljica. Vidite li to jaje? Njime 

se obaraju sve teološke škole i svi hramovi na zemlji. A što 
je ovo jaje? Neosjetljiva masa prije no što u nju uđe klica; 
a pošto klica uđe u nju, što je ono onda? Neosjetljiva masa, 
jer i ta klica je samo nepomična i sirova tekućina. Na koji će 
način ta masa prijeći u drugi sastav, u osjetljivost, u život? 
Toplinom. A što će proizvesti toplinu? Kretanje. Koje će biti 
uzastopne posljedice kretanja? Umjesto da mi odgovorite, sje- 
dite, i pratimo ih pogledom iz trenutka u trenutak. Prvo je 
točka, koja treperi, vlakance, koje se širi i bojadiše; stvara se 
tijelo, javljaju se: kljun, vršci krila, oči, noge; žućkasta ma- 
terija se odmotava i stvara crijeva; evo životinje. Ta se živo- 
tinja miče, koprca, pijuče, kroz ljusku čujem njen pijuk; po- 
sipa se paperjem; progleda. Težina glave, koja se njiše, ne- 
prekidno joj prinosi kljun unutrašnjem zidu tamnice; tam- 
nica je razvaljena; ona iz nje izlazi, leti, ljuti se, bježi, pri- 
bližava se, žali se, pati, voli, uživa; ima sve vaše sklonosti; vrši 
sve vaše radnje. Da li vi zajedno s Descartesom smatrate, da 
je to naprosto stroj za oponašanje? Ali mala djeca će vam se 
rugati, a filozofi će vam odgovoriti, da ste, ako je to stroj, i vi 
također stroj! Ako priznate, da između životinje i vas postoji 
samo razlika u ustrojstvu, pokazat ćete pameti i razuma, do- 
bru volju; ali će se iz toga protiv vas zaključiti, da se od 
nepokreine materije, raspoređene na stanovit način, prožete 
drugom nepokretnom materijom, toplinom i kretanjem, do- 
biva osjetljivost, život, pamćenje, svijest, strast i misao. Pre- 
ostaje vam da se odlučite za jedno od tog dvoga i zamislite 
u nepokretnoj masi jajeta sastojak, koji je čekao na razvoj 
jajeta, da bi otkrio svoju prisutnost ili da pretpostavite, da 
se taj neprimjetni sastojak tu uvukao kroz kokoš u određe- 
nom trenutku razvoja. Ali što je taj sastojak? Da li je on za-, 
uzimao prostora ili ga nije uopće zauzimao? Kako je stigao, 
otkuda je pobjegao, a da se nije kretao. Gdje je bio? Što je 
radio ovdje ili ondje? Da li je bio stvoren u trenutku potrebe? 
Postoji li? Traži li prebivalište? Ako je jednorodan, materija- 
lan je; ako je raznorodan, niti je moguće pojmiti njegovu ne- 
pokretnost prije razvoja, ni njegovu energiju u razvijenoj ži- 
votinji. Ispitajte sebe i smilovat ćete se sebi; uvidjet ćete, da 
odbacujete zdrav razum i srljate u ponor tajni, proturječnosti 
i besmislice, zato što ne usvajate jednostavnu pretpostavku, 
koja objašnjava sve, a to je osjetljivost, ta opća osobina ma- 
terije, ili proizvod ustrojstva. 

D'ALEMBERT: — Pretpostavka! Vi to tek tako govorite. 
Ali kada bi to svojstvo u bitnom smislu bilo nespojivo s ma- 
terijom? 


DIDEROT: — A otkud vi znate, da je osjetljivost u bit- 
nom smislu nespojiva s materijom, kad ne znate bit ni jedne 
ni druge, ni materije ni osjetljivosti? Da li bolje shvaćate pri- 
rodu kretanja, njegovo postojanje u tijelu i njegovo prenoše- 
nje s jednog tijela na drugo? 


D'ALEMBERT: — I ne poimajući prirodu osjetljivosti, ni 
prirodu materije, mislim, da je osjetljivost svojstvo jedno- 
stavno, jedinstveno i nedjeljivo i nespojivo s djeljivim subjek- 
tom ili osnovom. 


DIDEROT: — To je metafizičko-teološki galimatijas. Što, 
zar ne vidite, da su sva svojstva, svi osjetljivi oblici, kojima je 
obilježena materija, u bitnom smislu nedjeljivi? Nema veće 
ili manje neprobojnosti materije. Postoji polovina okrugiog 
tijela, ali ne postoji pola okrugline; ima više ili manje kretanja, 
ali kretanju se ništa ne može ni dodati ni oduzeti; ne postoji 
ni polovina, ni trećina, ni četvrtina glave, uha, prsta, kao što 
ne postoji polovina, trećina jli četvrtina misli Ako u svemiru 
nema molekula, koje bi bile nalik na drugu točku, priznajte, 
da su i samom atomu dani nedjeljivo svojstvo i oblik; pri- 
znajte, da je dijeljenje nespojivo s biti oblika, jer ono uništava 
oblike. Budite fizičar i priznajte proizvedeni učinak onda, 
kad vidite, da je on proizveden, iako ne možete da objasnite 
vezu između uzroka i učinka. Budite logičar i uzrok, koji 
postoji i objašnjava sve, ne zamjenjujte nepojmljivim uzro- 
kom, čija se veza s učinkom još manje poima i koji izaziva 
beskrajno mnoštvo teškoća, a ne rješava ni jednu. 


D'ALEMBERT: — A ako odustanem od tog uzroka? 


DIDEROT: — Ima samo jedna supstancija u svemiru, u 
čovjeku, u životinji. Orguljice su od drveta, čovjek je od mesa. 
Češljugar je od mesa, muzičar je od drukčije ustrojenog mesa; 
ali podrijel o jedncg i drugog je isto, stvoreni su na isti način, 
imaju iste funkcije i isti kraj. 

D'ALEMBERT: — A kako nastaje slaganje zvukova između 
vaša dva klavecina. 

DIDEROT: — S obzirom na to, da je životinja osjetljiv 
instrumenat savršeno sličan ma kom drugom instrumeniu, da 
je obdarena istim sastavom, opskrbljena istim žicama, da po 
njoj na isti način udaraju radost, bol, glad, žeđ, trbobolja, 
divljenje, užas, — nemoguće je, da ona na polu i pod ekvato- 
rom pušta različite zvukove. Tako su usklici gotovo sasvim isti 
u svim mrtvim i živim jezicima. Podrijetlo utvrđenih zvuko- 
va treba tražiti ondje, gdje ima potrebe za nečim iz blizine 
nečega. Osjetljivi instrumenat ili životinja doživjela je, da je, 
pošto je pošao od nje neki zvuk, došao neki učinak izvan 
nje, i da su se drugi osjetljivi instrumenti slični njoj ili druge 
slične životinje približavale, udaljavale, iskale i nudile nešto, 
da su ranjavale, milovale, i ti učinci vezali su se u njec- 
nom pamćenju i u pamćenju drugih životinja za stvaranje tih 
zvukova. Imajte na umu, da u općenju među ljudima ima 
samo šumova i radnji, i da bi moj sistem dobio svoju punu 
snagu, ne zaboravite, da je i on podložan istoj nesavladivoj 
teškoći, koju je Berkeley iznio protiv postojanja tijela. Ima 
jedan trenutak bunila, u kome osjetljivi klavecin misli, da je 
on jedini klavecin na svijetu i da se sva harmonija svemira 
ostvaruje u njemu. 


D'ALEMBERT: — Štošta se o tome može reći. 
DIDEROT: — To je istina. 


D'ALEMBERT: — Na primjer, ne vidi se baš jasno prema 
vašem sistemu, kako stvaramo silogizme ni kako izvodimo 
zaključke. 


DIDEROT: — Zato, što ih uopće ne izvodimo: sve njih 
izvodi priroda. Mi samo izražavamo spojene pojave, čija je po- 
vezanost ili nužna ili moguća, i to pojave, koje su nam po- 
znate iz iskustva: one su nužne u matematici, fizici i drugim 
strogim znanostima; moguće u moralu, politici i drugim zna- 
nostima zasnovanim na pretpostavkama. 


D'ALEMBERT: — Da li je povezivanje pojava manje nu- 
žno u jednom nego u drugom slučaju? 


DIDEROT: — Ne, ali je uzrok podložan mnogim naročitim 
mijenama, koje nam promaknu, pa ne možemo nepogrešno 
računati na učinak, koji će iz toga proizići. Nije onol:ko 
izvjesno, da će veće tijelo pokrenuti manje tijelo, s kojim se 
sudara. 

D'ALEMBERT: — A analogija? 


DIDEROT: — U najsloženijim slučajevima analogija je 
obično pravilo trojno, koje se ostvaruje u osjetljivom instru- 
mentu. Ako iz izvjesne pojave, poznate u prirodi, proizlazi 
stanovita pojava poznata u prirodi, kakva će biti četvrta po- 
java, koja će proizići iz treće, bilo da je dana prirodom, bilo 
da je zamišljena po ugledu na prirodu? Ako je koplje običnog 
ratnika dugačko deset stopa, kakvo će biti koplje Ajaksovo? 
Ako ja mogu baciti kamen od četiri funte, Diomed mora po- 
maknuti čitavu kamenu četvrt. Koraci bogova i skokovi nji- 
hovih konja odgovarat će zamišljenom razmjeru između bo- 
gova i ljudi. To je četvrta žica u skladu i razmjeru s ostalim 
trima, čiji odjek, koji uvijek u njoj nastaje, životinja čeka, 
ma da on uvijek ne nastaje u prirodi. Pjesniku je do toga malo 
stalo, ali to zato nije manje istinito. Drukčije je s filozofom, 
potrebno je, da on potom ispita prirodu, koja mu često pruža 
pojavu sasvim različitu od one, koju je pretpostavio, i onda 
on uviđa, da ga je analogija zavarala. 


D'ALEMBERT: — Zbogom, prijatelju, dobro veče i laku 
noć. 


DIDEROT: — Šalite se; ali vi ćete razmišljati na svom 
jastuku o tom razgovoru, i ako on tamo ne dobije postojanost, 
utoliko gore po vas, jer ćete biti prisiljeni da prihvalite pret- 
postavke, koje će biti na sasvim drukčiji način smiješne. 


D'ALEMBERT: — Varate se; kao skeptik ću leći, i kao 
skeptik ću ustati. 


DIDEROT: — Skeptik! Zar je čovjek skeptik? 


D'ALEMBERT: — Evo ga opet s nečim! Da možda ne mi- 
slite braniti stanovište, da nisam skeptik? A iko to zna bolje 
od mene? 


DIDEROT: — Pričekajte trenutak. 
D'ALEMBERT: — Požurite, jer hoću da spavam. 


DIDEROT: — Bit ću kratak, Mislite li, da postoji jedno 
jedino sporno pitanje, prema kome čovjek ostaje s istom i 
točno odmjerenom količinom razloga za i protiv? 


D'ALEMBERT: — Ne, on bi bio Buridanov magarac. 

DIDEROT: — U tom slučaju uopće nema skeptika, jer osim 
matematskih pitanja, u kojima nema ni najmanje neizvjesno- 
sti, u svim ostalim ima i onog za i onog protiv. Vaga nikad 
nije u ravnoteži, i nemoguće je, da ne pretegne na onu stranu, 
na kojoj smatramo da ima više vjerojatnosti. 


D'ALEMBERT: — Ali ja ujutro vidim vjerojatnost desno 
od sebe, a poslije podne ona je lijevo od mene. 


DIDEROT: — To znači, da ste ujutro na dogmatičan način 
za nešto, a popodne na dogmatičan način protiv nečeg. 


D'ALEMBERT: — A naveče, kad se sjetim te tako brze 
promjene svojih sudova, ne vjerujem ni u šta, ni u ono od 
jutra, ni u ono od popodne. 


DIDEROT: — To znači, da se više ne sjećate, koja je od 
dviju misli, između kojih ste se kolebali, prevagnula; nadalje, 
da vam je ona, koja je prevagnula, izgledala preslaba, da bi- 
ste na nju mogli postaviti neko čvrsto čuvstvo i da ste odlučili 
da se više ne bavite tako problematičnim predmetima, da 
raspru o njima prepustite drugima, i da se dalje o njima ne 
prepirete. 

D'ALEMBERT: — To je nemoguće. 

DIDEROT: — Da vas neiko odvede nasamo pa vas čisto 
prijateljski upita, da mu iskreno kažete, gdje vidite manje 
teškoće, s ove ili s one strane, po duši mi recite, da li biste 
se zbunili da odgovorite, i da li biste bili Buridanov magarac? 

D'ALEMBERT: — Mislim, da ne bih. 

DIDEROT: — Gledajte, prijatelju, ako o tome dobro razmi- 
slite, vidjet ćete, da u svemu naše pravo čuvstvo nije ono, 


u kome se nismo nikad pokolebali, već ono, kome smo se naj- 
češće vraćali. 


D'ALEMBERT: — Mislim, da imate pravo. 


DIDEROT: — I ja. Laku noć, prijatelju, i memento quia 
pulvis es, et in pulverem reverteris. 


D'ALEMBERT: — To je tužno. 


DIDEROT: — I neophodno. Dajte čovjeku — ne kažem 
besmrtnost — nego samo dvostruk život, pa ćete vidjeti, što 
će se dogoditi. 

D'ALEMBERT: — A što hoćete da se dogodi? Uostalom, 
što me se to tiče? Neka se dogodi, što mu drago. Idem da 
spavam, laku noć. 


Denis Diderot: »Razgovor između D'Alemberta i Dide- 
rota«; Odabrana dela; Izd. Državni Izdavački zavod 
Jugoslavije, Beograd, 1946.; str. 343.—358. — Prema 
prijevodu Haima Alkalaja priredio Danilo Pejović. 


D'ALEMBERT 


UVODNA RASPRAVA U ENCIKLOPEDIJU 


OPCENITO O SPOZNAJI 


Djelo, čiji prvi svezak danas objavljujemo, ima dvostruk 
cilj: kao Enciklopedija ono treba, koliko je to moguće, da 
izloži redoslijed i povezanost ljudskih znanja, a kao Obrazlo- 
ženi rječnik znanosti, umjetnosti i zanata treba da sadrži kako 
opća načela, na kojima počiva svaka znanost i svaka bilo slo- 
bodna ili mehanička vještina, tako i najbitnije pojedinosti, 
koje čine njegov glavni sadržaj i bit. Ova dva gledišta, gledište 
Enciklopedije i gledište Obrazloženog rječniku, odredit će, da- 
kle, plan i podjelu naše Uvodne rasprave. Mi ćemo ih razmo- 
triti, izložiti jedno za drugim i objasniti sredstva, pomoću kojih 
smo nastojali da se ostvari ovaj dvostruki cilj. 

Kad se malo razmisli o vezi, koju otkrića međusobno imaju, 
lako se zapaža da se znanosti i vještine uzajamno pomažu i da 
prema tome postoji veza, koja ih spaja. No ako je često teško 
svaku znanost ili svaku vještinu posebno svesti na mali broj 
pravila i općih pojmova, nimalo nije lakše ni obuhvatiti u 
jedinstveni sistem beskrajno različite grane ljudske znanosti. 

Prvi korak, koji treba da učinimo u ovom istraživanju, 
jest, da ispitamo, neka nam se dopusti ovaj izraz, nastanak i 
razvojni redoslijed naših spoznaja, uzroke, koji su morali do 
njih dovesti i osobine, koje ih odlikuju; jednom riječju, da 
promatramo sam začetak i nastajanje naših ideja. Ovo ispi- 
tivanje nije neumjesno na početku jednoga djela kao što je 
ovo i bez obzira na pomoć, koju ćemo od njega dobiti za enci- 
klopedijsko nabrajanje znanosti i vještina. 

Sve naše spoznaje mogu se podijeliti na neposredne i re- 
fleksivne. Neposredne su one, koje dobivamo bez ikakvog 
učešća naše volje i koje nalazeći, ako se tako može reći, otvo- 

rena sva vrata naše duše, ulaze u nju bez otpora i bez napora. 
Refleksivne su one, koje duh dobiva obradbom neposrednih 
spoznaja, njihovim spajanjem i kombiniranjem. 

Sve naše neposredne spoznaje svode se na one koje dobi- 
vama preko osjeti'a, iz čega proizlazi da upravo našim osje- 
tima imamo zahvaliti za sve naše ideje. Taj osnovni stav naj- 
ranijih filozofa skolastičari su dugo smatrali za aksiom, uka- 
zujući mu tu čast samo zato što je bio poznat u antici. No po- 
što su oni s istim žarom branili i supstancijalne oblike ili 
okuline kvalitete, to se s ovem istinom u preporodu filozo- 
fije postupalo kao s jednim od apsurdnih mišljenja, od kojih 
bi je, međutim, trebalo razlikovati. Bila je osuđena zajedno 
s njima zato što ništa nije tako opasno za istinu i ništa je to- 
liko ne izlaže opasnosti da bude nepriznata, kao njena pove- 
zanost ili bliskost sa zabludom. Sistem prirođenih ideja, koji 
višestruko zavarava, a usvojen je upravo zato što je bio manje 
poznat, zamijenio je aksiom skolastičara, i, pošto je dugo vla- 
dao, sačuvao je još i danas nešto pristaša. Istina tako teško 
ponovo zauzme svoje mjesto, kada je predrasude ili sofizmi 
odatle otjeraju! Napokon su poslije nekog vremena gotovo 
svi priznali, da su stari imali pravo, a to nije jedino pitanje, 
u kome se njima počinjemo približavati. 

Nema ničega neospornijeg od opstojnosti naših osjeta, tako 
da je za dokazivanje, da su oni izvor svih naših spoznaja, do- 
voljno pokazati, da bi oni to mogli biti: jer, u dobroj filozofiji, 
svaka dedukcija, koja se zasniva na činjenicama ili priznatim 
istinama, bolja je od one, koja se oslanja samo na hipoteze, 
čak i kad su one cštroumne. Zašto da se pretpostavlja, da 
prethodno imamo čisto intelektualne pojmove, ako treba, da 
bismo ih oblikovali, samo da razmišljamo o našim osjetima? 
Opširno izlaganje, u koje ulazimo, pokazat će, da ovi pojmovi 
doista nemaju nikakvog drugog podrijetla. 

Prva stvar, kojoj nas naši osjeti naučavaju i koja se od 
njih čak i ne razlikuje, jest naša opstojnost. Odatle proizlazi, 
da naše prve refleksivne ideje treba da se odnose na nas same, 
to jest na ono misaono načelo, koje čini našu prirodu i koje se 
nimalo ne razlikuje od nas samih. Druga spoznaja, koju du- 
gujemo našim osjetima, jest opstojnost vanjskih predmeta, 
među koje treba ubrojiti i naše vlastito tijelo, zato što nam je 
ono takoreći, izvanjsko i prije nego što rasvijetlimo prirodu 
misaonog načela u nama. Bezbrojni vanjski predmeti čine na 
nas jak i neprekidan utisak i tako nas tijesno povezuju s nji- 

ma, da smo mi, poslije prvog trenutka, u kome nas naše re- 
fleksivne ideje vračaju u naše ja, prisiljeni da iz sebe izađemo 
zbog osjeta, koji nas opsjedaju sa svih strana i vuku iz sa- 
moće, u kojoj bismo ostali, da nije njih. Mnoštvo ovih osjeta, 
sklad koji primjećujemo u njihovu ispoljavanju, preljevi, koje 
u njima opažamo i neželjena djelovanja, koja prouzrokuju 
naši opažaji i koja, nasuprot voljnom odlučivanju koje upra- 
vlja našim refleksivnim idejama, djeluje samo na naše osjete, 
sve to stvara u nama nesavladivu težnju za utvrđivanjem 
opstojnosti predmeta, na koje se odnose svi osjeti i koji nam 
izgledaju kao njihov uzrok; težnju, koju su mnogi filozofi sma- 
trali za djelo nekog višeg bića i za najuvjerljiviji dokaz op- 
stojnosti ovih predmeta. No, budući da nema nikakve sličnosti 
između svakog osjeta i predmeta, koji ga prouzrokuje ili bar 
kome ga mi pripisujemo, čini se, da se razmišljanjem ne može 
naći mogući prijelaz od jednoga k drugom i postoji samo 
jedna vrsta nagona pouzdanijeg i od samog razuma, koji može 
da nas prisili, da prijeđemo jedan tako veliki razmak. A ovaj 
instinkt je u nama tako živ, da — kad bi se za trenutak pret- 
postavilo da bi on postojao i kad bi vanjski predmeti bili uni- 
šteni — ovi isti predmeti odjednom ponovo stvoreni, ne bi 
mogli povećati njegovu snagu. Smatrajmo, dakle, bez kole- 
banja, da naši osjeti imaju zbilja izvan nas uzrok, koji im mi 
pripisujemo, jer se činjenica, koja bi mogla proizići iz realne 
opstojnosti ovog uzroka ne bi mogla nikako razlikovati od 
onoga što mi osjećamo, i nikako se ne ugledajmo na one filo- 
zofe, c kojima govori Montaigne, koji, zapitani za načelo ljud- 
ske djelatnosti, ispituju čak i da li postoje ljudi. Daleko od 
toga da hoćemo zamagliti istinu, koju su priznali i skeptici, 
kad ne diskutiraju, ostavljamo učenim matefizičarima brigu 
da razviju načelo te istine: na njima je da odrede, ako je mo- 
guće, kakve se postupnosti drži naša duša na tom prvom ko- 
raku, koji ona čini izvan sebe, takoreći gurnuta i istovremeno 
zadržana gomilom opažaja, koji je, s jedne strane, privlače 
prema vanjskim predmetima, a s druge, jer pripadaju upravo 
samo njoj, čini se, da joj propisuju skučene granice, iz kojih 
joj ne dopuštaju da iziđe. 

Od svih predmeta, koji na nas djeluju svojom prisutnošću, 
naše vlastito tijelo je predmet, čija opstojnost čini najveći 
utisak na nas, zato što nam ona pripada najneposrednije. Ali 
opstojnost našeg tijela osjećamo tek kad opazimo kakvu pa- 

žnju ono od nas zahtijeva, da bismo odstranili opasnosti, koje 
ga okružuju. Kao uzrok tisuće potreba i do krajnje mjere 
osjetljivo na djelovanje vanjskih tijela, ono bi bilo brzo uni- 
šteno, kad se za njegovo održanje ne bismo stalno brinuli. 
To ne znači, da sva vanjska tijela prouzrokuju u nama ne- 
ugodne osjete; čini se, da nam neka nadoknađuju štetu zado- 
voljstvom, koje nam pruža njihovo djelovanje. No nesreća je 
ljudskog udesa, što je bol u nama najživlje čuvstvo; zadovolj- 
stvo nas manje dira i gotovo nikada nije dovoljno, da nas 
utješi. Uzalud su neki filozofi, gušeći svoje jauke u patnjama, 
smatrali, da bol nikako nije zlo, uzalud su neki drugi smatrali, 
da je najviša sreća u uživanju, ne ostavljajući ni mogućnost 
da ga umanjuje strah od njegovih posljedica, svi bi bolje po- 
znavali našu prirodu, da su se zadovoljili, da najviše dobro 
ovog života ograniče na oslobođenje od bola i priznaju, da nam 
je kad se ne može doći do tog najvišeg dobra, dopušteno, da 
se njemu samo manje ili više približimo u razmjeru prema 
našim nastojanjima i našom opreznošću. Do tako prirodnih 
rasuđivanja neizbježno će doći svatko, tko samostalno misli 
i tko se oslobodio predrasuda bilo odgojem ili samostalnim 
proučavanjem. Ova će rasuđivanja biti posljedica prvog uti- 
ska, koji je čovjek primio od predmeta, i mogu se ubrojiti u 
one prve pokrete duše, koji su dragocjeni za istinske mudrace 
i dostojni, da ih oni razmatraju, ali njih je zanemarila ili 
odbacila školska filozofija, čije principe gotovo uvijek de- 
mantiraju. 

Nužnost da svoje vlastito tijelo zaštitimo od boli i unište- 
nja tjera nas, da među vanjskim predmetima ispitujemo, koji 
nam mogu biti korisni, a koji štetni, da bismo težili za kori- 
snim i izbjegavali štetne. No čim počnemo u mislima razgle- 
dati ove predmete, otkrivamo među njima veliki broj bića, 
koja nam se čine poipuno slična nama, to jest, čiji je oblik 
sasvim sličan našemu i koji, ako možemo o tome suditi na 
prvi pogled, čini se da imaju iste opažaje kao mi: sve nas, 
dakle, navodi na misao, da oni imaju i iste potrebe kao mi i 
prema tome isti interes da ih zadovolje. Iz toga proizlazi, da 
mi moramo uvidjeti, od kako je velike koristi udruživanje 
s njima, da bismo u prirodi točno odredili, što nas može saču- 
vati, a što nam naškoditi. Idejno općenje je početak i potpora 
ovog udruživanja i nužno zahtijeva pronalazak znakova. Tako 
dolazi do oblikovanja društva, u vrijeme kojega su morali 
nastati jezici. 

Ovo druženje s drugim ljudima, na koje nas primorava 
toliko snažnih pobuda, uskoro proširuje horizont naših ideja i 
razvija u nama ideje sasvim nove za nas i po svom izgledu 
veoma različite od onih, koje bismo sami imali bez pomoći 
drugih. Na filozofima je, da prosude, da li ovo uzajamno opće- 
nje, započeto zbog sličnosti, koju primjećujemo između naših 
osjeta i osjeta naših bližnjih, ne pomaže da se utvrdi ona 
nesavladiva težnja, kojoj smo pripisali cpstojnost svih pred- 
meta, koji na nas čine utisak. Da bih se vratio na svoj pred- 
met, primijetit ću samo, da zadovoljstvo i korist, koje nala- 
zimo u takvom udruživanju, bilo od priopćavanja naših ideja 
drugim ljudima, bilo od udruživanja njihovih ideja s našim, 
moraju pridonijeti, da se sve više i više učvršćuju veze zasno- 
vanog društva i da ga čine što je moguće korisnijim za nas. 
No svaki član društva, tražeći da za samoga sebe poveća ko- 
rist, koju on iz društva izvlači i suzbijajući u svakom drugom 
isto nastojanje, onemogućava, da svi imaju isti udio u dobri- 
ma, premda bi svi na to imali pravo. Na taj način zakonito 
pravo uskoro biva pogaženo onim barbarskim pravom ne- 
jednakosti nazvanim pravo jačega, čija nas primjena, čini se, 
izjednačuje sa životinjama i koje je tako teško ne zloupotre- 
biti. Tako snaga, koju je priroda dala nekim ljudima i koju 
bi oni nesumnjivo trebali da upotrebljavaju samo za poilporu 
i zaštitu slabih, postaje, naprotiv, uzrok njihova ugnjetavanja. 
No ukoliko je ugnjetavanje okrutnije, utoliko ga slabi podnose 
teže, jer osjećaju, da ih ništa razumno nije moglo dovesti do 
podčinjenosti. A iz toga nastaje pojam nepravde i, prema 
tome, moralnoga dobra i zla, čije su podrijetlo toliki filozofi 
tražili i koje glas prirode, što odjekuje u svakom čovjeku, 
širi čak i među najprimitivnije narode. Iz istoga izvora potje- 
če i ono prirodno pravo, koje nalazimo u nama i koje je izvor 
prvih zakona, što su ljudi morali da stvore, a koje je i bez 
pomoći ovih zakona katkada dovoljno jako, ako i ne da uništi 
ugnjetavanje, a ono da ga bar zadrži u izvjesnim granicama. 
Tako zlo, koje mi podnosimo od poroka naših bližnjih, stvara 
u nama refleksivnu spoznaju kreposti, suprotnih ovim pcrIo- 
cima, a što je dragocjena spoznaja, koje bismo možda bili li- 
šeni u potpunoj suglasnosti i jednakosti ljudi. 

Tako stečenom idejom o pravednom i nepravednom i, pre- 
ma tome, o moralnoj strani djelatnosti, mi smo prirodno do- 
vedeni do ispitivanja, kakvo je u nama načelo koje djeluje, 
ili, što je isto, kakva je supstancija, koja hoće i koja poima. 

Ne treba naročito duboko tražiti svojstva našeg tijela i ideju, 
koju mi o njemu imamo, da bismo otkrili što ova supstancija 
sa sposobnošću htijenja i mišljenja ne bi mogla biti: odatle 
proizlazi, da je biće, koje nazivamo ja, sastavljeno iz dva na- 
čela različite prirode, tako sjedinjena, da između pokreta jed- 
noga i djelovanja drugoga vlada suglasnost, koju ne bismo 
mogli ni otkloniti ni promijeniti, i koja ih drži u uzajamnoj 
zavisnosti. Opažanje toga ropstva, tako nezavisnog od naše 
volje, združena s razmišljanjima, koja smo prisiljeni obaviti 
O prirodi oba ova načela pa i o njihovoj nesavršenosti, uzdiže 
nas do opažanja jedne svemoćne Inteligencije, kojoj duguje- 
mo sve ono, što jesmo, i koja, prema tome, iziskuje naše obo- 
žavanje. A kao dokaz za njenu opstojnost dovoljno bi bilo 
samo naše unutrašnje čuvstvo, čak i kad se opća suglasnost 
drugih ljudi i suglasnost cijele prirode ne bi s njim slagale. 

Očigledno je, dakle, da čisto intelektualni pojmovi poroka 
i kreposti, podrijetla i nužnosti zakona, duhovnosti duše, op- 
stojnosti božje i naše dužnosti prema njemu, jednom riječju, 
istine, za kojima osjećamo najpreču i najnužniju potrebu, jesu 
rezultat prvih refleksivnih ideja, koje prouzrokuju naši osjeti. 

Ma koliko ove prve istine bile interesantne za najpleme- 
nitiji dio našega ja, tijelo, s kojim je taj dio sjedinjen, uskoro 
ponovo obraća našu pažnju na sebe nužnošću, da se bri- 
nemo za njegove potrebe koje se neprestano umnožavaju. 
Njegovo uzdržavanje postavlja pred nas zadatak ili da predu- 
sretnemo zla, koja mu prijete ili da ga liječimo od onih, koja 
su ga snašla. Taj zadatak mi nastojimo izvršiti na dva načina: 
našim vlastitim otkrićima i istraživanjima drugih ljudi, istra- 
živanjima, koja nam stavlja na raspoloženje naše druženje s 
njima. I na taj način moralo je nastati najprije ratarstvo, me- 
dicina i, napokon, sve najnužnije vještine. To su bile istovre- 
meno ne samo naše najranije spoznaje, nego i izvor svih dru- 
gih spoznaja, pa čak i onih, koje svojom prirodom izgledaju 
vrlo udaljene od njih, a to je ono, što u daljnjem izlaganju 
moramo naročito razviti... 


ENCIKLOPEDIJSKO STABLO SPOZNAJE 
Poslije ovog izlaganja o raznim dijelovima naše spoznaje 


i osobinama, koje ih razlikuju, ostaje nam još samo da stvori- 
mo jedno genealoško ili enciklopedijsko stablo, koje ih sjedi- 

njuje na osnovu jedinstvenog gledišta, da pokaže njihovo 
podrijetlo i medusobnu povezanost. Odmah ćemo objasniti, 
u koju svrhu mislimo upotrebiti ovo stablo. Međutim, njegovo 
ostvarenje nije bez teškoća. Ma koliko naše filozofsko-povije- 
sno izlaganje o podrijetlu ideja bilo od velike koristi za olak- 
šanje takvog posla, ne treba misliti, da enciklopedijsko stablo 
treba, a kamoli da može biti potpuno podčinjeno ovom izla- 
ganju. Opći sistem znanosti i vještina jedna je vrsta labirinta, 
krivudavog puta, na koji duh polazi, a da ne poznaje smjer, 
kojega treba da se drži. Neprestano gonjen svojim potrebama 
1 potrebama tijela, s kojim je sjedinjen, on najprije proučava 
predmete, kuji mu se prvi predstavljaju i proniče koliko god 
može dublje u spoznaju ovih predmeta. Uskoro nailazi na te- 
škoće, koje ga zaustavljaju i on, bilo u nadi ili čak iz očajanja, 
kreće jednim novim putem, da bi ih svladao. Vraća se zatim 
svojim stopama, prelazi katkada prve prepreke, da bi naišao 
na nove i, prelazeći brzo s predmeta na predmet, vrši u vezi 
sa svakim od tih predmeta, u različitim razmacima kao i na 
mahove, niz radnji, čiji je diskontinuitet nužna posljedica 
samo nastanka njegovih ideja. No ovaj bi nered, iako s du- 
hovnog gledišta filozofski, iznakazio ili bolje potpuno negirao 
enciklopedijsko stablo, kojim bi se htio predstaviti. 


Uostalom, kao što smo već pokazali govoreći o logici, veći- 
na znanosti, za koje se misli, da u sebi sadrže načela svih 
drugih i koja iz ovog razloga treba da zauzimaju prva mjesta 
u enciklopedijskom redu, nemaju isti položaj u genealoškom 
redu ideja, zato što one nisu prvo pronađene. Zapravo, naše 
prvobitno proučavanje moralo je biti proučavanje pojedinač- 
nih stvari, a tek pošto su shvaćena njihova pojedinačna i oči- 
gledna svojstva, mi smo u našem duhu apstrakcijom istraži- 
vali njihova opća svojstva i osnovali metafiziku i matematiku. 
Tek poslije duge upotrebe prvobitnih znakova usavršili smo 
vještinu tih znakova toliko, da smo mogli od njih načiniti zna- 
nost: upravo tek poslije dugog niza radnji, koje su se odnosile 
na predmete naših ideja mi smo konačno refleksijom dali 
pravila samim ovim radnjama. 


Napokon, sistem naših spoznaja sastavljen od različitih 
grana, od kojih mnoge imaju jednu jedinu točku, koja ih spaja 
i kako, kad se pođe od ove točke, nije moguće da se istovre- 
meno ide svim putovima, to je prirodna sklonost različitih 
duhova ono, što određuje izbor. Isto je tako prilično rijetko, 

da jedan duh istovremeno prijeđe veliki broj različitih grana 
spoznaje. U proučavanju prirode svi ljudi su kao po sporazu- 
mu nastojali zadovoljiti najnužnije potrebe, ali kad su od 
ovoga prešli na manje neophodne spoznaje oni su ih morali 
međusobno podijeliti i pokrenuti, kako bi s njihovih različitih 
stanovišta išli gotovo jednakim korakom. Na taj način su 
neke znanosti bile takoreći suvremene, ali se u povijesnom 
redu napretka duha one mogu obuhvatiti samo sukcesivno. 


Zato se enciklopedijski rad naših spoznaja ne poklapa s 
povijesnim. On se pak sastoji u okupljanju spoznaja na naj- 
manji mogući prostor i takoreći u postavljanju filozofa iznad 
ovog prostranog labirinta, na uzvišeno stanovište, s kojega 
može istodobno opažati i znanosti i glavne vještine, jednim 
pogledom vidjeti predmete svojih spekulacija i radnje, koje 
on može vršiti s ovim predmetima, razlikovati opće grane 
ljudskih spoznaja, točke, koje ih razdvajaju i točke, koje ih 
spajaju, i katkada, čak predvidjeti skrivene puteve, koji ih 
povezuju. To je neka vrsta geografske karte svijeta, kojom 
treba pokazati glavne zemlje, njihov položaj i njihove uza- 
jamne zavisnosti, put u pravoj crti, koji postoji od jedne do 
druge, put često presječen tisućama prepreka, koje mogu biti 
poznate samo stanovnicima ili putnicima svake pojedine zem- 
lje i koje bi mogle biti obilježene samo u naročitim, vrlo de- 
taljnim kartama. Ove naročite karte bit će različiti članci 
Enciklopedije, a stablo ili shematski pregled predstavljat će 
u njoj kartu svijeta. 


No, kao što su na općim kartama Zemljine lopte, na kojoj 
živimo, predmeti manje ili više približeni i pružaju različiti 
izgled prema gledištu, što ga je imalo oko geografa, koji je 
pravio kartu, isto tako će oblik enciklopedijskog stabla zavi- 
diti od gledišta, na koje se postavimo radi razmatranja kultur- 
nog svemira. Može se, dakle, zamisliti toliko različitih sistema 
ljudskoga znanja, koliko i različitih projekcija mapa svijeta, 
i čak će svaki od ovih sistema moći da ima neku posebnu 
prednost u odnosu na druge. Uopće, nema učenjaka, koji u 
središte svojih znanosti rado nc stavljaju onu znanost, kojom 
se oni bave, gotovo isto tako kao što su prvi ljudi stavljali 
sebe u središte svijeta, uvjereni da je svemir načinjen radi 
njih. Težnja većine ovih učenjaka, promatrana s filozofskog 
stanovišta, našla bi možda dosta valjanih razloga, da se oprav- 
da i onda, kada se uzme u obzir samoljublje. 

lako bi predstavljalo samo jedan od ovih sistema, ono 
enciklopedijsko stablo, koje bi izvješćivalo o najvećem Lroju 
veza i odnosa među znanostima, bez sumnje bi zasluživa o da 
bude pretpostavljeno drugima. No možemo li sebi laskati, da 
smo takvo pronašli? Priroda je, to nikada nije suvišno pono- 
viti, sastavljena samo od pojedinačnih stvari, koje su prvo- 
bitni predmet naših osjeta i naših neposrednih opažaja. Do- 
duše, mi kod ovih pojedinačnih stvari opažamo i zajednička 
svojstva, prema kojima ih uspoređujemo, i različita svojstva, 
prema kojima ih razlikujemo, i upravo tim svojstvima ozna- 
čenim apstraktnim imenima mi smo se i rukovodili pri stva- 
ranju različitih razreda, u koje smo ove predmete svrstali. 
No često se događa, da neka stvar, koju smo prema jednoj ili 
više njezinih svojstava stavili u jedan razred, ulazi u drugi po 
nekim drugim svojim svojstvima i mogao bi s isto toliko pra- 
va u njemu naći svoje pravo mjesto. U općoj se podjeli, dakle, 
ne može izbjeći proizvoljnosti. Najprirodniji raspored bio bi 
onaj, u kome bi predmeti dolazili jedan za drugim u neosjet- 
nim prelazima, koji istovremeno služe i da ih izdvajamo i da 
ih sjedinjujemo. No budući da poznajemo samo malen broj 
stvari, ne možemo obilježiti ove prijelaze. Svemir je prostrani 
ocean, na površini kojega primjećujemo izvjesne manje ili 
veće otoke, veza kojih nam je s kontinentom skrivena. 


Stablo naših znanja moglo bi se sastaviti na taj način, što 
bi se ona podijelila bilo na prirodna i objavljena, bilo na ko- 
risna i prijatna, bilo na spekulativna i praktična, bilo na oči- 
gledna, izvjesna, vjerojatna i svijesna, bilo na spoznaje stvari i 
spoznaje znakova, i tako u beskonačnost. Mi smo izabrali po- 
djelu, za koju nam se čini, da u najvećoj mogućoj mjeri odgo- 
vara u isti mah i enciklopedijskom redosljedu naših znanja 
i njihovom genealoškom redu. Ovu podjelu dugujemo jednom 
slavnom piscu, o kome ćemo kasnije govoriti u ovoj raspravi; 
međutim, mi smo smatrali, da u njoj treba izvršiti neke izmje- 
ne, o kojima ćemo vas obavijestiti. No mi smo odviše uvje- 
reni, da će proizvoljnost uvijek viadati u jednoj takvoj podjeli, 
da bismo vjerovali, da je naš sistem jedini i najbolji; bit ćemo 
zadovoljni, ako naš rad ne bude odbačen od vrijednih ljudi. 
Mi nikako ne želimo biti nalik na or> orojne prirodoslovce, 
koje je jedan suvremeni filozof s teliko razloga kritizirao, 
a koji su, neprestano zauzeti podjelom prirodnih tvorbi na 
rodove i vrste za ovaj posao utrošili vrijeme, koje bi mnogo 

bolje iskoristili, da su proučavali same one tvorbe. Što bi se 
reklo o nekom graditelju koji, dobivši zadaću da podigne neku 
ogromnu zgradu, provodi sav svoj život crtajući njen plan, 
ili o nekom znatiželjniku, koji nakanivši da razgleda jednu 
prostranu palaču, iroši sve svoje vrijeme na promatranje 
njena ulaza? 


Predmeti, kojima se naša duša bavi, jesu ili duhovni ili 
materijalni, a naša se duša njima bavi ili neposrednim ili 
refleksivnim idejama. Sistem neposrednih spoznaja može se 
sastojati samo od potpuno pasivnog i gotovo mehaničkog oku- 
pljanja ovih istih spoznaja: to je ono, što se zove pamćenje. 
Refleksija ima, kao što smo već vidjeli, dvije vrste: jedna 
rasuđuje o predmetima neposrednih ideja, a druga ih oponaša. 
Tako su pamćenje, razum u užem smislu i mašta, tri različita 
načina, kojima naša duša obrađuje predmete svojih misli. 
Maštu mi ovdje nikako ne shvaćamo kao sposobnost, koja 
treba da predočuje stvari, zato što ova sposobnost ne bi bila 
ništa drugo nego samo pamćenje opaženih predmeta, koje bi 
bilo neprestano zaposleno, da nije potpomognuto pronalaže- 
njem znakova. Mi shvaćamo maštu u jednom plemenitijem i 
preciznijem smislu kao darovitost stvaranja oponašanjem. 


Ove tri sposobnosti obrazuju najprije tri glavna dijela 
našeg sistema i tri opća predmeta ljudskih spoznaja: Povijest, 
koja odgovara pamćenju, Filozofiju, koja je plod razuma, i 
Lijepe vještine, koje stvara mašta. Razum stavljamo prije 
mašte, zato što nam ovaj red izgleda čvrsto zasnovan i pri- 
mjeren prirodnom napretku radnje duha: mašta je stvaralačka 
sposobnost, a duh, prije nego što namjerava stvarati počinje 
rasuđivati o onome, što vidi 1 onome, što spoznaje. Jedan drugi 
motiv, koji treba da bude odlučujući u tome, da se razum 
postavi prije mašte, jest činjenica, da se u ovoj posljednjoj 
sposobnosti duše druge dvije nalaze u izvjesnoj mjeri sjedi- 
njene, da se u njoj razum združuje s pamćenjem. Duh stvara 
i zamišlja samo one predmete, koji su slični onima, koje je on 
spoznao neposrednim idejama i osjetima; ukoliko se više uda- 
ljuje od ovih predmeta, utoliko su tvorbe, koje on stvara ne- 
običnije i neprijatnije. Tako je i u oponašanju prirode sama 
invencija podčinjena izvjesnim pravilima, a to su pravila, koja 
uglavnom čine filozofski dio lijepih vještina, dosada dosta 
nesavršen, zato što može biti samo djelo genija, a genij više 
voli da stvara, nego da diskutira, 

Napokon, kad se ispita napredak razuma u njegovim suk- 
cesivnim radnj;ma, dokazat će se još i da on treba da stoji 
prije mašte u redu naših sposobnosti i zato, što posljednjim 
radnjama, koje obavlja s predmetima, u neku ruku vodi ma- 
šti: jer se ove radnje sastoje samo u stvaranju, takoreći, općih 
bića koja, odvojena apstrakcijom od svog uzroka, nisu više 
neposredni poticaji naših osjetila. Tako su metafizika i mate- 
malika, od svih znanosti, koje pripadaju razumu, one znano- 
sti, u kojima mašta ima najviše udjela. Stoga tražim oproštaj 
za naše umjetničke duše, koje matematiku smatraju ništavom 
jer one bez sumnje i ne pomišljaju da su joj tako bliske i da 
ih od nje razdvaja možda samo metafizika. Mašta u nekog 
matematičara, koji otkriva, ne radi manje nego u pjesnika, koji 
stvara. Istina je, da se oni različito odnose prema svojim pred- 
melima: matematičar ga razotkriva i analizira, pjesnik ga 
oblikuje i uljepšava. Istina je isto tako i da ovaj različiti 
način djelovanja odgovara različitim vrstama duhova, a upra- 
vo zato se talenti velikog malematičara i velikog pjesnika ne 
nalaze možda nikada zajedno, No, bilo da se isključuju ili ne, 
oni nikako nemaju prava da se uzajamno preziru. Od svih 
velikih ijudi antike Arhimed možda najviše zaslužuje, da 
bude stavljen pored Homera. Nadam se, da će se ova digresija 
oprostiti jednom matematičaru, koji voli svoju vještinu, ali 
koji nikako ne želi biti optužen, da je njen slijepi obožavalac, 
i ja se ponovo vraćam svom predmetu. 


Opću podjelu tijela na duhovna i materijalna dovršava 
potpodjela na tri opće grane. Povijest i filozofija bave se 
podjednako ovim dvjema vrstama stvari, a mašta djeluje 
samo prema čisto materijalnim stvarima, što je novi razlog, 
da je stavimo na posljednje mjesto u redu naših sposobnosti. 
Na čelu duhovnih bića stoji Bog, koji treba da zauzima prvo 
mjesto po svojoj prirodi i po našoj potrebi da ga spoznamo. 
Ispod ovog Najvišeg bića su stvoreni duhovi, o opstojnosti 
kojih nas naučava Objava. Zatim dolazi čovjek, koji, sasta- 
vljen iz dva načela svojom dušom je nalik na duhove, a svo- 
jim tijelom na materijalni svijet, i napokon onaj prostrani 
svemir, koji mi nazivamo tjelesni svijet ili priroda. Mi ne zna- 
mo, zašto je slavni pisac, koji nam služi kao vođa u ovoj po- 
djeli, u svom sistemu stavio prirodu prije čovjeka. Čini se, na- 
protiv, da sve navodi na to, da se čovjek stavi na prijelaz, 
koji dijeli Boga i duhove od materijalnih tijela. 

Povijest, ukoliko se odnosi na Boga, sadrži ili Objavu ili 
predaju i prema ova dva gledišta dijeli se na posvećenu i 
crkvenu povijest. Povijest čovjeka ima za predmet ili njegove 
čine ili njegovu spoznaju i prema 1ome je ili politička ili 
kulturna, to jest podijeljena je između velikih naroda i veli- 
kih genija, između kraljeva i ljudi od pera, između zavoje- 
vača i filozofa. Napokon, povijest prirode povijest je bezbroj- 
nih tvorbi, koje se u njoj opažaju i ona tvori mnoštvo grana, 
čiji je broj gotovo jednak broju ovih različitih tvorbi. Među 
ovim različitim granama treba neizostavno istaći povijest 
vještina, koja nije ništa drugo do povijest upotrebe prirodnih 
tvorbi, kojima su se ljudi koristili, da bi zadovoljili svoje 
potrebe ili svoju radoznalost. 

To bi bili glavni predmeti pamćenja. Pređimo sada na 
sposobnost razmišljanja i rasuđivanja. Budući da i duhovna 
i materijalna bića, kojima se ona bavi, imaju neka opća svoj- 
stva, kao što su opstojnost, mogućnost i trajanje, ispitivanje 
ovih svojstava čini najprije onu granu filozofije, od koje sve 
druge unekoliko posuđuju svoja načela i koja se naziva Onto- 
logija ili znanost o bitku ili Opća metafizika. Odavde se spu- 
štamo k različitim pojedinačnim stvarima i podjele, koje zna- 
nost pruža o različitim stvarima napravljene su po istom pla- 
nu kao i u povijesti. 

Znanost o Bogu, nazvana Teologija, ima dvije grane. Pri- 
rodna teologija obuhvaća samo onu spoznaju o Bogu, koju 
stvara sam razum, spoznaju koja nije velikog opsega, a Teolo- 
gija objave izvlači iz posvećene povijesti mnogo potpuniju 
spoznaju o ovom Biću. Iz ove iste Teologije objave proizlazi 
i znanost o stvorenim duhovima. Smatrali smo, da i ovdje 
treba da se udaljimo od našega pisca. Čini nam se da ova 
znanost, shvaćena kao ono što pripada razumu, ne treba ni- 
kako da bude podijeljena, kao što je to bila kod njega, na 
teologiju i na filozofiju, budući da objava nije ništa drugo 
nego primjena razuma na činjenice objave. Može se reći, da 
ona pripada povijesti po dogmama, koje naučava, a filozofiji 
po zaključcima, koje izvlači iz tih dogmi. Stoga bi odijeliti 
teologiju od filozofije značilo iščupati iz korijena izdanak, 
koji je prirodno sjedinjen. Isto se tako čini, da znanost o du- 
hovima pripada mnogo neposrednije teologiji objave nego 
prirodnoj teologiji. 

Prvi dio znanosti o čovjeku jest znanost o duši i ona ima 
za svrhu ili spekulativnu spoznaju ljudske duše ili spoznaju 

njenih radnji. Spekulativna spoznaja duše djelomično vodi 
podrijetlo iz prirodne teologije, a djelomično iz teologije objave 
i zove se Pneumatologija ili Posebna metafizika. Spoznaja 
njenih radnji dijeli se dalje na dvije grane, jer ove radnje 
mogu imati za predmet ili otkrivanje istine ili moralno djelo- 
vanje. Traženje istine, što je svrha logike, stvara vještinu 
prenošenja istine na druge. Tako primjena logike djelomično 
koristi nama samima, a djelomično bićima sličnim nama. Pra- 
vila morala ne odnose se toliko na osamljenog čovjeka i nu- 
žno pretpostavljaju čovjeka u društvu s drugim ljudima. 

Znanost o prirodi nije ništa drugo nego znanost o tijelima. 
Budući da tijela imaju svojstva, koja su im zajednička, kao 
što su neprodornost, pokretljivost i protežnost, to znanost o 
prirodi treba da započne s proučavanjem ovih svojstava. Ona 
imaju jednu, takoreći čisto intelektualnu stranu, kojom otva- 
raju beskrajno polje spekulacijama duha, i jednu materijalnu 
i opipljivu stranu, po kojoj se mogu mjeriti. Intelektualna 
spekulacija odgovara Općoj fizici, koja je upravo metafizika 
tijela, dok je mjerenje predmet Matematike, čije podjele go- 
tovo nemaju kraja. 

Obje ove znanosti vode Posebnoj fizici, koja proučava ti- 
jela sama za sebe i ima za predmet samo pojedinačne stvari. 
Među tijelima, čije su osobine značajne za našu spoznaju, 
naše tijelo mora zauzimati prvo mjesto, a neposredno za njim 
idu ona tijela, čija je spoznaja najnužnija za naše održavanje 
— odakle proizlazi Anatomija, Poljoprivreda, Medicina i nji- 
hove različite grane. Napokon, sva prirodna tijela, podvrgnuta 
našem ispitivanju, stvaraju druge bezbrojne dijelove Raci- 
onalne fizike. 

Slikarstvo, Skulptura, Arhitektura, Poezija, Muzika i nji- 
hove različite grane, sačinjavaju treću opću grupu, koja na- 
staje iz mašte i čiji su dijelovi obuhvaćeni imenom Lijepe 
vještine. One bi se mogle obuhvatili isto tako općim nazivom 
Slikarstvo, zato što se sve lijepe vještine svode na slikanje i 
razlikuju se samo po sredstvima, koja upotrebljavaju. Napo- 
kon, mogle bi se sve obuhvatiti i nazivom Poezija, uzimajući 
ovu riječ u njenom prvobitnom značenju, koje ne znači ništa 
drugo nego invenciju ili stvaranje. 

To bi bili glavni dijelovi našega enciklopedijskog stabla. 

D'Alembert: »Uvodna rasprava u enciklopediju«; izd. 
Kultura, Beograd, 1955.; 4.—8., 26.—32. — Prema prije- 
vodu Dragana M. Jeremića, priredio Danilo Pejović. 

CONDILLAC 


OBRAZLOŽENI IZVOD IZ RASPRAVE O 
OSJETIMA 


Glavna je svrha ovom djelu pokazati kako sve naše spo- 
znaje i sve naše sposobnosti potječu iz osjetila, ili točnije 
rečeno, iz osjeta, jer osjetila su, zapravo, samo prigodni uzrok. 
Ona ne osjećaju, jedino duša osjeća posredstvom organa, a iz 
osjeta, koji je modificiraju, ona izvlači sve svoje spoznaje i 
sve svoje sposobnosti. 

Ovo istraživanje može veoma mnogo pridonijeti napretku 
vještine rasuđivanja; jedino ono je može objasniti sve do nje- 
nih prvih načela. Ne ćemo, naime, otkriti siguran način, kako 
da stalno upravljamo našim mislima, ako ne znamo, kako su 
se oblikovale. Što da očekujemo od onih filozofa, koji nepre- 
stano pribjegavaju nekom nagonu, koji ne znaju odrediti? Zar 
ćemo se hvastati da presušujemo izvor naših zabluda, dotle 
dok naša duša djeluje tako tajanstveno? Potrebno je, dakle, 
da sebe promatramo već od prvih osjeta koje budemo osjetili: 
treba objasniti razlog naših prvih radnji, povratiti se podri- 
jetlu naših ideja, izložiti njihovo nastajanje, slijediti ih do 
granica, koje nam je priroda odredila: jednom riječju po- 
trebno je, kao što kaže Bacon, obnoviti sav ljudski razum... 

Rasprava o osjetima jedino je djelo gdje je čovjek lišen 
svih svojih navika. Promatrajući osjet u njegovu postanku, 
dokazuje se, kako dolazimo do upotrebe naših sposobnosti, i 
oni, koji budu dobro shvatili sistem naših osjeta, priznat će, 
da više nije potrebno pribjegavati neodređenim riječima kao 
što su nagon, nesvijesni pokreti i slično, a ako ih upotreblja- 
vamo, moći ćemo od njih napraviti barem jasne pojmove. 

No da bismo ispunili svrhu ovog djela, trebalo je bezuvjet- 
no izložiti načelo svih naših radnji, stoga ih nikada ne gubimo 
iz vida. Dostaja+ će, da to naznačimo u ovom izvodu. 

Kada čovjek ne bi imao nikakva interesa da se bavi svojim 
osjetima, utisci, koje bi predmeti činili na nj, prošli bi kao 
sjene i ne bi ostavili nikakvih tragova. Poslije nekoliko go- 
dina bio bi kao i u prvom trenutku, a da nije stekao nikakvu 
spoznaju i bez drugih sposobnosti, osim osjeta. No priroda nje- 
govih osjeta ne dopušta mu da ostane u toj obamrlosti. Budući 
da su osjeti nužno ugodni ili neugodni, on je zainteresiran da 
traži jedne i da izbjegava druge, i što je življa opreka zado- 
voljstva i patnje, to ona prouzrokuje više radnje u našoj duši. 

Tada nam nedostatak nekog predmeta, koji smatramo nu- 
žnim za našu sreću, zadaje onu nelagodnost, onaj nemir koji 
nazivamo potrebom, odakle potječu naše žudnje. Ove se po- 
trebe ponavljaju prema prilikama, često se čak stvaraju i no- 
ve, i to je ono što razvija naše spoznaje i naše sposobnosti. 

Locke je prvi primijetio da je prvo načelo naših određenja 
nemir, prouzrokovan nedostatkom nekog predmeta. No on 
izvodi nemir iz žudnje, a upravo je protivno. Osim toga, on po- 
stavlja mnogo veću razliku između žudnje i volje, nego što 
zapravo postoji; napokon, on promatra utjecaje nemira samo 
u takvu čovjeku, koji se može služiti svim svojim osjetilima 
i svim svojim sposobnostima. 

Preostaje, dakle, da se dokaže, da je taj nemir prvo načelo, 
koje nam daje navike da dotičemo, vidimo, čujemo, osjećamo, 
kušamo, uspoređujemo, rasuđujemo, razmišljamo, želimo, lju- 
bimo, mrzimo, plašimo se, nadamo se, hoćemo; da, jednom 
riječju, iz njega proizlaze sve navike duše i tijela. 

Stoga je bilo potrebno da se pođe dalje, nego što je išao 
taj filozof. No u nemogućnosti, u kojoj se nalazimo, da proma- 
tramo naše prve misli i naše prve kretnje, trebalo je odgone- 
tati, pa je prema tome, bilo potrebno učiniti različite pret- 
postavke. 

Međutim, nije bilo dovoljno doći samo do osjeta. Da bismo 
otkrili napredak svih naših spoznaja i svih naših sposobnosti, 
bilo je važno prozreti što dugujemo pojedinim osjetilima, u 
koje se istraživanje još nitko nije upustio. Tako su nastala 
četiri dijela Rasprave o osjetima: 

Prvi, koji raspravlja o osjetilima, koja sama o sebi ne sude 
o vanjskim predmetima; 

Drugi, o opipu ili jedinom osjetilu, koje samo o sebi sudi 
o vanjskim predmetima; 

Treći, kako cpip poučava druga osjetila, da sude o vanjskim 
predmetima; 

Četvrti, o potrebama, o idejama i o vještini izolirana čo- 
vjeka, koji raspolaže svim osjetilima. 


Ovo izlaganje jasno pokazuje, da je svrha toga djela poka- 
zati, koje ideje dugujemo pojedinom osjetilu i kako nam ona, 
kada se sjedine, daju sve spoznaje potrebne za naš opstanak. 

Od osjeta potječe dakle cio sistem čovjeka, potpun sistem, 
dijelovi kojega su povezani i međusobno se podržavaju. To je 
povezanost istina: prva promatranja pripremaju ona, koja ih 
slijede, posljednja potvrđuju ona, koja im prethode. Ako, na 
primjer, čitajući prvi dio pomislimo, da oko samo o sebi ne 
može suditi o veličinama, oblicima, položajima i udaljenostima, 
sasvim smo u to uvjereni, kada u trećem dijelu saznamo, kako 
mu opip pruža sve te ideje. 

Ako ovaj sistem počiva na pretpostavkama, svi zaključci 
koje izvlačimo potvrđeni su našim iskustvom. Nema, na pri- 
mjer, čovjeka koji bi bio ograničen na njuh; takva životinja 
ne bi se mogla brinuti za svoj opstanak. No, zbog istinitosti 
rasuđivanja, koja smo učinili promatrajući ga, dovoljno je 
malo razmišljanja o nama samima, da uvidimo, da bismo nju- 
hu mogli dugovati sve ideje i sve sposobnosti, koje otkrivamo 
u tom čovjeku, i da samo tim osjetilom ne bismo mogli steći 
druge. Mogli smo se zadovoljiti da promatramo njuh ne oba- 
zirući se na vid, sluh, okus i opip. Ako smo zamislili neke pret- 
postavke, to je zato, što one olakšavaju ovu apstrakciju... 


KRATAK PREGLED DRUGOGA DIJELA 


S jedne strane, sve naše spoznaje potječu iz osjetila; s dru- 
ge pak, naši su osjeti samo naši načini bitka. Kako dakle mo- 
žemo vidjeti predmete izvan nas? Doista, čini se, da bismo 
trebali vidjeti samo našu različito modificiranu dušu... 

Dokazali smo, da bi s osjetima njuha, sluha, okusa i vida 
čovjek sebe smatrao mirisom, zvukom, ukusom, bojom i da ne 
bi dobio nikakvu spoznaju o vanjskim predmetima. 

Isto je tako sigurno, da bi i s osjetilom opipa bio u istom 
neznanju, kad bi ostao nepomičan. Opažao bi samo osjete, koje 
bi u njemu izazvao okolni zrak: bilo bi mu toplo ili hladno, 
osjećao bi zadovoljstvo ili bol, a to su načini bitka, u kojima 
ne bi opažao ni okolni zrak niti ikakvo tijelo. Osjećao bi samo 
sebe. 

Tri su stvari potrebne, da bi taj čovjek mogao suditi da ti- 
jela postoje: jedna, da njegovi udovi budu potaknuti na kre- 
tanje; druga, da njegova ruka, glavni organ opipa, bude po- 
ložena na njegovo tijelo i na ono što ga okružuje; i posljednja, 
da među osjetima, koje njegova ruka osjeća, bude jedan, koji 
nužno predstavlja tijela. 

Dio protežnosti jest neprekidnost, oblikovana dodirivanjem 
drugih protegnutih dijelova; neko je tijelo neprekidnost, obli- 
kovana dodirivanjem drugih tijela; i općenito, neprekidnost je 
oblikovana dodirivanjem drugih neprekidnosti. O tom tako 
sudimo i nismo u stanju da o tome imamo drugi pojam, jer 
protežnost možemo napraviti samo pomoću protežnosti i tijela 
samo pomoću tijela. 

Prema tome, ili nam opip ne će dati nikakvu spoznaju o 
tijelima, ili će, među osjetima, koje mu dugujemo, biti jedan, 
koji ne ćemo opaziti kao način bitka nas samih, već radije kao 
način bitka neke neprekidnosti oblikovane dodirivanjem dru- 
gih neprekidnosti. Potrebno je, da budemo prisiljeni, da sam 
taj osjet smatramo protežnošću. 

Ako dakle pretpostavimo, da kip rasuđuje, da bismo s nje- 
ga prešli na tijelo, pretpostavljamo pogrešno; jer sigurno nema 
rasuđivanja, koje bi ga navelo da učini taj prijelaz, a uosta- 
lom kip ne može početi s rasuđivanjem. 

No, umjesto njega rasuđivala je priroda: ona ga je ospo- 
sobila da se pokreće, da dotiče i da, dotičući, ima osjet po ko- 
jemu će prosuditi da i izvan njegova osjetilnog bića ima ne- 
prekidnosti oblikovanih dodirivanjem drugih neprekidnosti, i 
prema tome, protežnosti i tijela. To je izloženo u drugom di- 
jelu Rasprave o osjetima... 


KRATAK PREGLED ČETVRTOGA DIJELA 


Budući da su sva osjetila poučena, treba još samo istražiti 
potrebe, koje moramo zadovoljiti radi našeg opstanka. Četvrti 
dio pokazuje utjecaj tih potreba, red, kojim nas one navode 
na proučavanje predmeta, koji stoje u odnosu prema nama, 
te kako postajemo sposobni za predviđanja i radinost, okol- 
nosti, koje tome pridonose i kakvi su naši prvi sudovi o kori- 
snosti i ljepcti stvari. Ukraiko, vidi se, kako čovjek, koji je 
isprva bio samo osjetilna životinja, postaje misaona životinja, 
sposobna da se sama brine za svoj opstanak. 


251 


Ovdje se dovršava sistem ideja, kojim je ovo djelo po- 
čelo. Dat ću njegov kratak pregled. 

Riječ ideja izražava nešto, što, usudio bih se reći, još nitko 
nije dobro objasnio. Odatle i neslaganje o njihovu podrijetlu. 

Osjet tako dugo nije ideja, dok ga smatramo samo osjeća- 
jem, koji se ograničava da modificira dušu. Ako sada osjećam 
bol, ne ću reći da imam ideju o bolu, reći ću da ga osjećam. 

No ako se podsjetim nekog bola, koji sam iskusio, tada su 
sjećanje i ideja jedno te isto; i ako kažem, da imam ideju o 
bolu, o kome mi govore, a koji nisam nikada osjetio, znači da 
o njemu sudim prema bolu, koji sam osjetio ili prema bolu 
koji sada trpim. U prvom slučaju ideja i sjećanje još se ne 
razlikuju. U drugom, ideja je osjećaj sadašnjeg bola modifici- 
ran sudovima, koje već imam, kako bih sebi predočio tuđu bol. 

Sadašnji osjeti sluha, okusa, vida i njuha samo su osjećaji, 
sve dok ta osjetila još uopće nisu poučena od opipa, jer ih duša 
tada može shvatiti kao modifikacije same sebe. No, ako ti 
osjećaji postoje tek u sjećanju, koje ih priziva, oni postaju 
ideje. Tada ne kažemo: imam osjećaj onoga, što sam bio, već 
kažemo: sjećam se toga ili imam ideju. 

Sadašnji i prošli osjet tvrdoće jedini je sam o sebi isto- 
dobno osjećaj i ideja. Osjećaj je u odnosu na dušu koju modi- 
ficira, ideja je u odnosu na nešto vanjsko, 

Taj nas osjet uskoro prisiljava, da sudimo kako sve modi- 
fikacije, koje naša duša prima opipom, postoje izvan nas, i 
stoga je svaki osjet opipa predstavnik predmeta što hvata 
ruka. 

Opip, koji je naviknut da prenosi svoje osjete izvan sebe, 
navikava na to i druga osjetila. Svi naši osjeti čine nam se 
svojstvima predmeta, koji nas okružuju; oni ih dakle pred- 
stavljaju, oni su ideje. 

Očito je, međutim, da nas te ideje ne upoznavaju s onim, 
što su bića sama o sebi; one ih slikaju tek u odnosu na nas 
i već to dokazuje, koliko su uzaludni napori filczofa, koji tvrde 
da prodiru u prirodu stvari. 

Naši se osjeti skupljaju izvan nas i tvore toliko skupova, 
koliko razlikujemo osjetilnih predmeta. Odatle dvije vrste 
ideja: jednostavne ideje i složene ideje. 

Svaki osjet uzet zasebno može se smatrati jednostavnom 
idejom; složena je ideja sastavljena od više osjeta, koje sje- 
dinjujemo izvan nas. Bjelina ovog papira, na primjer, jed- 

nostavna je ideja, a skup više osjeta, kao što su tvrdoća, oblik, 
bjelina i t. d. jest složena ideja. 

Složene su ideje potpune ili nepotpune; prve obuhvaćaju 
sva svojstva stvari koju predstavljaju, druge obuhvaćaju tek 
jedan dio. Budući da ne spoznajemo prirodu bića, nema ta- 
kvih, o kojima bismo mogli sastaviti potpunu ideju, te se 
moramo ograničiti da otkrivamo svojstva, koja imaju u od- 
nosu na nas. Poltpune ideje nalazimo tek u matemalici, jer 
vva znanost ima za predmet samo apstraktne pojmove. 

Ako dakle upitamo, što je tijelo, treba odgovoriti: to je 
onaj skup svojstava, koji dotičete, vidite, i t. d., kada je pred- 
met prisutan; a kada je predmet odsutan, to je sjećanje na 
svojstva, koja ste doticali, vidjeli i t. d. 

Ovdje se ideje dijele još u dvije vrste: jedne nazivamo osje- 
tilnima, druge intelektualnim. Osjetilne ideje predočuju nam 
predmete, koji sada djeluju na naša osjetila; intelektualne 
ideje predočuju nam ore, koji su iščezli, pošto su ostavili svoj 
utisak. Te se ideje ne razlikuju jedne od drugih više, nego li 
se sjećanje razlikuje od osjeta. 

Što imamo bolje pamćenje, to smo sposobniji da stječemo 
intelektualne ideje. Te su ideje osnov naših spoznaja, kao što 
su osjetilne ideje njihovo podrijetlo. 

Taj osnov postaje predmet našeg razmišljanja; u razma- 
cima se možemo baviti isključivo njime, ne služeći se uopće 
osjetilima. Radi toga taj se osnov u nama pojavljuje kao da 
je svagda postojao; reklo bi se da je prethodio svim vrstama 
osjeta, te ga više ne možemo razmatrati u njegovu načelu. 
Odatle zabluda o prirođenim idejama. 

Ako su nam dobro poznate, intelektualne nam se ideje 
predočuju gotovo uvijek, kada to hoćemo. Pomoću njih spo- 
sobni smo da bolje prosuđujemo predmete, koje susrećemo. 
One se neprestano uspoređuju s osjetilnim idejama i pomoću 
njih otkrivamo odnose, koji predstavljaju nove intelektualne 
ideje, kojima se obogaćuje osnov naših spoznaja. 

Promatrajući odnose sličnosti, svrstavamo u isti razred sve 
osobe, kod kojih primjećujemo ista svojstva. Promatrajući od- 
nose razlike umnažamo razrede, podređujemo jedne drugima 
ili ih razlikujemo u svakom pogledu. Odatle vrste, rodovi, 
apstraktne i opće ideje. 

No, nemamo opće ideje, koja ne bi bila posebna. Prvi pred- 
met, koji imamo prilike da opazimo, uzorak je, na koji pre- 
nosimo sve, što mu je slično; ta ideja, koja je isprva bila 

samo pojedinačna, postaje toliko općenitija, koliko je slabije 
oblikovana naša sposobnost razlikovanja. 

Prelazimo dakle odmah od posebnih ideja na vrlo općeni- 
te, i silazimo podređenim idejama, samo koliko je potrebno 
da bi nam manje izbjegle razlike stvari. 

Sve te ideje oblikuju samo jedan Janac; osjetilne se vežu 
s pojmom protežnosti, tako da nam sva tijela izgledaju samo 
različito modificirana protežnost. Intelektualne se vežu s osje- 
tilnim, odakle vuku svoje podrijetlo, stoga se one često obna- 
vljaju pri najneznatnijem utisku, koji je izazvan u osjetilima. 
Potreba, koja nam ih je pružila, jest načelo, koje ih nama 
vraća; i ako one neprestano prolaze i ponavljaju se pred du- 
hom, znači da se naše potrebe neprestano ponavljaju i slijede. 

Takav je općenito sistem naših ideja. Da bismo ga prika- 
zali tako jednostavno i jasno, bilo je potrebno analizirati rad- 
nje osjetila. Filozofi nisu poznavali tu analizu i stoga su loše 
rasuđivali o tom predmetu. 


Naslov originala: Condillac; »Traite des sensations«, 
Premičre partie, par T. — V. Charpentier, huitieme 
edition, Paris, Hachette, s. a, pp. 22.—23.; 26.—30.; 
42.—45.; 52.—57. — Prevela Dubravka Zorić. 


LAMETTRIE 


ČOVJEK STROJ 


O FILOZOFSKIM SISTEMIMA 


Mudracu nije dovoljno proučavati Prirodu i Istinu: on mora 
imati smjelosti da je kaže u korist malog broja onih, koji 
hoće i koji mogu da misle; jer, što se tiče ostalih, koji su 
dobrovoljni robovi predrasuda, njima je taman toliko moguće 
doći do istine, koliko i žabama da lete. 

Filozofske sisteme o čovječjoj duši svodim na dva. Prvi 
i najstariji, jest sistem Materijalizma; drugi — sistem Spiri- 
tualizma. : 

Metafizičari, koji su nabacili ideju, da bi materija mogla 
imati moć mišljenja, nisu svoj um osramotili. Zašto? Zato, što 
imaju tu prednost (jer tu se ne radi o jednoj prednosti), što su 
se loše izrazili. Zaista, pitati, da li materija može misliti, ne 
uzimajući je drukčije nego u njoj samoj, znači pitati, da li 
materija može otkucavati sate. Unaprijed se već vidi da ćemo 
izbjeći onu podvodnu stijenu, na koju je gospodin Locke imao 
nesreću da nasjedne. 

Leibnizovci, sa svojim »monadama«, istakli su jednu nera- 
zumljivu hipotezu. Oduhovili su materiju prije nego materi- 
jalizirali dušu. Kako se može definirati neko biće, čija nam je 
priroda apsolutno nepoznata? 


Istu pogrešku su počinili Descartes i kartezijanci, među 
koje se već odavno ubrajaju malbranšovci. Usvojili su dvije 
različite supstancije u čovjeku, kao da su ih vidjeli i dobro 
prebrojili. 

Najpametniji su rekli, da se duša može spoznati jedino na 
svjetlosti vjere: međutim, kao razumna bića, oni su mislili, 
da mogu sebi pridržati pravo, da sude o tome, što su Evanđe- 
lja htjela kazati riječju »duh«, kojom se služe govoreći o ljud- 

skoj duši; i ako se u svojim istraživanjima tu ne slažu s te- 
olozima, zar se ovi međusobno bilo u čemu drugom slažu? 

Evo u nekoliko riječi rezultata svih njihovih refleksija. 

Ako ima Boga, on je tvorac Prirode, kao i same objave; 
objavu nam je dao da bismo objasnili Prirodu, i um da bismo 
ih zajedno uskladili. 

Nemati povjerenja u spoznaje, koje se mogu crpsti iz živih 
tijela, znači Prirodu i objavu smatrati dvjema suprotnostima, 
koje se međusobno poništavaju, i, prema tome, znači smjeti 
zastupati apsurdnost, da Bog sebi proturiječi u raznim svo- 
jim djelima i da nas vara. 

Ako ikakva objava postoji, ona, dakle, ne može demanti- 
rati Prirodu. Jedino Prirodom može se otkriti smisao riječi 
u Evanđeljima, kojima jedino iskustvo može biti istinski tu- 
mač! Zaista, ostali komentatori su dosad samo zamućivali 
istinu. Sudit ćemo o tome po piscu Igrokaza Prirode. »Čudno- 
vato je, veli on (povodom gospodina Locka), da čovjek koji 
skida našu dušu na niske grane neke duše od blata, ima smje- 
losti da um postavlja za suca i vrhovnog arbitra tajnama vjere, 
jer, dodaje on, kako bi se čudna ideja imala o kršćanstvu, kad 
bi netko htio slušati um.«? 

Pored toga što ove refleksije ne unose nikakvu svjetlost 
u pitanje vjere, one nastupaju s tako površnim primjedbama 
protiv metode onih, koji misle da mogu tumačiti svete knjige, 
da se ja gotovo stidim što gubim vrijeme opovrgavajući ih. 

Prvo, visoka vrijednost uma ne zavisi od jedne krupne, a 
besmislene riječi (»nematerijalnost«), već od njegove sile, od 
njegova dometa, ili od njegove pronicljivosti. Tako »duša od 
blata«, koja bi jednim pogledom otkriva'a odnose i posljedice 
beskraja od ideja, koje je teško shvatiti, očigledno bi bila 
bolja nego glupa i tupa duša koja bi bila izgrađena sve od 
samih najdragocjenijih elemenata. Ne bismo bili filozofi kad 
bismo s Plinijem pocrvenjeli zbog toga, što smo potekli iz tako 
bijednog izvora. Ono što izgleda gadnim, ovdje je najdrago- 
cjenija stvar, i čini se, da je u nju Priroda uložila najviše 
vještine i najviše spreme. Ali čovjek, makar potjecao s izvora 
prividno još i gadnijeg, ne bi bio zato manje savršenije među 
svim bićima, makar kakvo bilo podrijetlo njegove duše, ako je 
ona čista, plemenita, uzvišena, to je onda lijepa duša, koja 
čini dostojnim poštovanja svakoga tko je ima. 

Drugi način zaključivanja gospodina Pliša čini mi se po- 
grešnim čak i u njegovu sistemu, koji nije bez fanatizma; jer, 

ako je naša ideja o vjeri suprotna najjasnijim načelima i naj- 
necspornijim istinama, treba povjerovati, u čast objave i nje- 
na tvorca, da je ta ideja lažna, i da još ne poznajemo smisao 
riječi u Evanđeljima. 

Jedno od dvoga; ili je sve iluzija, isto tako Priroda kao i 
objava, ili jedino iskustvo može obrazložiti vjeru. No ima li 
išta smješnije od našeg pisca? Kao da već čujem peripatetika 
da kaže: »Ne treba vjerovati Torricellijevu pokusu, jer ako 
mu povjerujemo, ako odbacimo užas od praznine, kakvu bismo 
onda čudnu filozofiju imali.«? 

Pokazao sam koliko je g. Plišovo umovanje pogrešno! da 
bih dokazao, prvo, da ako ima objave, ona nije dovoljno do- 
kazana jedinim autoritetom crkve i bez ikakvih ispitivanja 
koja bi učinio um, kao što to umišljaju svi oni koji se uma 
boje; drugo, da bi od svakog napada zaštitio metodu onih, koji 
bi htjeli poći putem, što ga otvaram njihovim tumačenjima 
natprirodnih stvari na svjetlosti, koju svatko ima od Prirode, 
a koje u vjeri ostaju nerazumljive. 

Iskustvo i promatranje moraju ovdje, dakle, biti jedini 
naši vodiči. Bezbrojna su iskustva i promatranja u obilatim 
djelima liječnika, koji su bili Filozofi, a ne u Filozofa, koji 
nisu bili liječnici. Liječnici su prošli i rasvijetlili labirint 
čovjekov; jedini oni su nam skinuli veo s onih opruga, što 
su skrivene raznim omotima, koji uskraćuju našim očima da 
sagledaju tolika čudesa. Jedini oni, mirno promatrajući dušu 
našu, tisuću puta su je iznenadili i u njezinoj bijedi i u njenoj 
veličini, niti je prezirući u jednom, niti joj se diveći u drugom 
njenom stanju. Da to još jednom istaknemo: eto, oni su jedini 
prirodoslovci, koji ovdje imaju prava da govore. Što bi nam 
rekli drugi, a naročito teolozi? Nije smiješno čuti, gdje oni bez 
stida odlučuju o nečemu, što je bilo izvan domašaja njihove 
spoznaje, i čemu su oni, naprotiv, bili leđa okrenuli samim 
svojim mračnim studijama, koje su ih odvele bezbrojnim 
predrasudama, i, jednom riječju, fanatizmu, koji još više po- 
goršava njihovo neznanje mehanizma tijela. 

No, iako smo izabrali najbolje vodiče, naći ćemo još mno- 
go trnja i prepreka na ovom putu. 

Čovjek je tako složeni stroj, da je nemoguće o njemu stvo- 
riti odmah jasnu ideju, i dosljedno je definirati. Zato su bila 
uzaludna sva istraživanja, koja su veliki Filozofi činili a pri- 

ori, t. j. služeći se na neki način krilima duha. Tako jedino 
a posteriori, t. j. tražeći da se duša razmrsi kroz organe tije- 
la, moguće je, ne kažem da se s očevidnošću otkrije sama čo- 
vječja priroda, već da se postigne najviši mogući stupanj vje- 
rojatnosti u ovome predmetu. 


Dakle, uzmimo u ruke štap iskustva, i okrenimo leđa povi- 
jesti svih uzaludnih mnijenja filozofa. Biti slijep i misliti da 
se može bez ovog štapa, to je vrhunac sljepila. Koliko jedan 
moderan pisac zaista ima prava, što kaže, da samo taština 
jednako ne koristi sekundarne i primarne uzroke! Može se i 
čak se treba diviti svim tim divnim genijima u njihovim naj- 
beskorisnijim radovima, svima Descartesima, Malebranchei- 
ma, Leibnizima i Wolfima i t. d., ali kakvim plodom su, mo- 
lim vas, urodila njihova najdublja razmišljanja i sva njihova 
djela? Započnimo, dakle, i pogledajmo, ne što se mislilo, već 
što treba misliti, da bi se postigao životni mir. 


DUH I TIJELO 


Ono čime se čovjek prije svega ističe jest tjelesna organi- 
zacija; uzalud nijedan od moralista ne stavlja kvalitete, koje 
smo od Prirode dobili, u red onih, koji su dostojni poštova- 
nja, već samo talente, koji se stječu silom refleksija i truda: 
jer odakle nam dolazi, molim vas, vještina, znanost i kreposti 
ako ne iz sposobnosti, koja nas čini sposobnim da postanemo 
vješti, učeni i kreposni? A otkud nam ta sposobnost, ako ne od 
Prirode? Odličnih kvaliteta nemamo drukčije nego od nje: njoj 
dugujemo sve što jesmo. Zašto, dakle, ne bih isto tako po- 
štovao one, koji imaju prirodne kvalitete, kao što poštujem 
one, koji blistaju stečenim ili uzajmljenim krepostima? Ma 
kakva zasluga bila i makar otkud nikla, treba je poštovati; 
radi se samo o tome, da se ona odmjeri. Duh, ljepota, bogat- 
stvo i plemenitost, iako čeda slučaja, imaju svu svoju vrijed- 
nost, kao i vještina, znanje, krepost, i t. d. Oni, koje je Pri- 
roda obilato nadarila svojim dragocjenim darovima, treba da 
žale one, kojima su oni uskraćeni; ali svoju nadmoć mogu oni 
osjetiti bez oholosti i kao poznavaoci same stvari. Lijepa žena 
bila bi isto tako smiješna, kad bi sebe smatrala ružnom, kao 
čovjek od duha, koji bi za sebe mislio, da je glupan. Pretje- 
rana skromnost (zapravo rijedak nedostatak) jest neka vrsta 

nezahvalnosti prema Prirodi. Pošten ponos je, naprotiv, znak 
lijepe i velike duše, koju otkrivaju muške crte, isklesane 
čuvstvom ... 


DUH I OBRAZOVANJE 


Ako je tjelesna organizacija zasluga, i prva zasluga, i izvor 
svih drugih, obrazovanje je druga. Najbolje građen mozak 
bez obrazovanja uzalud bi imao samo svoje ustrojstvo; kao 
što bi bez svjetskih manira najbolje građen čovjek bio samo 
grub seljak... 


No ako je mozak ujedno dobro organiziran i dobro obra- 
zovan, onda je to savršeno zasijana plodna zemlja, koja sto- 
struko vraća ono, što je primila, ili (da napustimo figurativni 
stil,. često nuždan, da bi se bolje izrazilo ono, što se osjeća i 
dalo ljupkosti samoj istini) imaginacija, uzdignuta umjetno- 
šću do lijepog i rijetkog dostojanstva genija, egzaktno shvaća 
sve odnose ideja koje je pojmila, s lakoćom obuhvaća čude- 
snu formulu predmeta, da bi odatle napokon izvukla dugi 1a- 
nac posljedica, koje opet nisu ništa drugo do novi odnosi, na- 
stali uspoređivanjem prvih, u kojih duša nalazi savršenu slič- 
nost. Tako se po mome mišljenju, rađa duh. 


O PRIRODNOM ZAKONU 


Prirodni zakon se ne može uništiti. On je tako snažno uti- 
snut u sve životinje, da nimalo ne sumnjam da i najdivljije i 
najsurovije životinje imaju svoje izvjesne trenutke kajanja. 


Prvobitno nismo stvoreni da budemo učenjaci; možda smo 
to postali tek nekom vrstom zloupotrebe svojih organskih 
moći i to na teret Države, koja hrani mnoštvo lijenčina, što 
ih je taština odlikovala imenom »Filozofa«. Priroda nas je sve 
stvorila jedino zato da budemo sretni; da, — sve nas, od gli- 
ste, koja gmiže do orla, koji se gubi u oblaku. Zato je ona 
i dala svima životinjama izvjestan dio Prirodnog zakona, dje- 
lić manje ili više divan prema tome, kako ga uvjetuju orgam 
u ove ili one životinje. 

A sad, kako ćemo definirati Prirodni zakon? Čuvstvo nas 
poučava, što ne treba da činimo, jer ne bismo htjeli, da nam 
se to učini. Da li bih smio ovom opće prihvaćenom shvaćanju 
dodati, kako mi se čini, da je ovo čuvstvo samo vrsta tjesko- 
be ili strepnje, koja je spasonosna za vrstu kao i pojedinca; 
jer ne poštujemo li mi možda kesu i život drugih samo zato, 
da bismo sačuvali svoja vlastita dobra i svoju čast i održali 
same sebe; slični u tome onim »iksionima kršćanstva«, kojt 
Boga vole i prihvaćaju tolike himerične kreposti samo zato, 
što se boje pakla. 


Prema tome vidite, da je Prirodni zakon samo intimno 
čuvstvo, koje je svojstveno imaginaciji, kao i sva druga, među 
koja se ubraja i misao. Prema tome, očigledno je, da on ne 
pretpostavlja ni odgoj, ni objavu, ni zakonodavca, osim ako 
ga ne ćemo pobrkati s građanskim zakonima, kao što to smi- 
ješno čine teolozi. 

Oružje fanatizma može uništiti one, koji podržavaju ove 
istine, ali ne će nikada uništiti same ove istine. 


O BOGU 


To ne znači, da ja dovodim u sumnju opstojnost jednog 
uzvišenog Bića:; naprotiv, čini mi se da najviši stupanj vjero- 
jatnosti govori u prilog njemu; ali kako ova opstojnost ne do- 
kazuje nužnost ni ovoga ni onog kulta, to ova teorijska isti- 
na nije ni od kakve praktične upotrebe: tako, kao što se sna- 
gom tolikih iskustava može reći, da religija ne pretpostavlja 
nikakva točna poštenja, isti razlozi nas ovlašćuju, da mislimo 
isto tako, da ga ne isključuje ateizam. 

Uostalom, iko zna, da hl) razlog čovječje egzistencije ne bi 
bio u samoj njegovoj egzistenciji? Možda je on bio sasvim slu- 
čajno izbačen na izvjesnoj točki Zemljine površine, a da se 
ne može znati ni kako ni zašto; ali se zna samo to, da mor1 
Živjeti i umrijeti, sličan onim pečurkama, koje se javljaju 
svakoga dana, ili onim cvjetovima, koji uokviruju ovaj ili 
onaj jarak i pokrivaju stare zidine. 

Ne gubimo se u beskonačnosti, nismo mi stvoreni za to, 
da o njoi imamo ikakva pojma; apsolutno nam je nemoguće 
vratiti “< na sam izvor stvari. Uostalom, našem miru sasvim 
je sve: dno, je li materija vječna ili je bila stvorena, da li 

Boga ima ili ga nema. Kolika je to ludost mučiti se oko ne- 
čega, što je nemoguće spoznati, i što nas ne bi ni učinilo sret- 
nijim i kad bismo s njim izišli na kraj. 


Takvi su razlozi za i protiv, i to je kratak pregled naj- 
krupnijih razloga, koji će vječito razdvajati Filozofe u dva 
suprotna tabora. Ja se ne odlučujem ni za koju stranu. 


To je ono što ja rekoh jednome Francuzu, koji je jedan od 
mojih prijatelja i isto toliko iskren pironovac kao ji ja... 


O DUŠI 


Budući da sve moći duše toliko zavise od same organiza- 
cije mozga i cijelog tijela, da su one vidno sama ta organiza- 
cija, eto čime je stroj dobro objašnjen! Jer, napokon, kad bi 
čak i čovjek jedini bio obdaren Prirodnim zakonom, da li bi 
zato bio manje stroj? Kotači, izvjesne opruge više nego u 
najsavršenijih životinja, mozak razmjerno bliži srcu, koji iz 
istog razloga prima više krvi; napokon što ja znam? nepo- 
znati uzroci proizvodili bi tu suptilnu svijest, koju je tako 
lako raniti, te grižnje savjesti, koje materiji nisu tuđe kao 
ni misao, i, jednom riječju, svu razliku, koja se ovdje pret- 
postavlja. Hoće li, dakle, ovdje biti dovoljna organizacija? Još 
jednom, da! jer se misao vidljivo razvija s organima, zašto 
materija, od koje su oni napravljeni, ne bi bila sposobna za 
grižnju savjesti, kad je već jednom s vremenom stekla moć 
osjećanja? 


Duša je, dakle, prazna riječ, o kojoj ne postoji pojam i 
kojom ne treba dobar duh da se služi drukčije, nego kao na- 
zivom onoga dijela, koji u nama misli. Ako se postavi i naj- 
manje načelo kretanja, živa tijela će imati sve što im treba da 
se kreću, da osjećaju, da misle, da se kaju i, jednom riječju, 
da se vladaju fizički i moralno, ovo drugo ovisno o prvome. 

Štoviše, treba li još (zašto bih se gubio u povijesti strasti, 
koje se sve objašnjavaju Hipokratovim €&v6ćouowy) da se do- 
kaže, kako je čovjek samo životinja, ili skup opruga, Koje se 
sve oslanjaju jedne na druge, tako da se ne može reći, kojom 
je točkom ljudskoga kruga počela Priroda? Ako se ove opru- 
ge međusobno razlikuju, razlika je samo u njihovu središtu i 
izvjesnim stupnjevima njihove snage, a nikako ne u njihovoj 
prirodi; i, prema tome, duša je samo načelo kretanja, ili izvje- 
stan osjetljivi materijalni dio mozga, koji se bez bojazni da 
ćemo pogriješiti može smatrati glavnom oprugom cjelokup- 
nog stroja, koja ima vidan utjecaj na sve druge, i čak se 
čini, da je prva i načinjena, tako da sve ostale iz nje proizla- 
ze, kao što ćete to vidjeti u izvjesnim promatranjima, koja ću 
saopćiti i koja su izvršena nad raznim embrionima... 


MATERIJA I KRETANJE 


A sad, pošto je nasuprot kartezijancima, stalovcima, mal- 
branšovcima i teolozima, koji slabo zaslužuju, da ih ovdje i 
spominjemo, dokazano, da se materija kreće sama o sebi, ne 
samo kad je organizirana kao, na primjer, u cijelome srcu, 
već i kad je ta organizacija razorena, ljudska radoznalost 
htjela bi znati, kako tijelo, samim tim što je prvobitno ob- 
dareno dahom života, biva dalje obdareno sposobnošću osje- 
ćanja, i napokon samom moći mišljenja. I da bi s ovim izišli 
na kraj, o dobri Bože, kakve sve napore nisu činili izvjesni 
Filozofi! I kakav sam ja sve galimatijas imao strpljenja či- 
tati o ovome pitanju! 


Sve što nas iskustvo naučava jest to, da tako dugo dok se 
kretanje održava u jednome ili više končića — ma koliko ono 
bilo malo — dovoljno ih je bocnuti, da se probudi i oživi to 
skoro ugašeno kretanje, kao što smo to vidjeli u masi pokusa, 
kojima sam htio razoružati sisteme. Sigurno je, dakle, da se 
kretanje i osjećanje uzastopno izazivaju, i u cijelim tijelima 
i u istim tijelima, čija je struktura razorena; a da ništa ne 
kažemo o izvjesnim biljkama, koje nam se čine da pružaju 
iste pojave spajanja, osjećanja i kretanja. 

Neka mi se prizna samo to, da je organizirana materija 
obdarena pokretačkim načelom, što je jedino razlikuje od 
neorganizirane materije (može li se ne priznati ono, što se 
najneospornije konstatira očima?) i da sve u životinjama za- 
visi od raznolikosti ove organizacije, kao što sam to već do- 
voljno dokazao; dovoljno je da riješim zagonetku supstancija 
i zagonetku čovjeka. Vidi se, da je samo jedna u svemiru i da 
je čovjek najsavršenija. 


ČOVJEK STROJ 


Da pustimo umišljenoga gospodina Šarpa neka se ruga Fi- 
lozofima, koji su životinje smatrali strojevima. Koliko ja o 
tome drukčije mislim! Za mene bi Descartes već time bio čo- 
vjek u svakome smislu doslojan poštovanja, što bi, rođen u 
jednome stoljeću, kojemu svjetlost ne donese, saznao vrijed- 
nost iskustva i promatranja i opasnost odvajanja od njih. No 
nije zato manje točno, da ja ovdje činim ispravak radi utvr- 
divanja autentične veličine toga čovjeka, ispravak namijenjen 
svima onim sitnim Filozofima, lošim šaljivčinama i lošim maj- 
munskim imitatorima Locka, koji bi, umjesto što se bestidno 
u brk smiju Descartesu, bolje učinili, kad bi shvatili, da bi 
bez njega polje Filozofije, kao bez Newtona polje istinskog 
duha, možda još ostalo neuzorana ledina. 


Istina je, da se ovaj slavni filozof mnogo varao, i nitko to 
ne poriče. No on je ipak spoznao životinjsku prirodu; on je 
prvi savršeno dokazao, da su životinje čisti strojevi. A _po- 
slije otkrića, koje je od takve važnosti, koje pretpostavlja to- 
liko oštroumlja, kako se bez nezahvalnosti, ne mogu opro- 
stiti sve njegove zablude! 


U mojim su očima sve one iskupljene tim velikim prizna- 
njem. Jer naposljetku, bilo što on pjevao o razlici dviju sup- 
stancija, očigledno je, da je sve to samo vješt obrat, lukav- 
stvo stila, da bi teolozi progutali otrov, što je skriven u sjen- 
ci jedne analogije, koja je sve zadivila, a koju oni jedini ne 
vide. Jer ova snažna analogija, koja primorava sve učenjake 
i istinske suce, da priznaju, da su ta ponosna i tašta bića, koja 
se više ističu svojom ohološću nego svojim imenom ljudi, ma 
koliko željela da se uzdignu, zapravo samo životinje ili stro- 

jevi, koji gmižu uspravno. Svi oni imaju taj divni nagon, od 
kojeg odgoj izgrađuje duh, i koji svoje sjedište ima uvijek u 
mozgu, a, u njegovu nedostaiku, kada ga nema ili kad je 
okoštao, u leđnoj moždini, a ne u malome mozgu; jer ja sam 
taj posljednji vidio znatno povrijeđen, drugi" su ga našli 1 
potpuno očvrsla, a da duša nije prestala vršiti svoje funkcije. 


Biti stroj, osjećati, misliti, znati razlikovati dobro od zla 
kao plavo od žutog, jednom riječju, biti rođen s razumom i 
sigurnim moralnim nagonom, i biti samo životinja, jesu, da- 
kle, stvari, koje nisu proturječnije nego biti majmum ili biti 
papagaj i znati sebi pružiti zadovoljstva. Jer, kako se prilika 
pruža da to kažemo, tko bi ikad mogao a priori pogoditi, da bi 
kap tekućine, koja se baca u parenju, pružila čuvstvo takvih 
božanskih zadovoljstava, i da bi se iz nje rodilo jedno malo 
stvorenje, koje bi moglo jednog dana pod pretpostavkom 
izvjesnih određenih zakona, uživati iste slasti! Smatram, da se 
misao tako malo isključuje s organiziranom materijom, da 
se čini, kako je ona njezino svojstvo, kao i elektricitet, po- 
kretačka moć, neprodornost, protežnost, i t. d. 


Raskinile lance svojih predrasuda; naoružajte se bakljom 
iskustva, i Prirodi ćete učiniti čast, koju ona zaslužuje, umje- 
sto što biste bilo što zaključili na njenu štetu, zbog nezna- 
nja, u kojem vas je ona ostavila. Samo otvorite oči i ostavite 
ono, što ne možete razumjeti, pa ćete vidjeti, da se onaj orač, 
čiji se duh i svjetlosti ne protežu dalje od rubova njegove 
brazde, bitno ne razlikuje od najvećeg genija, kao što bi to 
dokazala disekcija Descartesova ili Newtonova mozga; bili 
biste uvjereni, da su idiot 1 glupan životinje s ljudskim likom, 
kao što je majmun, koji je pun duha, čovježšuljak u jednom 
drugom obliku; i, napokon, budući da sve apsolutno zavisi od 
raznolikosti organizacije, dobro konstijirana životinja, koja 
se navikla astronomiji, može predvidjeti eklipsu kao i ozdrav- 
ljenje ili smrt, kada je svojim genijem i očima provela neko 
vrijeme u školi Hipokratovoj i pri postelji bolesnika. Tim ni- 
zom promatranja i istina postiže se to, da se za materiju veže 
divno svojstvo mišljenja, a da se veze ne mogu vidjeti, jer je 
subjekt toga atributa bitno nepoznat. 


2 Haler u »Transact Philosoph«. 

Nikako ne recimo, da svaki stroj, ili svaka životinja gine 
sasvim, ili poslije smrti uzima na se drugi oblik; jer o tome 
ne znamo apsolutno ništa. No uvjeravati, da je besmrtan stroj 
himera ili inteligibilno biće, zaključak je isto toliko apsurdan 
kao kad bi gusjenice, videći ostatke svojih bližnjih, jadiko- 
vale zbog sudbine svoje vrste, koja se, kako bi im se činilo, 
uništavala. Duša tih insekata (jer svaka životinja ima svoju) 
i suviše je ograničena da bi razumjela preobrazbe Prirode. 
zamisliti to, da mora postati leptir. Isto je tako i s nama. Što 
mi znamo više o svojoj sudbini nego o svome podrijetlu? Pod- 
činimo se, dakle, nesavladivome neznanju, od kojeg zavisi 
naša sreća. 


Zaključimo, dakle, smjelo da je čovjek stroj, i da je u ci- 
jelome Svemiru samo jedna raznoliko modificirana supstancija. 
Nije to nikakva hipoteza, koja bi bila istaknuta silom za- 
htjeva i pretpostavki: nije to djelo predrasuda, pa čak ni mog 
uma; ja bih bio prezreo vodiča koga smatram tako malo si- 
gurnim, da me moja osjetila noseći, takoreći baklju, nisu po- 
zvala da svijetleći mu pođem za njim. Iskustvo me, dakle, 
uputilo na um; i tako sam ih ja spojio zajedno. 


Julien Offray de Lamettrie, »Covjek mašina«; izd. Kul- 
tura, Beograd 1955.; str. 23.—25., 36.—37., 42., 43.—44., 
46.—47., 48., 52., 54.—55., 56.—57., 59.—80. — Prema 
prijevodu dr. Dušana Nedeljkovića priredio Danilo 
Pejović. 


HELVETIUS 


O DUHU 
PRVA RASPRAVA 


O DUHU SAMOME O SEBI 


U sebi imamo dvije sposobnosti ili, da tako kažem, dvije 
pasivne moći, opstojnost kojih se priznaje općenito i razgo- 
vijetno. 

Jedna je sposobnost primanja različitih utisaka, koje na 
nas vrše vanjski predmeti: zove se fizička osjetljivost. 

Druga je sposobnost čuvanje utisaka, koje su ti predmeti 
na nas izvršili: zove se pamćenje, a pamćenje je zapravo tek 
trajan, ali oslabljen osjet. 

Te sposobnosti, koje smatrarmno izvorima naših misli i koju 
su nam zajedničke sa životinjama, prouzrokovale bi nam tek 
vrlo malen broj ideja, kad ne bi u nama bile vezane za neko 
izvanjsko ustrojstvo. 

Kad bi priroda na kraju naše ruke bila stvorila kopito, a 
ne šaku s elastičnim prstima, ljudi, bez sumnje, ne bi znali ni 
za vještine, ni za kuće, niti bi mogli da se brane od životinja, 
te bi, brinući se jedino, kako da si pribave hranu i izbjegnu 
divlje zvijeri, još i danas lutali šumama kao plašljiva stada. 

Prema toj pretpostavci, očigledno je, da se civilizacija ni 
u jednom društvu ne bi uzdigla do takvog stupnja savršen- 
stva na kojem se sada nalazi. Nema naroda, koji ne bi u in- 
telektualnom razvitku ostao na nižem stupnju od nekih divljih 
naroda, koji nemaju dvjesta ideja ni dvjesta riječi da izraze 
te ideje, ako bismo iz jezika tog narcda izbrisali riječi luko- 
vi, strijele, mreže i druge, koje pretpostavljaju upotrebu ruku. 
Jezik tog naroda, slično jeziku životinja, bio bi sveden na pet, 
šest zvukova ili krikova. Odatle zaključujem, da bi, bez ne- 
kog vanjskog ustrojstva, osjetljivost i pamćenje u nama bile 
tek sterilne sposobnosti. 

Ne ću se dulje zadržavati na ovom pitanju; vraćam se svom 
predmetu i kažem, da fizička osjetljivost i pamćenje ili toč- 
nije osjetljivost jedina proizvodi sve naše ideje. Doista, pam- 
ćenje može da bude samo jedan od organa fizičke osjetljivosti; 
načelo koje u nama osjeća, nužno mora biti načelo, koje se 
sjeća, budući da je sjećanje, kako ću dokazati, zapravo samo 
osjećanje. Kada se, zbog niza ideja ili zbog titraja, koje neki 
zvukovi prouzrokuju u organu mog uha, sjećam slike nekog 
hrasta, tada se moji unutrašnji organi nužno nalaze gotovo 
u istom stanju, u kakvom su bili, kada sam ugledao hrast. To 
stanje organa mora neosporno prouzrokovati neki osjet. Očito 
je dakle, da sjećati se znači osjećati. 


No, odgovorit ćete mi, kada se radi o tom, da prosudimo, 
da li kod nekog kralja pravednost treba pretpostaviti dobroti, 
možemo li zamisliti, da je sud tada samo osjet? 


Ovo se mišljenje isprva čini paradoksalnim. Da bismo do- 
kazali njegovu istinitost, pretpostavimo, da neki čovjek ima 
spoznaju o onom, što nazivamo dobro i zlo i da taj čovjek 
znade da je neko djelo manje ili više loše, prema tome da li 
ono više ili manje škodi sreći društva. Pod tom pretpostav- 
kom, koju vještinu mora upotrebiti pjesnik ili govornik, kako 
bi što življe pokazao, da će pravednost, koju u nekoga kralja 
pretpostavljamo dobroti, državi sačuvati više građana? 


Govornik će mašti toga čovjeka predstaviti tri slike; u 
jednoj će mu naslikati pravednoga kralja, koji osuđuje i daje 
smaknuti zločinca; u drugoj, dobroga kralja, koji tom istom 
zločincu skida okove i oslobađa ga tamnice; u trećoj, on će pri- 
kazati tog istog zločinca, koji će se prilikom izlaska iz tam- 
nice naoružati bodežom i žuriti da zakolje pedeset građana. 
Pred tri takve slike, koji čovjek ne će u nekoga kralja pra- 
vednost pretpostaviti dobroti, jer ona smrću jednoga sprečava 
smrt pedesetorice ljudi? Međutim taj je sud zapravo samo 
osjet. Zbog navike, da se izvjesne ideje vežu s izvjesnim ri- 
ječima, može se, kako to iskustvo dokazuje, nadražujući uho 
nekim zvukovima izazvati u nama iste osjete, koje bi osjetili 
u samoj prisutnosti predmeta. Prema tome, prosuditi pri izla- 
\aganju tih triju slika, da kod kralja pravednost treba pret- 
postaviti dobroti, znači osjetiti i vidjeti da se u prvoj slici 
žrtvuje samo jedan građanin, a da ih je u trećoj pobijeno pe- 
deset. Odatle zaključujem, da je svaki sud samo osjet. 

Strasti nas zavode u bludnju, jer privlače svu našu pažnju 
na jednu stranu predmeta, koji nam predočuju, te nam ne do- 
puštaju, da ga razmalramo sa svih njegovih strana. Neki 
kralj gori od želje, da se nazove osvajačem. Pobjeda me, kaže 
on, zove na kraj zemlje. Borit ću se, pobijedit ću, slomit ću 
ponos mojih neprijate'ja, njihove ću ruke sapeli okovima, a 
strah od mog imena branit će poput neprobojnog bedema 
ulaz u moje carstvo. Opijen tom nadom zaboravlja, da je 
sreća nestalna, da pobjednik i pobijeđeni jednako snose teret 
bijede. On ne uvida, da dobro njegovih podanika služi samo 
kao izgovor njegovoj rainoj pomami i da je oholost ona, koja 
kuje oružje i razvija zastave. Sva je njegova pažnja usmjere- 
na na trijumfalna kola i sjaj. 

Strah, moćan koliko i oholost, prouzrokovat će iste po- 
sljedice. Izmislit će sablasti, napunit će njima groblja i u tami 
šuma dovest će ih pred oči preplašenom putniku, ovladat će 
svim sposobnostima njegove duše i ni jednu mu ne će osta- 
viti slobodnu, da promisli, kako su besmislene pobude toga 
bezrazložnog straha. 

Ne samo što nam strasti dopuštaju da razmotrimo tek 
izvjesne strane predmeta, koje nam predočuju, već nas i va- 
raju, pokazujući nam često te iste predmete tamo gdje ne 
opstoje. Poznata je priča o župniku i galantnoj gospođi: čuli 
su pripovijedati, da je Mjesec nastanjen i vjerovali su u to, 
pa su s teleskopom u ruci nastojali da tamo otkriju stanov- 


nike. — »Ako se ne varam — reče najprije gospođa — pri- 
mjećujem dvije sjene; naginju se jedna drugoj, sigurna sam 
da su to dvoje sretnih ljubavnika«. »Ali ne, gospođo — od- 


vrati župnik — te dvije sjene, koje vidite, dva su zvonika neke 
katedrale.« Ova je priča naša povijest. U sivarima naj- 
češće opažamo samo ono, što u njima želimo naći. Na Zemlji. 
kao i na Mjesecu, različite strasti uvijek će nam pokazivati 
ili ljubavnike ili zvonike. Iluzija je nužna posljedica strasti, 
čija se snaga gotovo uvijek mjeri stupnjem zaslijepljenosti, 
u koju nas bacaju. To je vrlo dobro osjetila neka žena, koja 
se, iznenađena od svog ljubavnika u zagrljaju njegova su- 
parnika, usudila da mu zaniječe čin, kojemu je bio svjedok: 
»Što — reče joj on — zar si dotle dotjerala«... »Ah, nevjer- 
niče — poviče ona — vidim da me više ne voliš. Više vjeruješ 
u ono, što vidiš, nego li u ono, što ti ja kažem«. Ta se riječ 
može primijeniti nc samo na ljubavnu strast, već i na sve 
strasti. Sve nas duboko zasljepljuju. Prenesimo tu istu riječ 

na uzvišenije teme. Otvorimo hram u Memfisu. Pokazujuci 
bika Apisa pljašljivim Egipćanima, koji su pali ničice, sve- 
čenik kliče: »Narodi, pod ovom preobrazbom priznajte bo- 
žanstvo Egiplta; neka mu se čitav svijet klanja, a bezbožnika, 
koji rasuđduje i sumnja, prokletstvo zemlje, niski izrod ljud- 
ski, neka pogodi nebeska vatra. Tko god ti bio, ne bojiš 
se bogova, oholi smrtniče, ti, koji u Apisu vidiš samo bika 
i više vjeruješ u ono, što vidiš, nego li u ono što ti ja ka- 
žem.« Takvi su, bez sumnje, bili govori svećenika iz Mem- 
fisa, koje su bili uvjereni, kao i gore spomenuta žena, da 
nas neka snažna strast napušta onoga časa, kada prestaje na- 
ša zaslijepljenost. A kako i ne bi u to vjerovali? Svaki dan vi- 
dimo, kako mnogo slabiji interesi vrše na nas slično djelo- 
vanje. Kada, na primjer, slavoljublje pruža oružje dvama 
moćnim narodima i kada zabrinuti građani pitaju jedni druge 
za novosti, s kakvom li se lakoćom, s jedne strane, vjeruje u 
dobre, a s druge, kakva li sumnjičavost prema lošima! Koliko 
li je puta suviše glupo povjerenje u neuka redovnika kršćane 
dovelo do toga, da su poricali mogućnost antipoda? Nema 
stoljeća, koje nije nekom smiješnom tvrdnjom ili negacijom 
priuštilo smijeha slijedećem stoljeću. Minula ludost ljudima 
rijetko kada otkriva sadašnju. 


Međutim, te iste strasti, koje treba smatrati klicama ne- 
brojenih zabluda, također su izvor naših znanja. Ako nas i 
zavode, jedine nam one daju snagu potrebnu da napreduje- 
mo. One nas jedine mogu istrgnuti tromosti i lijenosti, koje 
su uvijek spremne, da spopadnu sve sposobnosti naše duše. 


No, nije ovdje mjesto da ispitujemo istinitost ove tvrdnje. 
Sada prelazim na drugi uzrok naših zabluda. 


Kada je slavni g. de la Rochefoucauld rekao, da je samo- 
ljublje načelo svih naših čina, koliko li se ljudi podiglo pro- 
tiv toga čuvenog pisca zbog nepoznavanja pravog značenja 
riječi samoljublje. Samoljublje se uzimalo kao ponos i taština 
i prema tome se zamišljalo, da g. de la Rochefoucauld izvor 
svih kreposti stavlja u porok. Medutim, bilo je lako opaziti, 
da je samoljublje ili ljubav prema sebi samo osjećaj, koji je 
u nas utisnula priroda; da se taj osjećaj u svakom čovjeku 
pretvara u porok ili krepost prema njegovim sklonostima i 
strastima, te da samoljublje, različito modificirano, podjed- 
nako proizvodi oholost i skromnost. 

Spoznaja tih ideja bila bi g. de la Rochefoucaulda sačuvala 
toliko puta ponovljenog prigovora, da na čovječanstvo gleda 
odviše crno; međutim on ga je znao takvim, kakvo jest. Sla- 
žem se, da je jasan pogled na ravncdušnosit skoro svih ljudi 
prema nama, žalostan prizor za našu taštinu; no napokon lju- 
de treba uzeti takvima, kakvi jesu. Ljutiti se na posljedice nji- 
hova samoljublja, isto je kao i tužiti se na proljetne pljusko- 
ve, ljetne žege, jesenske kiše i zimske mrazove. 


Da bismo ljude ljubili, ne smijemo od njih previše očeki- 
vati. Da bismo gledali na njihove nedostatke bez gorčine, mo- 
ramo se naviknuti da im opraštamo, moramo osjetiti, da bla- 
gost znači pravednost, koju slabo čovječanstvo ima pravo tra- 
žiti od mudrosti. Ništa nije prikladnije da nas navede na bla- 
gost, da zatvori naša srca mržnji, da ih otvori načelima blago- 
ga i ljudskog morala, nego li duboko poznavanje ljudskog 
srca, onakvo poznavanje, kakvo je imao g. de la Rochefou- 
cauld. Zato su najprosvjećeniji ljudi bili uvijek najblaži. Ko- 
liko čovječnih izreka nalazimo u njihovim djelima! »Živite — 
govorio je Platon — s vašim potčinjenima i s vašim slugama 
kao s prijateljima, koji su nesretni.« »Zar ću uvijek slušati, 
govorio je neki indijski filozof, bogate kako viču: Gospode, 
kazni svakoga iko nam ukrade i najmanji djelić naših do- 
bara, dok siromah žalosnim glasom i ruku ispruženih k ne- 
bu kaže: Gospode, udijeli mi od dobara, koja u izobilju daješ 
bogatašu, a ako mi još nesretniji od mene oduzmu nešto od 
toga, ne ću zazivati tvoju osvetu, već ću gledati na te krađe 
kao što se, u doba sjetve, gleda golubove, koji po poljima tra- 
že hranu.« 


Uostalom, ako je pogrešno shvaćena riječ samoljublje po- 
digla toliko sitnih duhova protiv g. de la Rochefoucaulda, 
koje li je tek sporove izazvala riječ sloboda? Ti bi se sporovi 
lako bili završili, da su svi ljudi, prijatelji istine kao što je 
bio Malebranche, poput ovog mudrog teologa u njegovoj 
Premotion physique, priznali, da sloboda predstavlja tajnu. 
Kada me natjeraju na to pitanje — govorio je — prisiljen 
sam da se naprosto zaustavim. To ne znači, da se ne bi moglo 
stvoriti jasan pojam o riječi sloboda, shvaćenoj u običnom 
smislu. Slobodan je onaj čovjek, koji nije ni sapet ckovima, 
ni zatočen u zatvoru, ni preplašen kaznama kao rob; u tom 
smislu sloboda čovjeka sastoji se u slobodnom vršenju nje- 

gove moći: kažem moći, jer bilo bi smiješno shvatiti kao ne- 
slobodu našu nemoć, da poput orla probijamo oblake, da ži- 
vimo pod vodom kao kit, ili da postanemo kralj, papa ili car. 

Vidimo kakvu vječnu klicu sporova i nevolja često krije 
u sebi nepoznavanje pravoga značenja riječi. Da ne govorimo 
o krvi prolivenoj zbog teoloških mržnji i sporova, koji se go- 
tovo uvijek temelje na zloupotrebi riječi, koliko li je drugih 
nevolja prouzrokovalo to neznanje i u kakve je sve zablude 
bacilo narode?... 


Opći zaključak ove rasprave jest, da se duh može shvatiti 
ih kao proizvodna sposobnost naših misli, u tom je smislu duh 
samo osjetljivost i pamćenje; ili se duh može smatrati učin- 
kom tih istih sposobnosti. U tom pak drugom značenju duh 
je samo skup misli, te se kod svakog čovjeka može razdijeliti 
na onoliko dijelova, koliko taj čovjek ima ideja. 

To su dva oblika, pod kojima se pojavljuje duh, promatran 
sam o sebi. 


Naslov originala: Helvetius; De UEsprit - De "Homme, 
etc. (Collection des plus belles pages), avec une notice 
de Albert Keim, Quatričme ćdition, Paris, Mercure de 
France, 1909., pp. 16.—25. — Prevela Dubravka Zorić. 


HELVETIUS 


O ČOVJEKU 


OSMI ODJELJAK 


Što sačinjava sreću pojedinaca; o temelju, na kome treba 
izgraditi blagostanje naroda, koje je nužno sastavljeno od bla- 
gostanja svih pojedinaca. 


Ljudi su gladna i žedni; potrebno im je, da liježu sa svo- 
jim ženama, da spavaju i t. d. Od dvadeset i četiri dnevna 
sata, deset ili dvanaest upotrebljavaju, da bi udovoljili tim 
raznim potrebama. U času kada ih zadovolje, od trgovca ko- 
žama kunića do vladara, svi su podjednako sretni. 

Suvišno bi bilo govoriti, da je stol bogatstva ukusniji ol 
stola ugodnosti. Ako je obrtnik dobro nahranjen, zadovoljan 
je. Raznolika kuhinja kod raznih naroda dokazuje, kao što 
sam već rekao, da je dobra hrana ona, na koju smo navikli. 

Ima dakle deset ili dvanaest sati u danu, kada svi ljudi. 
koji su dovoljno imućni, da si pribave ono, što im je neop- 
hodno, mogu biti podjednako sretni. Što se tiče drugih deset 
ili dvanaest sati, to jest onih, što odvajaju potrebu, koja se 
nanovo rađa od već zadovoljene, bez sumnje ljudi i tu uži- 
vaju istu blagodat, premda ih obično podjednako koriste i 
premda ih gotovo svi posvećuju radu, naime stjecanju novca 
neophodnog za podmirenje svojih potreba. Postiljon koji juri, 
kočijaš, koji vozi kola, pisar koji bilježi, postavljaju sebi istu 
svrhu. U tom smislu jednako upotrebljavaju svoje vrijeme. 

Je li tako i s bogatim besposličarom? Slažem se, da nje- 
gova bogatstva zadovoljavaju bez rada sve njegove potrebe i 
uživanja. No, je li on zato sretniji? Nije. Priroda zbog njega 
ne umnožava potrebe gladi i ljubavi i t. d. No ispunja li taj 
bogataš na ugodniji način razmak, koji dijeli zadovoljenu po- 
trebu od nastajuće potrebe? Sumnjam u to! 

Obrtnik je bez prigovora izložen radu. No besposleni je 
bogataš izvrgnut dosadi. Koje je od tih dvaju zala gore? Što 
se rad uopće smatra zlom, to je stoga, što se u većini država 
samo prekomjernim radom pribavljaju potrebna sredstva za 
život i što, zbog toga ideja o radu uvijek izaziva u sjećanju 
ideju patnje. 

Međutim, rad to nije sam o sebi. Da li nam navikom po- 
staje lakši? Zaokuplja li nas, a da nas previše ne zamara? 
Naprotiv, rad znači dobro. Koliko obrtnika, koji su postali 
bogati, nastavljaju trgovinom i nerado je napuštaju tek kada 
ih starost na to prisili; jer nema toga, što navika ne bi učinila 
ugodnim." 

Vršeći svoju dužnost, svoj zanat, svoje zvanje, razvijajući 
svoju nadarenost, sudac, koji sudi, bravar, koji kuje, ovrši- 
telj, koji globi, pjesnik i muzičar, koji stvaraju, svi osjećaju 
gotovo isto zadovoljstvo i u svojim različitim poslovima pod- 
jednako nalaze načina da izbjegnu fizičkom zlu dosade. Za- 
poslen čovjek je sretan čovjek. 

Gotovo opća nesreća ljudi i naroda zavisi od nesavršenosti 
njihovih zakona i suviše nejednakoj podjeli bogatstava. U ve- 
ćini kraljevstava postoje samo dva razreda građana: jedan, ko- 
jemu nedostaje najnužnije, i drugi, koji se guši u izobilju. 
Prvi može udovoljiti svojim potrebama samo prekomjernim 
radom. Taj rad je fizičko zlo za sve, a za nekolicinu, to je 
mučenje. Drugi razred živi u izobilju, ali i u mučnoj dosadi. 
Dosada je gotovo isto tako strašno zlo kao i neimaština. 


Većina je dakle carevina nastanjena samo nesretnicima. 
Sto da učinimo, da bismo im povratili sreću? Trebalo bi uma- 
njiti bogatstvo jednih, povećati bogatsvo drugih; dovesti siro- 
maha u takvo blagostanje, da bi u izobilju mogao zadovoljiti 
sve svoje potrebe i potrebe svoje obitelji radeći sedam ili osam 
sati. 

Kada bi vlada, koja je u sadašnjem stanju većine naroda, 
pogođena velikom imovinskom nejednakošću, pokušala uvesti 
više jednakosti, trebala bi bez sumnje, svladati tisuću zapre- 
ka. Takav plan, razborito smišljen, mora se i može izvesti sa- 
mo neprekidnim i neosjetnim promjenama; a te su promjene 
moguće. 

Neka se svakom građaninu zakonom odredi neko vlasni- 
štvo, pa će to siromaha otrgnuti od užasa bijede, a bogataša 
od nevolje dosade. Bit će sretniji i jedni i drugi. 

U Francuskoj su, na primjer, iz dosade izmislili tisucu 
društvenih obveza, nepoznatih drugim narodima. Neka se 
žena uda; ima porod; besposličar to sazna, nametne si mno- 
štvo posjeta; svakog dana ide pred vrata rodilje, govori s vra- 
tarom, vraća se u svoju kočiju i ide, da se drugdje dosađuje... 

Sada se ne mari za platonsku ljubav. Pretpostavlja joj se 
tjelesna, a ta zbilja nije manje živa. Je Ji jelen raspaljen 
ovom posljednjom? Od plašljiva postat će hrabar. Vjeran pas 
napušta svoga gospodara i trči za kujom, koja se goni. Ako 
je rastavljen od nje, ništa ne jede, dugo zavija i čitavo mu ti- 
jelo drhti. Jesu li snažnije posljedice platonske ljubavi? Nisu! 
Dovoljna mi je, dakle, tjelesna ljubav. Za ovu se izjašnjava G. 
de Buffon, a i ja mislim, da je to najugodnija od svih ljubavi, 
osim za besposličare... 

Zašto se, zapravo, od posjedovanja nekog predmeta oče- 
kuje više užitka, nego li nam to posjedovanje može pružiti? 
Zašto tolika razlika između užitka, koji očekujemo i užitka, 
koji smo osjetili? Zato, jer se vrijeme i užitak uzimaju onako, 
kako dolaze i jer se u iščekivanju uživa u tom istom užitku 
bez primjese patnji, koje ga gotovo uvijek prate. 

Potpuna sreća i onakva, kakvu želimo, susreće se samo u 
palačama nade i mašte. Tu nam poezija te kratkotrajne ča- 
sove zanosa, koje ljubav sije tu i tamo po tijeku naših dan.. 
slika vječnima. Tu mislimo, da svagda uživamo onu jačinu, 
onaj žar osjećaja, koje smo osjetili jedamput ili dvaput u ži- 
votu i kojima bez sumnje dugujemo novosti osjeta, koje u 
nama izazivaju prvi predmeti naše nježnosti. Tu se konačno, 
precjenjujući jačinu nekog užitka, koji smo rijetko okušali, 
a često željeli, precjenjuje i sreća bogataša. 

Neka slučaj siromahu otvori dvoranu bogataša, kada ta 
dvorana, osvijetljena stotinom svijeća, odjekuje zvucima ži- 
vahne glazbe. Tada siromah, zabliješten sjajem pozlate i za- 
nesen harmonijom instrumenata, uzvikuje: »Kako je bogataš 
sretan! Njegova sreća toliko nadvisuje moju, koliko raskoš 
ove dvorane nadvisuje siromaštvo moje kolibe.« On se me- 
dutim vara i prevaren živim utiskom, koji prima, ne zna, da 
je taj dijelom posljedica novosti osjeta, koje on osjeća. On ne 
zna, da bi mu navika na te osjete, otupljujući njihovu živah- 
nost, prikazala tu dvoranu i taj koncert dosadnim i da su ko- 
načno ti užici bogataša kupljeni tisućama briga i nemira. Si- 
romah je sanjarenjem uklonio od bogatstva sve brige i do- 
sade, koje ga prate. 

Najteže je zabaviti pasivnu besposlenost. Sve joj je od- 
vratno. Ta ju sveopća odurnost čini tako strogim sucem urijet- 
čkih ljepota, te zbog nje traži toliko savršenstva u njihovim 
djelima. Bila bi manje izbirljiva, da je osjetljivija i da se ma- 
nje dosađuje. 

Žudnja je kretanje duše; bez žudnji duša je ustajala. Tre- 
ba žudjeti, da bismo djelovali, i djelovati, da bismo bili sretni. 

Duboko uživamo samo dok se nadamo. Sreća se nalazi više 
u stjecanju, nego li u posjedovanju predmeta naših žudnja. 

Da bismo bili sretni, potrebno je da uvijek nešto nedostaje 
našoj sreći. Nismo sretni, kad steknemo dvadeset milijuna, već 
dok ih stječemo. Sretni smo, dok uspijevamo, a ne kada uspi- 
jemo. Duša je tada uvijek u djelovanju, uvijek ugodno po- 
krenuta, te ne zna za dosadu. 

Sretan sam, ako sam prvi dokazao mogućnost jednake po- 
djele sreće među građanima i geometrijski prikazao tu važnu 
istinu. Mogu se smatrati dobročiniteljem ljudi i reći sebi: sve 
što su moralisti objavili o jednakosti staleža, sve što su ro- 
manopisci govorili o Orozmanovoj amajliji, bilo je tek neja- 
sno naziranje onoga, što sam ja dokazao. 

Ako bi se meni prigovorilo, da sam odviše dugo insistirao 
na ovom pitanju, odgovorio bih, da, budući da se opća sreća 
sastoji od svih pojedinačnih, ako hoćemo znati što sačinjava 
sreću sviju, trebamo znati, što sačinjava sreću pojedinaca, i 
pokazati, da, ako ne postoji takva vladavina, gdje bi ljudi 
mogli biti jednako moćni i bogati, nema ni jedne, gdje ne bi 
mosli biti jednako sretni; i napokon, da postoji takvo zako- 
nodavstvo, gdje (osim ličnih nevolja) ne bi bilo drugih ne- 
sretnika osim luđaka. 

Ali, jednaka podjela sreće među građane predstavlja 
manje nejednaku podjelu nacionalnih bogatstava. No, u ko- 
l0oj evropskoj državi da se uvede takva podjela? Nema sum- 
nje, ne vidi se bliske mogućnosti za to. Ipak, promjena, koja 
se svaki dan dogada u ustrojstvu svih država, dokazuje, da 
ta mogučnost bar nije platonska tlapnja. 


Naslov originala: Helvetius; De VEsprit - De PHomme, 
etc. (Collection des plus belles pages), avec une notice 
de Albert Keim, Quatrie&me ćdition, Paris, Mercure de 
France, 1909., pp. 233.—237., 241.—243. — Prevela Du- 
bravka Zorić. 

SISTEM PRIRODE 


PRVI DIO 


O PRIRODI I NJEZINIM ZAKONIMA. O ČOVJEKU. 
O DUŠI I NJENIM SPOSOBNOSTIMA. O DOGMI 
BESMRTNOSTI. O SREĆI 


PRVI ODJELJAK 


O PRIRODI 


Ljudi će se prevariti uvijek, kad budu okretali leda isku- 
stvu i predavali se sistemima, koje je stvorila mašta. Čovjek 
je djelo prirode, on postoji u prirodi, podčinjen je njenim za- 
konima, nje se ne može osloboditi, ne može čak ni mišlju ni- 
kud iz nje; uzalud duh njegov želi zakoračiti s one strane 
granica vidljivog svijeta, on mora uvijek natrag u vidljivi 
svijet. Za biće, koje je priroda stvorila i zaokružila, ne postoji 
ništa izvan velikoga sve, čiji je ono dio i čije utjecaje osjeća; 
bića, za koja se pretpostavlja, da se nalaze iznad prirode i da 
se od nje razlikuju, bit će uvijek utvare, o kojima će nam biti 
nemoguće da sebi stvorimo prave predodžbe, kao ni o mjestu, 
na kojem bi se ona nalazila, ni o načinu, na koji bi ona dje- 
lovala. Nema i ne može biti ničega izvan kruga koji obu- 
hvaća sva bića. 


Na fiziku i iskustvo, dakle, čovjek treba da se osloni u 
svima svojim ispitivanjima: njih treba da se drži u svojoj re- 
ligiji, u svome moralu, u svomc zakonodavstvu, u svojoj po- 
litičkoj upravi, u znanostima 1 zanatima, u svojim zadovolj- 
stvima i u svojim patnjama. Priroda djeluje zakonima jedno- 

stavnim, jednoobraznim, nepromjenljivim, koje iskustvo pru- 
ža našoj spoznaji. Svojim smo osjetilima vezani za prirodu: 
svojim je osjetilima uvlačimo u iskusivo i otkrivamo njezine 
tajne; a čim rapustimo iskustvo, padamo u ponor, u kojem 
nas gubi naša mašta. 

Sve zablude ljudske zablude su fizike; ljudi se varaju sa- 
mo kada propuštaju da se vrate na izvor prirode, da se drže 
njenih pravila, da u pomoć pozovu iskustvo. Tako iz nedosta- 
taka iskustva stvorili su oni sebi nepravilna shvaćanja o ma- 
teriji, njezinim svojstvima, njezinim kombinacijama, njezi- 
nim silama, njezinom načinu djelovanja ili energiji, koja pro- 
istječe iz njene biti; time je čitav svemir postao za njih samo 
pozornica iluzija. Nisu poznavali prirodu niti njene zakone, 
nisu vidjeli nužne putove, koje je ona obilježila svemu što 
obuhvaća. Štoviše, zato oni nisu poznavali ni same sebe; svi 
njihovi sistemi, njihove pretpostavke, njihova umovanja, iz 
kojih je iskustvo bilo prognano, bili su tek ogromno klupko 
zabluda i apsurda. 


Svemir, taj široki skup svega što postoji, pruža nam svuda 
samo materiju i kretanje; njegova cjelina pokazuje nam ogro- 
man i neprekidan lanac uzroka i učinaka; izvjesni od svih 
uzroka poznati su nam, jer neposredno utječu na naša osje- 
tila; drugi su nam nepoznati, jer na nas djeluju tek učincima, 
često vrlo udaljenim od svojih prvih uzroka. 

Vrlo raznovrsne i složene materije neprestano primaju i 
priopćavaju razne pokrete na beskrajno mnogo načina. Razna 
svojstva ovih materija, njihova razna slaganja, njihovi tako 
raznoliki načini djelovanja, koji su nužne posljedice njihove 
prirode, sačinjavaju za nas biti bića; i upravo iz ovih razli- 
kovanih biti proizlaze redovi, stupnjevi ili sistemi, u kojima 
se ova bića nalaze, a čiji ukupni zbroj sačinjava ono, što zo- 
vemo prirodom. 

Tako priroda, u svom najširem značenju jest to veliko 
sve, koje proizlazi iz skupa raznih materija, njihovih razli- 
čitih kombinacija i raznolikih kretanja, koje u prirodi vidimo; 
priroda, u nešto užem smislu, t. j. promatrana u svakom biću, 
jest cjelina koja proizlazi iz biti, t. j. iz svojstava, kombina- 
cija, kretanja ili načina djelovanja, koja ga razlikuju od dru- 
gih bića. Tako je čovjek jedna cjelina, koja proizlazi iz kom- 
binacija izvjesnih materija, posebnih svojstava, čija se kom- 

binacija zove organizacija, a čija je bit da bude osjetljiva, da 
misli, da djeluje, jednom riječi, da se kreće na takav način, 
koji ga razlikuje od drugih bića, s kojima može biti uspo- 
ređen. Pri ovakvom uspoređivanju čovjek se svrstava u izvje- 
stan red, sistem, izvjesnu posebnu vrstu, koja se razlikuje 
od životinja, koje nemaju njegova svojstva. Razni sistemi 
bića, ili, ako hoćete, njihove osebujne prirode, zavise od općeg 
sistema, od velikoga sve, od svemirske prirode, čiji su dio i s 
kojom je nužno povezano sve što postoji. 


DRUGI ODJELJAK 
O KRETANJU I NJEGOVU PODRIJETLU 


Kretanje je napor, kojim tijelo mijenja ili teži da promi- 
jeni mjesto, t. j. da odgovara sukcesivno raznim dijelovima 
prostora, ili da mijenja razmak prema drugim tijelima. Je- 
dino kretanje uspostavlja odnose između naših organa i bića, 
koja su u nama ili izvan nas: jedino kretanjima ova bića čine 
na nas utiske, po kojima mi saznajemo za njihovo postojanje, 
sudimo o njihovim svojstvima, razlikujemo ih jedna od dru- 
gih, i razvrstavamo ih u razne vrste. 

Vrlo različita bića, supstancije i tijela, od kojih je priroda 
sastavljena, i sami učinci izvjesnih kombinacija ili uzroka, 
postaju također uzroci. Uzrok je biće, koje pokreće neko dru- 
go biće, ili koje u njemu proizvodi izvjesnu promjenu. Uči- 
nak je promjena, koju izvjesno tijelo proizvcdi u drugome 
pomoću kretanja. 


Naša osjetila uopće nam pokazuju dvije vrste kretanja 
kod bića koja nas okružuju; jedna vrsta kretanja je kreta- 
nje mase, kojim se čitavo tijelo prenosi s jednoga mjesta na 
drugo. Ova vrsta kretanja je shvatljiva za nas. Tako vidimo 
kamen gdje pada, kuglu gdje se kotrlja, ruku gdje se kreće 
ili mijenja položaj. Druga vrsta kretanja je unutrašnje skri- 
veno kretanje, koje zavisi od energije što je svojstvena izvje- 
snome tijelu, t. j. od biti kombinacije, akcije i reakcije ne- 
vidljivih molekula materije, iz koje se sastoji tijelo. Ovo kre- 
tanje nam se ne pokazuje, i mi ga spoznajemo jedino promje- 
nama, koje zapažamo poslije izvjesnog vremena na čitavim ti- 

jelima, t. j. na čitavim mješavinama molekula uzetih u cjelini 
Ovakve su vrste skrivena kretanja, koja proizvode vrenje kod 
molekula brašna, koje se, razdvojene i rasturene, kakve su 
bile, povezuju i tvore cjelovitu masu, koju mi zovemo kru- 
hom. Takvi su još i nevidljivi pokreti, kojima biljka ili živo- 
tinja raste, jača, mijenja se, dobiva nove osobine, a da naše 
oči nisu bile sposobne da prate progresivna kretanja uzroka. 
kojima su proizvedeni ovi učinci, Napokon takva su još i unu- 
trašnja kretanja, koja se obavljaju u čovjeku, a koja smo na- 
zvali njegovim intelektualnim osobinama, njegovim mislima, 
njegovim strastima, njegovim voljama, o kojima možemo su- 
diti jedino po djelovanjima, t. j. vidljivim učincima, što ih 
prate. Tako, kad vidimo kakvog čovjeka gdje bježi, sudimo o 
tome, da je u svojoj unutrašnjosti potresen izvjesnom strašću, 
strahom, i t. d. 

Kretanja, vidljiva ili skrivena, zovu se stečenim kreta- 
njima, kad ih u jednom tijelu proizvodi izvjestan strani uzrok 
ili sila, koja postoji izvan njega, shvatljiva našim osjeti- 
lima. Tako nazivamo stečenim kretanje, koje vjetar proizvodi 
u jedrima broda. Spontanim pak kretanjima zovemo ona, ko 
ja su proizvedena u izvjesnom tijelu od uzroka, što se nalaze 
u njemu samom i proizvode promjene, koje zapažamo da se 
obavljaju u njemu. Tad velimo da ovo tije'o djeluje ili se kre- 
će svojom vlastitom energijom. Takva su kretanja čovjeka, 
koji korača, govori, misli, pa ipak, ako stvar pogledamo izbliza, 
uvjerit ćemo se, da — strogo govoreći — nema spontanih kre- 
tanja u raznim tijelima prirode, jer ona međusobno neprestano 
djeluju jedna na druga, i jer sve njihove promjene proistječu 
iz vidljivih ili skrivenih uzroka, koji ih kreću. Volja čovječja 
pokrenuta je ili tajno određena izvanjskim uzrocima, koji u 
čovieku proizvode izvjesnu promjenu; mi mislimo, da se ona 
kreće sama od sebe, jer ne vidimo ni uzrok, koji je određuje, 
ni način, na koji djeluje, ni organ, koji ona pokreće. 

Jednostavnim kretanjima nazivamo ona, koja su u izvje- 
snom tijelu proizvedena od jednog jedinog uzroka ili jedne 
jedine sile. Složenim kretanjima zovemo ona, koja su proiz- 
vedena od više razlikovanih uzroka i sila, bile one sile je- 
dnake ili nejednake, konvergentne ili suprotne, simultane ili 
sukcesivne, poznate ili nepoznate. 

Ma kakve prirode bila kretanja bića, ona su uvijek nužni 
učinci njihovih biti ili svojstava, koja ih sačinjavaju kao 
i biti i svojstava uzroka, koji na njih djeluju. Svako biće može 

djelovati i kretati se samo na izvjestan osebujan način, t. j. po 
zakonima, koji zavise od njegove vlastite biti, od njegova vla- 
stita sklopa, od njegove vlastite prirode, jednom riječi, od 
njemu svojstvene energije i od energije tijela, koja na njega 
djeluju. To su nepromjenljivi zakoni kretanja; velim nepro- 
mjenljivi, jer se oni ne bi mogli promijeniti, a da se ne pre- 
okrene sama bit bića. Tako, teško tijelo mora nužno padati, 
ako ne naiđe na prepreku, koja ga može zaustaviti u njegovu 
padu. Tako isto, osjetljivo biće mora nužno težiti za zado- 
voljstvom i izbjegavati bol. Tako materija vatre mora nužno 
gorjeti i širiti svjetlost. 

Svako biće, dakle, ima zakone kretanja, koji su mu svoj- 
stveni, i stalno djeluje prema ovim zakonima, osim ako ka- 
kav jači uzrok ne prekine njegovo djelovanje. Tako vatra 
prestaje izgarati sagorljive materije, čim se poslužimo vodom 
radi prekidanja njenog razvoja. Tako osjetljive biće prestaje 
težiti zadovoljstvu, čim se počne boriti da iz toga zadovolj- 
stva ne proiziđe kakvo zlo za njega. 

Priopćavanje kretanja ili prelaženje djelovanja jednog 
tijela u drugo čini se također po određenim i nužnim zako- 
nima; svako biće može priopćiti kretanje drugom jedino zbog 
odnosa sličnosti, odgovaranja, analogije ili dodirnih točaka, 
koje može imati s drugim bićima. Vatra se prenosi samo ako 
naiđe na materije, koje sadrže njoj slična načela; gasi se, kad 
naiđe na tijela, koja ne može zapaliti, t. j. koja nemaju izvje- 
stan određen odnos prema njoj. 


Kretanja posebnih bića zavise od općeg kretanja, koje je 
samo podržano od kretanja posebnih bića. Ova pojačavaju ili 
slabe, ubrzavaju ili usporavaju, pojednostavljuju ili čine slože- 
nijima, rađaju ili uništavaju razne kombinacije i okolnosti, koje 
mijenjaju u svakom trenutku pravce, težnje, zakone, načine po- 
stojanja i djelovanja raznih tijela, koja se kreću. Htjeti otići 
dalje od ovoga, da bi se našlo načelo akcije u materiji i pod- 
rijetlo stvari, svagda znači samo dalje odgurnuti teškoću i 
skloniti je s domašaja naših osjetila, koja nas mogu upoznati 
i osposobiti da sudimo samo o uzrocima, koji mogu djelovati 
na njih, t. j. koji mogu u njima proizvoditi kretanja. Zado- 
voljimo se dakle time, što ćemo reći, da je materija uvijek po- 
stojala, da se silom svoje biti uvijek kretala, da sve prirodne 
pojave proizlaze iz raznih kretanja raznolikih materija, iz 

kojih se priroda sastoji, i koja čine da se ona slična Feniksu, 
neprestano ponovo rađa iz svoga pepela. 


TREĆI ODJELJAK 


O MATERIJI, NJEZINIM RAZNIM KOMBINACIJAMA I 
NJEZINIM RAZNIM KRETANJIMA, ILI O HODU PRIRODE 


Ne poznajemo mi elemente tijela, ali poznajemo izvjesna 
od njihovih svojstava ili kvaliteta, i razlikujemo njihove razne 
materije prema učincima ili promjenama, koje one proizvode 
u našim osjetilima, t. j. prema raznim kretanjima, koja nji- 
hova prisutnost proizvocdi u nama. Prema tome mi u njima 
nalazimo protežnosti, pokretnosti, djeljivosti, čvrstine, gra- 
vitacije, silu inercije. Iz ovih općih i prvobitnih svojstava pro- 
izlaze druga, kao što su gustoća, oblik, boja, težina i t. d. Tako 
u odnosu na nas materija je uopće sve ono, što bilo na koji 
način čini utisak na naša osjetila; i osobine, koje pripisujemo 
raznim materijama zasnovane su na raznim utiscima ili pro- 
mjenama, koje one proizvode u nama. 


Životinje, biljke i minerali poslije izvjesnog vremena vra- 
čaju prirodi, t. j. općoj masi stvari, sveopćem slagalištu, ele- 
mente ili načela, koje su nekada uzajmili. Zemlja tad ponovno 
preuzima onaj dio tijela, kojemu je ona bila osnov i čvrstina; 
zrak uzima za sebe dijelove slične samom sebi i dijelove, koji 
su najtananiji i najlakši; voda sa sobom povlači one dijelove, 
koje može razlučiti; vatra se, kidajući svoje veze, oslobađa 
radi kombiniranja s drugim tijelima. Elementarni dijelovi ži- 
votinje, tako razjedinjeni, razloženi, obrađeni, razdvojeni, 
oblikovat će nove kombinacije; oni služe tome, da se nahrane, 
održe ili da unište nova bića, a među ostalima biljke, koje 
dostigavši svoju zrelost, hrane i održavaju nove životinje; a 
ove su sa svoje strane iste sudbine kao i biljke. 


Takav je neprestani hod prirode; takav je vječiti krug, što 
ga nužno opisuje sve što postoji. Tako kretanje stvara, izvje- 
sno vrijeme održava i izmjenično uništava dijelove svemira 
jedne drugim, dok suma postojanja ostaje uvijek ista. 

ČETVRTI ODJELJAK 


O ZAKONIMA KRETANJA ZAJEDNIČKIM SVIMA BIĆIMA 
PRIRODE. O ATRAKCIJI I REPULZIJI, O SILI INERCIJE. 
O NUŽNOSTI 


Među materijama, koje vidimo, jedne su stalno sklone spa- 
janju, dok su druge nesposobne za spoj: one, kojima je svoj- 
stveno da se spajaju, tvore više ili manje prisne i trajne kom- 
binacije, t. j. manje ili više sposobne da se održe u svome sta- 
nju i odupru raspadanju. Tijela, koja nazivamo čvrstim, slo- 
žena su iz većeg broja homogenih, sličnih, analognih dijelova, 
naklonjenih sjedinjenju, a sile ovih dijelova teže također istoj 
svrsi. Prvobitna bića ili elementi tijela moraju se takoreći 
međusobno podupirati, da bi se održali i stekli čvrstinu i ne- 
promjenljivost: ovo je nepromjenljiva istina o onome, što se 
zove fizičko i u onome, što se zove moralno. Na ovoj među- 
sobnoj sklonosti materija i tijela zasnivaju se načini djelova- 
nja, koje fizičari razlikuju nazivajući ih atrakcijom i repul- 
zijom, simpatijom i antipatijom, afinitetom ili odnosom. Mo- 
ralisti uočavaju ovu sklonost i učinke, koje ona proizvodi go- 
voreći o ljubavi i mržnji, prijateljstvu i odvratnosti. Ljudi kao 
i sva bića u prirodi, osjećaju pokrete atrakcije i repulzije; 
pokreti, koji se zbivaju u njima, razlikuju se od ostalih samo 
time, što su skriveniji, i što često ne znamo uzroke, koji ih 
izazivaju niti njihov način djelovanja. 

Samoodržanje je dakle zajednička svrha, prema kojoj su, 
čini se, neprestano usmjerene sve energije, sile i moći bića. 
Fizičari su ovu težnju ili pravac nazvali gravitacijom samome 
sebi. Newton ju je nazvav silom inercije, moralisti su je u 
čovjeku nazvali ljubav prema samome sebi. 


Ova gravitacija samome sebi jest dakle nužna sklonost u 
čovjeku i u svim bićima, koja raznim sredstvima teže, da se 
održe u opstojnosti, koju imaju, sve dok nečim nije poreme- 
ćen red njihova stroja ili prvobitna težnja. 


Nužnost je neizostavno dana i stalna veza uzroka s učin- 
cima. Vatra nužno sagorijeva sagorljive materije, koje se na- 
laze na domaku njenoga djelovanja. Čovjek nužno želi ono, 
što jest ili se čini korisno njegovu blagostanju. Priroda nužno 
djeluje u svim pojavama prema biti, koja joj je svojstvena; 

sva bića, iz kojih se ona sastoji, djeluju nužno po svojim ose- 
bujnim bitima; a kretanjem cjelina je povezana sa svojim 
dijelovima i dijelovi s cjelinom; tako je sve povezano u svemi- 
ru; a sam svemir i nije ništa drugo do neizmjerni lanac uzroka 
i učinaka, koji neprestano proizlaze jedni iz drugih. Ako 
imalo razmislimo, bit ćemo primorani priznati, da je sve, što 
vidimo, nužno, t. j. ne može biti drukčije nego što jest, da sva 
bića, koja primjećujemo, kao i ona, koja se skrivaju od na- 
šeg pogleda, djeluju po izvjesnim zakonima. Po ovim zako- 
nima teška tijela padaju, laka se u zraku dižu, analogne sup- 
stancije se privlače, sva bića teže samoodržanju, čovjek je 
mio sam sebi, voli ono, što mu je korisno, čim za to sazna, a 
mrzi sve, što mu nije sklono. Napokon primorani smo priznati, 
da ne može opstojali nezavisna energija, izolirani uzrok, izdvo- 
jeno djelovanje u prirodi, u kojoj sva bića neprestano dje- 
luju jedna na druga i koja je sama vječiti krug danih i prim- 
ljenih kretanja po sili nužnih zakona. 


PETI ODJELJAK 
O REDU I NEREDU. O RAZUMU. O SLUČAJU 


Iz svega, što je dosad rečeno, treba zaključiti, da je red 
uvijek samo jednoobrazno i nužno lančano nizanje uzroka i 
učinaka ili posljedica djelovanja, što proizlaze iz svojstava 
bića takvih, kakva ona traju u danom stanju: nered je pro- 
mjena ovog stanja; u nužnom redu u svemiru, u kojem sve 
djeluje i kreće se prema svojstvima bića, nema niti može biti 
nereda, niti zbiljskoga zla u prirodi, u kojoj se sve zbiva po 
zakonima njene vlastite egzistencije. Nema niti slučaja, niti 
ičeg slučajnog u ovoj prirodi, u kojoj nema učinka bez do- 
voljna uzroka, i u kojoj svi uzroci djeluju po utvrđenim, od- 
ređenim zakonima, koji zavise od njihovih bitnih svojstava 
kao i od kombinacija i modifikacija, koje sačinjavaju njihovo 
stalno ili prolazno stanje. Razum je način bivstvovanja i dje- 
lovanja koji je svojstven izvjesnim posebnim bićima i koji bi, 
kad bismo ga htjeli pripisati prirodi, u njoj bio moć održanja 
putem nužnih sredstava u svojoj djelatnoj opstojnosti. Uskra- 
čujući prirodi razum, kojim raspolažemo mi sami, odbacujući 
razumni uzrok, koji se pretpostavlja kao njezin pokretač i na- 
čelo reda u prirodi, mi ništa ne prepuštamo slučaju, niti ka- 

kvoj slijepoj sili; već sve, što zapažamo, pripisujemo zbilj- 
skim i poznatim uzrocima, t. j. uzrocima, koje je lako spo- 
znati. Mi priznajemo, da je sve, što opstoji, posljedica svoj- 
stava, koja pripadaju vječnoj materiji, koja svojim mješavi- 
nama, svojim kombinacijama i svojim promjenama oblika 
proizvodi red, nered i raznolikosti u prirodi. Mi smo slijepi, 
kad izmišljamo slijepe uzroke: neznalice smo sila i zakona 
prirode, kada njezine učinke pripisujemo slučaju; mi ništa 
nismo učeniji, kad ih poklanjamo nekom razumu, predodžbu, 
kojega smo svagda posuđivali jedino od sebe samih i koji se 
nimalo ne slaže s učincima, koje mu pripisujemo; mi izmi- 
šljamo riječi, kojima bismo htjeli zamijeniti stvari, i mislimo, 
da ćemo se to bolje razumjeti, što više budemo zamračivali 
ideje, koje sebi nikada ne smijemo definirati niti ih analizi- 
rati. 


DEVETI ODJELJAK 


O RAZLIČITIM INTELEKTUALNIM SPOSOBNOSTIMA. 
ONE ZAVISE OD FIZIČKIH UZROKA KAO I NJIHOVE 
OSOBINE. PRIRODNA NAČELA DRUŠTVENOSTI, 
MORALA I POLITIKE 


Duh je točan i sposoban, da o stvarima donosi zdrave su- 
dove, mašta je zdrava, samo kad je tjelesna organizacija takc 
disponirana, da precizno vrši svoje funkcije. Svakog trenutka 
svog života čovjek stječe iskustva; svaki osjet, što ga on do- 
živi, jest činjenica. koja u njegovu mozgu obilježava izvjesnu 
ideju, koje se njegovo pamćenje sjeća s manje ili više točno- 
sti ili vjernosti; ove činjenice se povezuju, ove ideje se zdru- 
žuju, i njihov lanac sačinjava iskustvo i znanost. Znati zna- 
či biti uvjeren ponovljenim i precizno učinjenim iskustvima, 
idejama, osjetima, učincima, koje jedno tijelo može proizve- 
sti na nas ili na druge. Sva znanost može biti zasnovana samo 
na istini, a sama se istina zasniva samo na nepromjenljivom 
i vjernom odnosu naših osjetila. Tako je istina, slaganje ili 
stalno cdgovaranje koje nam pomoću iskustva pokazuju naša 
dobro sagrađena osjetila između predmeta koje spoznajemo i 
osobina, koje im mi pripisujemo. Jednom riječju, istina je 
točno i precizno spajanje naših ideja. No kako bi se bez isku- 
stva uvjerili u točnost toga spajanja; kako ćemo to ustanoviti 


284 


ako se ova iskustva ne ponove? Napokon, ako naša osjetila 
donose sa sobom izvjesne nedostatke, kako to možemo otkriti 
u njihovim učincima ili činjenicama, koje ona bilježe u na- 
šem mozgu? Mnogim, sve različitijim i neprestano ponovlje- 
nim iskustvima mogu se ispraviti mane i nedostaci naših 
osjetila. 


U zabludi smo svaki put, kad nam organi, već po svojoj 
prirodi malo zdravi i opterećeni manama, koje proizlaze iz 
njihovih trajnih ili prolaznih promjena, ne pružaju više mo- 
gućnosti da možemo pravilno suditi o predmetima. Zabludđa se 
sastoji u lažnoj asocijaciji ideja, kojom mi predmetima pri- 
pisujemo osobine, koje oni nemaju. U zabludi smo kad pret- 
postavljamo da opstoje bića, koja ne opstoje, ili kad ideje 
sreće povezujemo s predmetima koji nam mogu škoditi bilo 
neposredno, bilo svojim daljim posljedicama, koje ne može- 
mo naslućivati. 


. . . . . . . . . . « . 


No što je čovječja svrha u njegovu djelokrugu? Njegova 
je svrha da se održi i svoj život učini sretnijim. Važno je, da- 
kle, da spozna prava sredstva, kojima će, zahvaljujući svom 
oprezu i svome umu, postići pouzdano i neprekidno postiza- 
vati svrhu, koju sebi postavlja. Ova sredstva su njegove vla- 
stite sposobnosti, njegov duh, njegovi talenti, njegova marlji- 
vost, njegovi čini, određeni strastima, za koje ga osposobljuje 
njegova priroda i koje daju manje ili više djelotvornosti nje- 
govoj volji. Iskustvo i um mu pokazuju još i to, da su mu 
ljudi, s kojima on živi u društvu neophodni, da mogu prido- 
nijeti njegovoj sreći, njegovim zadovoljstvima, da ga mogu 
pomoći svojim vlastitim sposobnostima: iskustvo ga naučava, 
na koji ih on način može okupiti u ostvarenju svojih namje- 
ra, na koji način ih može odlučiti, da oni htjednu i d,eluju u 
njegovu korist, on vidi one čine, s kojima se oni slažu, kao i 
one, koji im se ne sviđaju, vidi vladanje, koje ih privlači i 
vladanje, koje ih odbija, vidi sudove, koje oni o tome imaju, 
korisne ili štetne učinke, koji proizlaze iz raznih načina opstoj- 
nosti i djelovanja. Sva ova iskustva daju mu ideju o kre- 
posti i poroku, o onome, što je pravedno i onome, što je ne- 
pravedno, o dobroti i zloći, o pristojnosti i nepristojnosti, o 
valjanosti i podlosti, i t. d., jednom riječju on uči procjenji- 
vati ljude i djela, razlikovati nužna čuvstva što se u njima 
rađaju pod utjecajem raznih učinaka. 

Na nužnoj različitosti ovih učinaka zasnovano je razliko- 
vanje dobra i zla, poroka i kreposti, razlikovanje koje, kako 
su to izvjesni mislioci smatrali, nije zasnovano na konvenci- 
jama među ljudima, i još manje na himeričnoj volji nekog 
natprirodnog bića, već na vječnim i nepromjenljiviin odno- 
sima, koji se održavaju između bića ljudske vrste, koja živi 
drušiveno, na odnosima, koji će opstojati dok traje čovjek 
i njegovo društvo. Krepost je sve, što je istinski i stalno ko- 
risno bićima ljudske vrste, koja žive u društvu; porok je sve, 
što im je škodljivo. Najveće kreposti su one, koje im pružaju 
najveće i najtrajnije koristi; najveći poroci su oni, koji naj- 
više poremećuju njihovu težnju prema sreći i red, koji je 
društvu nuždan. Krepostan je čovjek onaj, čija djelovanja 
stalno teže blagostanju njegovih bližnjih; poročan je čovjek 
onaj, čije ponašanje teži da ostvari nesreću onih, s kojima on 
živi, a iz čega obično proizlazi i njegova vlastita nesreća. Sve 
što pruža pravu i stalnu sreću nama samima, umno je; sve što 
remeti našu vlastitu sreću ili sreću bića, koja su nužna našoj 
sreći, ludo je i bezumno. Čovjek, koji škodi drugima, zao je; 
čovjek, koji sam sebi škodi, vjetropir je, koji ne poznaje ni 
um, ni svoje vlastite interese, niti istinu. 

Dužnosti su sredstva, čiju nam nužnost pokazuju iskustvo 
i um, da bi se postigla svrha, koju sebi postavljamo; dužnosti 
su nužna posljedica postojećih odnosa među ljudima, koji 
podjednako žele sreću i održavanje svoga bića. Kad se veli, 
da nas ove dužnosti obvezuju, to znači da, ako se ova sred- 
stva ne poduzmu, ne možemo postići svrhu koju sebi postav- 
lja naša priroda. Tako se moralna obveza sastoji u nužnosti, 
da se upotrebe ona sredstva, kojima je svojstveno da učine 
sretnim bića, s kojima živimo, kako bismo ih naveli, da nas 
učine sretnim; naše obveze prema samima sebi sastoje se u 
dužnosti prihvaćanja sredstava bez kojih se ne bismo mogli 
održati, niti svoj život učiniti vrlo sretnim. Moral je kao i 
svemir zasnovan na nužnosti i na vječnim odnosima stvari. 

Sreća je način opstojnosti, čije trajanje želimo i u kojem 
hoćemo da se održimo. Sreća se mjeri svojim trajanjem i svo- 
jom snagom. Najveća sreća je ona, koja je najtrajnija; pro- 
lazna ili kratkotrajna sreća zove se zadovoljstvo; što je sna- 
žnije i prolaznije, jer naša su osjetila sposobna samo za izvje- 
snu količinu kretanja, to se zadovoljstvo, koje prelazi ovu 
količinu tad pretvara u bol ili u mučan način opstojnosti, za 
koji želimo da prestane, eto zašto se tako često izbliza dodi- 

ruju zadovoljstvo i bol. Neumjereno zadovoljsivo prate ka- 
janja, dosada i odvratnost; prolazna sreća se preokreće u 
trajnu nesreću. Po ovome načelu vidi se, da čovjek. koji u 
svakom trenutku svoga trajanja nužno traži sreću, kada je 
uman, treba da svoja zadovoljstva učini umjerenima, da sebi 
uskrati sva ona zadovoljstva, koja bi se mogla preobratiti u 
patnju, i da se potrudi, da stekne najstalnije blagostanje. 


Politika bi morala biti vještina upravljanja strastima ljudi 
i njihovog usmjeravanja prema društvenom dobru, ali je i 
prečesto samo vještina naoružavanja strasti članova društva, 
da bi se ovi međusobno uništavali kao i za uništavanje dru- 
štva, koje bi trebalo da im pruži sreću. Obično je ona tako po- 
ročna zato, što nije osnovana na prirodi, na iskustvu, na 
općoj koristi, već na strastima, ćudljivostima i posebnoj ko- 
risti onih, koji upravljaju društvom. 


Da bi bila korisna, politika mora zasnivati svoja načela na 
prirodi, t. j. biti u skladu s biti i svrhom društva. No kako se 
društvo sastoji od velikog broja obitelji i pojedinaca, okup- 
ljenih, kako bi lakše zadovoljili svoje uzajamne potrebe, osi- 
gurali korist, koju žele imati od međusobnog pomaganja, i 
naročito mogućnost, da u sigurnosti uživaju dobra, koja im 
mogu pružiti priroda i proizvodnja, iz svega toga proizlazi, 
da politika namijenjena održanju društva mora shvatiti nje- 
gove svrhe, olakšati da se stvore sredstva i odstrane sve te- 
škoće, koje bi mogle stajati na putu njihova ostvarenja. 


Zbližavajući se međusobno, da bi živjeli u društvu, ljudi 
su formalno ili prešutno zaključili ugovor, kojim su se obve- 
zali, da jedni drugima čine usluge i nikako ne škode jedni 
drugima. Međutim, kako je priroda svakoga čovjeka gonila, 
da u svakom trenutku traži svoje blagostanje u zadovoljava- 
nju svojih strasti ili svojih prolaznih ćudljivosti, bez obzira 
na svoje bližnje, bila je potrebna sila, koja će ga vratiti nje- 
govoj dužnosti, obvezati ga, da s njome bude u skladu i pod- 
sjetiti ga na njegove obaveze, koje je strast često mogla izbri- 
sati iz njegova pamćenja. Ta sila jest zakon; ona ie skup 
svih volja društva, okupljenih radi utvrđivanja načina, kako 
se članovi toga društva moraju vladati, ili radi usmjeravanja 
njihovih čina, da se oni slože u ostvarenju društvene svrhe. 

Medutim, kako bi se društvo, naročito kad je mnogobroj- 
no, moglo vrlo teško okupiti i bez buke utvrditi i objaviti 
svoje namjere, tako je primorano da izabere građane, kojima 
daje svoje povjerenje. Društvo od njih čini tumače svoje vo- 
lje i nosioce nužne vlasti, kako bi ova volja bila izvršena. Tu 
je podrijetlo svake vlade, koja može biti legitimna, samo ako 
je zasnovana na slobodnom pristanku društva, bez kojeg je 
samo nasilje, uzurpacija, razbojništvo. Oni koji dobivaju du- 
žnost da upravljaju zovu se vladarima, vođama, zakonodav- 
cima, i prema obliku, što ga je društvo dalo svojoj vladi, ovi 
vladaoci zovu se monarsi, suci, predstavnici, i t. d. Budući da 
vlada dobiva svoju vlast samo od društva i postoji samo radi 
njegova dobra, očigledno je, da je društvo može opozvati, kad 
to zahtijeva njegov interes, da društvo može promijeniti oblik 
svoje vlade, proširiti ili suziti svoju vlast, koju povjerava 
svojim vođama, nad kojima ono uvijek pridržava najvišu 
vlast silom nepromjenljivog zakona prirode, po kojem je dio 
podčinjen cjelini. 

Tako su vladari sluge društva, njegovi tumači, čuvari ma- 
njeg ili većeg dijela njegove vlasti, a ne njegovi apsolutni go- 
spodari i ro vlasnici naroda. Izričnim ili prešutnim ugovorom 
vladari su se obvezali, da se brinu o održanju društva i o 
njegovu blagostanju. Jedino pod tim uvjetima društvo pri- 
staje da sluša. Nijedno društvo na svijetu nije moglo niti htje- 
lo da na svoje vođe neopozivo prenese pravo da mu škode. 
Takav ustupak poništila bi priroda, koja zahtijeva, da svako 
društvo, kao i svaki pojedinac u rodu ljudskome, teži svome 
samoodržanju, i ne može pristati na svoju trajnu nesreću. 

Da bi bili pravedni, zakoni za svoju nepromjenljivu svrhu 
moraju imati opći interes društva, t. j. najvećem broju gra- 
đana moraju osigurati pogodnosti, radi kojih su se udružili. 
Ove su pogodnosti sloboda, vlasništvo 1 sigurnost. Sloboda je 
sposobnost, da se za svoju sreću učini sve, što ne škodi sreći 
drugih članova društva, budući da se svaki pojedinac, stu- 
panjem u društvo, odrekao onog dijela svoje prirodne slo- 
bode, koji bi mogao okrnjiti slobodu drugih pojedinaca. Vrše- 
nje slobode, koja je društvu štetna, zove se raspuštenost. Vla- 
sništvo je sposobnost uživanja pogodnosti, koje rad i vještina 
pružaju svakom članu društva. Sigurnost je izvjesnost, koju 
mora imati svaki član društva, da može uživati svoju ličnost 
i svoja dobra pod zaštitom zakona, sve dok se prema društvu 
bude vjerno držao svojih obaveza. 

Pravednost osigurava svim članovima društva da imaju 
pogodnosti ili prava, koja su gore spomenuta. Odatle je jasno, 
da bez pravednosti društvo ne može da pruži nikakvu sreću. 
Pravednost se isto tako zove ravnopravnošću, jer pomoću za- 
kona, koji se nalažu svima, ona izjednačuje sve članove dru- 
štva, t. j. sprečava ih, da zloupotrebe nejednakost jedni pro- 
tiv drugih, koju je priroda ili vještina mogla postaviti između 
njihovih snaga. 

Prava jesu sve ono, što pravedni zakoni društva dopu- 
štaju činiti članovima društva, kako bi postigli svoju sreću. 
Ova prava su očevidno ograničena nepromjenljivom svrhom 
samog udruživanja; društvo sa svoje strane ima prava na sve 
svoje članove silom pogodnosti, koje im pruža, a svi njegovi 
članovi imaju pravo da od njega ili njegovih predstavnika 
zahtijevaju one pogodnosti, pod čijim blagotvornim utjeca- 
jem žive u društvu i radi kojih se odriču jednog dijela svoje 
prirodne slobode. Jasno je, da društvo, čije vođe i zakoni svo- 
jim članovima ne pružaju nikakva dobra, gubi svoja prava 
na njih; vođe, koji škode društvu, gube pravo da njime uprav- 
ljaju. Nema domovine bez blagostanja; društvo bez ravno- 
pravnosti sastoji se samo iz neprijatelja; ugnjeteno društvo 
sastoji se samo iz ugnjetača i robova; robovi ne mogu biti 
građani; samo sloboda, vlasništvo i sigurnost čine domovinu 
milom, a samo ljubav prema domovini čini građanina. 


JEDANAESTI ODJELJAK 
O SISTEMU ČOVJEKOVE SLOBODE 


Izbor nipošto ne dokazuje čovjekovu slobodu. Čovjek se 
odlučuje samo kad još ne zna, što će izabrati od predmeta, 
koji ga pokreću; tad se on nalazi u zabuni, koja iščezava tek 
kad se njegova volja odlučila idejom veće pogodnosti, koju 
misli da nalazi u predmetu, što ga bira ili u postupku, koji 
poduzima. Njegov je izbor nuždan, jer se ne bi odlučio za 
izvjestan predmet ili za izvjestan postupak, kad u njemu ne 
bi nalazio izvjesnu pogodnost za sebe. Da bi čovjek mogao 
djelovati slobodno, trebalo bi da on može hlieti ili birati bez 
pobude ili da uzmogne spriječiti pobude da djeluju na nje- 
govu volju. Kako je postupak uvijek učinak volje, koja je 
određena, a volja može biti određena jedino pobudom, koja 

nije u našoj moći, mi nikad nismo gospodari određenja svoje 
vlastite volje, i prema tome mi nikad ne djelujemo slobodno. 
Mislilo se, da smo slobodni zato, što imamo volju i moć izbora, 
ali se nije obratila pažnja na to, da se naša volja kreće 
pod utjecajem uzroka, koji su nezavisni od nas, koji se nalaze 
u samoj našoj organizaciji ili zavise od prirode bića, koja nas 
pokreću. Jesam li gospodar, da ne odmaknem ruku, kad se 
bojim, da se ne opečem? Ili jesam li gospodar lišavanja vatre 
onog svojstva, koje čini, da se nje bojim? Jesam li gospodar 
toga, da ne izaberem začin, koji je prijatan ili koji odgovara 
mojim nepcima, i da ga ne cijenim više nego neki drugi, za 
koji znam, da je neprijatan ili opasan. Ja uvijek sudim dobro 
ili loše o stvarima prema svojim osjetima i svojim vlastitim 
iskustvima ili prema svojim pretpostavkama, ali ma kakav 
bio moj sud, on nužno zavisi od moga uobičajenog ili trenut- 
nog načina osjećanja i od osobina, koje otkriva i koje uspr- 
kos mojoj volji postoje u uzroku, koji me pokreće, ili koji 
moj duh u njemu pretpostavlja... 

Iz svega, što je u ovom odjeljku rečeno, proizlazi, da čo- 
vjek nije slobodan ni u jednom trenutku svog života. Nije 
gospodar svojih ideja ili modifikacija svog mozga, koje pro- 
istječu iz uzroka, koji mimo njegovu volju i znanje stalno 
djeluje na njega; nije gospodar, da ne voli ili ne želi ono, što 
mu je drago ili poželjno; nije gospodar toga, da se ne koleba 
i ne odlučuje, kad nije siguran u učinke, koje će predmeti 
proizvesti na njega; nije vlastan ne izabrati ono, što mu se 
čini najprirodnije; nije vlastan da postupi drukčije, nego što 
postupa u trenutku, kad se njegova volja određuje izborom. 
U kome je trenutku onda čovjek gospodar ili slobodan u svo- 
jim činima? 

Naš je život niz nužnih momenata, a naše dobro ili loše, 
kreposno ili porcčno, korisno ili štetno vladanje po nas ili 
druge jest lanac postupaka isto toliko nužnih kao što su svi 
trenuci našeg trajanja. Živjeti znači nužno opstojati, tokom 
točaka trajanja, koje nužno slijede jedne za drugom; htjeti 
znači pristati ili ne pristati da ostanemo ono, što jesmo; biti 
slobodan znači slijediti nužne pobude, koje nosimo u sebi 
samima. 

Kad bismo poznavali funkcioniranje svojih organa, kad 
bismo se mogli sjetiti svih poticaja ili modifikacija, koje smo 
primili, i učinaka, koji su time proizvedeni, vidjeli bismo, da 

su svi naši postupci podčinjeni fatalnosti, koja upravlja na- 
šim osebujnim sistemom kao i čitavim sistemom svemira; ni- 
jedan učinak u nama, ni u prirodi, ne javlja se slučajno, jer, 
kao što smo dokazali, ova riječ nema nikakva smisla. Sve 
što se u nama zbiva, ili sve što mi činimo, kao i sve što se u 
prirodi događa, ili sve što joj mi pripisujemo, proizlazi iz 
nužnih uzroka, koji djeluju, po nužnim zakonima, i koji pro- 
izvode nužne učinke, iz kojih slijede drugi. 

Fatalnost je vječit, nepromjenljiv, nuždan, ustanovljen red 
u prirodi, ili neophodna veza uzroka, koji djeluju s učincima, 
koje oni proizvode. Po sili toga reda teška tijela padaju, laka 
se dižu, slične materije se privlače, suprotne se odbijaju; lju- 
di se udružuju u društvo, jedni druge modificiraju, postaju 
dobri i zli, jedni druge čine sretnima ili nesretnima, nužno se 
vole ili mrze, već prema tome, kako jedni na druge djeluju 
Odatle se vidi, da nužnost, koja upravlja kretanjima fizičkog 
svijeta, također uprav'ja svima kretnjama moralnoga svijeta, 
t. j. sve je dakle podčinjeno fatalnosti. 


Paul Holbach, »Sistem prirode«; izd. Kultura, Beograd, 
1950; str. 11., 13., 16., 18., 19.—20., 28.—29., 30.; 33-—34.. 
38.—39., 41., 41.—42., 53., 91.—92., 93.—95., 98.—100., 132. 
145., 146.; Prema prijevodu dr. Dušana Nedeljkovića, 
priredio Danilo Pejcvić. 


DODATAK 


SAINT - SIMON 


UVJETI UVOĐENJA NOVOGA SUSTAVA 


Što je neki zahvat važniji i zamršeniji, to on više zahtijeva 
početnog i pripravnog rada. Takvo uređenje političkog dru- 
štva, koje svim pojedincima, što sačinjavaju to društvo, pru- 
ža toliko sreće, koliko je najviše moguće, bilo je — među svim 
zahvatima, što ih ljudi mogu poduzeti — najvažnije, a nje- 
govo ostvarenje najteže. Covjek se, prema tome, ne smije ču- 
diti, što smo mi, usprkos golemu radu naših predaka, stigli tek 
na polaznu točku, da bi od nje krenuli izravno k osnivanju 
ustanova, kojima je svrha povećati blagostanje najbrojnijeg 
staleža. 


Dva su se uvjeta morala svakako ispuniti, kako bi se dru- 
štvo uredilo tako, da se glavne ustanove među sobom natječu 
u povećanju blagostanja proletera. 


Na jednoj su strani morali pojedinci, koji sačinjavaju naj- 
nižu klasu društva, doći na takav stupanj civilizacije, da mogu 
biti primljeni kao ravnopravni članovi društva. Zbog toga je 
blo prijeko potrebno da proleteri postanu sposobni uprav- 
ljati imanjima. 

Rilo je potrebno provesti revoluciju, koja će velik broj 
proletera pretvoriti u vlasnike zemlje, da bi oni, upravljaju- 
ći spretno tim posjedima, svojim iskustvom dokazali, kako su 
dovoljno sposobni, da budu razvrstani na stupanj društvenih 
članova. 


To se iskustvo steklo za vrijeme Revolucije, i ono je bilo 
potpuno uspješno, kao što smo dokazali u drugom i trećem 
odsječku. 

Drugi uvjet, koji se morao ispuniti, bilo je uvođenje je- 
dnog osnovnog sustava, izgrađenog na najširim teorijama, i 
to tako, da svi sustavi, kojima su povezane različite grane 
naših spoznaja, zajednički djeluju na stvaranje sustava javnog 
blagostanja kao osnovnog. Bilo je potrebno, da svi ti sustavi, 
naučni, vjerski, zakonodavni i umjetnički, zajedno djeluju 
pod vodstvom općeg sustava javnog blagostanja na stvaranju 
poretka, koji će biti najprobitačniji za opće dobro i najpo- 
voljniji za razvoj svih korisnih sposobnosti, 

Zbog toga se taj pokus morao načiniti, a želja, da to po- 
kušamo, odredila je pravac našeg rada. 


(Iz »Društvenog uređenja«) 


NOVO KRŠĆANSTVO ILI 
RAZGOVOR IZMEĐU NOVOTARA 
1 KONZERVATIVCA 


KONZERVATIVAC: — Vjerujete li u boga? 
NOVOTAR: — Da, vjerujem u boga. 


KONZERVATIVAC: — Vjerujete li, da je kršćanska vje- 
ra božanskoga porijekla? 


NOVOTAR: — Vjerujem. 


KONZERVATIVAC: — Ako je kršćanska vjera božanskog 
porijekla, onda se ona ne može dalje usavršavati, a ipak vi 
svojim spisima potičete umjetnike, industrijalce i učenjake, 
da tu vjeru usavrše. Vaše uvjerenje i vaša vjera nalaze se 
prema tome u opreci, i vi padate u proturječje sa samim so- 
bom, zar ne? 


NOVOTAR: — Opreka, koja, po vašem mišljenju, postoji 
između mog uvjerenja i moje vjere, samo je prividna: treba 
razlikovati ono, što je bog rekao sam, od onoga, što je kler 
kazao u svoje ime. 

Ono, što je bog rekao, sigurno se ne da usavršiti, ali ono, 
što je kler govorio u ime boga, svakako je nauka, koja se 
može dalje usavršiti, baš kao i sve ostale ljudske znanosti. 
Teološka se teorija mora od vremena do vremena obnoviti, 
baš kao i fizika, kemija i fiziologija. 

KONZERVATIVAC: — A koji je to dio vjere, što ga sma- 
irate, da je božji? A koji, opet, smatrate djelom čovjeka? 


NOVOTAR: — Bog je rekao: »Ljudi treba da se jedni pre- 
ma drugima ponašaju kao braća«. Taj uzvišeni princip sadr- 
ži sve, što ima božansko u kršćanskoj vjeri. 


KONZERVATIVAC: — Šta? Sve, što ima božansko u kr- 
ćanstvu, vi svodite na jedno jedino načelo? 


NOVOTAR: Bog je nužno sveo sve na jedan jedini princip. 
On je nužno izveo sve iz jednog istog principa; bez toga nje- 
gova volja u odnosu prema čovjeku ne bi bila sistematična. 
Bila bi svetogrđe tvrdnja, da je svemogući zasnovao svoju 
vjeru na više principa. 

Prema tome, dakle, načelu, što ga je bog dao ljudima, kao 
pravilo njihova vladanja, oni treba da svoje društvo urede na 
način, koji bi bio najkorisniji najvećem broju. U svakom svom 
radu, u svim svojim akcijama ljudi trebaju nastojati da što 
brže i putpunije poprave moralni i fizički život najbrojnije 
klase. 

Tvrdim, da je to, i samo to, božanski dio kršćanske vjere. 


KONZERVATIVAC: — Dopuštam, da je bog dao ljudima 
jedno jedino načelo; dopuštam, da im je naredio, da svoje 
društvo organiziraju tako, kako bi se najsiromašnijoj klasi 
osiguralo, da najbrže i najpotpunije popravi svoje moralno i 
fizičko bivstvovanje. Vi, međutim, zaboravljate, da je bog 
ljudskom rodu ostavio vodiče. Prije nego što se vratio na nebo, 
Isus Krist je svojim apostolima i njihovim nasljednicima dao 
zadatak, da upravljaju vladanjem ljudi i pokazao im, kako 
treba da primjenjuju osnovno načelo božanske moralke, te im 
olakšao da iz nje izvedu najtočnije zaključke. 

Priznajete li, da je crkva božanska ustanova? 


NOVOTAR: — Vjerujem, da je bog sam osnovao kišćansku 
crkvu; prožet sam najdubljim poštovanjem i najvećim div- 
ljenjem prema ocima, koji su vodili tu crkvu. 

Ti poglavari crkve prvih vjekova iskreno su propovijedali 
jedinstvo svih naroda; oni su im zadavali dužnost da među 
sobom žive u miru; oni su govorili uvjereno i neobično od - 
lučno mogućnicima, kako im je prva dužnost svim sredstvi- 
ma raditi na tome, da se što brže popravi moralni i fizički 
život siromaha. 

Ti poglavari iskonske crkve načinili su najbolju od svih 
knjiga, koja je ikada bila objavljena, »Početni katekizam«, u 
kojem su podijelili ljudska djela u dvije vrste, u dobra i u 
zla; to jest u ona, koja su u skladu s osnovnim principom bo- 
žanske moralke, i ona, koja su tom principu oprečna. 


KONZERVATIVAC: — Izrazite svoju misao točnije i re- 
cite mi, da li kršćansku crkvu smatrate nepogrešivom? 


NOVOTAR: — Ako crkva ima za poglavare ljude, koji su 
najsposobniji da društvene snage vode prema božanskom ci- 
lju, onda se, po mome mišljenju, crkva bez poteškoša može 
smatrati nepogrešivom, i društvo radi mudro, kad dopušta, 
da ga ona vodi. 

Smatram, da su crkveni oci bili nepogrešivi s obzirom na 
razdoblje, u kojem su živjeli; čini mi se naprotiv, da je kler 
od svih organizacija baš ona, koja čini najteže griješke, što 
su društvu i najštetnije. Ponašanje se klera, po mome mi- 
šljenju, naiizravnije protivi osnovnom načelu božanske mo- 
ralke. 


KONZERVATIVAC — Po vašem mišljenju, kršćanska se 
vjera dakle nalazi u vrlo lošem položaju? 


NOVOTAR: — Baš obratno. Nikada još nije bilo toliko 
dobrih kršćana; danas oni, međutim, gotovo svi pripadaju 
laičkom staležu. Kršćanska je vjera poslije petnaestog stolje- 
ća izgubila jedinstvo akcije. Poslije tog razdoblja nema više 
kršćanskog klera. Kler, koji danas nastoji da svoja mišljenja, 
svoj moral, bogoslužje i dogme nacijepi na moralna načela, 
što su ih ljudi primili od boga, heretičan je, jer su njegovo 
mišljenje, njegov moral, njegove dogme i bogoslužje u opreci 
s božanskim moralom; najmoćniji je kler, pritom, baš onaj, 
koji je u herezu upao najdublje. 


KONZERVATIVAC: — Pa što će onda postati od kršćan- 


ske vjere, ako su zaista baš ljudi, kojima je dužnost da na- 
učavaju vjeru, postali heretici? 


NOVOTAR: — Kršćanstvo će postati opća i jedina vjera; 
Azijci i Afrikanci će se obratiti. Pripadnici evropskog klera 
postat će ponovo dobri kršćani, a napustiti će razne krive 
nauke, što ih danas naučavaju. Prava kršcanska nauka, to će 

reći, najopćenitija nauka, koja se može izvesti iz osnovnog 
načela božanske etike, hit će objavljena, i odmah će prestati 
razlike, što postoje između vjerskih shvaćanja. 

Iskonska kršćanska nauka dala je društvu tek djelomičnu 
i vrlo nepotpunu organizaciju. Prava careva ostala su neza- 
visna o pravima, što ih je dobila crkva. Glasovita maksima, 
koja je dijelila te dvije vlasti, bila je: dajte caru carevo! Svje- 
tovna je vlast i dalje zasnivala svoju moć na pravu jačega, a 
crkva je naučavala, da društvo treba za zakonite ustanove pri- 
znati samo one, kojima je svrha, da se popravi život najsi- 
romašnije klase. 


Nova kršćanska organizacija izvest će svjetovne i duhovne 
ustanove iz načela, da se ljudi jedni prema drugima trebaju 
ponašati kao braća. Ta nova organizacija usmjerit će sve usta- 
nove, bez obzira na njihovu prirodu, na to, da se poveća bla- 
gostanje najsiromašnije klase. 


KONZERVATIVAC: — A na kojim vi činjenicama zasni- 
vate to svoje mišljenje? Tko vam daje pravo vjerovati, da će 
jedan isti etički princip postati jedini vodič svih ljudskih 
društava. 


NOVOTAR: — Najopćenitija etika, božanska etika, treba 
da postane jedinom etikom: lo je posljedica njene prirode i 
njena porijekla. 


Narod odabrani, onaj, koji je primio objavu već prije po- 
jave Kristove, narod, koji je najopćenitije raširen po čitavoj 
površini kugle Zemaljske, uvijek je osjećao, da je kršćanska 
nauka, kako su je zasnovali crkveni oci, nepotpuna. Taj je 
narod uvijek tvrdio, da će doći veliko razdoblje, koje je on 
nazivao mesijanskim: vrijeme, kad se vjerska nauka bude 
naučavala onako općenito, kako je to kod naučavanja vjere 
moguće. To će razdoblje urediti jednako radi svjetovne i du- 
hovne vlasti, i čitav će ljudski rod onda imati samo jednu 
vjeru i jednu istu organizaciju. 


Meni je, na kraju krajeva, jasna predodžba o novoj kr- 
šćanskoj nauci, i ja ću tu nauku izložiti. Poslije ću se redom 
osvrnuti na sve svjetovne i duhovne ustanove, koje postoje 
u Engleskoj, Francuskoj, u sjevernoj i južnoj Njemačkoj, za- 
tim u Italiji, Španjolskoj, Rusiji, u Sjevernoj i Južnoj Ame- 
rici. Ja ću nauku tih različitih ustanova usporediti s naukom, 
koja izravno proizlazi iz osnovnog načela božanske etike, tako 

da svi ljudi dobre vjere i dobre volje lako shvate, da će tc 
ustanove donijeti blagostanje svim društvenim klasama i svi- 
ma narodima, što je moguće brže, samo ako budu usmjerene 
na to, da povećaju moralno i fizičko blagostanje najsiroma- 
šnije klase. 

Ja sam novotar, jer izvodim izravnije zaključke iz osnov- 
nog načela božanske etike, nego su to dosada činili. Vi, koji 
ste prožeti konzervativnim duhom, a puni ste žara prema 
javnoj dobrobiti baš kao i ja, ograničavate svoj zadatak i na- 
stojite sarno oko toga, da ljudi ne izgube s uma načelo, što 
ga ja želim izložiti. E pa onda, sjedinimo naše napore: ja ću 
izložiti svoje ideje, a vi ih pobijajte, kad vam se bude činilo, 
da se udaljujem od smjera, što ga je ljudima postavio sve- 
mogući. 

Taj veliki posao poduzimam s dubokim samopouzdanjem. 
Najbolji je teolog onaj, koji najopćenitije primjenjuje osnovni 
princip božanske etike, najbolji teolog je istinski papa — on je 
poslanik božji na Zemlji. Ako su zaključci, koje ću izložiti, 
ispravni, ako je nauka, koju ću prikazati, dobra, onda sam 
govorio u božje ime... 


Izbor iz djela Saint-Simona i Fouriera. Preveo dr. Jo- 
sip Ritig, izd., Kultura, Zagreb, 1952; str. 101—102, 
119—124. 


FOURIER 


O SOCIJALNOM RAZVOJU 


Čovječanstvo mora da u svom društvenom napretku pro- 
đe trideset i šest razdoblja. Ja ću prikazati prva, a to će biti 
dovoljno za ono, što razlažemo u ovoj knjizi. 


LJESTVICA PRVOG VIJEKA DRUŠTVENOG SVIJETA 


Razdoblja prije radinosti: 


K. Nepotpuno, bez čovjeka 
1. Primitivno, nazvano Rajem. 
2. Divljina ili nepokretnost. 


Radinost rascjepkana i odvratna: 


3. Patrijarhat, sitna radinost. 
4. Barbarstvo, srednja radinost. 
5. Civilizacija, razvijena radinost. 


Radinost društvena, privlačiva: 
6. Garantizam, poluudruženje. 
7. Socijalizam, jednostavno udruženje. 
8. Harmonizam, složenije udruženje. 


Ovdje ne spominjem ni deveto ni ostala razdoblja, jer se 
danas možemo uzdići samo do osmog razdoblja, koje je več 
izvanredno sretno u poredbi s četiri društva, koja sada po- 
stoje. To će se razdoblje protegnuti iznenada, samo od sebe 
na čitav ljudski rod jedino zbog utjecaja blagostanja ugodno- 
sti, a nadasve zbog radne privlačnosti — toga mehanizma, što 
ga naši političari i moralisti nikako ne poznaju. 

(»Novi svijet«) 


Svako se od tih razdoblja dalje dijeli na faze. Ovo su faze 
Civilizacije: 

1. UZLAZNO TITRANJE 


Djetinjstvo ili prva faza: 


Jednostavni zametak. Isključivi brak ili monogamija. 
Složeni zametak. Patrijarhalni ili plemićki feudalizam. 


Temelj. Građanska prava bračne družice. 
Protuteža. Veliki savezni vazali. 
Osnovica. Viteške obmane. 


Dječaštvo ili druga faza: 


Jednostavan zametak. Općinske povlastice. 
Složeni zametak. Kultura, nauka i umjetnosti. 
Temelj. Oslobođenje radnih ljudi. 

Protuteža. Predstavnički sustav. 

Osnovica. Obmana o slobodi. 


IZ. VRHUNAC ILI PUNOĆA 


Zametak. Vještina brodarstva, eksperimentalna kemija. 


Značaji. Sječa šume, državni zajmovi. 


III. SILAZNO TITRANJE 


Muževnost ili treća faza: 


Jednostavni zametak. Merkantilni ili fiskalni duh. 
Složeni zametak. Dionička društva. 

Temelj. Pomorski monopol. 

Protuteža, Anarhična trgovina. 

Osnovica. Ekonomske obmane. 


Opadanje ili četvrta faza: 


Jednostavan zametak. Gradske zalagaonice. 


Složeni zametak. Cehovi sa stalnim brojem članova. 


Temelj. Industrijski feudalizam. 
Protuteža. Zakupnici feudalnog monopo'a. 
Osnovica. Obmane u udruženju. 


(»Novi svijet«) 

Mi hoćemo da napredujemo; svako razdoblje treba da se 
razvija prema višem razdoblju. Težnja je prirode da barbar- 
stvo kroči prema Civilizaciji, postepeno u nju prelazi, da je 
Civilizacija usmjerena prema garantizmu, garantizam prema 
jednostavnom udruženju, a tako isto i ostala razdoblja. Je- 
dnako je i s fazama. Prva treba da je usmjerena prema dru- 
goj, druga prema trećoj, treća prema četvrtoj, četvrta u ne- 
izvjesno i tako dalje. Ako neko društvo odviše dugo čami u 
jednom razdobiju ili u jednoj fazi, počinje se kvariti, kao da 
se nalazi u zastajaloj vodi. (Ovo pravilo im i izuzetaka s obzi- 
rom na razdoblja niža od Civilizacije.) 


Mi se tek jedno stoljeće nalazimo u trećoj fazi Civilizacije, 
ali u tom se kratkom razmaku vremena faza zbog golema na- 
pretka radinosti vrlo brzo razvijala, tako da danas treća faza 
prelazi svoju prirodnu granicu. Imamo i previše građe za tako 
slabo razvijenu ljestvicu. Ako se ta građa ne upotrebi pri- 
rodno, onda je društveno ustrojstvo patvoreno i neskladno. 
Iz toga se rađa vrenje, koje to ustrojstvo kvari. Ono u njemu 
razvija velik broj štetnih značajki, znakova zamorenosti, koji 
su posljedica neuravnoteženosti, što postoji između naših sred- 
stava za rad i sporedne ljestvice, na koju se primjenjuju. Mi 
imamo odviše radinosti za tako slabo razvijenu Civilizaciju 
koja se još zadržala u trećoj fazi, a pritište je potreba, da se 
izdigne barem u četvrtu. Iz toga se rađaju značajke prebujnog 
rasta i pogoršanja. Najupadljivije ću značajke sada nabrojati. 


(»Novi svijet«) 


Na pravi bismo put mogli izići, jedino ako uvedemo pore- 
dak garantizma. To je pothvat, koji treba suprotstaviti libe- 
ralizmu, tom ukočenom duhu, koji nikako ne zna napredovati, 
a oduševljava se za jednu značajku druge faze, za predstavni- 
čki sustav, kolač, koji je dobar za kakvu malu republiku kao 
Spartu ili Atenu, ali je čista obmana, kad se radi o širokom 
i bogatom carstvu, kao što je Francuska. 


(»Novi svijet«) 


Svako društvo sebi domješava, sad manje, sad više zna- 
čajki pozajmljenih od nižih ili viših razdoblja. Francuzi su, 
na primjer, na posljednjem mjestu prihvatili jedinstvo radnih 
ili upravnih odnosa. Ta se metoda, jedna od značajki šestog 
razdoblja, uvela jednoličnim metričkim sustavom i Napoleo- 

novim građanskim zakonikom — dvjema ustanovama, što su 
protivne poretku Civilizacije, koji ima, uz ostale, i tu zna- 
čajku, da se industrijski i upravni odnosi nikako ne slažu. S 
obzirom na tu stvar, mi smo se udaljili od Civilizacije, i za- 
šli u šesto razdoblje. Zašli smo u to razdoblje i na drugim toč- 
kama, napose vjerskom sncošljivošću. Englezi, koji su nesno- 
šljivi, a to bi pristajalo u dvanaesti vijek, nalaze se potpunije 
u razdoblju Civilizacije nego mi. Nijemci su isto tako civili- 
ziraniji od nas s obzirom na nesklad zakona, običaja i radnih 
odnosa. Na svakom koraku naiđe čovjek u Njemačkoj na 
druge mjere i novac, drukčije zakone i običaje, tako da stran- 
ca mnogo lakše okradu i prevare, nego što bi to mogli, da je 
samo jedna mjera, jedan novac, jedan zakonik i t. d. Ta zbrka 
u odnosima pogoduje mehanizmu Civilizacije, kojoj je svrha, 
da usavrši lopovluk do najvišeg stupnja, a to bi se moglo po- 
stići, kad bi se potpuno razvijalo šesnaest naročitih značajki 
Civilizacije. 

Filozofi, međutim, tvrde, da se Civilizacija usavršila tako, 
što su prihvatili vjersku snošljivost, radno i upravno jedin- 
stvo. To je vrlo loše rečeno. Trebalo je kazati, da su ljudi 
usavršili društveni poredak, a iskvarili Civilizaciju. Zaisia, 
ako bi čovjek postepeno prihvatio šesnaest značajki šestog 
razdoblja, to bi potpuno uništilo Civilizaciju. Uništili bi je 
misleći, da će je popraviti, Društveni bi poredak bio bolje or- 
ganiziran, samo bi se ljudi našli u šestom, a ne u petom ra- 
zdoblju. Te razlike u značaju dovode nas do ovog vrlo pri- 
hvatljivog zaključka: ono malo dobra, što možemo naći u ci- 
viliziranom poretku, imamo zahvalili jedino uređajima pro- 
tivnima Civilizaciji. 


(»Četiri pokreta«) 


Poredak zasnovan na Udruženju ispunit će težnju naroda 
time, što će svakome zajamčiti postepeno bogatstvo, taj cilj 
sviju želja. Što se tiče Civilizacije, iz koje upravo izlazimo. 
ona nipošto nije sudbina radnog čovjeka, nego samo prolazna 
pošast, kojom je većina svjetova zaražena u prvim svojim vje- 
kovima. Za ljudski rod to je tek privremena bolest. kao kad 
djeca dobivaju zube. Ta je bolest trajala dvije tisuće i pet 
stotina godina predugo zbog neupućenosti ili ponosa sofista. 
koji su prezreli svako proučavanje Udruženja i Privlačnosti. 
Društva Divljina, Patrijarhat, Barbarstvo 1 Civilizacija samo 

su trnoviti putovi, stepenice, da bi se ljudi mogli dići do ra- 
zdoblja Udruženja, koje je sudbina Čovjeka, a izvan njega ni 
napori najboljih vladara ne mogu baš nikako ublažiti nevolje 
naroda. 


(»Opće jedinstvo«) 


izbor iz djela Saint-Simona i Fouriera; Preveo dr. Jo- 
sip Ritig, izd. Kultura, Zagreb, 1952; str. 257—262. 


SADRŽAJ 


DANILO PEJOVIĆ: FRANCUSKA PROSVJETITELJSKA 


FILOZOFIJA 
UVOd: 4-2. 60 da a 88 Ko o 7 
I. poglavlje: Bayle_. . i. 15 
1I. poglavlje: Montesquieu —. i. 21 
III. poglavlje: Voltaire sro ade 5 vd Do 0 SAO Bea 36 
IV. poglavlje: Rousseau... 50 
V. poglavlje: Diderot . . 1. 65 
Enciklopedija . . dod aja EE kir Pesa Mo 73 
VI. poglavlje: D'Alembert | sio, Cale ao A o ira oi 77 
VII. poglavlje: Condillac . . i. 86 
VIII. poglavlje: Lamettrie .. i. 95 
IX. poglavlje: Helvetius . . 1... 106 
X. poglavlje: Holbach Aga! ve eo U da Tano. 16 
Zaključak a o žozen o eng Go oke dia 24 3182 
Dodatak: Utopijski sottinližava še nana ae. ma 134 


ODABRANI TEKSTOVI FILOZOFA 


Bayle: Historijski i kritički rječnik . . =. 1.4.4 4. . 145 
Montesquieu: O duhu zakona . e. 155 
Voltaire: Filozof neznalica . . 1... 183 
Rousseau: Društveni ugovor . _. ed iđe 1; 202 
Rousseau: Vjeroispovijest sava lskbe dera ga i... 212 
Diderot: Razgovor između D'Alemberta i Diderota . . . 221 
D'Alembert: Uvodna rasprava u Enciklopediju . . . . 235 
Condillac: Obrazloženi izvod iz Rasprave o osjetima .. . 248 
Lamettrie: Covjek stroj aa ra na 1 A a LA. greek £255 
Helvetius: O duhu . i. 266 
Helvćtius: O čovjeku  . i. 272 
Holbach: Sistem prirode . . LL. 276 
Dodatak 

Saint-Simon: Uvjeti uvođenja novog sustava 4 44 292 
Saint-Simon: Novo kršćanstvo . . 4... 293 


Fourier: O socijalnom razvoju . . LL... < 298 


Ispravci 


9 — 5. red odozgo: filozofija, treba: filozofa 

9 — 6. red odozgo: Free Thinker, treba: Free _Thinker 
13 — 2. red odozdo i d.: Locku, treba: Lockeu 

18 — bilješka. 2. red odozdo: smatra, treba: je smatrala 
21 — 10. red odozgo: diktature, treba: dominacije 


25 — 6. red odozgo: glupi, treba: gluhi 

36 — 1. red odozgo i d.: Voltairovu, treba: Voltaireovu 

39 — 8. red odozdo i d.: Voltairova, treba: Voltaircova 

40 — 17. red odozdo: u njoj, treba: u njemu 

40 — 15. red odozdo: najgori i najodvrainiji, treba: »najgori 


i najodvratniji« 
40 — 14. red odozdo: mržnja, treba: mrzovolja 


61 — 18-19. red_ odozgo: (amour-propre«), treba: (»amour- 
-propre«) 

64 — 5. red odozgo: kom, treba: kojoj 

86 — 14. red odozdo: predrasude, treba: zasade 

96 — 21. red odozdo i d.: Lamettrijevo, treba: Lametirieovo 


96 — 12. red _odvzdo: (Histoire naturelle de I'Ame), treba: 
(Histoire naturelle de 'Ame) 


. 242 — 9. red odozgo: rad, treba: red 
. 266 — 4. red odozgo: o sebi, treba: po sebi 


Danilo Pejović 


FRANCUSKA PROSVJETITELJSKA 
FILOZOFIJA 


. 
Izdavač Nakladni zavod Matice hrvatske 
Zagreb, Matičina 2 
Za izdavača Tomislav Previšić 
Nacrt za korice Alfred Pal 
Korektura Nada Anić 


š 


S 


